
PRAEFATIO. 

A  T  OVAM Horatioperum  editionem  neque 
in  animo  fuit  proferre  fieque  eum  me 
esse  iudicavi  qui  tale  opus  aggrederer.  Lecto- 
ribus  Anglis  prodesse  volui^  ?je  foris  petendus 
esset  liber  utendo  habilis  formaeque  elegan- 
tioris  ;  non  doctis  viris,  quibus  in  tanta  criti- 
corum  copia  satietatis  quam  inopiae  maius 
periculum  esse  videretur.  Quod  potui^  in 
doctiorum  laboribus  acquievi:  nec  fontis 
textuum  adii,  satisfuturum  ratus  si  optimas 
editiones  inter  se  contulissem. 


F.    W.    CORNISH. 


Etonae,  mdccclxxxit. 


Asteriscus  (*)  appositus  est  coniecturis 
ift  textum  receptis :  obelo  (f)  notavi  locos 
dubios  sed  non  temere  immutandos. 


■^*" 


CARMINA. 


0,, 

CARMINUM 


LIBER  PRIMUS. 


I.    IV  T  AECENAS  atavis  edite  regibus, 

iVx    o  et  praesidium  et  dulce  decus  meum, 
sunt  quos  curriculo  pulverem  Olympicum 
collegisse  iuvat,  metaque  fervidis 
evitata  rotis  palmaque  nobilis 
terrarum  dominos  evehit  ad  deos  ; 
hunc,  si  mobilium  turba  Quiritium 
certat  tergeminis  tollere  honoribus  ; 
illum,  si  proprio  condidit  horreo 
quicquid  de  Libycis  verritur  areis. 
gaudentem  patrios  findere  sarculo 
agros  Attalicis  condicionibus 
numquam  dimoveas,  ut  trabe  Cypria 
Myrtoum  pavidus  nauta  secet  mare. 
hictantem  Icariis  fluctibus  Africum 
mercator  metuens  otium  et  oppidi 
laudat  rura  sui :  mox  reficit  ratis 
quassas,  indocihs  pauperiem  pati. 
est  qui  nec  veteris  pocula  Massici 
nec  partem  soUdo  demere  de  die 


lO 

Q.   HORATI  FLACCl 

spernit,  nunc  viridi  membra  sub  arbuto 
stratus,  nunc  ad  aquae  lene  caput  sacrae. 
multos  castra  iuvant  et  lituo  tubae 
permixtus  sonitus  bellaque  matribus 
detestata.    manet  sub  love  frigido 
venator  tenerae  coniugis  immemor, 
seu  visa  est  catulis  cerva  fidelibus, 
seu  rupit  teretes  Marsus  aper  plagas. 
me  doctanim  hederae  praemia  frontium 
dis  miscent  superis,  me  gelidum  nemus 
Nympharumque  leves  cum  Satyris  chori 
secemunt  populo,  si  neque  tibias 
Euterpe  cohibet  nec  Polyhymnia 
Lesboum  refugit  tendere  barbiton. 
quodsi  me  lyricis  vatibus  inseres, 
sublimi  feriam  sidera  vertice. 


[I. 

II.]  CARMINUM  LIBER  /. 

vidimus  flavum  Tiberim  retortis 
litore  Etrusco  violenter  undis 
ire  deiectum  monumenta  regis 
templaque  Vestae, 

Iliae  dum  se  nimium  querenti 
iactat  ultorem,  vagus  et  sinistra 
labitur  ripa  love  non  probante  u- 
xorius  amnis. 

audiet  civis  acuisse  ferrum, 
quo  graves  Persae  melius  perirent, 
audiet  pugnas  vitio  parentum 
rara  iuventus. 


20 


II.     TAM  satis  terris  nivis  atque  dirae 
1  grandinis  misit  Pater  et  rubente 
dextera  sacras  iaculatus  arces 
terruit  Urbem, 

temiit  gentes,  grave  ne  rediret 
saeculum  Pyrrhae  nova  monstra  questae, 
omne  cum  Proteus  pecus  egit  altos 
visere  montes, 

piscium  et  summa  genus  haesit  ulmo, 
nota  quae  sedes  fuerat  columbis, 
et  superiecto  pavidae  natarunt 
aequore  dammae. 


10 


quem  vocet  divum  populus  ruentis 
imperi  rebus  ?  prece  qua  fatigent 
virgines  sanctae  minus  audientem 
carmina  Vestam  ? 

cui  dabit  partis  scelus  expiandi 
luppiter  ?     tandem  venias  precamur, 
nube  candentis  umeros  amictus, 
augur  ApoIIo ; 

sive  tu  mavis,  Erycina  ridens, 
quam  locus  circum  volat  et  Cupido; 
sive  neglectum  genus  et  nepotes 
respicis  auctor, 

heu  nimis  longo  satiate  ludo, 
quem  iuvat  clamor  galeaeque  leves, 
acer  et  Mauri  peditis  ci-uentum 
voltus  in  hostem ; 


30 


40 


III. 


Q.   HORATI  FLACCI 

sive  mutata  iuvenem  figura 
ales  in  terris  imitaris,  almae 
filius  Maiae,  patiens  vocari 
Caesaris  ultor  : 

serus  in  caelum  redeas  diuque 
laetus  intersis  populo  Quirini, 
neve  te  nostris  vitiis  iniquum 
ocior  aura 

tollat.     hic  magnos  potius  triumphos, 
hic  ames  dici  pater  atque  princeps, 
neu  sinas  Medos  equitare  inultos 
te  duce,  Caesar. 


[II. 


50 


SIC  te  diva  potens  Cypri, 
sic  fratres  Helenae,  lucida  sidera, 
ventorumque  regat  pater 
obstrictis  aliis  praeter  lapyga, 

navis,  quae  tibi  creditum 
debes  Vergilium,  finibus  Atticis 

reddas  incolumem,  precor, 
et  serves  animae  dimidium  meae. 

illi  robur  et  aes  triplex 
circa  pectus  erat,  qui  fragilem  truci 

commisit  pelago  ratem 
primus,  nec  timuit  praecipitem  Africum 


10 


iii.]  CARMINUM  LIBER  L 

decertantem  Aquilonibus, 
nec  tristis  Hyadas,  nec  rabiem  Noti, 

quo  non  arbiter  Hadriae 
maior,  tollere  seu  ponere  volt  freta. 

quem  mortis  timuit  gradum, 
qui  siccis  oculis  monstra  natantia, 

qui  vidit  mare  turbidum  et 
infamis  scopulos  Acroceraunia  ? 

nequiquam  deus  abscidit 
prudens  Oceano  dissociabili 

terras,  si  tamen  impiae 
non  tangenda  rates  transiliunt  vada. 

audax  omnia  perpeti 
gens  humana  ruit  per  vetitum  nefas. 

audax  lapeti  genus 
ignem  fraude  mala  gentibus  intulit : 

post  ignem  aetheria  domo 
subductum  macies  et  nova  febrium 

terris  incubuit  cohors, 
semotique  prius  tarda  Necessitas 

leti  corripuit  gradum. 
expertus  vacuum  Daedalus  aera 

pennis  non  homini  datis ; 
perrupit  Acheronta  Herculeus  labor. 

nil  mortalibus  ardui  est : 
caelum  ipsum  petimus  stultitia,  neque 

per  nostrum  patimur  scelus 
iracunda  lovem  ponere  fulmina. 

Q.  HORATI  FLACCI 


[IV. 


IV.    O  OLVITUR  acris  hiemps  grata  vice  veris  et 
vj       Favoni, 

trahuntque  siccas  machinae  carinas ; 
ac  neque  iam  stabulis  gaudet  pecus  aut  arator  igni, 

nec  prata  canis  albicant  pruinis. 

iam  Cytherea  choros  ducit  Venus  imminente  luna, 

lunctaeque  Nymphis  Gratiae  decentes 
altemo  terram  quatiunt  pede,  dura  gravis  Cyclopum 

Volcanus  ardens  visit  officinas. 


nunc  decet  aut  viridi  nitidum  caput  impedire  myrto, 
aut  flore,  terrae  quem  ferunt  solutae ; 

nunc  et  in  umbrosis  Fauno  decet  immolare  lucis, 
seu  poscat  agna  sive  malit  haedo. 


zo 


pallida  Mors  aequo  pulsat  pede  pauperum  tabemas 

regumque  turris.     o  beate  Sesti, 
vitae  summa  brevis  spem  nos  vetat  incohare  longam. 

iam  te  premet  nox  fabulaeque  Manes 

et  domus  exilis  Plutonia  :  quo  simul  mearis, 

nec  regna  vini  sortiere  talis, 
nec  tenerum  Lycidan  mirabere,  quo  calet  iuventus 

nunc  omnis,  et  mox  virgines  tepebunt.  20 


VI.] 


CARMINUM  LIBER  /. 


V. 


QUIS  multa  gracilis  te  puer  in  rosa 
perfusus  liquidis  urguet  odoribus 
grato,  Pyrrha,  sub  antro  ? 
cui  flavam  religas  comam 

simplex  munditiis  ?  heu  quotiens  fidem 
mutatosque  deos  flebit,  et  aspera 
nigris  aequora  ventis 
emirabitur  insolens, 

qui  nunc  te  fruitur  credulus  aurea, 
qui  semper  vacuam,  semper  amabilem 
sperat,  nescius  aurae 
fallacis.     miseri,  quibus 

intemptata  nites.    me  tabula  sacer 
votiva  paries  indicat  uvida 
suspendisse  potenti 
vestimenta  maris  deo. 


xo 


VI.    QCRIBERIS  Vario  fortis  et  hostium 
v3  victor,  Maeonii  carminis  alite, 
quam  rem  cumque  ferox  navibus  aut  equis     ^ 
miles  te  duce  gesserit. 

nos,  Agrippa,  neque  haec  dicere,  nec  gravem 
Pelidae  stomachum  cedere  nescii, 
nec  cursus  duplicis  per  mare  Ulixei, 
nec  saevam  Pelopis  domum 


zo 

conamur  tenues  grandia,  dum  pudor 
imbellisque  lyrae  Musa  potens  vetat 
laudes  egregii  Caesaris  et  tuas 
culpa  deterere  ingeni. 

quis  Martem  tunica  tectum  adamantina 
digne  scripserit,  aut  pulvere  Troico 
nignim  Merionen,  aut  ope  Palladis 
Tydiden  superis  parem  ? 

nos  convivia,  nos  proelia  virginum 
sectis  in  iuvenes  unguibus  acrium 
cantamus  vacui,  sive  quid  urimur, 
non  praeter  solitum  leves. 


[vf. 

VII.    T    AUDABUNT    alii    claram    Rhodon 
-L/  Mitylenen 

aut  Epheson,  bimarisve  Corinthi 
moenia  vel  Baccho  Thebas  vel  Apolline  Delphos 

insignis,  aut  Thessala  Tempe  ; 

sunt  quibus  unum  opus  est  intactae  Palladis  urbem 

carmine  perpetuo  celebrare  et 
undique  decerptam  fronti  praeponere  olivam  ; 

plurimus  in  lunonis  honorem 

aptum  dicet  equis  Argos  ditesque  Mycenas  : 

me  neque  tam  patiens  Lacedaemon 
nec  tam  Larissae  percussit  campus  opimae 

quam  domus  Albuneae  resonantis 


aut 


zo 


VIII.] 


CARMINUM  LIBER  L 


et  praeceps  Anio  ac  Tibumi  lucus  et  uda 

mobilibus  pomaria  rivis. 
albus  ut  obscuro  deterget  nubila  caelo 

saepe  Notus  neque  parturit  imbris 

perpetuo,  sic  tu  sapiens  finire  memento 

tristitiam  vitaeque  labores 
molli,  Plance,  mero,  seu  te  fulgentia  signis 

castra  tenent  seu  densa  tenebit 


II 


20 


Tiburis  umbra  tui.     Teucer  Salamina  patremque 

cum  fugeret,  tamen  uda  Lyaeo 
tempora  populea  fertur  vinxisse  corona, 

sic  tristis  adfatus  amicos  : 


*  quo  nos  cumque  feret  melior  fortuna  parente, 

ibimus,  o  socii  comitesque. 
nil  desperandum  Teucro  duce  et  auspice  Teucro  : 

certus  enim  promisit  ApoUo 

ambiguam  telkire  nova  Salamina  futuram. 

o  fortes  peioraque  passi 
niecum  saepe  viri,  nunc  vino  pellite  curas  : 

cras  ingens  iterabimus  aequor.' 


30 


VIII. 


T     YDIA,  dic,  per  omnis 


te  deos  oro,  Sybarin  cur  properes  amando 
perdere,  cur  apricum 
oderit  campum,  patiens  pulveris  atque  solis. 


12 

[viii. 


cur  neque  militaris 
inter  aequalis  equitat,  Gallica  nec  lupatis 

temperat  ora  frenis  ? 
cur  timet  flavum  Tiberim  tangere  ?  cur  olivum 

sanguine  viperino 
cautius  vitat,  neque  iam  livida  gestat  armis 

bracchia,  saepe  disco, 
saepe  trans  finem  iaculo  nobilis  expedito  ? 

quid  latet,  ut  marinae 
filium  dicunt  Thetidis  sub  lacrimosa  Troiae 

funera,  ne  virilis 
cultus  in  caedem  et  Lycias  proriperet  catervas  ? 


lO 


X.]  CARMINUM  LIBER  L 

quid  sit  futurum  cras  fuge  quaerere,  et 
quem  sors  dierum  cumque  dabit  lucro 
appone,  nec  dulcis  amores 
speme  puer  neque  tu  choreas, 

donec  virenti  canities  abest 
morosa.     nunc  et  campus  et  areae 
lenesque  sub  noctem  susurri 
composita  repetantur  hora, 

nunc  et  latentis  proditor  intimo 
gratus  puellae  risus  ab  angulo, 
pignusque  dereptum  lacertis 
aut  digito  male  pertinaci. 


13 


20 


^^-   T  JIDES  ut  alta  stet  nive  candidum 
y     Soracte,  nec  iam  sustineant  onus 
silvae  laborantes,  geluque 
flumina  constiterint  acuto. 

dissolve  frigus  ligna  super  foco 
large  reponens,  atque  benignius 
deprome  quadrimum  Sabina, 
o  Thaliarche,  merum  diota. 

permitte  divis  cetera :  qui  simul 
stravere  ventos  aequore  fervido 
deproeliantis,  nec  cupressi 
nec  veteres  agitantur  omi. 


zo 


X.    A  /r  ERCURI,  facunde  nepos  Atlantis, 
IVX    qui  feros  cultus  hominum  recentum 
voce  formasti  catus  et  decorae 
*"  more  palaestrae, 

te  canam,  magni  lovis  et  deorum 
nuntium  curvaeque  lyrae  parentem, 
callidum  quicquid  placuit  iocoso 
condere  furto. 

te,  boves  olim  nisi  reddidisses 
per  dolum  amotas,  puerum  minaci 
voce  dum  terret,  viduus  pharetra 
risit  ApoUo. 


zo 

quin  et  Atridas  duce  te  superbos 
Ilio  dives  Priamus  relicto 
Thessalosque  ignis  et  iniqua  Troiae 
castra  fefellit. 

tu  pias  laetis  animas  reponis 
sedibus  virgaque  levem  coerces 
aurea  turbam,  superis  deorum 
gratus  et  imis. 


[X. 


90 


XI.  ^  I  ^U   ne  quaesieris,    scire  nefas,   quem  mihi, 

X  quem  tibi 

finem  di  dederint,  Leuconoe,  nec  Babylonios 
temptaris  numeros.     ut  melius,  quicquid  erit,  pati ; 
seu  pluris  hiemes  seu  tribuit  luppiter  ultimam, 
quae  nunc  oppositis  debilitat  pumicibus  mare 
Tyrrhenum .    sapias,  vina  liques  et  spatio  brevi 
spem  longam  reseces.     dum  loquimur  fugerit  invida 
aetas :  carpe  diem,  quam  minimum  credula  postero. 


XII 


QUEM  virum  aut  heroa  lyra  vel  acri 
tibia  sumis  celebrare,  Clio  ? 
quem  deum  ?  cuius  recinet  iocosa 
nomen  imago 

aut  in  umbrosis  Heliconis  oris, 
aut  super  Pindo,  gelidove  in  Haemo  ? 
unde  vocalem  temere  insecutae 
Orphea  silvae, 


X".]  CARMINUM  LIBER  /. 

arte  materna  rapidos  morantem 
fluminum  lapsus  celeresque  ventos, 
blandum  et  auritas  fidibus  canoris' 
ducere  quercus. 

quid  prius  dicam  solitis  Parentis 
laudibus,  qui  res  hominum  ac  deorum 
qui  mare  ac  terras  variisque  mundum  ' 
temperat  horis  ? 

unde  nil  maius  generatur  ipso 
nec  viget  quicquam  simile  aut  secundum 
proximos  illi  tamen  occupavit 
Pallas  honores. 

proeliis  audax  neque  te  silebo 
Liber,  et  saevis  inimica  virgo 
beluis,  nec  te,  metuende  certa 
Phoebe  sagitta. 

dicam  et  Alciden  puerosque  Ledae, 
hunc  equis,  illum  superare  pugnis  ' 
nobilem  ;  quorum  simul  alba  nautis 
stella  refulsit, 

defluit  saxis  agitatus  umor, 
concidunt  venti  fugiuntque  nubes, 
et  mmax,  quod  sic  voluere,  ponto 
unda  recumbit. 

Romulum  post  hos  prius  an  quietum 
Pompili  regnum  memorem  an  superbos 
Tarqmni  fascis,  dubito,  an  Catonis 
nobile  letum. 


15 

Regulum  et  Scauros  animaeque  magnae 
prodigum  Paulum  superante  Poeno 
gratus  insigni  referam  camena 
Fabriciumque. 

hunc  et  incomptis  Curium  capillis 
utilem  bello  tulit  et  Camillum 
saeva  paupertas  et  avitus  farto 
cum  lare  fundus. 

crescit  occulto  velut  arbor  aevo 
fama  Marcelli ;  micat  inter  omnis 
lulium  sidus  velut  inter  ignis 
luna  minores. 

gentis  humanae  pater  atque  custos, 
orte  Saturno,  tibi  cura  magni 
Caesaris  fatis  data  :  tu  secundo 
Caesare  regnes. 

ille  seu  Parthos  Latio  imminentis 
egerit  iusto  domitos  triumpho, 
sive  subiectos  Orientis  orae 
Seras  et  Indos, 

te  minor  latum  reget  aequus  orbem  ; 
tu  gravi  curiii  quaties  Olympum, 
tu  parum  castis  inimica  mittes 
fulmina  lucis. 


[xii. 


40 


XIV.  ] 

XIII.       /^UM  tu,  Lydia,  Telephi 

V^  cervicem  roseam,  lactea  Telephi 
laudas  bracchia,  vae  meum 
fervens  difficili  bile  tumet  iecur. 

tum  nec  mens  mihi  nec  color 
certa  sede  manet,  umor  et  in  genas 

furtim  labitur,  arguens 
quam  lentis  penitus  macerer  ignibus. 

uror,  seu  tibi  candidos 
turparunt  umeros  immodicae  mero 

rixae,  sive  puer  furens 
inipressit  memorem  dente  labris  notam. 

non,  si  me  satis  audias, 
speres  perpetuum,  dulcia  barbare 

laedentem  oscula,  quae  Venus 
quinta  parte  sui  nectaris  imbuit. 

felices  ter  et  amplius 
quos  irrupta  tenet  copula,  nec  malis 

divolsus  querimoniis 
suprema  citius  solvet  amor  die. 

XIV. 


ONAVIS,  referent  in  mare  te  novi 
fluctus.     o  quid  agis  ?  fortiter  occupa 
portum.     nonne  vides  ut 
nudum  remigio  latus, 

et  malus  celeri  saucius  Africo 
antennaeque  gemant,  ac  sine  funibus 
vix  durare  carinae 
possint  imperiosius 

aequor  ?  non  tibi  sunt  integra  lintea, 
non  di,  quos  iterum  pressa  voces  malo. 
quamvis  Pontica  pinus, 
silvae  filia  nobiiis, 

iactes  et  genus  et  nomen  inutile, 
nil  pictis  timidus  navita  puppibus 
fidit.     tu,  nisi  ventis 
debes  ludibrium,  cave. 

nuper  sollicitum  quae  mihi  taedium, 
nunc  desiderium  curaque  non  levis, 
interfusa  nitentis 
vites  aequora  Cycladas. 


[xiv. 

PASTOR  cum  traheret  per  freta  navibus 
Idaeis  Helenen  perfidus  hospitam, 
ingrato  celeres  obruit  otio 
ventos,  ut  caneret  fera 

Nereus  fata.     *  mala  ducis  avi  domum 
quam  multo  repetet  Graecia  milite, 
coniurata  tuas  rumpere  nuptias 
et  regnum  Priami  vetus. 

heu  heu  quantus  equis,  quantus  adest  viris 
sudor!  quanta  moves  funera  Dardanae 
genti  !  iam  galeam  Pallas  et  aegida 
currusque  et  rabiem  parat. 

nequiquam  Veneris  praesidio  ferox 
pectes  caesariem  grataque  feminis 
imbelli  cithara  carmina  divides, 
nequiquam  thalamo  gravis 

hastas  et  calami  spicula  Cnosii 
vitabis  strepitumque  et  celerem  sequi 
Aiacem  :  tamen  heu  serus  adulteros 
crinis  pulvere  collines. 

non  Laertiaden,  exitium  tuae 
gcnti,  non  Pylium  Nestora  respicis  ? 
urguent  impavidi  te  Salaminius 
Teucer  et  Sthenelus  sciens 

pugnae,  sive  opus  est  imperitare  equis, 
non  auriga  piger.     Merionen  quoque 
nosces.     ecce  furit  te  reperire  atrox 
Tydides  melior  patre : 

quem  tu,  cervus  uti  vallis  in  altera 
visum  parte  lupum  gmminis  immemor, 
sublimi  fugies  mollis  anhelitu, 
non  hoc  pollicitus  tuae. 

iracunda  diem  proferet  Ilio 
matronisque  Phrygum  classis  Achillei ; 
post  certas  hiemes  uret  Achaicus 
ignis  Iliacas  domos.* 

Ixvi. 


XVI. 


r\  MATRE  pulchra  filia  pulchrior, 
V^   quem  criminosis  cumque  voles  modum 
pones  lambis,  sive  flamma 
sive  mari  libet  Hadriano. 

non  Dindymene,  non  adytis  quatit 
mentem  sacerdotum  incola  Pythius, 
non  Liber  aeque,  non  acuta 
sic  geminant  Corybantes  aera. 


tristes  ut  irae,  quas  neque  Noricus 
deterret  ensis  nec  mare  naufragum 
nec  saevus  ignis  nec  tremendo 
luppiter  ipse  ruens  tumultu. 


fertur  Prometheus  addere  principi 
limo  coactus  particulam  undique 
desectam,  et  insani  leonis 
vim  stomacho  apposuisse  nostro. 

irae  Thyesten  exitio  gravi 
stravere,  et  altis  urbibus  ultimae 
stetere  causae  cur  perirent 
funditus,  imprimeretque  rauris 

hostile  aratrum  exercitus  insolens. 
compesce  mentem  :  me  quoque  pecloris 
temptavit  in  dulci  iuventa 
fervor,  et  in  celeres  iambos 

misit  furentem.     nunc  ego  mitibus 
mutarequaero  tristia,  dum  mihi 
fias  recantatis  amica 

opprobriis  animumque  reddas. 

T  7EL0X  amoenum  saepe  Lucretilem 
V     mutat  Lycaeo  Faunus,  et  igneam 
defendit  aestatem  capellis 
usque  meis  pluviosque  ventos. 

impune  tutum  per  nemus  arbutos 
quaerunt  latentis  et  thyma  deviae 
olentis  uxores  mariti, 
nec  virides  metuunt  colubras 


nec  Martialis  Haediliae  lupos, 
utcumque  dulci,  Tyndari,  fistula 
valles  et  Usticae  cubantis 
levia  personuere  saxa. 

di  me  tuentur,  dis  pietas  mea 
et  musa  cordi  est.     hic  tibi  copia 
manabit  ad  plenum  benigno 
ruris  honorum  opulenta  cornu. 

hic  in  reducta  valle  Caniculae 
vitabis  aestus,  et  fide  Teia 
dices  laborantis  in  uno 

Penelopen  vitreamque  Circen. 

hic  innocentis  pocula  Lesbii 
duces  sub  umbra,  nec  Semeleius 
cum  Marte  confundet  Thyoneus 
proelia,  nec  metues  protervum 

suspecta  Cyrum,  ne  male  dispari 
incontinentis  iniciat  manus 
et  scindat  haerentem  coronam 
crinibus  immeritamque  vestem. 


[XVIII. 


XVIII.    TVJ  ULLAM,  Vare,  sacra  vite  prius  severis 

i.  ^  arborem 

circa  mite  solum  Tiburis  et  moenia  Catili. 
siccis  omnia  nam  dura  deus  proposuit,  neque 
mordaces  aliter  diffugiunt  sollicitudines. 
quispost  vina  gravem  militiam  aut  pauperiem  crepat? 
quis  non  te  potius,  Bacche  pater,  teque,  decens  Venus  ? 
at  ne  quis  modici  transiliat  munera  Liberi, 
Centaurea  monet  cum  Lapithis  rixa  super  mero 
debellata,  monet  Sithoniis  non  levis  Euhius, 
cum  fas  atque  nefas  exiguo  fine  libidinum 
discernunt  avidi.     non  ego  te,  candide  Bassareu, 
invitum  quatiam,  nec  variis  obsita  frondibus 
sub  divum  rapiam.     saeva  tene  cum  Berecyntio 
comu  tympana,  quae  subsequitur  caecus  Amor  sui, 
et  tollens  vacuum  plus  nimio  Gloria  verticem, 
arcanique  Fides  prodiga,  perlucidior  vitro. 

XIX.    IV  1%  ATER  saeva  Cupidinum 

IVA    Thebanaeque  iubet  me  Semeles  puer 
et  lasciva  Licentia 
finitis  animum  reddere  amoribus. 

urit  me  Glycerae  nitor 
splendentis  Pario  marmore  purius ; 
urit  grata  protervitas 
et  voltus  nimium  lubricus  adspici. 

in  me  tota  ruens  Venus 

Cyprum  deseruit,  nec  patitur  Scythas 

et  versis  animosum  equis 

Parthum  dicere,  nec  quae  nihil  attinent. 

hic  vivum  mihi  caespitem,  hic 
verbenas,  pueri,  ponite  turaque, 
bimi  cum  patera  meri : 
mactata  veniet  lenior  hostia. 


10 


XX.     T  TILE  potabis  modicis  Sabinum 

V     cantharis,  Graeca  quod  ego  ipse  testa 
conditum  levi,  datus  in  theatro 
cum  tibi  plausus, 

care  Maecenas  eques,  ut  patemi 
fluminis  ripae  simul  et  iocosa 
redderet  laudes  tibi  Vaticani 
montis  imago. 

Caecubum  et  praelo  domitam  Caleno 
tu  bibes  uvam  ;  mea  nec  Falemae 
temperant  vites  neque  Formiani 
pocula  colles. 


[XX. 


"pXlANAM  tenerae  dicite  virgines, 

-L^  intonsum,  pueri,  dicite  Cynthium, 
Latonamque  supremo 
dilectam  penitus  lovi. 

vos  laetam  fluviis  et  nemonim  coma, 
quaecumque  aut  gelido  prominet  Algido, 
nigns  aut  Erymanthi 
silvis  aut  viridis  Cragi. 

vos  Tempe  totidem  tollite  laudibus 
natalemque,  mares,  Delon  ApoUinis, 
insignemque  pharetra 
fratemaque  umemm  lyra. 

hic  bellum  lacrimosum,  hic  miseram  famem 
pestemque  a  populo  et  principe  Caesare  in 
Persas  atque  Britannos 
vestra  motus  aget  prece. 

sive  per  Syrtis  iter  aestuosas 
sive  factums  per  inhospitalem 
Caucasum  vel  quae  loca  fabulosus 
lambit  Hydaspes, 

namque  me  silva  lupus  in  Sabina, 
dum  meam  canto  Lalagen  et  ultra 
terminum  curis  vagor  expeditis, 
fugit  inermem : 

quale  portentum  neque  militaris 
Daunias  latis  alit  aesculetis, 
nec  lubae  tellus  generat,  leonum 
arida  nutrix. 

pone  me  pigris  ubi  nulla  campis 
arbor  aestiva  recreatur  aura, 
quod  latus  mundi  nebulae  malusque 
luppiter  urguet ; 

pone  sub  curm  nimium  propinqui 
solis,  in  terra  domibus  negata : 
dulce  ridentem  Lalagen  amabo, 
dulce  loquentem. 

T  NTEGER  vitae  scelerisque  pums 
X   non  eget  Mauris  iaculis  neque  arc« 
nec  venenatis  gravida  sagittis, 
Fusce,  pharetra. 


XXIII.    T  TITAS  hinnuleo  me  similis,  Chloe, 
V     quaerenti  pavidam  montibus  aviis 
matrem,  non  sine  vano 
auramm  et  siluae  metu. 

nam  seu  mobilibus  *vepris  inhorruit 
ad  *ventum  foliis  seu  virides  rubum 
dimovere  lacertae, 

et  corde  et  genibus  tremit. 

atqui  non  ego  te  tigris  ut  aspera 
Gaetulusve  leo  frangere  persequor. 
tandem  desine  matrem 
tempestiva  sequi  viro. 


[xxiii. 

QUIS  desiderio  sit  pudor  aut  modus 
tam  cari  capitis  ?  praecipe  lugubris 
cantus,  Melpomene,  cui  liquidam  pater 
vocem  cum  cithara  dedit. 

ergo  Quintilium  perpetuus  sopor 
urguet !  cui  Pudor  et  lustitiae  soror 
incorrupta  Fides  nudaque  Veritas 
quando  ullum  inveniet  parem  ? 

multis  ille  bonis  flebilis  occidit, 
nulli  flebilior  quam  tibi,  Vergili. 
tu  frustra  pius  heu  non  ita  creditum 
poscis  Quintilium  deos. 

quid  si  Threicio  blandius  Orpheo 
auditam  moderere  arboribus  fidem  ? 
num  vanae  redeat  sanguis  imagini, 
quam  virga  semel  horrida 


lO 


XXV.] 


CARMINUM  LIBER  L 

non  lenis  precibus  fata  recludere 
nigro  compulerit  Mercurius  gregi? 
durum :  sed  levius  fit  patientia 
quicquid  corrigere  est  nefas. 

PARCIUS  iunctas  quatiunt  fenestras 
iactibus  crebris  iuvenes  protervi, 
nec  tibi  somnos  adimunt,  amatque 
ianua  limen, 

quae  prius  multum  facilis  movebat 
cardines.     audis  minus  et  minus  iam 
•  me  tuo  longas  pereunte  noctes, 
Lydia,  dormis?' 

invicem  moechos  anus  arrogantis 
flebis  in  solo  levis  angiportu, 
Thracio  bacchante  magis  sub  inter- 
lunia  vento, 

cum  tibi  flagrans  amor  et  libido 
quae  solet  matres  furiare  equorum 
saeviet  circa  iecur  ulcerosum  ; 
non  sine  questu 

laeta  quod  pubes  hedera  virente 
gaudeat  pulla  magis  atque  myrto, 
aridas  frondis  hicmis  sodali 
dedicet  Hebro. 

[xxvi. 


XXVI. 


V/r  USIS  amiciis  tristitiam  et  metiis 
iVl    tradam  protervis  in  mare  Creticum 
portare  ventis,  quis  sub  Arcto 
rex  gelidae  metuatur  orae, 

quid  Tiridaten  terreat,  unice 
securus.     o  quae  fontibus  integris 
gaudes,  apricos  necte  flores, 
necte  meo  Lamiae  coronam, 

Pimplea  dulcis  :  nil  sine  te  mei 
prosunt  honores  :  hunc  fidibus  novis, 
hunc  Lesbio  sacrare  plectro 
teque  tuasque  decet  sorores. 


to 


XXVIL   lyr  ATIS  in  usum  laetitiae  scyphis 

-1.  >l   pugnare  Thracum  est.  tollite  barbarum 
morem,  verecundumque  Bacchum 
sanguineis  prohibite  rixis. 

yino  et  lucemis  Medus  acinaces 
immane  quantum  discrepat.     impium 
lenite  clamorem,  sodales, 
et  cubito  remanete  presso. 

voltis  severi  me  quoque  sumere 
partem  Falemi  ?  dicat  Opuntiae  ,o 

frater  Megillae  quo  beatus 
volnere,  qua  pereat  sagitta. 

cessat  voluntas  ?  non  alia  bibam 
mercede.     quae  te  cumque  domat  Venus, 
non  erubescendis  adurit 
ignibus,  ingenuoque  semper 

amore  peccas.     quicquid  habes,  age 
depone  tutis  auribus.     a  miser, 
quanta  laborabas  Charybdi, 
digne  puer  meliore  flamma  I 

quae  saga,  quis  te  solvere  Thessalis 
magus  venenis,  quis  poterit  deus  ? 
vix  illigatum  te  triformi 
Pegasus  expediet  Chimaera. 

XXVIII.  npE  maris  et  terrae  numeroque  carentis 
-i-  harenae 

mensorem  cohibent,  Archyta, 
pulveris  exigui  prope  litus  parva  Matinum 
munera,  nec  quicquam  tibi  prodest 

aerias  temptasse  domos  animoque  rotundum 

percurrisse  polum  morituro. 
occidit  et  Pelopis  genitor,  conviva  deorum, 

Tithonusque  remotus  in  auras 


et  lovis  arcanis  Minos  admissus,  habentque 
Tartara  Panthoiden  itemm  Orco 

demissum,  quamvis  clipeo  Troiana  refixo 
tempora  testatus  nihil  ultra 

nervos  atque  cutem  morti  concesserat  atrae, 

iudice  te  non  sordidus  auctor 
naturae  verique.     sed  omnis  una  manet  nox, 

et  calcanda  semel  via  leti. 

dant  alios  Furiae  torvo  spectacula  Marti ; 

exitio  est  avidum  mare  nautis  ; 
mixta  senum  ac  iuvenum  densentur  funera,  nullum    20 

saeva  caput  Proserpina  fugit. 

me  quoque  devexi  rapidus  comes  Orionis 

Illyricis  Notus  obruit  undis. 
at  tu,  nauta,  vagae  ne  parce  malignus  harenae 

ossibus  et  capiti  inhumato 

particulam  dare  :  sic,  quodcumque  minabitur  Eurus 

fluctibus  Hesperiis,  Venusinae 
plectantur  silvae  te  sospite,  multaque  merces 

unde  potest  tibi  defluat  aequo 

ab  love  Neptunoque  sacri  custode  Tarenti. 

neglegis  immeritis  nocituram  ^^ 

postmodo  te  natis  fraudem  committere  ?  fors  et 

debita  iura  vicesque  superbae 

te  maneant  ipsum  :  precibus  non  linquar  inultis, 

teque  piacula  nulla  resolvent. 
quanaquam  festinas,  non  est  mora  longa  ;  licebit 

iniecto  ter  pulvere  curras. 

c 


XXX. 


I 


ICCI,  beatis  nunc  Arabum  invides 
gazis,  et  acrem  militiam  paras 
non  ante  devictis  Sabaeae 
regibus,  horribilique  Medo 

nectis  catenas.     quae  tibi  virginum 
sponso  necato  barbara  serviet  ? 
puer  quis  ex  aula  capillis 
ad  cyathum  statuetur  unctis, 

doctus  sagittas  tendere  Sericas 
arcu  patemo  ?    quis  neget  arduis 
pronos  relabi  posse  rivos 
montibus  et  Tiberim  reverti, 

cum  tu  coemptos  undique  nobilis 
libros  Panaeti  Socraticam  et  domum 
mutare  loricis  Hiberis 
pollicitus  meliora  tendis  ? 


10 


OVENUS  regina  Cnidi  Paphique, 
sperne  dilectam  Cypron,  et  vocantis 
ture  te  multo  Glycerae  decoram 
transfer  in  aedem. 

fervidus  tecum  puer  et  solutis 
Gratiae  zonis  properentque  Nymphae 
et  parum  comis  sine  te  luventas 
Mercuriusque. 

[xxxi. 


XXXI. 


i 


XXXII. 


/^UID  dedicatum  poscit  Apollinem 
V>f  vates  ?  quid  orat  de  patera  novum 
fundens  liquorem  ?  non  opimae 
Sardiniae  segetes  feraces 

non  aestuosae  grata  Calabriae 
armenta,  non  aurum  aut  ebur  Indicum, 
non  rura  quae  Liris  quieta 
mordet  aqua  tacitumus  amnis. 

premant  Calena  falce  quibus  dedit 
P  ortuna  vitem,  dives  et  aureis 
mercator  exsiccet  culullis 
vina  Syra  reparata  merce, 

dis  carus  ipsis,  quippe  ter  et  quater 
anno  revisens  aequor  Atlanticum 
impune  :  me  pascunt  olivae, 
me  cichorea  levesque  malvae. 

frui  paratis  et  valido  mihi, 
Latoe,  dones  et,  precor,  integra 
cum  mente,  nec  turpem  senectam 
degere  nec  cithara  carentem. 

Lesbio  primum  modulate  civi, 
qui  ferox  bello,  tamen  inter  aima, 
sive  iactatam  religarat  udo 
litore  navim, 

Liberum  et  Musas  Veneremque  et  illi 
semper  haerentem  puerum  canebat, 
et  Lycum  nigris  oculis  nigroque 
crine  decorum. 

o  decus  Phoebi  et  dapibus  supremi 
grata  testudo  lovis,  o  laborum 
dulce  lenimen,  tmihi  cumquet  salve 
rite  vocanti. 

P  OSCIMUR.     siquid  vacui  sub  umbra 
X      lusimus  tecum,  quod  et  hunc  in  annum 
vivat  et  pluris,  age  dic  Latinum, 
barbite,  carmen, 


XXXIII.   A   LBI,  ne  doleas  plus  nimio  memor 
r\.  immitis  Glycerae,  neu  miserabilis 
decantes  elegos,  cur  tibi  iunior 
laesa  praeniteat  fide ; 

insignem  tenui  fronte  Lycorida 
Cyri  torret  amor,  Cyrus  in  asperam 
declinat  Pholoen  :  sed  prius  Apulis 
iungentur  capreae  lupis 

quam  turpi  Pholoe  peccet  adultero. 

sic  visum  Veneri,  cui  placet  impares 

formas  atque  animos  sub  iuga  aenea 

saevo  mittere  cum  ioco. 

JD 

ipsum  me  melior  cum  peteret  Venus, 
grata  detinuit  compede  Myrtale 
libertina,  fretis  acrior  Hadriae 
curvantis  Calabros  sinus. 


XXXIV. 


PARCUS  deorum  cultor  et  infrequens, 
insanientis  dum  sapientiae 
consultus  erro,  nunc  retrorsum 
vela  dare  atque  iterare  cursus 

cogor  relictos  :   namque  Diespiter, 
igni  corusco  nubila  dividens 
plerumque,  per  purum  tonantis 
egit  equos  volucremque  currum, 

quo  bruta  tellus  et  vaga  flumina, 
quo  Styx  et  invisi  horrida  Taenari 
sedes  Atlanteusque  finis 
concutitur.     valet  ima  summis 

mutare  et  insignem  attenuat  deus, 
obscura  promens  ;  hinc  apicem  rapax 
Fortuna  cum  stridore  acuto 
sustulit,  hic  posuisse  gaudet. 


XXXV. 


ODIVA,  gratum  quae  regis  Antium, 
praesens  vel  imo  tollere  de  gradu 
mortale  corpus  vel  superbos 
vertere  funeribus  triumphos ; 

te  pauper  ambit  sollicita  prece 
ruris  colonus,  te  dominam  aequoris 
quicumque  Bithjma  lacessit 
Carpathium  pelagus  carina. 

te  Dacus  asper,  te  profugi  Scythae, 
urbesque  gentesque  et  Latium  ferox 
regumque  matres  barbaronim  et 
purpurei  metuunt  tyranni, 

iniurioso  ne  pede  proruas 
stantem  columnam,  neu  populus  frequens 
ad  arma  cessantis,  ad  arma 
concitet  imperiumque  frangat. 

te  semper  anteit  saeva  Necessitas, 
clavos  trabalis  et  cuneos  manu 

gestans  aena,  nec  severus  ^ 

uncus  abest  liquidumque  plumbum. 

te  Spes  et  albo  rara  Fides  colit 
velata  panno,  nec  comitem  abnegat 
utcumque  mutata  potentis 
veste  domos  inimica  linquis. 

at  volgus  infidum  et  meretrix  retro 
periura  cedit  ;  diffugiunt  cadis 
cum  faece  siccatis  amici 
ferre  iugum  pariter  dolosi. 

serves  iturum  Caesarem  in  ultimos 
orbis  Britannos  et  iuvenum  recens 
examen  Eois  timendum 
partibus  Oceanoque  rubro. 

eheu  cicatricum  et  sceleris  pudet 
fratrumque.     quid  nos  dura  refugimus 
aetas  ?  quid  intactum  nefasti 
liquimus  ?  unde  manum  iuventus 

metu  deonim  continuit  ?  quibus 
pepercit  aris?  o  utinam  nova 
incude  diffingas  retusum  in 
Massagetas  Arabasque  ferrum  ! 


[xxxv. 


40 


XXXVI. 


ET  ture  et  fidibus  iuvat 
placare  et  vituli  sanguine  debito 
custodes  Numidae  deos, 
qui  nunc  Hesperia  sospes  ab  ultima 


caris  multa  sodalibus, 
nulli  plura  tamen  dividit  oscula 

quam  dulci  Lamiae,  memor 
actae  non  alio  rege  puertiae 


mutataeque  simul  togae. 
Cressa  ne  careat  pulchra  dies  nota, 

neu  promptae  modus  amphorae 
neu  morem  in  Salium  sit  requies  pedum, 

neu  multi  Damalis  meri 
Bassum  Threicia  vincat  amystide, 

neu  desint  epulis  rosae 
neu  vivax  apium  neu  breve  lilium. 

omnes  in  Damalin  putris 
deponent  oculos,  nec  Damalis  novo 

divelletur  adultero 
lascivis  hederis  ambitiosior. 


Z7 


ao 


XXXVII.    TV  TUNC  est  bibendum,  nunc  pede  libcro 
1  1    pulsanda  tellus,  nunc  Saliaribus 
ornare  pulvinar  deorum 

tempus  erat  dapibus,  sodales. 

antehac  nefas  depromere  Caecubum 
cellis  avitis,  dum  Capitolio 
regina  dementis  ruinas 
funus  et  imperio  parabat, 


contaminato  cum  grege  turpium 
morbo  virorum,  quidlibet  inpotens 
sperare  fortunaque  dulci 
ebria  :  sed  minuit  furorem 


to 


vix  una  sospes  navis  ab  ignibus, 
mentemque  lymphatam  Mareotico 
redegit  in  veros  timores 
Caesar,  ab  Italia  volantem 


remis  adurguens,  accipiter  velut 
mollis  columbas  aut  leporem  citus 
venator  in  campis  nivalis 
Haemoniae,  daret  ut  catenis 


20 

fatale  monstnim  :  quae  generosius 
perire  quaerens  nec  muliebriter 
expavit  ensem,  nec  latentis 
classe  cita  reparavit  oras ; 

ausa  et  iacentem  visere  regiam 
voltu  sereno,  fortis  et  asperas 
tractare  serpentis,  ut  atrum 
corpore  combiberet  venenum, 


deliberata  morte  ferocior : 
saevis  Liburnis  scilicet  invidens 
privata  deduci  superbo 
non  humilis  mulier  triumpho. 


30 


XXXVIII. 


PERSICOS  odi,  puer,  apparatus ; 
displicent  nexae  philyra  coronae  ; 
mitte  sectari  rosa  quo  locorum 
sera  moretur. 


simplici  myrto  nihil  adlabores 
sedulus  curo  :  neque  te  ministrum 
dedecet  myrtus  neque  me  sub  arta 
vite  bibentem. 


CARMINUM 


LIBER  SECUNDUS. 


I. 


MOTUM  ex  Metello  consule  civicum 
bellique  causas  et  vitia  et  modos 
ludumque  Fortunae  gravisque 
principum  amicitias  et  arma 


nondum  expiatis  uncta  cruoribus, 
periculosae  plenum  opus  aleae, 
tractas  et  incedis  per  ignis 
suppositos  cineri  doloso. 


paullum  severae  musa  tragoediae 
desit  theatris  :  mox,  ubi  publicas 
res  ordinaris,  grande  munus 
Cecropio  repetes  cothurno, 


10 


insigne  maestis  praesidium  reis 
et  consulenti,  PoIIio,  Curiae, 
cui  laurus  aetemos  honores 
Delmatico  peperit  triumpho. 


40 


Q.   HORATI  FLACCI  [i. 

iam  nunc  minaci  murmure  comuum 
perstringis  auris,  iam  litui  strepunt, 
iam  fulgor  armorum  fugaces 

terret  equos  equitumque  voltus.  90 

audire  magnos  iam  videor  duces 
non  indecoro  pulvere  sordidos, 
et  cuncta  terrarum  subacta 

praeter  atrocem  animum  Catonis. 

luno  et  deorum  quisquis  amicior 
Afris  inulta  cesserat  impotens 
tellure,  victorum  nepotes 
rettulit  inferias  lugurthae. 

quis  non  Latino  sanguine  pinguior 
campus  sepulcris  impia  proelia  30 

testatur  auditumque  Medis 
Hesperiae  sonitum  ruinae  ? 

qui  gurges  aut  quae  flumina  lugubris 
ignara  belli  ?  quod  mare  Dauniae 
non  decoloravere  caedes  ? 
quae  caret  ora  cruore  nostro  ? 

sed  ne  relictis,  Musa  procax,  iocis 
Ceae  retractes  munera  neniae ; 
mecum  Dionaeo  sub  antro 

quaere  modos  leviore  plectro.  40 


II.] 

41 


11. 


i 


NULLUS  argento  color  est  avaris 
abdito  terris,  inimice  lamnae 
Crispe  Sallusti,  nisi  temperato 
splendeat  usu. 

vivet  extento  Proculeius  aevo, 
notus  in  fratres  animi  patemi ; 
illum  aget  penna  metuente  solvi 
Fama  superstes. 

latius  regnes  avidum  domando 
spiritum,  quam  si  Libyam  remotis 
Gadibus  iungas  et  uterque  Poenus 
serviat  uni, 

crescit  indulgens  sibi  dims  hydrops, 
nec  sitim  pellit,  nisi  causa  morbi 
fugerit  venis  et  aquosus  albo 
corpore  languor. 

redditum  Cyri  solio  Phrahaten 
dissidens  plebi  numero  bea^^orum 
eximit  Virtus  populumque  falsis 
dedocet  uti 

vocibus,  regnum  et  diadema  tutum 
deferens  uni  propriamque  laurum, 
quisquis  ingentis  oculo  inretorto 
spectat  acervos. 


zo 

[iii. 


III. 


AEQUAM  memento  rebiis  in  arduis 
servare  mentem,  non  secus  in  bonis 
ab  insolenti  temperatam 
laetitia,  moriture  Delli, 


seu  maestus  omni  tempore  vixeris, 
seu  te  in  remoto  gramine  per  dies 
festos  reclinatum  bearis 
interiore  nota  Falerni. 


quo  pinus  ingens  albaque  populus 
umbram  hospitalem  consociare  amant 
ramis  ?  quid  obliquo  laborat 
lympha  fugax  trepidare  rivo? 


ro 


huc  vina  et  unguenta  et  nimium  brevis 
flores  amoenae  ferre  iube  rosae, 
dum  res  et  aetas  et  Sororum 
fila  trium  patiuntur  atra. 


cedes  coemptis  saltibus  et  domo 
villaque,  flavus  quam  Tiberis  lavit ; 
cedes,  et  exstnictis  in  altum 
divitiis  potietur  heres. 


30 


divesne  prisco  natus  ab  Inacho 
nil  interest,  an  pauper  et  infima 
de  gente  sub  divo  moreris, 
victima  nil  miserantis  Orci. 


IV.] 

omnes  eodem  cogimur ;  omnium 
versatur  urna  serius  ocius 
sors  exitura  et  nos  in  aeternum 
exsilium  impositura  cumbae. 


43 


IV. 


NE  sit  ancillae  tibi  amor  pudori, 
Xanthia  Phoceu  ;  prius  insolentem 
serva  Briseis  niveo  colore 
movit  Achillem ; 


movit  Aiacem  Telamone  natum 
forma  captivae  dominum  Tecmessae  ; 
arsit  Atrides  medio  in  triumpho 
virgine  rapta, 

barbarae  postquam  cecidere  turmae 
Thessalo  victore  et  ademptus  Hector 
tradidit  fessis  leviora  tolli 
Pergama  Grais. 

nescias  an  te  generum  beati 
Phyllidis  flavae  decorent  parentes  ; 
regium  certe  genus,  et  Penatis 
maeret  iniquos. 


lO 


crede  non  illam  tibi  de  scelesta 
plebe  dilectam,  neque  sic  fidelem, 
sic  lucro  aversam  potuisse  nasci 
matre  pudenda. 


20 

bracchia  et  voltum  teretesque  suras 
integer  laudo :  fuge  suspicari 
cuius  octavum  trepidavit  aetas 
claudere  lustrum. 


[IV. 


VI.] 

quem  si  puellarum  insereres  choro, 
mire  sagacis  falleret  hospites 
discvimen  obscurum  solutis 
crinibus  ambiguoque  voltu. 

V. 


NONDUM  subacta  ferre  iugum  valet 
cervice,  nondum  munia  comparis 
aequare  nec  tauri  ruentis 
in  venerem  tolerare  pondus. 

circa  virentis  est  animus  tuae 
campos  iuvencae,  nunc  fluviis  gravem 
solantis  aestum,  nunc  in  udo 
ludere  cum  vitulis  salicto 

praegestientis.     tolle  cupidinem 
immitis  uvae  :  iam  tibi  lividos 
distinguet  autumnus  racemos 
purpureo  varius  colore. 

iam  te  sequetur  :  currit  enim  ferox 
aetas  et  illi  quos  tibi  dempserit 
apponet  annos  :  iam  proterva 
fronte  petet  Lalage  maritum, 

dilecta  quantum  non  Pholoe  fugax, 
non  Chloris  albo  sic  umero  nitens 
ut  pura  nocturno  renidet 
luna  mari,  Cnidiusve  Gyges  : 


lO 


VI.       QEPTIMI,  Gadis  aditure  mecum  et 

v3  Cantabrum  indoctum  iuga  ferre  nostra  et 
barbaras  Syrtis,  ubi  Maura  semper 
aestuat  unda, 

Tibur  Argeo  positum  colono 
sit  meae  sedes  utinam  senectae, 
sit  domus  lasso  maris  et  viarum 
militiaeque. 

unde  si  Parcae  prohibent  iniquae, 
dulce  pellitis  ovibus  Galaesi 
flumen  et  regnata  petam  Laconi 
rura  Phalantho. 

ille  terrarum  mihi  praeter  omnis 
angulus  ridet :  ubi  non  Hymetto 
mella  decedunt  viridique  certat 
baca  Venafro, 

ver  ubi  longum  tepidasque  praebet 
luppiter  brumas,  et  amicus  Aulon 
fertili  Baccho  minimum  Falernis 
invidet  uvis. 


xo 

ille  te  mecum  locus  et  beatae 
postulant  arces ;  ibi  tu  calentem 
debita  sparges  lacrima  favillam 
vatis  amici. 


[VI. 


VII. 


o 


SAEPE  mecum  tempus  in  ultimum 
deducte  Bruto  militiae  duce, 
quis  te  redonavit  Quiritem 
dis  patriis  Italoque  caelo. 


Pompei,  meorum  prime  sodalium  ? 
cum  quo  morantem  saepe  diem  mero 
fregi  coronatus  nitentis 
malobathro  Syrio  capillos. 

tecum  Philippos  et  celerem  fugam 
sensi,  relicta  non  bene  parmula, 
cum  fracta  virtus,  et  minaces 
turpe  solum  tetigere  mento. 

sed  me  per  hostis  Mercurius  celer 
denso  paventem  sustulit  aere ; 
te  rursus  in  bellum  resorbens 
unda  fretis  tulit  aestuosis. 


lO 


ergo  obligatam  redde  lovi  dapem, 
longaque  fessum  militia  latus 
depone  sub  lauru  mea,  nec 
parce  cadis  tibi  destinatis. 

oblivioso  levia  Massico 
ciboria  exple  ;  funde  capacibus 
unguenta  de  conchis.     quis  udo 
deproperare  apio  coronas 


47 


curatve  myrto  ?  quem  Venus  arbitrum. 
dicet  bibendi  ?  non  ego  sanius 
bacchabor  Edonis :  recepto 
dulce  mihi  fiirere  est  amico. 


VIII.       T  TLLA  si  iuris  tibi  peierati 

\<J    poena,  Barine,  nocuisset  umquam, 
dente  si  nigro  fieres  vel  uno 
turpior  ungui, 

crederem :  sed  tu,  simul  obligasti 
perfidum  votis  caput,  enitescis 
pulchrior  multo  iuvenumque  prodis 
publica  cura. 


expedit  matris  cineres  opertos 
fallere  ec  toto  taciturna  noctis 
signa  cum  caelo  gelidaque  divos 
morte  carentis. 


lO 


ridet  hoc,  inquam,  Venus  ipsa,  rident 
simplices  Nymphae,  ferus  et  Cupido, 
semper  ardentis  acuens  sagittas 
cote  cruenta. 

adde  quod  pubes  tibi  crescit  omnis, 
servitus  crescit  nova,  nec  priores 
impiae  tectum  dominae  relinquunt, 
saepe  minati. 

te  suis  matres  metuunt  iuvencis, 

te  senes  parci,  miseraeque  nuper 

virgines  nuptae,  tua  ne  retardet 

aura  maritos. 


[viii. 


X.] 

flevere  semper.     desine  moUium 
tandem  querelarum ;  et  potius  nova 
cantemus  Augusti  tropaea 
Caesaris  et  rigidum  Niphaten, 

Medumque  flumen  gentibus  additum 
victis  minores  volvere  vertices, 
intraque  praescriptum  Gelonos 
exiguis  equitare  campis. 

IX. 


NON  semper  imbres  nubibus  hispidos 
manant  in  agros,  aut  mare  Caspium 
vexant  inaequales  procellae 
usque,  nec  Armeniis  in  oris, 

amice  Valgi,  stat  glacies  iners 
mensis  per  omnis  aut  Aquilonibus 
querqueta  Gargani  laborant 
et  foliis  viduantur  orni. 

tu  semper  urgues  flebilibus  modis 
Mysten  ademptum,  nec  tibi  Vespero 
surgente  decedunt  amores 
nec  rapidum  fugiente  solem. 

at  non  ter  aevo  functus  amabilem 
ploravit  omnis  Antilochum  senex 
annos,  nec  impubem  parentes 
Troilon  aut  Phrygiae  sorores 


10 


X.       T3  ECTIUS  vives,  Licini,  neque  altum 

Xv  semper  urguendo  neque,  dum  procellas 
cautus  horrescis,  nimium  premendo 
litus  iniquum. 

auream  quisquis  mediocritatem 
diligit,  tutus  caret  obsoleti 
sordibus  tecti,  caret  invidenda 
sobrius  aula. 

saepius  ventis  agitatur  ingens 
pinus,  et  celsae  graviore  casu 
decidunt  turres,  feriuntque  summos 
fulgura  montes. 

sperat  infestis,  metuit  secundis 
alteram  sortem  bene  praeparatum 
pectus.     informis  hiemes  reducit 
luppiter,  idem 

summovet.     non,  si  male  nunc,  et  olim 
sic  erit :  quondam  cithara  tacentem 
suscitat  Musam  neque  semper  arcum 
tendit  ApoUo. 

rebus  angustis  animosus  atque 
fortis  appare :  sapienter  idem 
contrahes  vento  nimium  secundo 
turgida  vela. 


[X. 


XII.]  CARMINUM  LIBER  IL 

potamus  uncti  ?  dissipat  Euhius 
curas  edaces.     quis  puer  ocius 
restinguet  ardentis  Falerni 
pocula  praetereunte  lympha  ? 


quis  devium  scortum  eliciet  domo 
Lyden?  eburna  dic  age  cum  lyra 
maturet,  in  comptum  Lacaenae 
more  comas  religata  nodum. 

XL 


QUID  bellicosus  Cantaber  et  Scythes, 
Hirpine  Quincti,  cogitet  Hadria 
divisus  obiecto,  remittas 
quaerere,  nec  trepides  in  usum 

poscentis  aevi  pauca.    fugit  retro 
levis  iuventus  et  decor,  arida 
pellente  lascivos  amores 
canitie  facilemque  somnuni. 

non  semper  idem  floribus  est  honor 
vernis,  neque  uno  luna  rubens  nitet 
voltu.     quid  aeternis  minorem 
consiliis  animum  fatigas? 

cur  non  sub  aha  vel  platano  vel  hac 
pinu  iacentes  sic  temere  et  rosa 
canos  odorati  capillos, 
dum  licet,  Assyriaque  nardo 


xn. 


10 


NOLIS  longa  ferae  bella  Numantiae 
nec  durum  Hannibalem  nec  Siculum  mare 
Poeno  purpureum  sanguine  mollibus 
aptari  citharae  modis, 

nec  saevos  Lapithas  et  nimium  mero 
Hylaeum,  domitosve  Herculea  manu 
Telluris  iuvenes,  unde  periculum 
fulgens  contremuit  domus 

Satumi  veteris  :  tuque  pedestribus 
dices  historiis  proelia  Caesaris,  ,0 

Maecenas,  melius  ductaque  per  vias 
regum  colla  minacium, 

me  dulcis  dominae  Musa  Licymniae 
cantus,  me  voluit  dicere  lucidum 
fulgentis  oculos  et  bene  mutuis 
fidum  pectus  amoribus ; 


r 

quam  nec  ferre  pedem  dedecuit  choris 
nec  certare  ioco  nec  dare  bracchia 
ludentem  nitidis  virginibus  sacro 
Dianae  celebris  die. 

num  tu  quae  tenuit  dives  Achaemenes 
aut  pinguis  Phrygiae  Mygdonias  opes 
permutare  velis  crine  Licymniae, 
plenas  aut  Arabum  domos  ? 

dum  flagranlia  detorquet  ad  oscula 
cervicem,  aut  facili  saevitia  negat 
quae  poscente  magis  gaudeat  eripi, 
interdum  rapere  occupat. 


[xii. 


ao 


( 


XIII.   T  LLE  et  nefasto  te  posuit  die 

jL   quicumque  primum,  et  sacrilega  manu 
produxit,  arbos,  in  nepotum 
pemiciem  opprobriumque  pagi ; 

ilhim  et  parentis  crediderim  sui 
fregisse  cervicem  et  penetralia 
sparsisse  nocturno  cruore 
hospitis  ;  ille  venena  Colcha 

et  quicquid  usquam  concipitur  nefas 
tractavit,  agro  qui  statuit  meo 
te  triste  lignum,  te  caducum 
in  domini  caput  immerentis. 

quid  quisque  vitet  numquam  homini  satis 
cautum  est  in  horas.     navita  Bospomm 
Poenus  perhorrescit  neque  ultra 
caeca  timet  aliunde  fata ; 

miles  sagittas  et  celerem  fugam 
Parthi,  catenas  Parthus  et  Italum 
robur  :  sed  improvisa  leti 
vis  rapuit  rapietque  gentis. 

quam  paene  furvae  regna  Proserpinae 
et  iudicantem  vidimus  Aeacum, 
sedesque  discretas  piorum  et 
Aeoliis  fidibus  querentem 

Sappho  puellis  de  popularibus, 
et  te  sonantem  pienius  aureo, 
Alcaee,  plectro  dura  navis, 
dura  fugae  mala,  dura  belli. 

utrumque  sacro  digna  silentio 
mirantur  umbrae  dicere  ;  sed  magis 
pugnas  et  exactos  tyrannos 

densum  umeris  bibit  aure  volgus. 

quid  mirum,  ubi  illis  carminibus  stupens 
demittit  atras  belua  centiceps 
auris  et  intorti  capillis 

Eumenidum  recreantur  angues  ? 

quin  et  Prometheus  et  Pelopis  parens 
dulci  laborum  decipitur  sono, 
nec  curat  Orion  leones 
aut  timidos  agitare  lyncas. 

[XIV. 


XIV. 


XV.] 


EHEU  fugaces,  Postume  Postume, 
labuntur  anni,  nec  pietas  moram 
mgis  et  instanti  senectae 
adferet  indomitaeque  morti ; 

non  si  trecenis  quotquot  eunt  dies, 
amice,  places  illacrimabilem 
Plutona  tauris,  qui  ter  amplum 
Geryonen  Tityonque  tristi 

compescit  unda,  scilicet  omnibus 
quicumque  terrae  munere  vescimur 
enaviganda,  sive  reges 

sive  inopes  erimus  coloni.     " 

frustra  cruento  Marte  carebimus 
fraclisque  rauci  fluctibus  Hadriae, 
frustra  per  autumnos  nocentem 
corporibus  metuemus  Austrum. 

visendus  ater  flumine  languido 
Cocytos  errans  et  Danai  genus 
infame  damnatusque  longi 
Sisyphus  Aeolides  laboris. 

linquenda  tellus  et  domus  et  placens 
uxor,  neque  harum  quas  colis  arborum 
te  praeter  invisas  cupressos 
ulla  brevem  dominum  sequetur. 


XV. 

absumet  heres  Caecuba  dioTiior 
servata  centum  clavibus,  et  mero 
tinguet  pavimentum  superbo, 
pontificum  potiore  cenis. 


IAM  pauca  aratro  iugera  regiae 
moles  relinquent ;  undique  latius 
extenta  visentur  Lucrino 

stagna  lacu,  platanusque  caelebs 

evincet  ulmos  ;  tum  violaria  et 
myrtus  et  omnis  copia  narium 
spargent  olivetis  odorem 
fertilibus  domino  priori ; 

tum  spissa  ramis  laurea  fervidos 
excludet  ictus.     non  ita  Romuli 
praescriptum  et  intonsi  Catonis 
auspiciis  vetenm:ique  norma. 

privatus  illis  census  erat  brevis, 
commune  magnum  :  nulla  decempedis 
metata  privatis  opacam 
porticus  excipiebat  Arcton, 

nec  fortuitum  spemere  caespitem 
leges  sinebant,  oppida  publico 
sumptu  iubentes  et  deorum 
templa  novo  decorare  saxo. 

[XVI. 


^^^v  /^TIUM  divos  rogat  in  patenti 

\J  prensus  Aegaeo,  simul  atra  nubes 
condidit  lunam  neque  certa  fulgent 
sidera  nautis, 

otium  bello  furiosa  Thrace, 
otium  Medi  pharetra  decori, 
Grosphe,  non  gemmis  neque  purpura  ve- 
nale  neque  auro. 

non  enim  gazae  neque  consularis 
summovet  lictor  miseros  tumultus 
mentis  et  curas  laqueata  circum 
tecta  volantis. 

vivitur  parvo  bene,  cui  patemum 
splendet  in  mensa  tenui  salinum, 
ncc  levis  somnos  timor  aut  cupido 
sordidus  aufert. 

laetus  in  praesens  animus  quod  ultra  est 
oderit  curare,  et  amara  lento 
teraperet  risu :  nihil  est  ab  omni 
parte  beatum. 


abstulit  clarum  cita  mors  Achillem, 
longa  Tithonum  minuit  senectus ;  30 

et  mihi  forsan  tibi  quod  negarit 
porriget  hora. 

te  greges  centum  Siculaeque  circum 
mugiunt  vaccae,  tibi  tollit  hinnitum 
apta  quadrigis  equa,  te  bis  Afro 
murice  tinctae 

vestiunt  lanae  :  mihi  parva  rura  et 
spiritum  Graiae  tenuem  Camenae 
Parca  non  mendax  dedit,  et  malignum 

spemere  volgus.  40 


quid  brevi  fortes  iaculamur  aevo 
multa  ?  quid  terras  alio  calentis    • 
sole  mutamus?  patriae  quis  exsul 
se  quoque  fugit  ? 

scandit  aeratas  vitiosa  navis 
Cura,  nec  turmas  equitum  relinquit, 
ocior  cervis  et  agente  nimbos 
ocior  Euro. 


30 


XVII.    /^^UR  me  querelis  exanimas  tuis  ? 

Vw^       nec  dis  amicum  est  nec  mihi  te  prius 
obire,  Maecenas,  mearum 

grande  decus  columenque  remm. 


a,  te  meae  si  partem  animae  rapit 
maturior  vis,  quid  moror  altera, 
nec  carus  aeque  nec  superstes 
integer?  ille  dies  utramque 

ducet  ruinam.     non  ego  perfidum 
dixi  sacramentum  :  ibimus,  ibimus, 
utcumque  praecedes,  supremum 
carpere  iter  comites  parati. 

me  nec  Chimaerae  spiritus  igneae, 
nec  si  resurgat  centimanus  Gyas, 
divellet  umquam  :  sic  potenti 
lustitiae  placitumque  Parcis. 

seu  Libra  seu  me  Scorpios  adspicit 
formidolosus,  pars  violentior 
natalis  horae,  seu  tyrannus 
Hesperiae  Capricomus  undae, 

utrumque  nostrum  incredibili  modo 
consentit  astrum.     te  lovis  impio 
tutela  Saturno  refulgens 
eripuit  volucrisque  Fati 

tardavit  alas,  cum  populus  frequens 
laetum  theatris  ter  crepuit  sonum  : 
me  truncus  illapsus  cerebro 
sustulerat,  nisi  Faunus  ictum 

dextra  levasset,  Mercurialium 
custos  virorum.     reddere  victimas 
aedemque  votivam  memento  : 
nos  humilem  feriemus  agnam. 


[xvii. 

XVIII.    TV  T  ON  ebur  neque  aureum 

i  N    mea  renidet  in  domo  lacunar, 
non  trabes  Hymettiae 
premunt  columnas  ultima  recisas 

Africa,  neque  Attali 
ignotus  heres  regiam  occupavi, 

nec  Laconicas  mihi 
trahunt  honestae  purpuras  clientae. 

at  fides  et  ingeni 
benigna  vena  est,  pauperemque  dives 

me  petit :  nihil  supra 
deos  lacesso,  nec  potentem  amicum 

largiora  flagito, 
satis  beatus  unicis  Sabinis. 

truditur  dies  die, 
novaeque  pergunt  interire  lunae : 

tu  secanda  marmora 
locas  sub  ipsum  funus,  et  sepulcri 

immemor  struis  domos, 
marisque  Bais  obstrepentis  urgues 

summovere  litora, 
parum  locuples  continente  ripa. 

quid,  quod  usque  proximos 
revellis  agri  terminos  et  ultra 

limites  clientium 
salis  avarus  ?  pellitur  patemos 

in  sinu  ferens  deos 
et  uxor  et  vir  sordidosque  natos. 

nulla  certior  tamen 
rapacis  Orci  sede  destinata 

aula  divitem  manet 
erum.    quid  ultra  tendis  ?  aequa  tellus 

pauperi  recluditur 
regumque  pueris,  nec  satelles  Orci 

callidum  Promethea 
revexit  auro  captus.     hic  superbum 


[xviii. 


30 


Tantalum  atque  Tantali 
genus  coercet ;  hic  levare  functum 

pauperem  laboribus 
vocatus  atque  non  vocatus  audit. 


40 


R^^^^^^  ^^  remotis  carmina  rupibus 
-L^  vidi  docentem— credite  posteri— 
Nymphasque  discentis  et  auris 
capripedum  Satyrorum  acutas. 

euhoe,  recenti  mens  trepidat  metu, 
plenoque  Bacchi  pectore  turbidum 
laetatur.     euhoe,  parce  Liber, 
parce  gravi  metuende  thyrso ! 

fas  pervicaces  est  mihi  Thyiadas 
vinique  fontem  lactis  et  uberes 
cantare  rivos,  atque  truncis 
lapsa  cavis  iterare  mella ; 

fas  et  beatae  coniugis  additum 
stellis  honorem  tectaque  Penthei 
disiecta  non  leni  ruina, 

Thracis  et  exitium  Lycurgi. 

tu  flectis  amnis,  tu  mare  barbarum, 
tu  separatis  uvidus  in  iugis 
nodo  coerces  viperino 

Bistonidum  sine  fraude  crinis. 

tu,  cum  parentis  regna  per  arduum 
cohors  Gigantum  scanderet  impia, 
Rhoetum  retorsisti  leonis 
unguibus  horribilique  mala : 

quamquam  choreis  aptior  et  iocis 
ludoque  dictus  non  sat  idoneus 
pugnae  ferebaris  ;  sed  idem 
pacis  eras  mediusque  belli. 

te  vidit  insons  Cerberus  aureo 
cornu  decorum,  leniter  atterens 
caudam,  et  recedentis  trilingui 
ore  pedes  tetigitque  crura. 

XX. 


N 


ON  usitata  nec  tenui  ferar 
penna  biformis  per  liquidum  aethera 
vates,  neque  in  terris  morabor 
longius,  invidiaque  maior 


urbes  relinquam.     non  ego,  pauperum 
sanguis  parentum,  non  ego,  quem  vocas 
*  dilecte,'  Maecenas,  obibo, 
nec  Stygia  cohibebor  unda. 

iam  iam  residunt  cruribus  asperae 
pelles,  et  album  mutor  in  alitera 
supeme,  nascunturque  leves 
per  digitos  umerosque  plumae. 

iam  Daedaleo  focior  Icaro 
visam  gementis  litora  Bospori 
Syrtisque  Gaetulas  canorus 
ales  H)rperboreosque  campos. 

me  Colchus  et  qui  dissimulat  metum 
Marsae  cohortis  Dacus  et  ultimi 
noscent  Geloni,  me  peritus 
discet  Hiber  Rhodanique  potor. 

absint  inani  funere  neniae 
luctusque  turpes  et  querimoniae  ; 
compesce  clamorem  ac  sepulcri 
mitte  supervacuos  honores. 

LIBER  TERTIUS. 


I,   /^^DI  profanum  volgus  et  arceo. 
V^  favete  linguis  :  carmina  non  prius 
audita  Musarum  sacerdos 
virginibus  puerisque  canto. 

regum  timendorum  in  proprios  greges, 
reges  in  ipsos  imperium  est  lovis, 
clari  Giganteo  triumpho, 
cuncta  supercilio  moventis. 

est  ut  viro  vir  latius  ordinet 
arbusta  sulcis,  hic  generosior 
descendat  in  Campum  petitor, 
moribus  hic  meliorque  fama 

contendat,  illi  turba  clientium 
maior  :  aequa  lege  Necessitas 
sortitur  insignis  et  imos, 
omne  capax  movet  urna  nomen. 

destrictus  ensis  cui  super  impia 
cervice  pendet,  non  Siculae  dapes 
dulcem  elaborabunt  saporem, 
non  avium  citharaeque  cantus 

somnum  reducent :  somnus  agrestium 
lenis  virorum  non  humilis  domos 
fastidit  umbrosamque  ripam, 
non  Zephyris  agitata  Tempe. 

desiderantem  quod  satis  est  neque 
tumultuosum  sollicitat  mare, 
nec  saevus  Arcturi  cadentis 
impetus  aut  orientis  Haedi, 

non  verberatae  grandine  vineae 
fundusque  mendax,  arbore  nunc  aquas 
culpante,  nunc  torrentia  agros 
sidera,  nunc  hiemes  iniquas. 

contracta  pisces  aequora  sentiunt 
iactis  in  altum  molibus  ;  huc  frequens 
caementa  demittit  redemptor 
cum  famulis  dominusque  terrae 

fastidiosus  :  sed  Timor  et  Minae 
scandunt  eodem  quo  dominus,  neque 
decedit  aerata  triremi  et 
post  equitem  sedet  atra  Cura. 

quod  si  dolentem  nec  Phrygius  lapis 
nec  purpurarum  sidere  clarior 
delenit  usus  nec  Falema 

vitis  Achaemeniumque  costum. 

cur  invidendis  postibus  et  novo 
sublime  ritu  moliar  atrium  ? 
cur  valle  permutem  Sabina 
divitias  operosiores  ? 

ANGUSTAM  amice  pauperiem  pati 
robustus  acri  militia  puer 
condiscat  et  Parthos  ferocis 
vexet  eques  metuendus  hasta, 

vitamque  sub  divo  et  trepidis  agat 
in  rebus.     illum  ex  moenibus  hosticis 
matrona  bellantis  tyranni 
prospiciens  et  adulta  virgo 

suspiret,  eheu,  ne  rudis  agminum 
sponsus  lacessat  regius  asperum 
tactu  leonem,  quem  cruenta 
per  medias  rapit  ira  caedis. 

dulce  et  decorum  est  pro  patria  mori : 
Mors  et  fugacem  persequitur  virum, 
nec  parcit  imbellis  iuventae 
poplitibus  timidoque  tergo. 

Virtus  repulsae  nescia  sordidae 
intaminatis  fulget  honoribus, 
nec  sumit  aut  ponit  securis 
arbitrio  popularis  aurae. 

Virtus,  recludens  immeritis  mori 
caelum,  negata  temptat  iter  via, 
coetusque  volgaris  et  udam 
spemit  humum  fugiente  penna. 

est  et  fideli  tuta  silentio 
merces  :  vetabo,  qui  Cereris  sacnim 
volgant  arcanae,  sub  isdem 
sit  trabibus  fragilemve  mecum 

solvat  phaselon  :  saepe  Diespiter 
neglectus  incesto  addidit  integrum  ; 
raro  antecedentem  scelestum 
deseruit  pede  Poena  claudo. 

T  USTUM  et  tenacem  propositi  virum 
A  non  civium  ardor  prava  iubentium, 
non  voltus  instantis  tyranni 
mente  quatit  solida,  neque  Auster, 

dux  inquieti  turbidus  Hadriae, 
nec  fulminantis  magna  manus'lovis  : 
si  fractus  illabatur  orbis, 
impavidum  ferient  ruinae. 

hac  arte  PoIIux  et  vagus  Hercules 
€nisus  arces  attigit  igneas, 

quos  inter  Augustus  recumbens 
purpureo  bibit  ore  nectar ; 


10 


in.]  CARMINUM  LIDER  III. 

hac  te  merentem,  Bacche  pater,  tuae 
vexere  tigres,  indocili  iugum 
collo  trahentes ;  hac  Quirinus 
Martis  equis  Acheronta  fugit ; 

gratum  elocuta  consiliantibus 
lunone  divis  :    '  Ilion,  Ilion 
fatalis  incestusque  iudex 
et  mulier  peregrina  vertit 

in  pulverem,  ex  quo  destituit  deos 
mercede  pacta  Laomedon,  mihi 
castaeque  damnatum  Minervae 
cum  populo  et  duce  fraudulento. 

iam  nec  Lacaenae  splendet  adulterae 
famosus  hospes,  nec  Priami  domus 
periura  pugnaces  Achivos 
Hectoreis  opibus  refringit, 

nostrisque  ductum  seditionibus 
bellum  resedit :  protinus  et  gravis 
iras  et  invisum  nepotem 

Troica  quem  peperit  sacerdos 

Marti  redonabo.     illum  ego  lucidas 
inire  sedes,  ducere  nectaris 
sucos  et  adscribi  quietis 
ordinibus  patiar  deorum. 

dum  longus  inter  saeviat  Ilion 
Romamque  pontus,  qualibet  exsules 
in  parte  regnanto  beati ; 

dum  Priami  Paridisque  busto 

insultet  armentum  et  catulos  ferae 
celent  inultae,  stet  Capitolium 
fulgens,  triumphatisque  possit 
Roma  ferox  dare  iura  Medis. 

horrenda  late  nomen  in  ultimas 
extendat  oras,  qua  medius  liquor 
secernit  Europen  ab  Afro, 
qua  tumidus  rigat  arva  Nilus, 

aurum  inrepertum  et  sic  melius  situm, 
cum  terra  celat,  spernere  fortior 
quam  cogere  humanos  in  usus 
omne  sacrum  rapiente  dextra. 

quicumque  mundo  terminus  obstitit, 
hunc  tanget  armis,  visere  gestiens 
qua  parte  debacchentur  ignes, 
qua  nebulae  pluviique  rores, 

sed  bellicosis  fata  Quiritibus 
hac  lege  dico,  ne  nimium  pii 
rebusque  fidentes  avitae 
tecta  velint  reparare  Troiae. 

Troiae  renascens  alite  lugubri 
fortuna  tristi  ciade  iterabitur, 
ducente  victrices  catervas 
coniuge  me  lovis  et  sorore. 

ter  si  resurgat  murus  aeneus 
auctore  Phoebo,  ter  pereat  meis 
excisus  Argivis,  ter  uxor 

capta  virum  puerosque  ploret.' 

non  hoc  iocosae  conveniet  lyrae. 
quo,  Musa,  tendis  ?  desine  pervicax 
referre  sermones  deorum  et 
magna  modis  tenuare  parvis. 

DESCENDE  caelo  et  dic  age  tibia 
regina  longum  Calliope  melos, 
seu  voce  nunc  mavis  acuta, 
seu  fidibus  citharave  Phoebi. 

auditis,  an  me  hidit  amabilis 
insania  ?  audire  et  videor  pios 
errare  per  lucos,  amoenae 
quos  et  aquae  subeunt  et  aurae. 

me  fabulosae  Volture  in  Apulo 
altricis  extra  hmina  *villulae 
ludo  fatigatumque  somno 
fronde  nova  puerum  palumbes 

texere,  mirum  quod  foret  omnibus 
quicumque  celsae  nidum  Acherontiae 
saltusque  Bantinos  et  arvum 
pingue  tenent  humilis  Forenti, 

ut  tuto  ab  atris  corpore  viperis 
dormirem  et  ursis,  ut  premerer  sacra 
lauroque  collataque  myrto, 
non  sine  dis  animosus  infans. 

vester,  Camenae,  vester  in  arduos 
tollor  Sabinos,  seu  mihi  frigidum 
Praeneste,  seu  Tibur  supinum, 
seu  liquidae  placuere  Baiae. 

vestris  amicum  fontibus  et  choris 
non  me  Philippis  versa  acies  retro, 
devota  non  exstinxit  arbos, 
nec  Sicula  PaJinuruij  unda. 

utcumque  mecum  vos  eritis,  libens 
insanientem  navita  Bosporum 
temptabo  et  urentis  harenas 
litoris  Assyrii  viator ; 

visam  Britannos  hospitibus  feros 
et  laetum  equino  sanguine  Concanum, 
visam  pharetratos  Gelonos 
et  Scythicum  inviolatus  amnem. 

vos  Caesarem  altum,  militia  simul 
fessas  cohortes  abdidit  oppidis, 
finire  quaerentem  labores 
Pierio  recreatis  antro. 

vos  lene  consilium  et  datis  et  dato 

gaudetis  almae.     scimus  ut  impios 

Titanas  immanemque  turmam 

fulmine  sustulerit  caduco, 

qui  terram  inertem,  qui  mare  temperat 
ventosum,  et  urbes  regnaque  tristia 
divosque  mortalisque  turbas 
imperio  regit  unus  aequo. 

magnum  illa  terrorem  intulerat  lovi 
fidens  iuventus  horrida  bracchiis, 
fratresque  tendentes  opaco 
Pelion  imposuisse  Olympo : 

sed  quid  Typhoeus  et  validus  Mimas, 
aut  quid  minaci  Porphyrion  statu, 
quid  Rhoetus  evolsisque  truncis 
Enceladus  iaculator  audax 

contra  sonantem  Palladis  aegida 
possent  ruentes?  hinc  avidus  stetit 
Volcanus,  hinc  matrona  luno  et 
numquam  umeris  positurus  arcum, 

qui  rore  puro  Castaliae  lavit 
crinis  solutos,  qui  Lyciae  tenet 
dumeta  natalemque  silvam, 
Delius  et  Patareus  Apollo. 

vis  consili  expers  mole  ruit  sua  : 
vim  temperatam  di  quoque  provehunt 
in  maius  ;  idem  odere  vires 
omne  nefas  animo  moventis. 

testis  mearum  centimanus  Gyas 
sententiarum,  notus  et  integrae 
temptator  Orion  Dianae, 
virginea  domitus  sagitta. 

iniecta  monstris  Terra  dolet  suis, 
maeretque  partus  fulmine  luridum 
missos  ad  Orcum  ;  nec  peredit 
impositam  celer  ignis  Aetnen, 

incontinentis  nec  Tityi  iecur 
reliquit  ales,  nequitiae  additus 
custos ;  amatorem  trecentae 
Pirithoum  cohibent  catenae. 


[iv. 

/^AELO  tonantem  credidimus  lovem 
V^  regnare :  praesens  divus  habebitur 
Augustus  adiectis  Britannis 
imperio  gravibusque  Persis. 

milesne  Crassi  coniuge  barbara 
turpis  maritus  vixit  et  hostium— 
pro  curia  inversique  mores  ! — 
consenuit  socerorum  in  armis 

sub  rege  Medo  Marsus  et  Apulus, 
anciliorum  et  nominis  et  togae 
oblitus  aetemaeque  Vestae, 
incolumi  love  et  urbe  Roma? 

hoc  caverat  mens  provida  Reguli 
dissentientis  condicionibus 
foedis  et  exemplo  trahentis 
perniciem  veniens  in  aevum, 

si  non  periret  immiserabilis 
captiva  pubes.     '  signa  ego  Punicis 
adfixa  delubris  et  arma 
militibus  sine  caede '  dixit 

*  derepta  vidi ;  vidi  ego  civium 
retorta  tergo  bracchia  libero, 
portasque  non  clausas,  et  arva 
Marte  coli  populata  nostro. 

auro  repensus  scilicet  acrior 
miles  redibit.     flagitio  additis 
damnum  :  neque  amissos  colores 
lana  refert  medicata  fuco, 

nec  vera  virtus,  cum  semel  excidit, 
cui-at  reponi  deterioribus. 
si  pugnat  extricata  densis 
cerva  plagis,  erit  ille  fortis 

qui  perfidis  se  credidit  hostibus, 
et  Marte  Poenos  proteret  altero 
qui  lora  restrictis  lacertis 

sensit  iners  timuitque  mortem. 

hic  unde  vitam  sumeret  inscius 
pacem  duello  miscuit.     o  pudor  ! 
o  magna  Carthago,  probrosis 
altior  Italiae  ruinis  ! ' 

fertur  pudicae  coniugis  osculum 
parvosque  natos  ut  capitis  minor 
ab  se  removisse  et  virilem 
torvus  humi  posuisse  voltum, 

donec  labantis  consilio  patres 
firmaret  auctor  numquam  alias  dato, 
interque  maerentis  amicos 
egregius  properaret  exsul. 

Q.    HORATI  FLACCI 

atqui  sciebat  quae  sibi  barbarus 
tortor  pararet ;  non  aliter  tamen 
dimovit  obstantis  propinquos 
et  populum  reditus  morantem 

quam  si  clientum  longa  negotia 
diiudicata  lite  relinqueret, 
tendens  Venafranos  in  agros 
aut  Lacedaemonium  Tarentum. 


T^ELICTA  maiorum  immeritus  lues, 
-L/  Romane,  donec  templa  refeceris 
aedisque  labentis  deorum  et 
foeda  nigro  simulacra  fumo. 

dis  te  minorem  quod  geris,  imperas. 
hinc  omne  principium,  huc  refer  exitum : 
di  multa  neglecti  dederunt 
Hesperiae  mala  luctuosae. 

iam  bis  Monaeses  et  Pacori  manus 
non  auspicatos  contudit  impetus 
nostros  et  adiecisse  praedam 
torquibus  exiguis  renidet. 

paene  occupatam  seditionibus 
delevit  Urbem  Dacus  et  Aethiops, 
hic  classe  formidatus,  ille 
missilibus  melior  sagittis. 


[V. 


50 

vl]  carminum  liber  iil 

fecunda  culpae  saecula  nuptias 
primum  inquinavere  et  genus  et  domos : 
hoc  fonte  derivata  clades 

in  patriam  populumque  fluxit. 

motus  doceri  gaudet  lonicos 
matura  virgo  et  fingitur  artibus 
iam  nunc  et  incestos  amores 
de  tenero  meditatur  ungui : 

mox  iuniores  quaerit  adulteros 
inter  mariti  vina,  neque  eligit 
cui  donet  impermissa  raptim 
gaudia  luminibus  remotis, 

sed  iussa  coram  non  sine  conscio 
surgit  marito,  seu  vocat  institor 
seu  navis  Hispanae  magister, 
dedecorum  pretiosus  emptor. 

non  his  iuventus  orta  parentibus 
infecit  aequor  sanguine  Punico, 
Pyrrhumque  et  ingentem  cecidit 
Antiochum  Hannibalemque  dirum ; 

sed  rusticorum  mascula  militum 
proles,  Sabellis  docta  ligonibus 
versare  glaebas  et  severae 
matris  ad  arbitrium  recisos 

portare  fustis,  sol  ubi  montium 
mutaret  umbras  et  iuga  demeret 
bobus  fatigatis,  amicum 
tempus  agens  abeunte  curru. 

damnosa  quid  non  imminuit  dies? 
aetas  parentum  peior  avis  tulit 
nos  nequiores,  mox  daturos 
progeniem  vitiosiorem. 


[VI. 


VII. 


QUID  fles,  Asterie,  quem  tibi  candidi 
primo  restituent  vere  Favonii 
Thyna  merce  beatum, 
constantis  iuvenem  fide 


Gygen  ?  ille  Notis  actus  ad  Oricum 
post  insana  Caprae  sidera  frigidas 
noctes  non  sine  multis 
insomnis  lacrimis  agit. 

atqui  sollicitae  nuntius  hospitae, 
suspirare  Chloen  et  miseram  tuis 
dicens  ignibus  uri, 

temptat  mille  vafer  modis. 

ut  Proetum  mulier  perfida  credulum 
falsis  impulerit  criminibus  nimis 
casto  Bellerophonti 
maturare  necem  refert ; 


lO 


narrat  paene  datum  Pelea  Tartaro, 
Magnessam  Hyppolyten  dum  fugit  abstinens; 
et  peccare  docentis 
fallax  historias  movet. 


20 


viir.l  CARMINUM  LIBER  III. 

fmstra  :  nam  scopulis  surdior  Icari 
voces  audit  adhuc  integer.     at  tibi 
ne  vicinus  Enipeus 
plus  iusto  placeat  cave : 

quamvis  non  alius  flectere  equum  sciens 
aeque  conspicitur  gramine  Martio, 
nec  quisquam  citus  aeque 
Tusco  denatat  alveo. 

prima  nocte  domum  claude  neque  in  vias 
sub  cantu  querulae  despice  tibiae ; 
et  te  saepe  vocanti 
duram  difiicilis  mane. 


30 


VIII. 


MARTIIS  caelebs  quid  agam  Kalendis, 
quid  velint  flores  et  acerra  turis 


plena  miraris  positusque  carbo  in 
caespite  vivo, 


docte  sermones  utriusque  linguae  ? 
voveram  dulcis  epulas  et  album 
Libero  caprum  prope  funeratus 
arboris  ictu. 


hic  dies  anno  redeunte  festus 
corticem  adstrictum  pice  dimovebit 
amphorae  fumum  bibere  institutae 
consule  Tullo. 


10 

sume,  Maecenas,  cyathos  amici 
sospitis  centum,  et  vigiles  lucernas 
perfer  in  lucem  :  procul  omnis  esto 
clamor  et  ira. 

mitte  civilis  super  Urbe  curas : 
occidit  Daci  Cotisonis  agmen, 
Medus  infestus  sibi  luctuosis 
dissidet  armis, 

servit  Hispanae  vetus  hostis  orae 
Cantaber  sera  domitus  catena, 
iam  Scythae  laxo  meditantur  'arcu 
cedere  campis. 

neglegens  nequa  populus  laboret 
parce  privatus  nimium  cavere  ; 
dona  praesentis  cape  laetus  horae  et 
linque  severa. 


[viii. 

X.]  CARMINUM  LIBER  III. 

me  nunc  Thraessa  Chloe  regit, 
dulcis  docta  modos  et  citharae  sciens, 

pro  qua  non  metuam  mori, 
si  parcent  animae  fata  superstiti. 

me  torret  face  mutua 
Thurini  Calais  filius  Omyti, 

pro  quo  bis  patiar  mori, 
si  parcent  puero  fata  superstiti. 

quid  si  prisca  redit  Venus 
diductosque  iugo  cogit  aeneo, 

si  flava  excutitur  Chloe, 
reiectaeque  patet  ianua  Lydiae  ? 

quamquam  sidere  pulchrior 
ille  est,  tu  levior  cortice  et  improbo 

iracundior  Hadria, 
tecum  vivere  amem,  tecum  obeam  libens. 

1/ 


IX. 


"pVONEC  gratus  eram  tibi 

-i^  nec  quisquam  potior  bracchia  candidae 

cervici  luvenis  dabat, 
Persarum  vigui  rege  beatior. 

donec  non  alia  magis 
arsisti  neque  erat  Lydia  post  Chloen, 

multi  Lydia  nominis 
Romana  vigui  clarior  Ilia. 


X.      T^  XTREMUM  Tanain  si  biberes,  Lyce, 
»   ^  saevo  nupta  viro,  me  tamen  asperas 
porrectum  ante  foris  obicere  incolis 
plorares  Aquilonibus. 

audis  quo  strepitu  ianua,  quo  nemus 
inter  pulchra  satum  tecta  remugiat 
ventis,  et  positas  ut  glaciet  nives 
puro  numine  luppiter  ? 


8o 


XI. 


Q.    HORATI  FLACCI 

ingratam  Veneri  pone  superbiam, 
ne  currente  retro  funis  eat  rota. 
non  te  Penelopen  difficilem  procis 
Tyrrhenus  genuit  parens. 

o  quamvis  neque  te  munera  nec  preces, 
nec  tinctus  viola  pallor  amantium, 
nec  vir  Pieria  paelice  saucius 
curvat,  supplicibus  tuis 

parcas,  nec  rigida  mollior  aesculo 
nec  Mauris  animum  mitior  anguibus. 
non  hoc  semper  erit  liminis  aut  aquae 
caelestis  patiens  latus. 


[X. 


so 


ao 


MERCURI — nam  te  docilis  magistro 
movit  Amphion  lapides  canendo — 
tuque  testudo  resonare  septem 
callida  nervis, 

nec  loquax  olim  neque  grata,  nunc  et 
divitum  mensis  et  amica  templis, 
dic  modos,  Lyde  quibus  obstinatas 
applicet  auris, 

quae  velut  latis  equa  trima  campis 
ludit  exsultim  metuitque  tangi, 
nuptiarum  expers  et  adhuc  protervo 
cruda  marito. 


lO 


XI.]  CARMINUM  LIBER  II L 

tu  potes  tigris  comitesque  silvas 
ducere  et  rivos  celeres  morari ; 
cessit  immanis  tibi  blandienti 
ianitor  aulae 

Cerberus,  quamvis  furiale  centum 
muniant  angues  caput  eius  atque 
spiritus  taeter  saniesque  manet 
ore  trilingui. 

quin  et  Ixion  Tifyosque  voltu 
risit  invito  ;  stetit  uma  paullum 
sicca,  dum  grato  Danai  puellas 
carmine  mulces. 

audiat  Lyde  scelus  atque  notas 
virginum  poenas  et  inane  lymphae 
dolium  fundo  pereuntis  imo, 
seraque  fata, 

quae  manent  culpas  etiam  sub  Orco. 
impiae, — nam  quid  potuere  maius? — 
impiae  sponsos  potuere  duro 
perdere  ferro. 

una  de  multis  face  nuptiali 
digna  periurum  fuit  in  parentem 
splendide  mendax  et  in  omne  virgo 
nobilis  aevum, 

*  surge  '  quae  dixit  iuveni  marito, 

*  surge,  ne  longus  tibi  somnus  unde 
non  times  detur  :  socerum  et  scelestas 

falle  sorores, 
G 

quae  velut  nactae  vitulos  leaenae 
singulos  eheu  lacerant :  ego  illis 
moliior  nec  te  feriam  neque  intra 
claustra  tenebo. 


[XI. 


me  pater  saevis  oneret  catenis, 
quod  viro  clemens  misero  peperci ; 
me  vel  extremos  Numidarum  in  agros 
classe  releget. 


i  pedes  quo  te  rapiunt  et  aurae, 
dum  favet  nox  et  Venus,  i  secundo 
omine  et  nostri  memorem  sepulcro 
scalpe  querelam.' 


So 


^II-    TV/T  ISERARUM  est  neque  amori  dare  ludum 
IVX  neque  dulci 

mala  vino  lavere  aut  exanimari  metuentis 

patruae  verbera  linguae. 
tibi  qualum  Cythereae  puer  ales,  tibi  telas 
operosaeque  Minervae  studium  aufert,  Neobule, 

Liparaei  nitor  Hebri, 
simul  unctos  Tiberinis  umeros  lavit  in  undis, 
eques  ipso  melior  Bellerophonte,  neque  pugno 

neque  segni  pede  victus  ; 
catus  idem  per  apertum  fugientis  agitato^  xo 

grege  cervos  iaculari  et  celer  arto  latitantem 

fruticeto  excipere  aprum. 


XIV.] 


CARMINUM  LIBER  IIL 

XIII. 


OFONS  Bandusiae,  splendidior  vitro, 
dulci  digne  mero  non  sine  floribus, 
cras  donaberis  haedo, 
cui  frons  turgida  cornibus 

primis  et  venerem  et  proelia  destinat. 
frustra  :  nam  gelidos  inficiet  tibi 
rubro  sanguine  rivos 
lascivi  suboles  gregis. 

te  flagrantis  atrox  hora  Caniculae 
nescit  tangere,  tu  frigus  amabile 
fessis  vomere  tauris 
praebes  et  pecori  vago. 

fies  nobilium  tu  quoque  fontium, 
me  dicente  cavis  impositam  ilicem 
saxis,  unde  loquaces 
lymphae  desiliunt  tuae. 

XIV. 


HERCULIS  ritu  modo  dictus,  o  plebs, 
morte  venalem  petiisse  laurum 
Caesar  Hispana  repetit  penatis 
victor  ab  ora. 


unico  gaudens  mulier  marito 
prodeat  iustis  operata  divis, 
et  soror  clari  ducis  et  decorae 
supplice  vitta 


S\  Q.   HORATI  FLACCI 

virginiim  matres  iuvenumque  nuper 
sospitum.     vos,  o  pueri  et  puellae 
iam  virum  expertae,  male  tnominatis 
parcite  verbis. 


hic  dies  vere  mihi  festus  atras 
eximet  curas :  ego  nec  tumultum 
nec  mori  per  vim  metuam  tenente 
Caesare  terras. 


i  pete  unguentum,  puer,  et  coronas 
et  cadum  Marsi  memorem  duelli, 
Spartacum  siqua  potuit  vagantem 
fallere  testa. 


dic  et  argutae  properet  Neaerae 
murreum  nodo  cohibere  crinem  : 
si  per  invisum  mora  ianitorem 
fiet,  abito. 

lenit  albescens  animos  capillus 
litium  et  rixae  cupidos  protervae : 
non  ego  hoc  ferrem  calidus  iuventa 
consule  Planco. 


[xiv. 


xo 

XVI.]  CARMINUM  LIBER  IIL 

mter  ludere  virgines 
et  stellis  nebulam  spargere  candidis. 

non,  siquid  Pholoen  satis, 
et  te,  Chlori,  decet :  filia  rectius 


expugnat  iuvenum  domos, 
pulso  Thyias  uti  concita  tympano. 

illam  cogit  amor  Nothi 
lascivae  similem  ludere  capreae  : 

te  lanae  prope  nobilem 
tonsae  Luceiiam,  non  citharae  decent, 

nec  flos  purpureus  rosae, 
nea  poti  vetulam  faece  tenus  cadi. 

XV.      T  T  XOR  pauperis  Ibyci, 

\J    tandem  nequitiae  fige  modum  tuae 
famosisque  laboribus  ; 
maturo  propior  desine  funeri 


\ 


XVI.    T  NCLUSAM  Danaen  turris  aenea 

JL  robustaeque  fores  et  vigilum  canum 
Iristes  excubiae  munierant  satis 
nocturnis  ab  adulteris, 

si  non  Acrisium  virginis  abditae 
custodem  pavidum  luppiter  et  Venus 
risissent  :  fore  enim  tutum  iter  et  patens 
converso  in  pretium  deo. 

aurum  per  medios  ire  satellites 
et  perrumpere  amat  saxa  potentius 
ictu  fulmineo :  concidit  auguris 
Argivi  domus  ob  lucrum 


10 

demersa  exitio  ;  diffidit  urbium 
portas  vir  Macedo  et  subruit  aemulos 
reges  muneribus  ;  munera  navium 
saevos  illaqueant  duces. 

crescentem  sequitur  cura  pecuniam 
maiorumque  fames.     iure  perhorrui 
late  conspicuum  tollere  verticem 
IMaecenas,  equitum  decus. 

quanto  quisque  sibi  plura  negaverit, 
ab  dis  plura  feret :  nil  cupientium 
nudus  castra  peto  et  transfuga  divitum 
partes  linquere  gestio, 

contemptae  dominus  splendidior  rei 
quam  si  quicquid  arat  impiger  Apulus 
occultare  meis  dicerer  horreis, 
magnas  inter  opes  inops. 


[xvi. 


purae  rivus  aquae  silvaque  iugemm 
paucorum  et  segetis  certa  fides  meae 
fulgentem  imperio  fertilis  Africae 
fallit  sorte  beatior. 


30 


quamquam  nec  Calabrae  mella  ferunt  apcs, 
nec  Laestrygonia  Bacchus  in  amphora 
languescit  mihi,  nec  pinguia  Gallicis 
crescunt  vellera  pascuis, 

importuna  tamen  pauperies  abest, 
nec,  si  plura  velim,  tu  dare  deneges. 
contracto  melius  parva  cupidine 
vectigalia  porrigam 


40 


XVIII.]  CARMINUM  LIBER  III, 

quam  si  Mygdoniis  regnum  Alyattei 
campis  continuem.    multa  petentibus 
desunt  multa  :  bene  est,  cui  deus  obtulit 
parca  quod  satis  est  manu. 

XVII,    A  ELI  vetusto  nobilis  ab  Lamo, — 

xJ^  quando  et  priores  hinc  I^mias  ferunt 
denominatos  et  nepotum 
per  memores  genus  omne  fastos 

auctore  ab  illo  ducit  originem, 
qui  Formiarum  moenia  dicitur 
princeps  et  innantem  Maricae 
litoribus  tenuisse  Lirim 

late  t^rrannus  : — cras  foliis  nemus 
multis  et  alga  litus  inutili 
demissa  tempestas  ab  Euro 
sternet,  aquae  nisi  fallit  augur 

annosa  cornix.     dum  potis,  aridum 
compone  lignum  :  cras  Genium  mero 
curabis  et  porco  bimenstri 
cum  famulis  operum  solutis. 


10 


XVIII.    Tn^AUNE  Nympharum  fugientum  amator, 
1/    per  meos  finis  et  aprica  rura 
lenis  incedas  abeasque  parvis 
aequus  alumnis, 

si  tener  pleno  cadit  haedus  anno, 
larga  nec  desunt  Veneris  sodali 
vina  craterae,  vetus  ara  multo 
fumat  odore. 


[xviii. 


ludit  herboso  pecus  omne  campo, 
cum  tibi  Nonae  redeunt  Decembres ; 
festus  in  pratis  vacat  otioso 
cum  bove  pagus ; 


lO 


inter  audaces  lupus  errat  agnos  ; 
spargit  agrestis  tibi  silva  frondes  ; 
gaudet  invisam  pepulisse  fossor 
ter  pede  terram. 


XIX.    /^UANTUMdistetablnacho 

V^  Codrus  pro  patria  non  timidus  mori 

narras,  et  genus  Aeaci 
et  pugnata  sacro  bella  sub  Ilio : 

quo  Chium  pretio  cadum 
mercenmr,  quis  aquam  temperet  ignibus, 

quo  praebente  domum  et  quota 
Paelignis  caream  frigoribus,  taces. 


da  lunae  propere  novae, 
da  noctis  mediae,  da,  puer,  auguris 

Murenae  :  tribus  aut  novem 
miscentur  cyathis  pocula  commodis. 


lO 

XX.]  CARMINUM  LIBER  II L 

qui  Musas  amat  impares, 
temos  ter  cyathos  attonitus  petet 

vates  ;  tris  prohibet  supra 
rixarum  metuens  tangere  Gratia 


89 


nudis  iuncta  sororibus. 
insanire  iuvat  :  cur  Berecyntiae 

cessant  flamina  tibiae  ? 
cur  pendet  tacita  fistula  cum  lyra  ? 


20 


parcentis  ego  dexteras 
odi :  sparge  rosas  ;  audiat  invidus 

dementem  strepitum  Lycus 
et  vicina  seni  non  habilis  Lyco. 

spissa  te  nitidum  coma, 
puro  te  similem,  Telephe,  Vespero 

tempestiva  petit  Rhode ; 
me  lentus  Glycerae  torret  amor  meae. 


XX.         ]V  T  ON  vides  quanto  moveas  periclo, 
i  >l    Pyrrhe,  Gaetulae  catulos  leaenae  ? 
dura  post  paulo  fugies  inaudax 
proelia  raptor, 


cum  per  obstantis  iuvenum  catervas 
ibit  insignem  repetens  Nearchum, 
grande  certamen,  tibi  praeda  cedat 
maior  an  illi. 

interim,  dum  tu  celeres  sagittas 
promis,  haec  dentes  acuit  timendos, 
arbiter  pugnae  posuisse  nudo 
sub  pede  palmam 

fertur,  et  leni  recreare  vento 
sparsum  odoratis  umerum  capillis, 
qualis  aut  Nireus  fuit  aut  aquosa 
raptus  ab  Ida. 


[XXI. 

XXIII.]  CARMINUM  LIBER  III. 

tu  spem  reducis  mentibus  anxiis, 

viresque  et  addis  comua  pauperi 

post  te  neque  iratos  trementi 

regum  apices  neque  militum  arma. 

te  Liber  et  si  laeta  aderit  Venus 
segnesque  nodum  solvere  Gratiae 
vivaeque  producent  lucernae, 
dum  rediens  fugat  astra  Phoebus. 

XXI. 


o 


NATA  mecum  consule  Manlio, 
seu  tu  querelas  sive  geris  iocos 
seu  rixam  et  insanos  amores 
seu  facilem,  pia  testa,  somnum, 


quocumque  lectum  nomine  Massicum 
servas,  moveri  digna  bono  die, 
descende,  Corvino  iubente 
promere  languidiora  vina. 


XXII.      TV  /r  ONTIUM  custos  nemorumque  Virgo, 
IVl    quae  laborantis  utero  puellas 
ter  vocata  audis  adimisque  leto, 
diva  triformis, 

imminens  villae  tua  pinus  esto, 
quam  per  exactos  ego  laetus  annos 
verris  obliquum  meditantis  ictum 
sanguine  donem. 


non  ille,  quamquam  Socraticis  madet 
sermonibus,  te  negleget  horridus. 
narratur  et  prisci  Catonis 
saepe  mero  caluisse  virtus. 

tu  lene  tormentum  ingenio  admoves 
plerumque  duro  ;  tu  sapientium 
curas  et  arcanum  iocoso 
consilium  retegis  Lyaeo ; 


10 


XXIII.   /^AELO  supinassi  tuleris  manus 
V^   nascente  luna,  rustica  Phidyle, 
si  ture  placaris  et  horna 
fruge  Lares  avidaque  porca, 

nec  pestilentem  sentiet  Africum 
fecunda  vitis,  nec  sterilem  seges 
robiginem  aut  dulces  alumni 
pomifero  grave  tempus  anno. 

nam  quae  nivali  pascitur  Algido 
devota  quercus  inter  et  ilices 
aut  crescit  Albanis  in  herbis 
victima  pontificum  securis 


[XXIII. 


lO 


cervice  tinguet  :   te  nihil  attinet 
temptare  multa  caede  bidentium 
parvos  coronantem  marino 
rore  deos  fragilique  myrto. 


immunis  aram  si  tetigit  manus, 
non  sumptuosa  blandior  hostia 
mollivit  aversos  Penatis 
farre  pio  et  saliente  mica. 

XXIV.     T  NTACTIS  opulentior 

1.   thesauris  Arabum  et  divitis  Indiae 
caementis  licet  occupes 
Tyrrhenum  omne  tuis  et  mare  f  Apuliciun  ; 

si  figit  adamantinos 
summis  verticibus  dira  Necessitas 

clavos,  non  animum  metu, 
non  mortis  laqueis  expedies  caput. 


campestres  melius  Scythae, 
quorum  plaustra  vagas  rite  trahunt  domos, 

vivunt  et  rigidi  Getae, 
immetata  quibus  iugera  liberas 


lO 


XXIV.]  CARMINUM  LIBER  II L 

fruges  et  Cererem  ferunt, 
nec  cultura  placet  longior  annua, 

defunctumque  laboribus 
aequali  recreat  sorte  vicarius. 

illic  matre  carentibus 
privignis  mulier  temperat  innocens, 

nec  dotata  regit  virum 
coniunx  nec  nitido  fidit  adultero. 

dos  est  magna  parentium 
virtus  et  metuens  aUerius  viri 

certo  foedere  castitas, 
et  peccare  nefas  aut  pretium  est  mori. 

o  quisquis  volet  impias 
caedis  et  rabiem  tollere  civicam, 

si  quaeret  Pater  Urbium 
subscribi  statuis,  indomitam  audeat 

refrenare  licentiam, 
clarus  postgenitis  :  quatenus,  heu  nefas, 

virtutem  incolumem  odimus, 
sublatam  ex  oculis  quaerimus  invidi. 

quid  tristes  querimoniae, 
si  non  supplicio  culpa  reciditur, 

quid  leges  sine  moribus 
vanae  proficiunt,  si  neque  fervidis 

pars  inchisa  caloribus 
mundi,  nec  Boreae  finitimum  latus 

durataeque  solo  nives 
mercatorem  abigunt,  horrida  callidi 

Q.   HORATI  FLACCI 

vincunt  aequora  navitae, 
magnum  pauperies  opprobrium  iubet 

quidvis  et  facere  et  pati, 
Virtutisque  viam  deserit  arduae  ? 

vel  nos  in  Capitolium, 
quo  clamor  vocat  et  turba  faventium, 

vel  nos  in  mare  proximum 
gemmas  et  lapides,  aurum  et  inutile, 

summi  materiem  mali, 
mittamus,  scelerum  si  bene  paenitet. 

eradenda  cupidinis 
pravi  sunt  elementa,  et  tenerae  nimis 

mentes  asperioribus 
formandae  studiis.     nescit  equo  rudis 

haerere  ingenuus  puer 
venarique  timet,  ludere  doctior, 

seu  Graeco  iubeas  trocho 
seu  malis  vetita  legibus  alea, 

cum  periura  patris  fides 
consortem  socium  fallat  et  hospitem, 

indignoque  pecuniam 
heredi  properet.     scilicet  improbae 

crescunt  divitiae :  tamen 
curtae  nescio  quid  semper  abest  rei. 


[xxiv. 

CARMINUM  LIBER  III, 

UO  me,  Bacche,  rapis  tui 
plenum?  quae  nemora  aut  quos  agor  in 
specus 
velox  mente  nova  ?    quibus 
antris  egregii  Caesaris  audiar 

aeternum  meditans  decus 
stellis  inserere  et  consilio  lovis  ? 

dicam  insigne  recens  adhuc 
indictum  ore  alio.     non  secus  in  iugis 


exsomnis  stupet  Euhias, 
Hebrum  prospiciens  et  nive  candidam 

Thracen  ac  pede  barbaro 
lustratam  Rhodopen,  ut  mihi  devio 


10 


ripas  et  vacuum  nemus 

mirari  libet.     o  Naiadum  potens 
Baccharumque  valentium 

proceras  manibus  vertere  fraxinos, 

nil  parvum  aut  humili  modo. 
nil  mortale  loquar.     dulce  periculum  est, 

o  Lenaee,  sequi  deum 
cingentem  viridi  tempora  pampino. 


20 


XXVI.    "\  71X1  puellis  nuper  idoneus 
V    et  militavi  non  sine  gloria  : 
nunc  arma  defunctumque  bello 
barbiton  hic  paries  habebit. 

laevum  marinae  qui  Veneris  latus 
custodit.     hic  hic  ponite  lucida 
funalia  et  vectis  et  arcus 
oppositis  foribus  minaces. 

o  quae  beatam  diva  tenes  Cyprum  et 
Memphin  carentem  Sithonia  nive, 
regina,  sublimi  flagello 
tange  Chloen  semel  arrogantem. 


[xxvi. 


xo 


XXVII.    T  MPIOS  parrae  recinentis  omen 

jL   ducat  et  praegnas  canis  aut  ab  agro 
rava  decurrens  lupa  Lanuvino 
fetaque  volpes. 

rumpat  et  serpens  iter  institutum, 
si  per  obliquum  similis  sagittae 
terruit  mannos.     ego  cui  timebo 
providus  auspex, 

antequam  stantis  repetat  paludes 
imbrium  divina  avis  imminentum, 
oscinem  corvum  prece  suscitabo 
solis  ab  ortu. 

sis  licet  felix  ubicumque  mavis, 
et  memor  nostri,  Galatea,  vivas ; 
teque  nec  laevus  vetat  ire  picus 
nec  vaga  comix. 


xo 


XXVII.]  CARMINUM  LIBER  III. 

sed  vides  quanto  trepidet  tumultu 

pronus  Orion.     ego  quid  sit  ater 

Hadriae  novi  sinus  et  quid  albus 

peccet  lapyx. 

hostium  uxores  puerique  caecos 
sentiant  motus  orientis  Austri  et 
aequoris  nigri  fremitum  et  trementis 
verbere  ripas. 

sic  et  Europe  niveum  doloso 
credidit  tauro  latus,  et  scatentem 
beluis  pontum  mediasque  fraudes 
palluit  audax. 

nuper  in  pratis  studiosa  florum  et 

debitae  Nymphis  opifex  coronae, 

nocte  sublustri  nihil  astra  praeter 

vidit  et  undas. 

quae  simul  centum  tetigit  potentem 
oppidis  Creten  :  *pater,  o  relictum 
filiae  nomen  pietasque '  dixit 
*  victa  furore  I 

unde  quo  veni  ?  levis  una  mors  est 
virginum  culpae.     vigilansne  ploro 
turpe  commissum,  an  vitiis  carentem 
ludit  imago 

vana,  quae  porta  fugiens  ebuma 
somnium  ducit  ?  meliusne  fluctus 
ire  per  longos  fuit,  an  recentis 
carpere  flores  ? 
H 

siquis  infamem  mihi  nunc  iuvencum 
dedat  iratae,  lacerare  ferro  et 
frangere  enitar  modo  multum  amati 
comua  monstri. 


[XX  VII. 


impudens  liqui  patrios  penates, 
impudens  Orcum  moror.     o  deorum 
siquis  haec  audis,  utinam  inter  errem 
nuda  leones ! 


50 


antequam  turpis  macies  decentis 

occupet  malas  teneraeque  sucus 

defluat  praedae,  speciosa  quaero 

pascere  tigris. 

vilis  Europe,  pater  urguet  absens  : 
quid  mori  cessas?  potes  hac  ab  orno 
pendulum  zona  bene  te  secuta 
laedere  coUum. 


60 


sive  te  rupes  et  acuta  leto 
saxa  delectant,  age  te  procellae 
crede  veloci,  nisi  erile  mavis 
carpere  pensum 

regius  sanguis,  dominaeque  tradi 
barbarae  paelex.'    aderat  querenti 
perfidum  ridens  Venus  et  remisso 
filius  arcu. 


mox  ubi  lusit  satis,  '  abstineto ' 
dixit  *  irarum  calidaeque  rixae, 
cum  tibi  invisus  laceranda  reddet 
comua  taurus. 

uxor  invicti  lovis  esse  nescis  : 
mitte  singultus  ;  bene  ferre  magnam 
disce  fortunam  :  tua  sectus  orbis 
nomina  ducet.' 

XXVIII.    T7ESTO  quid  potius  die 

Jr    Neptuni  faciam  ?  prome  reconditum 
Lyde  strenua  Caecubum, 
munitaeque  adhibe  vim  sapientiae. 

inclinare  meridiem 
sentis,  ac  veluti  stet  volucris  dies 

parcis  deripere  horreo 
cessantem  Bibuli  consulis  amphoram. 

nos  cantabimus  invicem 
Neptunum  et  virides  Nereidum  comas  : 

tu  curva  recines  lyra 
Latonam  et  celeris  spicula  Cynthiae ; 

summo  carmine,  quae  Cnidon 
fulgentisque  tenet  Cycladas  et  Paphum 

iunctis  visit  oloribus ; 
dicetur  merita  Nox  quoque  nenia. 


10 


XXIX.    'T^YRRHENA  regum  progenies,  tibi 
J.     non  ante  verso  lene  merum  cado 
cum  flore,  Maecenas,  rosarum  et 
pressa  tuis  balanus  capillis 

iandudum  apud  me  est.     eripe  te  morae, 
nec  semper  udum  Tibur  et  Aefulae 
declive  contempleris  arvum  et 
Telegoni  iuga  parricidae. 

fastidiosam  desere  copiam  et 
molem  propinquam  nubibus  arduis  ;  lo 

omitte  mirari  beatae 
fumum  et  opes  strepitumque  Romae. 

plerumque  gratae  divitibus  vices 
mundaeque  parvo  sub  lare  pauperum 
cenae  sine  aulaeis  et  ostro 
soUicitam  explicuere  frontem. 

iam  clarus  occultum  Andromedae  pater 
ostendit  ignem,  iam  Procyon  furit 
et  stella  vesani  Leonis 

sole  dies  referente  siccos ;  20 

iam  pastor  umbras  cum  grege  languido 
rivumque  fessus  quaerit  et  horridi 
dumeta  Silvani,  caretque 
ripa  vagis  tacituma  ventis. 

tu  civitatem  quis  deceat  status 
curas  et  Urbi  sollicitus  times 
quid  Seres  et  regnata  Cyro 

Bactra  parent  Tanaisque  discors. 

prudens  futuri  temporis  exitum 
caliginosa  nocte  premit  deus,  30 

ridetque  si  mortalis  ultra 

fas  trepidat.     quod  adest  memento 


XXIX.]  CARMINUM  LIBER  III. 

componere  aequus  :  cetera  fluminis 
ritu  feruntur,  nunc  medio  alveo 
cum  pace  delabentis  Etruscum 
in  mare,  nunc  lapides  adesos 

stirpesque  raptas  et  pecus  et  domos 
volventis  una,  non  sine  montium 
clamore  vicinaeque  silvae, 
cum  fera  diluvies  quietos 

irritat  amnis.     ille  potens  sui 
laetusque  deget,  cui  licet  in  diem 
dixisse  *  vixi :  cras  vel  atra 
nube  polum  Pater  occupato 

vel  sole  puro ;  non  tamen  irrituni 
quodcumque  retro  est  efficiet,  neque 
diffinget  infectumque  reddet 
quod  fugiens  semel  hora  vexit. 

Fortuna  saevo  laeta  negotio  et 
ludum  insolentum  ludere  pertinax 
transmutat  incertos  honores, 
nunc  mihi,  nunc  alii  benigna. 

laudo  manentem :  si  celeres  quatit 
pennas,  resigno  quae  dedit  et  mea 
virtute  me  involvo  probamque 
pauperiem  sine  dote  quaero. 

non  est  meum,  si  mugiat  Africis 
mahis  procelHs,  ad  miseras  preces 
decurrere  et  votis  pacisci, 
ne  Cypriae  Tyriaeque  merces 

addant  avaro  divitias  roari. 
tum  me  biremis  praesidio  scaphae 
tutum  per  Aegaeos  tumultus 
aura  feret  geminusque  PoUux. 


XXX.     TT?  XEGI  monumentum  aere  perennius 
JlL  regalique  situ  pyramidum  altius  ; 
quod  non  imber  edax,  non  Aquilo  impotens 
possit  diruere  aut  innumerabilis 
annorum  series  et  fuga  temporum. 
non  omnis  moriar,  multaque  pars  mei 
vitabit  Libitinam  :  usque  ego  postera 
crescam  laude  recens,  dum  Capitolium 
scandet  cum  tacita  virgine  pontifex. 
dicar,  qua  violens  obstrepit  Aufidus 
et  qua  pauper  aquae  Daunus  agrestium 
regnavit  populorum,  ex  humili  potens, 
princeps  Aeolium  carmen  ad  Italos 
deduxisse  modos.     sume  superbiam 
quaesitam  meritis,  et  mihi  Delphica 
lauro  cinge  volens,  Melpomene,  comam. 


xo 


CARMINUM 


LIBER  QUARTUS. 

L         T  NTERMISSA,  Venus,  diu 

X   rursus  bella  moves  ?  parce  precor,  precor. 
non  sum  qualis  eram  bonae 
sub  regno  Cinarae.     desine,  dulcium 

mater  saeva  Cupidinum, 
circa  lustra  decem  flectere  mollibus 

iam  durum  imperiis  ;  abi 
quo  blandae  iuvenum  te  revocant  preces. 

tempestivius  in  domum 
Pauli  purpureis  ales  oloribus  lo 

comissabere  Maximi, 
si  torrere  iecur  quaeris  idoneum  : 


namque  et  nobilis  et  decens 
et  pro  sollicitis  non  tacitus  reis 

et  centum  puer  artium 
late  signa  feret  militiae  tuae. 

et  quandoque  potentior 
largi  muneribus  riserit  aemuli, 

Albanos  prope  te  lacus 
ponet  marmoream  sub  trabe  citrea. 

illic  plurima  naribus 
duces  tura,  lyraque  et  Berecyntia 

delectabere  tibia 
mixtis  carminibus  non  sine  fistula  ; 

illic  bis  pueri  die 
numen  cum  teneris  virginibus  tuum 

laudantes  pede  candido 
in  morem  Salium  ter  quatient  humum. 


me  nec  femina  nec  puer 
iam  nec  spes  animi  credula  mutui, 

nec  certare  iuvat  mero, 
nec  vincire  novis  tempora  floribus. 

sed  cur  heu,  Ligurine,  cur 
manat  rara  meas  lacrima  per  genas? 

cur  facunda  parum  decoro 
inter  verba  cadit  lingua  silentio  ? 


30 


noctumis  ego  somniis 
iam  captum  teneo,  iam  volucrem  sequor 

te  per  gramina  Martii 
campi,  te  per  aquas,  dure,  volubilis.  40 


II.] 


CARMINUM  LIBER  IV. 

PINDARUM  quisquis  studet  aemulari, 
lule,  ceratis  ope  Daedalea 
nititur  pennis,  vitreo  daturus 
nomina  ponto. 

monte  decurrens  velut  amnis,  imbres 
quem  super  notas  aluere  ripas, 
fervet  immensusque  ruit  profundo 
Pindarus  ore, 

laurea  donandus  Apollinari, 
seu  per  audaces  nova  dithyrambos 
verba  devolvit  numerisque  fertur 
lege  solutis, 

seu  deos  regesque  canit,  deorum 
sanguinem,  per  quos  cecidere  iusta 
morte  Centauri,  cecidit  tremendae 
flamma  Chimaerae, 

sive  quos  Elea  domum  reducit 
palma  caelestis  pugilemve  equumve 
dicit  et  centum  potiore  signis 
munere  donat, 

flebili  sponsae  iuvenemve  raptum 
plorat  et  vires  animumque  moresque 
aureos  educit  in  astra  nigroque 
invidet  Orco. 

multa  Dircaeum  levat  aura  cycnum, 
tendit,  Antoni,  quotiens  in  altos 
nubium  tractus  :  ego  apis  Matinoe 
more  modoque 

grata  carpentis  thyma  per  laborem 
plurimum  circa  nemus  uvidique  30 

Tiburis  ripas  operosa  parvus 
carmina  fingo. 

concines  maiore  poeta  plectro 
Caesarem,  quandoque  trahet  feroces 
per  Sacrum  clivum  merita  decorus 
fronde  Sygambros : 

quo  nihil  maius  meliusve  terris 

fata  donavere  bonique  divi, 

nec  dabunt,  quamvis  redeant  in  aurum 

tempora  priscum  :  40 

concines  laetosque  dies  et  Urbis 

publicum  ludum  super  impetrato 

fortis  Augusti  reditu  Forumque 

litibus  orbum. 

tum  meae,  si  quid  loquar  audiendum, 
vocis  accedet  bona  pars,  et  *  o  sol 
pulcher,  o  laudande*  canam  recepto 
Caesare  felix. 

teque,  dum  procedis,  io  Triumphe, 
non  semel  dicemus,  io  Triumphe,  50 

civitas  omnis,  dabimusque  divis 
tura  benignis. 


Hi.]  CARMINUM  LIBER  IV. 

te  decem  tauri  totidemque  vaccae, 
me  tener  solvet  vitulus,  relicta 
matre  qui  largis  iuvenescit  herbis 
in  mea  vota, 

fronte  curvatos  imitatus  ignis 
tertium  lunae  referentis  ortum, 
qua  notam  duxit  niveus  videri, 
cetera  fulvus. 

III.      /^UEM  tu,  Melpomene,  semel 

\^j  nascentem  placido  lumine  videris, 

illum  non  labor  Isthmius 
clarabit  pugilem,  non  equus  impiger 

curru  ducet  Achaico 
victorem,  neque  res  bellica  Deliis 

ornatum  foliis  ducem, 
quod  rcgum  tumidas  contuderit  minas, 

ostendet  Capitolio  : 
sed  quae  Tibur  aquae  fertile  praefluunt 

et  spissae  nemorum  comae 
fingent  Aeolio  carmine  nobilem. 

Romae  principis  urbium 
dignatur  suboles  inter  amabilis 

vatum  ponere  me  choros, 
et  iam  dente  minus  mordeor  invido. 

o  testudinis  aureae 
dulcem  quae  strepitum,  Pieri,  temperas, 

o  mutis  quoque  piscibus 
donatura  cycni,  si  libeat,  sonum, 

totum  muneris  hoc  tui  est 
quod  monstror  digito  praetereuntium 

Romanae  fidicen  lyrae  ; 
quod  spiro  et  placeo,  si  placeo,  tuum  est. 


[iii. 

QUALEM  ministrum  fulminis  alitem, 
cui  rex  deorum  regnum  in  avis  vagas 
permisit  expertus  fidelem 
luppiter  in  Ganymede  flavo, 

olim  iuventas  et  patrius  vigor 
nido  laborum  propulit  inscium, 
vemique  iam  nimbis  remotis 
insolitos  docuere  nisus 

venti  paventem,  mox  in  ovilia 
demisit  hostem  vividus  impetus, 
nunc  in  reluctantis  dracones 
egit  amor  dapis  atque  pugnae ; 

qualemve  laetis  caprea  pascuis 
intenta  fulvae  matris  ab  ubere 
iam  lacte  depulsum  leonera 
dente  novo  peritura  vidit. 


10 


IV.]  CARMINUM  LIBER  IV, 

videre  Raeti  bella  sub  Alpibus 
Dmsum  gerentem  Vindelici, — quibus 
mos  unde  deductus  per  omne 
tempus  Amazonia  securi 

dextras  obarmet  quaerere  distuli, 
nec  scire  fas  est  omnia  :— sed  diu 
lateque  victrices  catervae 
consiliis  iuvenis  revictae 

sensere  quid  mens  rite,  quid  indoles 
nutrita  faustis  sub  penetralibus 
posset,  quid  Augusti  paternus 
in  pueros  animus  Nerones. 

fortes  creantur  fortibus  et  bonis  ; 
est  in  iuvencis,  est  in  equis  patrum 
virtus,  neque  imbellem  feroces 
progenerant  aquilae  columbam  : 

doctrina  sed  vim  promovet  insitam, 
rectique  cultus  pectora  roborant ; 
utcumque  defecere  mores, 
indecorant  bene  nata  culpae. 

quid  debeas,  o  Roma,  Neronibus, 
testis  Metaurum  flumen  et  Hasdrubal 
devictus  et  pulcher  fugatis 
ille  dies  Latio  tenebris, 

qui  primus  alma  risit  adorea, 
dims  per  urbes  Afer  ut  Italas 
ceu  flamma  per  taedas  vel  Eums 
per  Siculas  equitavit  undas. 

post  hoc  secundis  usque  laboribus 
Romana  pubes  crevit,  et  impio 
vastata  Poenorum  tumultu 
fana  deos  habuere  rectos ; 

dixitque  tandem  perfidus  Hannibal : 
*  cervi,  luporum  praeda  rapacium, 
sectamur  ultro,  quos  opimus 
fallere  et  effugere  est  triumphus. 

gens,  quae  cremato  fortis  ab  Ilio 
iactata  Tuscis  aequoribus  sacra 
natosque  maturosque  patres 
pertulit  Ausonias  ad  urbes, 

duris  ut  ilex  tonsa  bipennibus 
nigrae  feraci  frondis  in  Algido, 
per  damna,  per  caedis,  ab  ipso 
ducit  opes  animumque  ferro. 

non  Hydra  secto  corpore  firmior 
vinci  dolentem  crevit  in  Herculem, 
monstrumve  submisere  Colchi 
maius  Echioniaeve  Thebae. 

merses  profundo,  pulchrior  evenit ; 
luctere,  multa  proruct  integrum 
cum  laude  victorem  geretque 
proelia  coniugibus  loquenda. 

Carthagini  iam  non  ego  nuntios 
mittam  superbos :  occidit  occidit 
spes  omnis  et  fortuna  nostri 
nominis  Hasdrubale  interempto.' 


[IV. 


V.] 


50 


V. 


60 


70 


CARMINUM  LIBER  IV. 

nil  Claudiae  non  perficiunt  manus ; 
quas  et  benigno  numine  luppiter 
defendit,  et  curae  sagaces 
expediunt  per  acuta  belli. 


III 


DIVIS  orte  bonis,  optime  Romulae 
custos  gentis,  abes  iam  nimium  diu  : 
maturum  reditum  pollicitus  Patrum 
sancto  concilio,  redi. 

lucem  redde  tuae,  dux  bone,  patriae  : 
instar  veris  enim  voltus  ubi  tuus 
adfulsit  populo,  gratior  it  dies 
et  soles  melius  nitent. 

ut  mater  iuvenem,  quem  Notus  invido 
flatu  Carpathii  trans  maris  aequora 
cunctantem  spatio  longius  annuo 
dulci  distinet  a  domo, 

votis  ominibusque  et  precibus  vocat, 
curvo  nec  faciem  litore  dimovet : 
sic  desideriis  icta  fidelibus 
quaerit  patria  Caesarem. 

tutus  bos  etenim  rura  perambulat, 
nutrit  trura  Ceres  almaque  Faustitas, 
pacatum  volitant  per  mare  navitae, 
culpari  metuit  fides. 

nullis  polluitur  casta  domus  stupris, 
mos  et  lex  maculosum  edomuit  nefas, 
laudantur  simili  prole  puerperae, 
culpam  poena  premit  comes. 

quis  Parthum  paveat,  quis  gelidum  Scythen, 
quis  Germania  quos  horrida  parturit 
fetus,  incolumi  Caesare  ?  quis  ferae 
bellum  curet  Hiberiae  ? 

condit  quisque  diem  collibus  in  suis 
et  vitem  viduas  ducit  ad  arbores  ; 
hinc  ad  vina  redit  laetus  et  alteris 
te  mensis  adhibet  deum  5 

te  multa  prece,  te  prosequitur  mero 
defuso  pateris,  et  Laribus  tuum 
miscet  numen,  uti  Graecia  Castoris 
et  magni  memor  Herculis. 

'longas  o  utinam,  dux  bone,  ferias 
praestes  Hesperiae '  dicimus  integro 
sicci  mane  die,  dicimus  uvidi 
cum  sol  Oceano  subest. 


[V. 


DIV£,quem  proles  Niobea  magnae 
vindicem  linguae  Tityosque  raptor 
sensit  et  Troiae  prope  victor  altae 
Phthius  Achilles, 

ceteris  maior,  tibi  miles  impar, 
filius  quamvis  Thetidis  marinae 
Dardanas  turris  quateret  tremenda 
cuspide  pugnax. 

— ille,  mordaci  velut  icta  ferro 
pinus  aut  impulsa  cupressus  Euro, 
procidit  late  posuitque  collum  in 
pulvere  Teucro. 

ille  non  inclusus  equo  Minervae 
sacra  mentito  male  feriatos 
Troas  et  laetam  Priami  choreis 
falleret  aulam, 

sed  palam  captis  gravis,  heu  nefas  heu, 
nescios  fari  pueros  Achivis 
ureret  flammis,  etiam  latentem 
matris  in  alvo ; 

ni  tuis  victus  Venerisque  gratae 
vocibus  divum  pater  adnuisset 
rebus  Aeneae  potiore  ductos 
alite  muros. — 

doctor  argutae  fidicen  Thaliae, 
Phoebe,  qui  Xantho  lavis  amne  crinis, 
Dauniae  defende  decus  Camenae, 
levis  Agyieu. 

spiritum  Phoebus  mihi,  Phoebus  artem 
carminis  nomenque  dedit  poetae.  30 

virginum  primae  puerique  claris 
patribus  orti, 

Deliae  tutela  deae  fugaces 
lyncas  et  cervos  cohibentis  arcu, 
Lesbium  servate  pedem  meique 
pollicis  ictimi. 


[VI. 


rite  Latonae  puerum  canentes, 
rite  crescentem  face  Noctilucam, 
prosperam  frugum  celeremque  pronos 
volvere  mensis. 


40 


nupta  iam  dices  *  ego  dis  amicum, 
saeculo  festas  referente  luces, 
reddidi  carmen,  docilis  modorum 
vatis  Horati.* 


VIL    TAIFFUGERE  nives,  redeunt  iam  gramina 
xJ  campis 

arboribusque  comae  ; 
mutat  terra  vices,  et  decrescentia  ripas 
flumina  praetereunt ; 

Gratia  cum  Nymphis  geminisque  sororibus  audet 

ducere  nuda  choros. 
immortalia  ne  speres  monet  annus  et  almum 

quae  rapit  hora  diem. 


frigora  mitescunt  Zephyris,  ver  proterit  aestas 

interitura  simul 
pomifer  autumnus  fruges  effuderit,  et  mox 

bruma  recurrit  iners. 


10 

damna  tamen  celeres  reparant  caelestia  lunae  : 

nos  ubi  decidimus 
quo  pater  Aeneas,  quo  TuIIus  dives  et  Ancus, 

pulvis  et  umbra  sumus. 

quis  scit  an  adiciant  hodiemae  crastina  summae 

tempora  di  superi  ? 
cuncta  manus  avidas  fugient  heredis,  amico 

quae  dederis  animo. 

cum  semel  occideris  et  de  te  splendida  Minos 

fecerit  arbitria, 
non,  Torquate,  genus,  non  te  facundia,  non  te 

restituet  pietas. 

infemis  neque  enim  tenebris  Diana  pudicum 

liberat  Hippolytum, 
nec  Lethaea  valet  Theseus  abrumpere  caro 

vincula  Pirithoo. 


20 


VIIL    invONAREM  pateras  grataque  commodus, 
-L/  Censorine,  meis  aera  sodalibus, 
donarem  tripodas,  praemia  fortium 
Graiorum,  neque  tu  pessima  munerum 
ferres,  divite  me  scilicet  artium 
quas  aut  Parrhasius  protulit  aut  Scopas, 
hic  saxo,  liquidis  ille  coloribus 
sollers  nunc  hominem  ponere,  nunc  deum. 
sed  non  haec  mihi  vis,  nec  tibi  talium 
res  est  aut  animus  deliciarum  egens. 

gaudes  carminibus  ;  carmina  possumus 

donare  et  pretium  dicere  muneri. 

non  incisa  notis  marmora  publicis, 

per  quae  spiritus  et  vita  redit  bonis 

post  mortem  ducibus,  non  celeres  fugae 

reiectaeque  retrorsum  Hannibalis  minae, 

ncn  incendia  Carthaginis  impiae,  ^ 

eius  qui  domita  nomen  ab  Africa 

lucratus  rediit  clarius  indicant 

laudes  quam  Calabrae  Pierides  ;  neque  30 

si  chartae  sileant  quod  bene  feceris, 

mercedem  tuleris.     quid  foret  Iliae 

Mavortisque  puer,  si  tacitumitas 

obstaret  meritis  invida  Romuli  ? 

ereptum  Stygiis  fluctibus  Aeacum 

virtus  et  favor  et  lingua  potentium 

vatum  divitibus  consecrat  insulis. 

dignum  laude  virum  Musa  vetat  mori : 

caelo  Musa  beat.     sic  lovis  interest 

optatis  epulis  impiger  Hercules,  30 

clarum  Tyndaridae  sidus  ab  infimis 

quassas  eripiunt  aequoribus  ratis, 

ornatus  viridi  tempora  pampino 

Liber  vota  bonos  ducit  ad  exitus. 


IX. 


NE  forte  credas  interitura  quae 
longe  sonantem  natus  ad  Aufidum 
non  ante  volgatas  per  artes 
verba  loquor  socianda  chordis ; 

non,  si  priores  Maeonius  tenet 
sedes  Homcrus,  Pindaricae  latent 
Ceaeque  et  Alcaei  minaces 

Stesichorique  graves  Camenae  ; 

nec  siquid  olim  lusit  Anacreon, 
delevit  aetas  ;  spirat  adhuc  amor, 
vivuntque  commissi  calores 
Aeoliae  fidibus  puellae. 

non  sola  comptos  arsit  adulteri 
crinis  et  aurum  vestibus  illitum 
mirata  regalisque  cultus 

et  comites  Helene  Lacaena  ; 

primusve  Teucer  tela  Cydonio 
direxit  arcu  ;  non  semel  Ilios 
vexata ;  non  pugnavit  ingens 
Idomeneus  Sthenelusve  solus 

dicenda  Musis  proelia  ;  non  ferox 
Hector  vel  acer  Deiphobus  gravis 
excepit  ictus  pro  pudicis 

coniugibus  puerisque  primus. 

vixere  fortes  ante  Agamemnona 
multi :  sed  omnes  illacrimabiles 
urguentur  ignotique  longa 
nocte,  carent  quia  vate  sacro. 

paulum  sepultae  distat  inertiae 
celata  virtus.     non  ego  te  meis 
chartis  inornatum  silebo, 
totve  tuos  patiar  labores 

impune,  Lolli,  caqDere  lividas 
obliviones.     est  animus  tibi 
rerumque  prudens  et  secundis 
temporibus  dubiisque  rectus, 

vindex  avarae  fraudis  et  abstinens 
ducentis  ad  se  cuncta  pecuniae, 
consulque  non  unius  anni, 
sed  quotiens  bonus  atque  fidus 

iudex  honestum  praetulit  utili, 
reiecit  alto  dona  nocentium 
voltu,  per  obstantis  catervas 
explicuit  sua  victor  arma. 

non  possidentem  multa  vocaveris 
recte  beatum ;  rectius  occupat 
nomen  beati,  qui  deorum 
muneribus  sapienter  uti 

duramque  callet  pauperiem  pati, 
peiusque  leto  flagitium  timet, 
non  ille  pro  caris  amicis 
aut  patria  timidus  perire. 


[ix. 


40 

o 


CRUDELIS  adhuc  et  Veneris  muneribus 
polens, 

insperata  tuae  cum  veniet  pluma  superbiae 
et  quae  nunc  umeris  involitant  deciderint  comae, 
nunc  et  qui  color  est  puniceae  flore  prior  rosae 

mutatus  Ligurinum  in  faciem  verterit  hispidam, 
dices  *  heu '  quotiens  te  speculo  videris  alterum, 
*  quae  mens  est  hodie,  cur  eadem  non  puero  fuit, 
vel  cur  his  animis  incolumes  non  redeunt  genae  ? ' 


XL       T~?  ST  mihi  nonum  superantis  annum 
JLL  plenus  Albani  cadus ;  est  in  horto, 
Phylli,  nectendis  apium  coronis  ; 
est  hederae  vis 

multa,  qua  crinis  religata  fulges  ; 
ridet  argento  domus  ;  ara  castis 
vincta  verbenis  avet  immolato 
spargier  agno ; 

cuncta  festinat  manus,  huc  et  illuc 
cursitant  mixtae  pueris  puellae  ; 
sordidum  flammae  trepidant  rotantes 
vertice  fumum. 


zo 


ut  tamen  noris  quibus  advoceris 
gaudiis,  Idus  tibi  sunt  agendae, 
qui  dies  mensem  Veneris  marinae 
findit  Aprilem, 

iure  sollemnis  mihi  sanctiorque 
paene  natali  proprio,  quod  ex  hac 
luce  Maecenas  meus  adfluentis 
ordinat  annos. 

Telephum,  quem  tu  petis,  occupavit 
non  tuae  sortis  iuvenem  puella 
dives  et  lasciva  tenetque  grata 
compede  vinctum. 

terret  ambustus  Phaethon  avaras 
spes,  et  exempUim  grave  praebet  ales 
Pegasus  terrenum  equitem  gravatus 
Bellerophontem, 

semper  ut  te  digna  sequare  et  ultra 
quam  licet  sperare  nefas  putando 
disparem  vites.     age  iam  meorum 
finis  amorum — 

non  enim  posthac  alia  calebo 
femina — condisce  modos,  amanda 
voce  quos  reddas :  minuentur  atrae 
carmine  curae. 


[XI. 


XII.    T  AM  veris  comites,  quae  mare  temperant, 
J_   impellunt  animae  lintea  Thraciae, 
iam  nec  prata  rigent  nec  fluvii  strepunt 
hibema  nive  turgidi. 

nidum  ponit  Ityn  flebiliter  gemens 
infelix  avis  et  Cecropiae  domus 
aeternum  opprobrium,  quod  male  barbaras 
regum  est  ulta  libidines. 

dicunt  in  tener*  gramine  pinguium 
custodes  ovium  carmina  fistula, 
delectantque  deum,  cui  pecus  et  nigri 
colles  Arcadiae  placent. 

adduxere  sitim  tempora,  Vergili. 
sed  pressum  Calibus  ducere  Liberum 
si  gestis,  iuvenum  nobilium  cliens, 
nardo  vina  mereberis. 


121 

nardi  parvus  onyx  eliciet  cadum, 
qui  nunc  Sulpiciis  accubat  horreis, 
spes  donare  novas  largus  amaraque 
curarum  eluere  efficax. 


ao 


ad  quae  si  properas  gaudia,  cum  tua 
velox  merce  veni  :  non  ego  te  meis 
immunem  meditor  tinguere  poculis, 
plena  dives  ut  in  domo. 

venim  pone  moras  et  studium  lucri, 
nigrorumque  memor,  dum  licet,  ignium 
misce  stultitiam  consiliis  brevem  : 
dulce  est  desipere  in  loco. 


XIII.     A  UDIVERE,  Lyce,  di  mea  vota,  di 
XjL  audivere,  Lyce  :  fis  anus,  et  tamen 
vis  formosa  videri, 
ludisque  et  bibis  impudens. 

et  cantu  tremulo  pota  Cupidinem 
lentimi  sollicitas.     ille  virentis  et 
doctae  psallere  Chiae 
pulcris  excubat  in  genis. 

importunus  enim  transvolat  aridas 
quercus  et  refugit  te  quia  luridi 
dentes,  te  quia  rugae 
turpant  et  capitis  nives. 

nec  Coae  referunt  iam  tibi  purpurae 
nec  cari  lapides  tempora,  quae  semel 
notis  condita  fastis 
inclusit  volucris  dies. 


[XIII. 


lO 


quo  fugit  venus  heu,  quove  color  ?  decens 
quo  motus  ?  quid  habes  illius,  illius, 
quae  spirabat  amores, 
quae  me  surpuerat  mihi, 

felix  post  Cinaram,  notaque  et  artium 
gratarum  facies?  sed  Cinarae  brevis 
annos  fata  dederunt, 
servatura  diu  parem 

comicis  vetulae  temporibus  Lycen, 
possent  ut  iuvenes  visere  fervidi 
multo  non  sine  risu 
dilapsam  in  cineres  facem. 


30 

xrv. 


QUAE  cura  Patrum  quaeve  Quiritium 
plenis  hononim  muneribus  tuas, 
Auguste,  virtutes  in  aevum 
per  titulos  memoresque  fastos 

aeternet,  o  qua  sol  habitabilis 
illustrat  oras  maxime  principum? 
quem  legis  expertes  Latinae 
Vindelici  didicere  nuper 

quid  Marte  posses.     milite  nam  tuo 
Drusus  Genaunos,  implacidum  genus, 
Breunosque  veloces  et  arces 
Alpibus  impositas  tremendis 

deiecit  acer  plus  vice  simplici. 
maior  Neronum  mox  grave  proelium 
commisit  immanisque  Raetos 
auspiciis  pepulit  secundis, 

spectandus  in  certamine  Martio 
devota  morti  pectora  liberae 
quantis  fatigaret  ruinis, 
indomitas  prope  qualis  undas 

exercet  Auster,  Pleiadum  choro 
scindente  nubes,  impiger  hostium 
vexare  turmas  et  frementem 
mittere  equum  medios  per  ignis. 


zo 


ao 

sic  tauriformis  volvitur  Aufidus, 
qui  regna  Dauni  praefluit  Apuli, 
cum  saevit  horrendamque  cultis 
diluviem  meditatur  agris, 

ut  barbarorum  Claudius  agmina 
ferrata  vasto  diniit  impetu,  30 

primosque  et  extremos  metendo 
stravit  humum  sine  clade  victor, 

te  copias,  te  consilium  et  tuos 
praebente  divos.     nam  tibi  quo  die 
portus  Alexandrea  supplex 
et  vacuam  patefecit  aulam, 

Fortuna  lustro  prospera  tertio 
belli  secundos  reddidit  exitus, 
laudemque  et  optatum  peractis 

imperiis  decus  adrogavit,  40 

te  Cantaber  non  ante  domabilis 
Medusque  et  Indus,  te  profugus  Scythes 
miratur,  o  tutela  praesens 
Italiae  dominaeque  Komae. 

te  fontium  qui  celat  origines 
Nilusque  et  Ister,  te  rapidus  Tigris, 
te  beluosus  qui  remotis 
obstrepit  Oceanus  Britannis, 

te  non  paventis  funera  Galliae 
duraeque  tellus  audit  Hiberiac,  50 

te  caede  gaudentes  Sygambri 
compositis  venerantur  armis. 

XV.      "PJHOEBUS  volentem  proelia  me  loqui 
JL      victas  et  urbes  increpuit  lyra, 
ne  parva  Tyrrhenum  per  aequor 
vela  darem.     tua,  Caesar,  aetas 

fruges  et  agris  rettulit  uberes, 
et  signa  nostro  restituit  lovi 
derepta  Parthorum  superbis 
postibus,  et  vacuum  duellis 

lanum  Quirini  clausit,  et  ordinem 
rectum  evaganti  frena  licentiae 
iniecit  emovitque  culpas 
et  veteres  revocavit  artes, 

per  quas  Latinum  nomen  et  Italae 
crevere  vires  famaque  et  imperi 
porrecta  maiestas  ad  ortus 
solis  ab  Hesperio  cubili. 

custode  rerum  Caesare  non  furor 
civilis  aut  vis  exiget  otium, 
non  ira,  quae  procudit  ensis 
et  miseras  inimicat  urbes. 

non  qui  profundum  Danuvium  bibunt 
edicta  rumpent  lulia,  non  Getae, 
non  Seres  infidive  Persae, 
non  Tanain  prope  flumen  orti. 

nosque  et  profestis  lucibus  et  sacris 
inter  iocosi  munera  Liberi, 
cum  prole  matronisque  nostris 
rite  deos  prius  apprecati, 

virtute  functos  more  patrum  duces 
Lydis  remixto  carmine  tibiis,  30 

Troiamque  et  Anchisen  et  almae 
progeniem  Veneris  canemus. 


CARMEN  SAECULARE. 


CARMEN  SAECULARE. 


PHOEBE  silvarumque  potens  Diana 
lucidum  caeli  decus,  o  colendi 
semper  et  culti,  date  quae  precamur 
tempore  sacro, 

quo  Sibyllini  monuere  versus 
virgines  lectas  puerosque  castos 
dis,  quibus  septem  placuere  colles 
dicere  carmen. 


alme  Sol,  curru  nitido  diem  qui 
promis  et  celas  aliusque  et  idem 
nasceris,  possis  nihil  urbe  Roma 
visere  maius. 


lO 


rite  maturos  aperire  partus 
lenis,  Ilithyia,  tuere  matres^ 
sive  tu  Lucina  probas  vocari 
seu  Genitalis  : 

K 

diva,  producas  subolem,  Patrumque 
prosperes  decreta  super  iugandis 
feminis  prolisque  novae  feraci 
lege  marita, 

certus  undenos  deciens  per  annos 
orbis  ut  cantus  referatque  ludos 
ter  die  claro  totiensque  grata 
nocte  frequentis. 

vosque  veraces  cecinisse,  Parcae, 
quod  semel  dictum  est  stabilisque  rerum 
terminus  servet,  bona  iam  peractis 
iungite  fata. 

fertilis  frugum  pecorisque  tellus 
spicea  donet  Cererem  corona  ; 
nutriant  fetus  et  aquae  salubres 
et  lovis  aurae. 

condito  mitis  placidusque  telo 
supplices  audi  pueros,  Apollo  ; 
siderum  regina  bicornis  audi, 
Luna,  puellas. 

Roma  si  vestrum  est  opus,  Iliaeque 
litus  Etruscum  tenuere  tumiae, 
iussa  pars  mutare  lares  et  urbem 
sospite  cursu, 

cui  per  ardentem  sine  fraude  Troiam 
castus  Aeneas  patriae  superstes 
liberum  munivit  iter,  daturus 
plura  relictis  : 

di,  probos  mores  docili  iuventae, 
di,  senectuti  placidae  quietem, 
Romulae  genti  date  remque  prolemque 
et  decus  omne ; 

quaeque  vos  bobus  veneratur  albis 
clarus  Anchisae  Venerisque  sanguis,  50 

impetret,  bellante  prior,  iacentem 
lenis  in  hostem. 

iam  mari  terraque  manus  potentis 
Medus  Albanasque  timet  securis, 
iam  Scythae  responsa  petunt,  superbi 
nuper,  et  Indi. 

iam  Fides  et  Pax  et  Ilonos  Pudorque 
priscus  et  neglecta  redire  Virtus 
audet,  apparetque  beata  pleno 

Copia  comu.  60 

augur  et  fulgente  decorus  arcu 
Phoebus  acceptusque  novem  Camenis, 
qui  salutari  levat  arte  fessos 
corporis  artus, 

si  Palatinas  videt  aequus  aras, 
remque  Romanam  Latiumque  felix 
alterum  in  lustmm  meliusque  semper 
prorogat  aevum. 

quaeque  Aventinum  tenet  Algidumque 
quindecim  Diana  preces  virorum  70 

curat  et  votis  puerorum  amicas 
applicat  auris. 

haec  lovem  sentire  deosque  cunctos 
spem  bonam  certamque  domum  reporto, 
doctus  et  Phoebi  chorus  et  Dianae 
dicere  laudes. 


f 


EPODI 


EPODON 


LIBER. 


I.  T  BIS  Liburnis  inter  alta  navium, 

X       amice,  propugnacula, 
paratus  omne  Caesaris  periculum 

subire,  Maecenas,  tuo. 
quid  nos,  quibus  te  vita  si  superstite 

iucunda,  si  contra,  gravis  ? 
utrumne  iussi  persequemur  otium, 

non  dulce,  ni  tecum  simul, 
an  hunc  laborem  mente  laturi,  decet 

qua  ferre  non  mollis  viros  ? 
feremus  et  te  vel  per  Alpium  iuga 

inhospitalem  et  Caucasum, 
vel  occidentis  usque  ad  ultimum  sinum 

forti  sequemur  pectore. 
roges  tuum  labore  quid  iuvem  meo 

imbellis  ac  firmus  parum  ? 
comes  minore  sum  futurus  in  metu, 

qui  maior  absentis  habet ; 
ut  adsidens  implumibus  puUis  avis 

serpentium  adlapsus  timet 
magis  relictis,  non,  ut  adsit,  auxili 

latura  plus  praesentibus. 

libenter  hoc  et  omne  militabitur 

bellum  in  tuae  spem  gratiae, 
non  ut  iuvencis  illigata  pluribus 

aratra  nitantur  mea, 
pecusve  Calabris  ante  sidus  fervidum 

Lucana  mutet  pascuis, 
neque  ut  supemi  villa  candens  Tusculi 

Circaea  tangat  moenia. 
satis  superque  me  benignitas  tua 

ditavit :  haud  paravero 
quod  aut  avarus  ut  Chremes  terra  premam, 

discinctus  aut  perdam  nepos. 


['. 


II.] 


EPODON  LIBER, 

II.    *  T)  EATUS  ille  qui  procul  negotiis, 
JJ       ut  prisca  gens  mortalium, 
paterna  rura  bobus  exercet  suis 

solutus  omni  fenore, 
neque  excitatur  classico  miles  truci, 

neque  horret  iratum  mare, 
Forumque  vitat  et  superba  civium 

potentiorum  limina. 
ergo  aut  adulta  vitium  propagine 

ahas  maritat  populos, 
aut  in  reducta  valle  mugientium 

prospectat  errantis  greges, 
inutilisve  falce  ramos  amputans 

feHciores  inserit, 
aut  pressa  puris  mella  condit  amphoris 

aut  tondet  infirmas  ovis  : 
vel  cum  decorum  mitibus  pomis  caput 

Autumnus  agris  extulit. 


10 


90 


30 


ut  gaudet  insitiva  decerpens  pira, 

certantem  et  uvam  purpurae, 
qua  muneretur  te,  Priape,  et  te,  pater 

Silvane,  tutor  finium. 
libet  iacere  modo  sub  antiqua  ilice, 

modo  in  tenaci  gramine. 
labuntur  altis  interim  rivis  aquae, 

queruntur  in  silvis  aves, 
fontesque  lymphis  obstrepunt  manantibus, 

somnos  quod  invitet  levis. 
at  cum  tonantis  annus  hibernus  lovis 

imbris  nivesque  comparat, 
aut  trudit  acris  hinc  et  hinc  multa  cane 

apros  in  obstantis  plagas, 
aut  amite  levi  rara  tendit  retia, 

turdis  edacibus  dolos, 
pavidumque  leporem  et  advenam  laqueo  gruem 

iucunda  captat  praemia. 
quis  non  malarum  quas  amor  curas  habet 

haec  inter  obliviscitur  ? 
quodsi  pudica  mulier  in  partem  iuvet 

domum  atque  dulcis  liberos,  40 

Sabina  qualis  aut  perusta  solibus 

pernicis  uxor  Apuli, 
sacrum  vetustis  exstruat  lignis  focum 

lassi  sub  adventum  viri, 
claudensque  textis  cratibus  laetum  pecus 

distenta  siccet  ubera, 
et  horna  dulci  vina  promens  dolio 

dapes  inemptas  apparet : 
non  me  Lucrina  iuverint  conchylia 

magisve  rhombus  aut  scari,  50 

si  quos  Eois  intonata  fluctibus 

hiemps  ad  hoc  vertat  mare. 

non  Afra  avis  descendat  in  ventrem  meum, 

non  attagen  lonicus 
iucundior  quam  lecta  de  pinguissimis 

oliva  ramis  arborum, 
aut  herba  lapathi  prata  amantis  et  gravi 

malvae  salubres  corpori, 
vel  agna  festis  caesa  Terminalibus, 

vel  haedus  ereptus  lupo. 
has  inter  epulas  ut  iuvat  pastas  ovis 

videre  properantis  domum, 
videre  fessos  vomerem  inversum  boves 

collo  trahentis  languido, 
positosque  vernas,  ditis  examen  domus, 

circum  renidentis  Lares.* 
haec  ubi  locutus  fenerator  Alfius, 

iam  iam  futurus  rusticus, 
omnem  redegit  Idibus  pecuniam, 

quaerit  Kalendis  ponere. 


[n. 


III. 


PARENTIS  olim  siquis  impia  manu 
senile  guttur  fregerit, 
edit  cicutis  alium  nocentius. 

o  dura  messorum  ilia  ! 
quid  hoc  veneni  saevit  in  praecordiis  ? 

num  viperinus  his  cruor 
incoctus  herbis  me  fefellit,  an  malas 

Canidia  tractavit  dapes  ? 
ut  Argonautas  praeter  omnis  candidum 

Medea  mirata  est  ducem, 
ignota  tauris  illigaturum  iuga 

perunxit  hoc  lasonem  ; 


60 

hoc  delibutis  ulta  donis  paelicem 

serpente  fugit  alite. 
nec  tantus  umquam  siderum  insedit  vapor 

siticulosae  Apuliae 
nec  munus  umeris  efficacis  Herculis 

inarsit  aestuosius. 
at  siquid  umquam  tale  concupiveris, 

iocose  Maecenas,  precor 
manum  puella  savio  opponat  tuo, 
extrema  et  in  sponda  cubet. 


^39 

IV.    T     UPIS  et  agnis  quanta  sortito  obtigit 

1 d    tecum  mihi  discordia  est, 

Hibericis  peruste  funibus  latus 

et  crura  dura  compede. 
licet  superbus  ambules  pecunia, 

fortuna  non  mutat  genus. 
videsne,  Sacram  metiente  te  viam 

cum  bis  trium  ulnarum  toga, 
ut  ora  vertat  huc  et  huc  euntium 

liberrima  indignatio  ? 
*  sectus  flagellis  hic  triumviralibus 

praeconis  ad  fastidium 
arat  Falemi  mille  fundi  iugera, 

et  Appiam  mannis  terit, 
sedilibusque  magnus  in  primis  eques 

Othone  contempto  sedet. 
quid  attinet  tot  ora  navium  gravi 

rostrata  duci  pondere 
contra  latrones  atque  servilem  manum, 

hoc,  hoc  tribuno  militum  ? ' 

[V. 


V. 


AT  o  deorum  quicquid  in  caelo  regit 
terras  et  iiumanum  genus, 
quid  iste  fert  tumultus?  aut  quid  omnium 

voltus  in  unum  me  truces  ? 
per  liberos  te,  si  vocata  partubus 

Lucina  veris  adfuit, 
per  hoc  inane  purpurae  decus  precor, 

per  improbaturum  haec  lovem, 
quid  ut  noverca  me  intueris  aut  uti 

petita  ferro  belua  ?  * 
ut  haec  trementi  questus  ore  constitit 

insignibus  raptis  puer, 
impube  corpus,  quale  posset  impia 

mollire  Thracum  pectora, 
Canidia  brevibus  implicata  viperis 

crinis  et  incomptum  caput 
iubet  sepulcris  caprificos  erutas, 

iubet  cupressus  funebris, 
et  uncta  turpis  ova  ranae  sanguine, 

plumamque  nocturnae  strigis, 
herbasque  quas  lolcos  atque  Hiberia 

mittit  venenorum  ferax, 
et  ossa  ab  ore  rapta  ieiunae  canis 

flammis  aduri  Colchicis. 
at  expedita  Sagana  per  totam  domum 

spargens  Avemalis  aquas 
horret  capillis  ut  marinus  asperis 

echinus  aut  currens  aper. 
abacta  nulla  Veia  conscientia 

ligonibus  duris  humum 

exhauriebat  ingemens  laboribus, 

quo  posset  infossus  puer 
longo  die  bis  terque  mutatae  dapis 

inemori  spectaculo, 
cum  promineret  ore  quantum  exstant  aqua 

suspensa  mento  corpora ; 
exsucta  uti  medulla  et  aridum  iecur 

amoris  esset  poculum, 
interminato  cum  semel  fixae  cibo 

intabuissent  pupulae. 
non  defuisse  masculae  libidinis 

Ariminensem  Foliam 
et  otiosa  credidit  Neapolis 

et  omne  vicinum  oppidum, 
quae  sidera  excantata  voce  Thessala 

lunamque  caelo  deripit. 
hic  inresectum  saeva  dente  livido 

Canidia  rodens  pollicem 
quid  dixit  aut  quid  tacuit  ?  *  o  rebus  meis 

non  infideles  arbitrae, 
Nox  et  Diana  quae  silentium  regis 

arcana  cum  fiunt  sacra, 
nunc  nunc  adeste,  nunc  in  hostilis  domos 

iram  atque  numen  vertite. 
formidolosis  dum  latent  silvis  ferae 

dulci  sopore  languidae, 
senem,  quod  omnes  rideant,  adulterum 

latrent  Suburanae  canes 
nardo  perunctum,  quale  non  perfectius 

meae  laborarint  manus. 
quid  accidit  ?  cur  dira  barbarae  minus 

venena  Medeae  valent  ? 
quibus  superbam  fugit  ulta  paelicem, 

magni  Creontis  filiam. 

cum  palla,  tabo  munus  imbutum,  novam 

incendio  nuptam  abstulit. 
atqui  nec  herba  nec  latens  in  asperis 

radix  fefellit  me  locis. 
indormit  unctis  omnium  cubilibus 

oblivione  paelicum.  70 

a  a,  solutus  ambulat  veneficae 

scientioris  carmine. 
non  usitatis,  Vare,  potionibus, 

o  multa  fleturum  caput, 
ad  me  recurres,  nec  vocata  mens  tua 

Marsis  redibit  vocibus. 
maius  parabo,  maius  infundam  tibi 

fastidienti  poculum, 
priusque  caelum  sidet  inferius  mari 

tellure  porrecta  super  80 

quam  non  amore  sic  meo  flagres  uti 

bitumen  atris  ignibus.* 
sub  haec  puer  iam  non  ut  ante  mollibus 

lenire  verbis  impias, 
sed  dubius  unde  rumperet  silentium 

misit  Thyesteas  preces. 
*  venena  magnum  fas  nefasque  non  valent 

convertere  humanam  vicem. 
diris  agam  vos ;  dira  detestatio 

nulla  expiatur  victima.  90 

quin,  ubi  perire  iussus  exspiravero, 

nocturnus  occurram  Furor, 
petamque  voltus  umbra  curvis  unguibus, 

quae  vis  deorum  est  Manium, 
et  inquietis  adsidens  praecordiis 

pavore  somnos  auferam. 
vos  turba  vicatim  hinc  et  hinc  saxis  petens 

contundet  obscenas  anus. 

post  insepuha  membra  different  lupi 

et  Esquilinae  alites, 
neque  hoc  parentis  heu  mihi  superstites 

effugerit  spectaculum.' 

VI. 


QUID  immerentis  hospites  vexas  canis 
ignavus  adversum  lupos  ? 
quin  huc  inanis,  si  potes,  vertis  minas, 

et  me  remorsurum  petis  ? 
nam  qualis  aut  Molossus  aut  fulvus  Laco, 

amica  vis  pastoribus, 
agam  per  aUas  aure  sublata  nives, 

quaecumque  praecedet  fera. 
tu,  cum  timenda  voce  complesti  nemus, 

proiectum  odoraris  cibum. 
cave,  cave  :  namque  in  malos  asperrimus 

parata  tollo  cornua, 
qualis  Lycambae  spretus  infido  gener, 

aut  acer  hostis  Bupalo. 
an,  si  quis  atro  dente  me  petiverit, 

inultus  ut  flebo  puer  ? 


xo 


VIL 


QUO,  quo  scelesti  ruitis  ?  aut  cur  dexteris 
aptantur  enses  conditi  ? 
parumne  campis  atque  Neptuno  super 

fusum  est  Latini  sanguinis? 
non  ut  superbas  invidae  Carthaginis 

Romanus  arces  ureret, 
intactus  aut  Britannus  ut  descenderet 

Sacra  catenatus  via, 
sed  ut,  secundum  vota  Parthorum,  sua 

urbs  haec  periret  dextera. 
neque  hic  kipis  mos  nec  fuit  leonibus, 

umquam  nisi  in  dispar  feris. 
furome  caecos  an  rapit  vis  acrior 

an  culpa  ?  responsum  date. 
tacent,  et  albus  ora  pallor  inficit 
mentesque  perculsae  stupent. 
sic  est  :  acerba  fata  Romanos  agunt 

scelusque  fraternae  necis, 
ut  immerentis  fluxit  in  terram  Remi 
sacer  nepotibus  cruor. 


fvii. 


xo 


20 


YXii.   -p)  OGARE  longo  putidam  te  saeculo 

LX     vires  quid  enervet  meas  ? 
cum  sit  tibi  dens  ater  et  rugis  vetus 

frontem  senectus  exaret, 
hietque  turpis  inter  aridas  natis 

podex  velut  cnidae  bovis  ? 
sed  incitat  me  pectus  et  mammae  putres, 

equina  quales  ubera, 
venterque  mollis  et  femur  tumentibus 

exile  suris  additum. 
esto  beata,  funus  atque  imagines 

ducant  triumphales  tuum, 
nec  sit  marita  quae  rotundioribus 

onusta  bacis  ambulet. 
quid,  quod  libelli  Stoici  inter  sericos 

iacere  pulvillos  amant  ? 


10 

inliterati  num  minus  nervi  rigent  ? 

minusve  languet  fascinum  ? 
quod  ut  superbo  provoces  ab  inguine, 

ore  adlaborandum  est  tibL 

IX 


xo 


•  /^UANDO    repostum    Caecubum    ad    festas 
\J/  dapes 

victore  laetus  Caesare 
tecum  sub  alta — sic  lovi  gratum — domo, 

beate  Maecenas,  bibam  ? 
sonante  mixtum  tibiis  carmen  lyra, 

hac  Dorium,  illis  barbarum  : 
ut  nuper,  actus  cum  freto  Neptunius 

dux  fugit  ustis  navibus, 
minatus  Urbi  vincla,  quae  detraxerat 

servis  amicus  perfidis. 
Romanus  eheu— posteri  negabitis — 

emancipatus  feminae 
fert  vallum  et  arma  miles  et  spadonibus 

servire  rugosis  potest, 
interque  signa  turpe  militaria 

sol  adspicit  conopium. 
ad  thunc  frementis  verterunt  bis  mille  equos 

Galli  canentes  Caesarem, 
hostiliumque  navium  portu  latent 

puppes  sinistrorsum  citae. 
io  Triumj^he,  tu  moraris  aureos 

currus  et  intactas  boves  ? 
io  Triumphe,  nec  lugurthino  parem 
bello  reportasti  ducem, 

L 

neque  Africanuin,  cui  super  Carthaginem 

virtus  sepulcrum  condidit. 
terra  marique  victus  hostis  punico 

lugubre  mutavit  sagum, 
aut  ille  centum  nobilem  Cretam  urbibus 

ventis  iturus  non  suis, 
exercitatas  aut  petit  Syrtis  Noto, 

aut  fertur  incerto  mari. 
capaciores  adfer  huc,  puer,  scyphos 

et  Chia  vina  aut  Lesbia, 
vel  quod  fluentem  nauseam  coerceat 

metire  nobis  Caecubum. 
curam  metumque  Caesaris  renim  iuvat 

dulci  Lyaeo  solvere. 


[ix. 

et  illa  non  virilis  eiulatio, 

preces  et  aversum  ad  lovem, 
lonius  udo  cum  remugiens  sinus 

Noto  carinam  ruperit. 
opima  quodsi  praeda  curvo  litore 

porrecta  mergos  iuveris, 
libidinosus  immolabitur  caper 

et  agna  Tempestatibus. 


147 


20 


M 


ALA  soluta  navis  exit  alite 
ferens  olentem  Maevium. 
ut  horridis  utrumque  verberes  latus, 

Auster,  memento  fluctibus. 
niger  rudentis  Eurus  inverso  mari 

fractosque  remos  diflerat, 
insurgat  Aquilo  quantus  altis  montibus 

frangit  trementis  ilices, 
nec  sidus  atra  nocte  amicum  appareat, 

qua  tristis  Orion  cadit, 
quietiore  nec  feratur  aequore 

quam  Graia  victorum  manus, 
cum  Pallas  usto  vertit  iram  ab  Ilio 

in  impiam  Aiacis  ratem. 
o  quantus  instat  navitis  sudor  tuis, 

tibique  pallor  luteus 


xo 


XI.   Tr)ETTI,  nihil  me  sicut  antea  iuvat 

jL      scribere  versiculos  amore  percussum  gravi, 
amore  qui  me  praeter  omnis  expetit 
mollibus  in  pueris  aut  in  puellis  urere. 
hic  tertius  December,  ex  quo  destiti 
Inachia  furere,  silvis  honorem  decutit. 
heu  me,  per  urbem,  nam  pudet  tanti  mali, 
fabula  quanta  fui  !  conviviorum  et  paenitet 
in  quis  amantem  et  languor  et  silentium 
arguit  et  latere  petitus  imo  spiritus. 

*  contrane  lucrum  nil  valere  candidum 
pauperis  ingenium  ! '  querebar  adplorans  tibi, 
simul  calentis  inverecundus  deus 
fervidiore  mero  arcana  promorat  loco. 

*  quodsi  meis  inaestuet  praecordiis 
libera  bilis,  ut  haec  ingrata  ventis  dividat 
fomenta  volnus  nil  malum  levantia, 
desinet  imparibus  certare  summotus  pudor.' 
ubi  haec  sevenis  te  palam  laudaveram, 
iussus  abire  domum  ferebar  incerto  pcde 
ad  non  amicos  heu  mihi  postis  et  heu 
limina  dura,  quibus  iumbos  et  infregi  latus. 

nunc  gloriantis  quamlibet  mulierculam 
vincere  mollitia  amor  Lycisci  me  tenet ; 
unde  expedire  non  amicorum  queant 
libera  consilia  nec  contumeliae  graves, 
sed  alius  ardor  aut  puellae  candidae 
aut  teretis  pueri  longam  renodantis  comam. 


[XI. 


XII 


QUID  tibi  vis,   mulier    nigris   dignissima 
barris  ? 

munera  quid  mihi  quidve  tabellas 
mittis  nec  firmo  iuveni  neque  naris  obesae  ? 

namque  sagacius  unus  odoror, 
polypus  an  gravis  hirsutis  cubet  hircus  in  alis, 

quam  canis  acer  ubi  lateat  sus. 
qui  sudor  vietis  et  quam  malus  undique  membris 

crescit  odor,  cum  pene  soluto 
indomitam  properat  rabiem  sedare,  neque  illi 

iam  manet  umida  creta  colorque  lo 

stercore  fucatus  crocodili,  iamque  subando 

tenta  cubilia  tectaque  rumpit ; 
vel  mea  cum  saevis  agitat  fastidia  verbis  : 

*  Inachia  langues  minus  ac  me  ; 
Inachiam  ter  nocte  potes,  mihi  semper  ad  unum 

mollis  opus.     pereat  male  quae  te 
Lcsbia  quaerenti  taumm  monstravit  inertem, 

cum  mihi  Cous  adesset  Amyntas, 
cuius  in  indomito  constantior  inguine  nervus 

quam  nova  collibus  arbor  inhaeret.  20 

muricibus  Tyriis  iteratae  vellera  lanae 

cui  properabantur  ?  tibi  nempe, 

ne  foret  aequalis  inter  conviva,  magis  quem 

diligeret  mulier  sua  quam  te. 
o  ego  non  felix,  quam  tu  fugis  ut  pavet  acris 

agna  lupos  capreaeque  leones.' 


XIII.   T  T  ORRIDA  tempestas  caelum  contraxit,  et 

XJL  imbres 

nivesque  deducunt  lovem;    nunc  mare,  nunc 
siluae 
Threicio  Aquilone  sonant.     rapiamus,  amici, 

occasionem  de  die,  dumque  virent  genua 
et  decet,  obducta  solvatur  fronte  senectus. 

tu  vina  Torquato  move  consule  pressa  meo. 
cetera  mitte  loqui :  deus  haec  fortasse  benigna 

reducet  in  sedem  vice.     nunc  et  Achaemenio 
perfundi  nardo  iuvat  et  fide  Cyllenea 

levare  diris  pectora  soUicitudinibus,  10 

nobilis  ut  grandi  cecinit  Centaurus  alumno  : 

*  invicte,  mortalis  dea  nate  puer  Thetide, 
te  manet  Assaraci  tellus,  quam  frigida  tardi 

findunt  Scamandri  flumina,  lubricus  et  Simois  ; 
unde  tibi  reditum  certo  subtemine  Parcae 

rupere,  nec  mater  domum  caerula  te  revehet. 
ilHc  omne  malum  vino  cantuque  levato, 

deformis  aegrimoniae  dulcibus  alloquiis. 


XIV. 


M 


OLLIS  inertia  cur  tantam  diffuderit  imis 
oblivionem  sensibus, 
pocula  Lethaeos  ut  si  ducentia  somnos 
arente  fauce  traxerim, 


I50  Q.  HORATI  FLACCI  [xiv. 

candide  Maecenas,  occidis  saepe  rogando  : 

deus  deus  nam  me  vetat 
inceptos,  olim  promissum  carmen,  iambos 

ad  umbilicum  adducere. 
non  aliter  Samio  dicunt  arsisse  Bathyllo 

Anacreonta  Teium, 
qui  persaepe  cava  testudine  flevit  amorem 

non  elaboratum  ad  pedem. 
ureris  ipse  miser.     quodsi  non  pulchrior  ignis 

accendit  obsessam  Ilion, 
gaude  sorte  tua  :  me  hbertina  neque  uno 

contenta  Phiyne  macerat. 


lO 


XV.     "N  T  OX  erat  et  caelo  fulgebat  luna  sereno 

1  ^        inter  minora  sidera, 
cum  tu  magnorum  numen  laesura  deorum 

in  verba  iurabas  mea, 
artius  atque  hedera  procera  adstringitur  ilex 

lentis  adhaerens  bracchiis, 
dum  pecori  lupus,  et  nautis  infestus  Orion 

turbaret  hibemum  mare, 
intonsosque  agitaret  Apollinis  aura  capillos, 

fore  hunc  amorem  mutuum. 
o  dolitura  mea  multum  virtute  Neaera  ! 

nam  siquid  in  Flacco  viri  est, 
non  feret  assiduas  poliori  te  dare  noctes, 

et  quaeret  iratus  parem  : 
nec  semel  offensae  cedet  constantia  formae, 

si  certus  intrarit  dolor. 
et  tu,  quicumque  es  felicior  atque  meo  nunc 

superbus  incedis  malo, 

sis  pecore  et  multa  dives  telhire  licebit, 

tibique  Pactolus  fluat, 
nec  te  Pythagorae  fallant  arcana  renati, 

formaque  vincas  Nirea, 
heu  heu  translatos  alio  maerebis  amores  : 

ast  ego  vicissim  risero. 

XVI.     A   LTERA  iam  teritur  bellis  civilibus  aetas, 
i.  jL       suis  et  ipsa  Roma  viribus  ruit  : 
quam  neque  finitimi  valuerunt  perdere  Marsi, 

minacis  aut  Etrusca  Porsenae  manus, 
aemula  nec  virtus  Capuae,  nec  Spartacus  acer 

novisque  rebus  infidelis  Allobrox, 
nec  fera  caerulea  domuit  Germania  pube 

parentibusque  abominatus  Hannibal ; 
impia  perdemus  devoti  sanguinis  aetas, 

ferisque  rursus  occupabitur  solum. 
barbarus  heu  cineres  insistet  victor  et  urbem 

eques  sonante  verberabit  ungula, 
quaeque  carent  ventis  et  solibus  ossa  Quirini, 

nefas  videre  !  dissipabit  insolens. 
forte  quod  expediat,  communiter  aut  melior  pars 

malis  carere  quaeritis  laboribus. 
nulla  sit  hac  potior  sententia,  Phocaeorum 

velut  profugit  exsecrata  civitas 
agros  atque  lares  patrios,  habitandaque  fana 

apris  reliquit  et  rapacibus  lupis, 
ire  pedes  quocumque  ferent,  quocumque  per  undas 

Notus  vocabit  aut  protervus  Africus. 
sic  placet,  an  melius  quis  habet  suadere?  secunda 

ratem  occupare  quid  raoramur  alite  ? 

sed  iuremus  in  haec  :  simul  imis  saxa  renarint 

vadis  levata,  ne  redire  sit  nefas  ; 
neu  conversa  domum  pigeat  dare  lintea,  quando 

Padus  Matina  laverit  cacumina, 
in  mare  seu  celsus  procurrerit  Appenninus, 

novaque  monstra  iunxerit  libidine  30 

miras  amor,  iuvet  ut  tigris  subsidere  cervis, 

adulteretur  et  columba  miluo, 
credula  nec  ravos  timeant  armenta  leones, 

ametque  salsa  levis  hircus  aequora. 
haec  et  quae  poterunt  reditus  abscindere  dulcis 

eamus  omnis  exsecrata  civitas, 
aut  pars  indocili  melior  grege  ;  mollis  et  exspes 

inominata  perprimat  cubilia. 
vos  quibus  est  virtus,  muliebrem  tollite  luctum, 

Etrusca  praeter  et  voiate  litora.  40 

nos  manet  Oceanus  circumvagus  :  arva,  beata 

petamus  arva,  divites  et  insulas, 
reddit  ubi  Cererem  tellus  inarata  quotannis 

et  inputata  floret  usque  vinea, 
germinat  et  numquam  fallentis  termes  olivae, 

suamque  pulla  ficus  ornat  arborem, 
mella  cava  manant  ex  ilice,  montibus  altis 

levis  crepante  lympha  desilit  pede. 
illic  iniussae  veniunt  ad  mulctra  capellae, 

refertque  tenta  grex  amicus  ubera  ;  jo 

nec  vespertinus  circumgemit  ursus  ovile, 

neque  intumescit  alta  viperis  humus. 
pluraque  felices  mirabimur ;  ut  neque  largis 

aquosus  Eurus  arva  radat  imbribus, 
pinguia  nec  siccis  urantur  semina  glaebis, 

utrumque  rege  temperante  caelitum. 
non  huc  Argoo  contendit  remige  pinus, 

neque  impudica  Colchis  intulit  pedem  ; 

non  huc  Sidonii  torserunt  comua  nautae, 

laboriosa  nec  cohors  Ulixei. 
nulla  nocent  pecori  contagia,  nullius  astri 

gregem  aestuosa  torret  impotentia. 
luppiter  illa  piae  secrevit  litora  genti, 

ut  inquinavit  aere  tempus  aureum ; 
aere,  dehinc  ferro  duravit  saecula,  quorum 

piis  secunda  vate  me  datur  fuga. 

XVII.    T  AM  iam  efficaci  do  manus  scientiae, 

X       supplex  et  oro  regna  per  Proserpinae, 
per  ct  Dianae  non  movenda  numina, 

per  atque  libros  carminum  valentium 
refixa  caelo  devocare  sidera, 

Canidia,  parce  vocibus  tandem  sacris, 
citumque  retro  solve,  solve  turbinem. 

movit  nepotem  Telephus  Nereium, 
in  quem  superbus  ordinarat  agmina 

Mysorum  et  in  quem  tela  acuta  torserat. 
unxere  matres  Iliae  addictum  feris 

alitibus  atque  canibus  homicidam  Hectorem, 
postquam  relictis  moenibus  rex  procidit 

heu  pervicacis  ad  pedes  Achillei. 
saetosa  duris  exuere  pellibus 

laboriosi  remiges  Ulixei 
volente  Circa  membra :  tunc  mens  et  sonus 

relapsus  atque  notus  in  voltus  honor. 
dedi  satis  superque  poenarum  tibi, 

amata  nautis  multum  et  institoribus. 
fugit  iuventas,  et  verecundus  color 

reliquit  ora  pelle  amicta  lurida  ; 

tuis  capillus  albus  est  odoribus ; 

nullum  a  labore  me  reclinat  otium  ; 
urguet  diem  nox  et  dies  noctem,  neque  est 

levare  tenta  spiritu  praecordia. 
ergo  negatum  vincor  ut  credam  miser, 

Sabella  pectus  increpare  carmina 
caputque  Marsa  dissilire  nenia. 

quid  amplius  vis  ?  o  mare,  o  terra,  ardeo        30 
quantum  neque  atro  delibutus  Hercules 

Nessi  cruore  nec  Sicana  fervida 
furens  in  Aetna  flamma  ;  tu,  donec  cinis 

iniuriosis  aridus  ventis  ferar, 
cales  venenis  officina  Colchicis. 

quae  finis  aut  quod  me  manet  stipendium  ? 
effare :  iussas  cum  fide  poenas  luam, 

paratus  expiare,  seu  poposceris 
centum  iuvencos  ;  sive  mendaci  lyra 

voles  sonari,  tu  pudica,  tu  proba  40 

perambulabis  astra  sidus  aureum, 

infamis  Helenae  Castor  offensus  vicem 
fraterque  magni  Castoris,  victi  prece, 

adempta  vati  reddidere  lumina  : 
et  tu,  potes  nam,  solve  me  dementia, 

o  nec  paternis  obsoleta  sordibus 
neque  in  sepulcris  pauperum  prudens  anus 

novendialis  dissipare  pulveres. 
tibi  hospitale  pectus  et  purae  manus, 

tuusque  venter  Pactumeius,  et  tuo  50 

cruore  rubros  obstetrix  pannos  lavit, 

utcumque  fortis  exsilis  puerpera. 
*  quid  obseratis  auribus  fundis  preces  ? 

non  saxa  nudis  surdiora  navitis 
Neptunus  alto  tundit  hibemus  salo, 

inultus  ut  tu  riseris  Cotyttia 

volgata,  sacrum  liberi  Cupidinis, 

et  Esquilini  pontifex  venefici 
impune  ut  urbem  nomine  impleris  meo  ? 

quid  proderat  ditasse  Paelignas  anus 
velociusve  miscuisse  toxicum  ? 

sed  tardicra  fata  te  votis  manent ; 
ingrata  misero  vita  ducenda  est  in  hoc, 

novis  ut  usque  suppetas  laboribus. 
optat  quictem  Pelopis  infidi  pater 

egens  benignae  Tantalus  semper  dapis, 
optat  Prometheus  obligatus  aliti, 

optat  supremo  collocare  Sisyphus 
in  monte  saxum  :  sed  vetant  leges  lovis. 

voles  modo  altis  desilire  turribus, 
modo  ense  pectus  Norico  recludere, 

frustraque  vincla  gutturi  nectes  tuo 
fastidiosa  tristis  aegrimonia. 

vectabor  umeris  tunc  ego  inimicis  eques, 
meaeque  terra  cedet  insolentiae. 

an,  quae  movere  cereas  imagines, 
ut  ipse  nosti  curiosus,  et  polo 

deripere  lunam  vocibus  possim  meis, 
possim  crematos  excitare  mortuos 

desiderique  temperare  pocula, 
plorem  artis  in  te  nil  agentis  exitus  ?  * 

^*    (^^^  fi^»  Maecenas,  ut  nemo,  quam  sibi  sortem 

V^  seu  ratio  dederit  seu  fors  obiecerit,  illa 
contentus  vivat,  laudet  diversa  sequentis  ? 

*  o  fortunati  mercatores '  gravis  annis 
miles  ait  multo  iam  fractus  membra  labore. 
contra  mercator,  navim  iactantibus  austris, 

*  militia  est  potior.     quid  enim  ?  concurritur  :  horae 
momento  cita  mors  venit  aut  victoria  laeta.' 
agricolam  laudat  iuris  legumque  peritus, 

sub  galli  cantum  consultor  ubi  ostia  pulsat.  lo 

ille,  datis  vadibus  qui  rure  extractus  in  urbem  est, 

solos  felices  viventis  clamat  in  urbe. 

cetera  de  genere  hoc,  adeo  sunt  multa,  loquacem 

delassare  valent  Fabium.     ne  te  morer,  audi 

quo  rem  deducam.     siquis  deus  *  en  ego'  dicat 

*  iam  faciam  quod  voltis  :  eris  tu,  qui  modo  miles, 
mcrcator  ;  tu,  consultus  modo,  rusticus  :  hinc  vos, 
vos  hinc  mutatis  discedite  partibus.     eia. 

quid  statis  ? '  nolint.     atqui  licet  esse  beatis. 

quid  causae  est,  merito  quin  illis  luppiter  ambas 

iratus  buccas  inflet,  neque  se  fore  posthac 

tam  facilem  dicat,  votis  ut  praebeat  aurem? 

praeterea,  ne  sic  ut  qui  iocularia  ridens 

percurram  :  quamquam  ridentem  dicere  verum 

quid  vetat?  ut  pueris  olim  dant  crustula  blandi 

doctores,  elementa  velint  ut  discere  prima  : 

sed  tamen  amoto  quaeramus  seria  ludo. 

ille  gravem  duro  terram  qui  vertit  aratro, 

perfidus  hic  caupo,  miles  nautaeque  per  omne 

audaces  mare  qui  currunt,  hac  mente  laborem 

sese  ferre,  senes  ut  in  otia  tuta  recedant, 

aiunt,  cum  sibi  sint  congesta  cibaria  :  sicut 

parvola— nam  exemplo  est— magni  formica  laboris 

ore  trahit  quodcumque  potest  atque  addit  acervo 

quem  struit,  haud  ignara  ac  non  incauta  futuri. 

quae,  simul  inversum  contristat  Aquarius  annum, 

non  usquam  prorepit,  et  illis  utitur  ante 

quaesitis  sapiens,  cum  te  neque  fervidus  aestus 

demoveat  lucro,  neque  hiemps,  ignis,  mare,  ferrum, 

nil  obstet  tibi,  dum  ne  sit  te  ditior  alter. 

quid  iuvat  immensum  te  argenti  pondus  et  auri 

furtim  defossa  timidum  deponere  terra  ? 

*quod  si  comminuas,  vilem  redigatur  ad  assem.' 

at  ni  id  fit,  quid  habet  pulcri  constructus  acervus  ? 

milia  frumenti  tua  triverit  area  centum, 

non  tuus  hoc  capiet  venter  plus  ac  meus  :  ut  si 

reticulum  panis  venalis  inter  onusto 

forte  vehas  umero,  nihilo  plus  accipias  quam 

qui  nil  portarit.     vel  dic,  quid  referat  intra 

naturae  finis  viventi,  iugera  centum  an 

mille  aret?  *  at  suave  est  ex  magno  tollere  acervo.' 

dum  ex  parvo  nobis  tantundem  haurire  relinquas, 

cur  tua  plus  laudes  cumeris  granaria  nostris  ? 


20 


30 


40 


50 


I.] 


SATIRARUM  LIBER  /. 


161 


ut  tibi  si  sit  opus  liquidi  non  amplius  urna 
vel  cyatho,  et  dicas  :  *magno  de  flumine  malim 
quam  ex  hoc  fonticulo  tantundem  sumere.'     eo  fit, 
plenior  ut  siquos  delectet  copia  iusto, 
cum  ripa  simul  avolsos  ferat  Aufidus  acer. 
at  qui  tantuli  eget  quanto  est  opus,  is  neque  limo 
turbalam  haurit  aquam  neque  vitam  amittit  in  undis.  60 
at  bona  pars  hominum  decepta  cupidine  falso 
*  nil  satis  est  *  inquit,  *  quia  tanti  quantum  habeas  sis. ' 
quid  facias  illi  ?  iubeas  miserum  esse,  libenter 
quatenus  id  facit  :  ut  quidam  memoratur  Athenis 
sordidus  ac  dives,  populi  contemnere  voces 
sic  solitus:  'populus  me  sibilat ;  at  mihi  plaudo 
ipse  domi,  simul  ac  nummos  contemplor  in  arca.' 
Tantalus  a  labris  sitiens  fugientia  captat 
flumina.     quid  rides  ?  mutato  nomine  de  te 
fabula  narratur  :  congestis  undique  saccis  70 

indormis  inhians  et  tamquam  parcere  sacris 
cogeris  aut  pictis  tamquam  gaudere  tabellis. 
nescis  quo  valeat  nummus,  quem  praebeat  usum  ? 
panis  ematur,  holus,  vini  sextarius,  adde 
quis  humana  sibi  doleat  natura  negatis. 
an  vigilare  metu  exanimem,  noctesque  diesque 
formidare  malos  fures,  incendia,  servos, 
ne  te  compilent  fugientes,  hoc  iuvat  ?  honim 
semper  ego  optarim  pauperrimus  esse  bonorum. 
at  si  condoluit  temptatum  frigore  corpus,  80 

aut  alius  casus  lecto  te  adfixit,  habes  qui 
adsideat,  fomenta  paret,  medicum  roget,  ut  te 
suscitet  ac  natis  reddat  carisque  propinquis  ? 
non  uxor  salvum  te  volt,  non  filius  ;  omnes 
vicini  oderunt,  noti,  pueri  atque  puellae. 
miraris,  cum  tu  argento  post  omnia  ponas, 
si  nemo  praestet  quem  non  merearis  amorem? 

at  si  cognatos  nullo  natura  labore 

quos  tibi  dat  retinere  velis  servareque  amicos, 

infelix  operam  perdas,  ut  siquis  asellum 

in  Campo  doceat  parentem  currere  frenis  ? 

denique  sit  finis  quaerendi,  cumque  habeas  p!us, 

pauperiem  metuas  minus,  et  fmire  laborem 

incipias  parto  quod  avebas  ;  ne  facias  quod 

Ummidius  quidam.     non  longa  est  fabula.     dives 

ut  metiretur  nummos,  ita  sordidus  ut  se 

non  lunquam  servo  melius  vestiret,  ad  usque 

supremum  tempus  ne  se  penuria  victus 

opprimeret  metuebat.     at  hunc  liberta  securi 

divisit  medium,  fortissima  Tyndaridarum. 

*  quid  mi  igitur  suades?  ut  vivam  Naevius  aut  sic 

ut  Nomentanus  ?  *  pergis  pugnantia  secum 

frontibus  adversis  componere :  non  ego,  avarum 

cum  veto  te  fieri,  vappam  iubeo  ac  nebulonem. 

est  inter  Tanain  quiddam  socerumque  Viselli : 

est  modus  in  rebus,  sunt  certi  denique  fines, 

quos  ultra  citraque  nequit  consistere  rectum. 

illuc  unde  abii  redeo,  tqui  nemo,  ut  avarus, 

se  probet  ac  potius  laudet  diversa  sequentis, 

quodque  aliena  capella  gerat  distentius  uber, 

tabescat,  neque  se  maiori  pauperiorum 

turbae  comparet,  hunc  atque  hunc  superare  laboret, 

sic  festinanti  semper  locupletior  obstet, 

ut,  cum  carceribus  missos  rapit  ungula  currus, 

instat  equis  auriga  suos  vincentibus,  illum 

praeteritum  temnens  extremos  inter  euntem. 

inde  fit  ut  raro,  qui  se  vixisse  beatum 

dicat  et  exacto  contentus  tempore  vita 

cedat  uti  conviva  satur,  reperire  queamus. 

iam  satis  est.     ne  me  Crispini  scrinia  lippi 

compilasse  putes,  verbum  non  amplius  addam. 

II.      A   MBUBAIARUM  collegia,  pharmacopoLne, 

r\.  mendici,  mimae,  balatrones,  hoc  genus  omne 
niaestum  ac  sollicitum  est  cantoris  morte  Tigelli. 
quippe  benignus  erat.     contra  hic,  ne  prodigus  esse 
dicatur  metuens,  inopi  dare  nolit  amico, 
frigus  quo  duramque  famem  propellere  possit. 
hunc  si  perconteris,  avi  cur  atque  parentis 
praeclaram  ingrata  stringat  malus  ingluvie  rem, 
omnia  conductis  coemens  obsonia  nummis, 
sordidus  atque  animi  quod  parvi  nolit  haberi, 
respondet.     laudatur  ab  his,  culpatur  ab  illis. 
Fufidius  vappae  famam  timet  ac  nebulonis 
dives  agris,  dives  positis  in  fenore  nummis  : 
quinas  hic  capiti  mercedes  exsecat,  atque 
quanto  perditior  quisque  est,  tanto  acrius  urguet ; 
nomina  sectatur,  modo  sumpta  veste  virili, 
sub  patribus  duris  tironum.     *  maxime '  quis  non 
•  luppiter '  exclamat  simul  atque  audivit  ?     '  at  in  se 
pro  quaestu  sumptum  facit  hic'     vix  credere  possis 
quam  sibi  non  sit  amicus,  ita  ut  pater  ille,  Terenti 
fabula  quem  miserum  gnato  vixisse  fugato 
inducit,  non  se  peius  cruciaverit  atque  hic. 
si  quis  nunc  quaerat  *  quo  res  haec  pertinet  ?'  illuc  : 
dum  vitant  stulti  vitia,  in  contraria  currunt. 
Maltinus  tunicis  demissis  ambulat ;  est  qui 
inguen  ad  obscenum  subductis  usque  facetus. 
pastillos  Rufillus  olet,  Gargonius  hircum. 
nil  medium  est.     sunt  qui  nolint  tetigisse  nisi  illas 
quarum  subsuta  talos  tegat  instita  veste  : 
contra  alius  nullam  nisi  olenti  in  fomice  stantem. 
quidam  notus  homo  cum  exiret  fornice,  '  macte 

virtute  esto '  inquit  sententia  dia  Catonis  : 

*  nam  simul  ac  venas  inflavit  taetra  libido, 

huc  iuvenes  aequum  est  descendere,  non  alienas 
permolere  uxores/     *  nolim  laudarier '  inquit 

*  sic  me '  mirator  cunni  Cupiennius  albi. 
audire  est  operae  pretium,  procedere  recte 

qui  moechos  non  voltis,  ut  omni  parte  laborent, 
utque  illis  multo  corrupta  dolore  voluptas 
atque  haec  rara  cadat  dura  inter  saepe  pericla.  40 

hic  se  praecipitem  tecto  dedit ;  ille  flagellis 
ad  mortem  caesus  ;  fugiens  hic  decidit  acrem 
praedonum  in  turbam  ;  dedit  hic  pro  corpore  nummos  ; 
hunc  perminxerunt  calones  ;  quin  etiam  illud 
accidit,  ut  cuidam  testis  caudamque  salacem 
demeteret  ferrum.      *iure '  omnes  :  Galba  negabat. 
tutior  at  quanto  merx  est  in  classe  secunda, 
libertinarum  dico  :    Sallustius  in  quas 
non  minus  insanit  quam  qui  moechatur.     at  hic  si, 
qua  res,  qua  ratio  suaderet,  quaque  modeste  50 

munifico  esse  licet,  vellet  bonus  atque  benignus 
esse,  daret  quantum  satis  esset,  nec  sibi  damno 
dedecorique  foret.     verum  hoc  se  amplectitur  uno, 
hoc  amat  et  laudat,  *matronam  nullam  ego  tango.' 
ut  quondam  Marsaeus,  amator  Originis  ille, 
qui  patrium  mimae  donat  fundumque  laremque, 

*  nil  fuerit  mi '  inquit  *cum  uxoribus  umquam  alienis.' 
verum  est  cum  mimis,  est  cum  meretricibus,  unde 
fama  mahim  gravius  quam  res  trahit.     an  tibi  abunde 
personam  satis  est,  non  illud,  quicquid  ubique  60 
officit,  evitare  ?  bonam  deperdere  famam, 

rem  patris  oblimare,  malum  est  ubicumque.  quid  intcr 
est  in  matrona,  ancilla  peccesne  togata  ? 
Villius  in  Fausta  Sullae  gener,  hoc  miser  uno 
nomine  deceptus,  poenas  dedit  usque  superque 

quam  satis  est,  pugnis  caesus  ferroque  petitus, 

exclusus  fore,  cum  Longarenus  foret  intus. 

huic  si  mutonis  verbis  mala  tanta  videnti 

diceret  haec  animus  *  quid  vis  tibi  ?  numquid  ego  a  te 

magno  prognatum  deposco  consule  cunnum  70 

velatumque  stola,  mea  cum  conferbuit  ira  ?  * 

quid  responderet  ?  *magno  patre  nata  puella  est.' 

at  quanto  meliora  monet  pugnantiaque  istis 

dives  opis  natura  suae,  tu  si  modo  recte 

dispensare  velis  ac  non  fugienda  petendis 

immiscere.     tuo  vitio  rerumne  labores 

nil  referre  putas  ?  quare,  ne  paeniteat  te, 

desine  matronas  sectarier,  unde  laboris 

plus  haurire  mali  est  quam  ex  re  decerpere  fructus. 

nec  magis  huic,  inter  niveos  viridesque  lapillos  80 

sit  licet,  hoc,  Cerinthe,  tuo  tenerum  est  femur  aut  crus 

rectius  ;  atque  etiam  melius  persaepe  togatae  est. 

adde  huc  quod  mercem  sine  fucis  gestat ;  aperte 

quod  venale  habet  ostendit,  nec  siquid  honesti  est 

iactat  habetque  palam,  quaerit  quo  turpia  celet. 

regibus  hic  mos  est,  ubi  equos  mercantur  :  opertos 

inspiciunt,  ne  si  facies,  ut  saepe,  decora 

molli  fulta  pede  est,  emptorem  inducat  hiantem, 

quod  pulcrae  clunes,  breve  quod  caput,  ardu?  cervix. 

hoc  illi  recte  :  ne  corporis  optima  Lyncei  90 

contemplere  oculis,  Hypsaea  caecior  illa 

quae  mala  sunt  spectes.      *o  crus,  o  bracchia  ! '  verum 

depugis,  nasuta,  brevi  latere  ac  pede  longo  est. 

matronae  praeter  faciem  nil  cernere  possis, 

cetera,  ni  Catia  est,  demissa  veste  tegentis. 

si  interdicta  petes,  vallo  circumdata  (nam  te 

hoc  facit  insanum),  multae  tibi  tum  officient  res, 

custodes,  lectica,  ciniflones,  parasitae, 

ad  talos  stola  demissa  et  circumdata  palla, 

plurima  quae  invideant  pure  apparere  tibi  rem. 

altera,  nil  obstat ;  Cois  tibi  paene  videre  est 

ut  nudam,  ne  crure  malo,  ne  sit  pede  turpi ; 

metiri  possis  oculo  latus.     an  tibi  mavis 

insidias  fieri  pretiumque  avellier  ante 

quam  mercem  ostendi  ?  *  leporem  venator  ut  alta 

in  nive  sectetur,  positum  sic  tangere  nolit* 

cantat,  et  apponit  *meus  est  amor  huic  similis :  nam 

transvolat  in  medio  posita  et  fugientia  captat.' 

hiscine  versiculis  speras  tibi  posse  dolores 

atque  aestus  curasque  gravis  e  pectore  tolH  ? 

nonne,  cupidinibus  statuat  natura  modum  quem, 

quid  latura,  sibi  quid  sit  dolitura  negatum, 

quaerere  plus  prodest  et  inane  abscindere  soldo  ? 

num,  tibi  cum  fauces  urit  sitis,  aurea  quaeris 

pocula  ?  num  esuriens  fastidis  omnia  praeter 

pavonem  rhombumque?    tument    tibi  cum   inguina, 

num,  si 
ancilla  aut  vema  est  praesto  puer,  impetus  in  quem 
continuo  fiat,  malis  tentigine  rumpi  ? 
non  ego  :  namque  parabilem  amo  venerem  facilemque. 
illam  *  post  paullo  ;  sed  pluris  ;  si  exierit  vir  * 
Gallis,  hanc  Philodemus  ait  sibi  quae  neque  magno 
stet  pretio  neque  cunctetur  cum  est  iussa  venire. 
candida  rectaque  sit,  munda  hactenus  ut  neque  longa 
nec  magis  alba  velit  quam  dat  natura  videri. 
haec  ubi  supposuit  dextro  corpus  mihi  laevum, 
Ilia  et  Egeria  est ;  do  nomen  quodlibet  illi, 
nec  vereor  ne  dum  futuo  vir  rure  recurrat, 
ianua  frangatur,  latret  canis,  undique  magno 
pulsa  domus  strepitu  resonet,  vepallida  lecto 
desiliat  mulier,  miseram  se  conscia  clamet, 
cruribus  haec  metuat,  doti  deprensa,  egomet  mi. 
discincta  tunica  fugiendum  est  ac  pede  nudo. 

ne  nummi  pereant  aut  puga  aut  denique  fama. 
deprendi  miserum  est :  Fabio  vel  iudice  vincam. 

in.   /^MNIBUS  hoc  vitium  est  cantoribus,  inler 

\J  amicos 

ut  numquam  inducant  animum  cantare  rogati, 
iniussi  numquam  desistant.     Sardus  habebat 
ille  Tigellius  hoc.     Caesar,  qui  cogere  posset, 
si  peteret  per  amicitiam  patris  atque  suam,  non 
quicquam  proficeret ;  si  collibuisset,  ab  ovo 
usque  ad  mala  citaret  *  io  bacchae',  modo  summa 
voce,  modo  hac,  resonat  quae  chordis  quattuor  ima. 
nil  aequale  homini  fuit  illi :  saepe  velut  qui 
currebat  fugiens  hostem,  persaepe  velut  qui  10 

lunonis  sacra  ferret ;  habebat  saepe  ducentos, 
saepe  decem  servos  ;  modo  reges  atque  tetrarchas, 
omnia  magna  loquens,  modo  *  sit  mihi  mensa  tripes  et 
concha  salis  puri  et  toga  quae  defendere  frigus 
quamvis  crassa  queat.*   deciens  centena  dedisses 
huic  parco,  paucis  contento,  quinque  diebus 
nil  erat  in  loculis ;  noctes  vigilabat  ad  ipsum 
mane,  diem  totum  stertebat  ;  nil  fuit  umquam 
sic  impar  sibi.     nunc  aliquis  dicat  mihi  *  quid  tu  ? 
nullane  habes  vitia  ? '  immo  alia  et  fortasse  niinora.    20 
Maenius  absentem  Novium  cum  carperet,  *  heus  tu ' 
quidam  ait,  *  ignoras  te,  an  ut  ignotum  dare  nobis 
verba  putas  ? '  *  egomet  mi  ignosco  *  Maenius  inquit. 
stultus  et  improbus  hic  amor  est  dignusque  notari. 
cum  tua  pervideas  oculis  mala  lippus  inunctis, 
cur  in  amicorum  vitiis  tam  cernis  acutum 
quam  aut  aquila  aut  serpens  Epidaurius  ?  at  tibi  contra 

evenit,  inquirant  vitia  ut  tua  rursus  et  illi. 

iracundior  est  paulo,  minus  aptus  acutis 

naribus  horum  hominum  ;  rideri  possit  eo  quod         30 

rusticius  tonso  toga  defluit  et  male  laxus 

in  pede  calceus  haeret :  at  est  bonus,  ut  melior  vir 

non  alius  quisquam,  at  tibi  amicus,  at  ingenium  ingens 

inculto  latet  hoc  sub  corpore.     denique  te  ipsum 

concute,  numqua  tibi  vitiorum  inseverit  olim 

natura  aut  etiam  consuetudo  mala  :  namque 

neglectis  urenda  filix  innascitur  agris. 

illuc  praevertamur,  amatorem  quod  amicae 

turpia  decipiunt  caecum  vitia,  aut  etiam  ipsa  haec 

delectant,  veluti  Balbinum  polypus  Hagnae.  40 

vellem  in  amicitia  sic  erraremus,  et  isti 

errori  nomen  virtus  posuisset  honestum. 

at  pater  ut  gnati,  sic  nos  debemus  amici 

siquod  sit  vitium  non  fastidire.     strabonem 

appellat  paetum  pater,  et  pullum,  male  parvus 

si  cui  filius  est,  ut  abortivus  fuit  olim 

Sisyphus.     hunc  varum  distortis  cruribus,  illum 

balbutit  scaurum,  parvis  fultum  male  talis. 

parcius  hic  vivit  :  frugi  dicatur.     ineptus 

et  iactantior  hic  paullo  est :  concinnus  amicis  jo 

postulat  ut  videatur.     at  est  tniculentior  atque 

plus  aequo  liber  :  simplex  fortisque  habeatur. 

caldior  est :  acris  inter  numeretur.     opinor, 

haec  res  et  iungit,  iunctos  et  servat  amicos. 

at  nos  virtutes  ipsas  invertimus  atque 

sincerum  cupimus  vas  incrustare.     probus  quis 

nobiscum  vivit,  multum  demissus  homo  :   illi 

tardo  cognomen,  pingui  damus.     hic  fugit  omnis 

insidias  nullique  malo  latus  obdit  apertum, 

cum  genus  hoc  inter  vitae  versemur,  ubi  acris  60 

invidia  atque  vigent  ubi  crimina  :  pro  bene  sano 

ac  non  incauto  fictum  astutumque  vocamus. 
simplicior  quis  et  est,  qualem  me  saepe  libenter 
obtulerim  tibi,  Maecenas,  ut  forte  legentem 
aut  tacitum  impellat  quovis  sermone :  *  molestus, 
communi  sensu  plane  caret  *  inquimus.     eheu 
quam  temere  in  nosmet  legem  sancimus  iniquam  ! 
nam  vitiis  nemo  sine  nascitur  :  optimus  ille  est, 
qui  minimis  urguetur.     amicus  dulcis,  ut  aequum  est, 
cum  mea  compenset  vitiis  bona ;  pluribus  hisce,         70 
si  modo  plura  mihi  bona  sunt,  inclinet,  amari 
si  volet :  hac  lege  in  trutina  ponetur  eadem. 
qui  ne  tuberibus  propriis  offendat  amicum 
postulat,  ignoscet  verrucis  illius  :  aequum  est 
peccatis  veniam  poscentem  reddere  rursus. 
denique,  quatenus  excidi  penitus  vitium  irae, 
cetera  item  nequeunt  stultis  haerentia,  cur  non 
ponderibus  modulisque  suis  ratio  utitur  ac  res 
ut  quaeque  est  ita  suppliciis  delicta  coercet? 
siquis  eum  servum,  patinam  qui  tollere  iussus  80 

semesos  piscis  tepidumque  ligurrierit  ius, 
in  cruce  suffigat,  Labeone  insanior  inter 
sanos  dicatur.     quanto  hoc  furiosius  atque 
maius  peccatum  est  !  paulum  deliquit  amicus, 
quod  nisi  concedas,  habeare  insuavis:  acerbus 
odisti  et  fugis  ut  Rusonem  debitor  aeris, 
qui  nisi,  cum  tristes  misero  venere  kalendae, 
mercedem  aut  nummos  unde  unde  extricat,  amaras 
porrccto  iugulo  historias  captivus  ut  audit. 
comminxit  lectum  potus  mensave  catillum  90 

Euandri  manibus  tritum  deiecit :  ob  hanc  rem, 
aut  positum  ante  mea  quia  pullum  in  parte  catini 
sustulit  esuriens,  minus  hoc  iucundus  amicus 
sit  mihi  ?  quid  faciam  si  furtum  fecerit  aut  si 
prodiderit  commissa  fide  sponsumve  negarit  ? 

quis  paria  esse  fere  placuit  peccata,  laborant 

cum  ventum  ad  verum  est :  sensus  moresque  repugnant 

atque  ipse  utilitas,  iusti  prope  mater  et  aequi. 

cum  prorepserunt  primis  animalia  terris,  99 

mutum  et  turpe  pecus,  glandem  atque  cubilia  propter 

unguibus  et  pugnis,  dein  fustibus,  atque  ita  porro 

pugnabant  armis  quae  post  fabricaverat  usus ; 

donec  verba,  quibus  voces  sensusque  notarent, 

nominaque  invenere  :  dehinc  absistere  bellc, 

oppida  coepenint  munire,  et  ponere  leges, 

ne  quis  fur  esset,  neu  latro,  neu  quis  adulter. 

nam  fuit  ante  Helenam  cunnus  taeterrima  belli 

causa ;  sed  ignotis  perierunt  mortibus  illi, 

quos  venerem  incertam  rapientes  more  ferarum 

viribus  editior  caedebat  ut  in  grege  taurus. 

iura  inventa  metu  iniusti  fateare  necesse  est, 

tempora  si  fastosque  velis  evolvere  mundi. 

nec  natura  potest  iusto  secemere  iniquum, 

dividit  ut  bona  diversis,  fugienda  petendis, 

nec  vincet  ratio  hoc,  tantundem  ut  peccet  idemque 

qui  teneros  caulis  alieni  fregerit  horti 

et  qui  noctumus  sacra  divum  legerit.     adsit 

regula,  peccatis  quae  poenas  inroget  aequas, 

ne  scutica  dignum  horribili  sectere  flagello. 

nam  ut  ferula  caedas  meritum  maiora  subire 

verbera  non  vereor,  cum  dicas  esse  pares  res 

fuita  latrociniis  et  magnis  parva  mineris 

falce  recisumm  simili  te,  si  tibi  regnum 

permittant  homines.     si  dives,  qui  sapiens  est, 

et  sutor  bonus  et  solus  formosus  et  est  rex, 

cur  optas  quod  habes  ?  *  non  nosti  quid  pater '  inquit 

*  Chrysippus  dicat.     sapiens  crepidas  sibi  numquam 
nec  soleas  fecit :  sutor  tamen  est  sapiens. '    qui  ? 

*  ut  quamvis  tacet  Hermogenes,  cantor  tamen  atque 

optimus  est  modulator ;  ut  Alfenus  vafer,  omni 
abiecto  instmmento  artis  clausaque  taberna, 
tonsor  erat  ;  sapiens  operis  sic  optimus  omnis 
est  opifex  solus,  sic  rex.*     vellunt  tibi  barbam 
lascivi  pueri ;  quos  tu  nisi  fuste  coerces, 
urgueris  turba  circum  te  stante  miserque 
mmperis  et  latras,  magnomm  maxime  regiim. 
ne  longum  faciam  :  dum  tu  quadrante  lavatum 
rex  ibis  neque  te  quisquam  stipator  ineptum 
praeter  Crispinum  sectabitur,  et  mihi  dulces 
ignoscent,  siquid  peccaro  stultus,  amici, 
inque  vicem  illorum  patiar  delicta  libenter, 
privatusque  magis  vivam  te  rege  beatus. 

atque  alii  quomm  comoedia  prisca  viromm  est, 
siquis  erat  dignus  describi,  quod  malus  ac  fur, 
quod  moechus  foret  aut  sicarius  aut  alioqui 
famosus,  multa  cum  libertate  notabant. 
hinc  omnis  pendet  Lucilius,  hosce  secutus, 
mutatis  tantum  pedibus  numerisque,  facetus, 
emunctae  naris,  dums  componere  versus. 
nam  fuit  hoc  vitiosus  :  in  hora  saepe  ducentos, 
ut  magnum,  versus  dictabat  stans  pede  in  uno  ; 
cum  flueret  lutulentus,  erat  quod  tollere  velles  ; 
garmlus  atque  piger  scribendi  ferre  laborem, 
scribendi  recte  ;  nam  ut  multum,  nil  moror.     ecce 
Crispinus  minimo  me  provocat :   *  accipe,  si  vis, 
accipiam  tabulas  ;  detur  nobis  locus,  hora, 
custodes ;  videamus  uter  plus  scribere  possit.* 

di  bene  fecenint  inopis  me  quodque  pusilli 

finxerunt  animi,  raro  et  perpauca  loquentis  : 

at  tu  conclusas  hircinis  follibus  auras, 

usque  laborantis  dum  ferrum  molliat  ignis,  20 

ut  mavis,  imitare.     beatus  Fannius  ultro 

delatis  capsis  et  imagine ;  cum  mea  nemo 

scripta  legat,  volgo  recitare  timentis  ob  hanc  rem, 

quod  sunt  quos  genus  hoc  minime  iuvat,  utpote  pluris 

culpari  dignos.    quemvis  media  elige  turba : 

aut  ab  avaritia  aut  misera  ambitione  laborat. 

hic  nuptarum  insanit  amoribus,  hic  puerorum  ; 

hunc  capit  argenti  splendor  ;  stupet  Albius  aere ; 

hic  mutat  merces  surgente  a  sole  ad  eum  quo 

vespertina  tepet  regio :  quin  per  mala  praeceps         30 

fertur  uti  pulvis  collectus  turbine,  nequid 

summa  deperdat  metuens  aut  ampliet  ut  rem  : 

omnes  hi  metuunt  versus,  odere  poetas. 

'  faenum  habet  in  cornu ;  longe  fuge :  dummodo  risum 

excutiat  sibi,  non  hic  cuiquam  parcet  amico  ; 

et  quodcumque  semel  chartis  illeverit,  omnis 

gesliet  a  fumo  redeuntis  scire  lacuque 

et  pueros  et  anus. '    agedum,  pauca  accipe  contra. 

primo  ego  me  illorum,  dederim  quibus  esse  poetis, 

excerpam  numero  :  neque  enim  concludere  versum  40 

dixeris  esse  satis  ;  neque  siqui  scribat  uti  nos 

sermoni  propiora,  putes  hunc  esse  poetam. 

ingenium  cui  sit,  cui  mens  divinior  atque  os 

magna  sonaturum,  des  nominis  huius  honorem. 

idcirco  quidam  comoedia  necne  poema 

esset  quaesivere,  quod  acer  spiritus  ac  vis 

nec  verbis  nec  rebus  inest,  nisi  quod  pede  certo 

differt  sermoni,  senno  merus.     '  at  pater  ardens 

saevit,  quod  meretrice  nepos  insanus  amica 

filius  uxorem  grandi  cum  dote  recuset,  50 

ebrius  et,  magnum  quod  dedecus,  ambulet  ante 

noctem  cum  facibus.*     numquid  Pomponius  istis 

audiret  leviora,  pater  si  viveret  ?  ergo 

non  satis  est  puris  versum  perscribere  verbis, 

quem  si  dissolvas,  quivis  stomachetur  eodem 

quo  personatus  pacto  pater.     his,  ego  quae  nunc, 

olim  quae  scripsit  Lucilius,  eripias  si 

tempora  certa  modosque,  et  quod  prius  ordine  ver- 

bum  est 
posterius  facias,  praeponens  ultima  primis, 
non,  ut  si  solvas  *  postquam  Discordia  taetra  60 

belli  ferratos  postis  portasque  refregit,  * 
invenias  etiam  disiecti  membra  poetae. 
hactenus  haec  :  alias  iustum  sit  necne  poema, 
nunc  illud  tantum  quaeram,  meritone  tibi  sit 
suspectum  genus  hoc  scribendi.     Sulcius  acer 
ambulat  et  Caprius,  rauci  male  cumque  libellis, 
magnus  uterque  timor  latronibus  :  at  bene  si  quis 
et  vivat  puris  manibus,  contemnat  utrumque. 
ut  sis  tu  similis  Caeli  Birrique  latronum, 
non  ego  sim  Capri  neque  Sulci :  cur  metuas  me  ?      70 
nulla  taberna  meos  habeat  neque  pila  libellos, 
quis  manus  insudet  volgi  Hermogenisque  Tigelli. 
nec  recito  cuiquam  nisi  amicis,  idque  coactus, 
non  ubivis  coramve  quibuslibet.     in  medio  qui 
scripta  foro  recitent  sunt  multi  quique  lavantes  : 
suave  locus  voci  resonat  conclusus.     inanis 
hoc  iuvat,  haud  illud  quaerentis,  num  sine  sensu, 
tempore  num  faciant  alieno.     *  laedere  gaudes  * 
inquit,  *  et  hoc  studio  pravus  facis.'     unde  petitum 
hoc  in  me  iacis  ?  est  auctor  quis  denique  eorum         80 
vixi  cum  quibus  ?  absentem  qui  rodit  amicum, 
qui  non  defendit  alio  culpante,  solutos 
qui  captat  risus  hominum  famamque  dicacis. 

fingere  qui  non  visa  potest,  commissa  tacere 

qui  nequit,  hic  niger  est,  hunc  tu,  Romane,  caveto. 

saepe  tribus  lectis  videas  cenare  quaternos, 

e  quibus  unus  amet  quavis  adspergere  cunctos 

praeter  eum  qui  praebet  aquam ;   post  hunc  quoque 

potus, 
condita  cum  verax  aperit  praecordia  Liber, 
hic  tibi  comis  et  urbanus  liberque  videtur, 
infesto  nigris  :  ego  si  risi,  quod  ineptus 
pastillos  Rufillus  olet,  Gargonius  hircum, 
lividus  et  mordax  videor  tibi  ?    mentio  siqua 
de  Capitolini  furtis  iniecta  Petilli 
te  coram  fuerit,  defendas  ut  tuus  est  mos  : 

*  me  Capitolinus  convictore  usus  amicoque 
a  puero  est,  causaque  mea  permuUa  rogatus 
fecit,  et  incolumis  laetor  quod  vivit  in  urbe  : 
sed  tamen  admiror  quo  pacto  iudicium  illud 
fugerit.'     hic  nigrae  sucus  lolliginis,  haec  est 
aerugo  mera  :  quod  vitium  procul  afore  chartis, 
atque  animo  prius,  ut  siquid  promittere  de  me 
possum  aliud  vere,  promitto.     liberius  si 
dixero  quid,  si  forte  iocosius,  hoc  mihi  iuris 
cum  venia  dabis  :  insuevit  pater  optimus  hoc  me, 
ut  fugerem  exemplis  vitiorum  quaeque  notando. 
cum  me  hortaretur,  parce  frugaliter  atque 
viverem  uti  contentus  eo  quod  mi  ipse  parasset, 

*  nonne  vides,  Albi  ut  male  vivat  filius,  utque 
Bams  inops  ?  magnum  documentum,  ne  patriam  rem 
perdere  quis  veht  : '  a  turpi  meretricis  amore 
cum  deterreret,  *  Scetani  dissimilis  sis  :' 
ne  sequerer  moechas,  concessa  cum  venere  uti 
possem,  *  deprensi  non  bella  est  fama  Treboni ' 
aiebat  :  *  sapiens,  vitatu  quidque  petitu 
sit  melius,  causas  reddet  tibi.     mi  satis  est  si 

traditum  ab  antiquis  morem  servare  tuamque, 
dum  custodis  eges,  vitam  famamque  tueri 
incolumem  possum  :  simul  ac  duraverit  aetas 
membra  animumque  tuum,  nabis  sine  cortice.'    sic  me 
formabat  puerum  dictis,  et  sive  iubebat 
ut  facerem  quid,  'habes  auctorem  quo  facias  hoc:' 
unum  ex  iudicibus  selectis  obiciebat ; 
sive  vetabat,  *  an  hoc  inhonestum  et  inutile  factu 
necne  sit  addubites,  flagret  rumore  malo  cum 
hic  atque  ille  ?  *     avidos  vicinum  funus  ut  aegros 
exanimat  mortisque  metu  sibi  parcere  cogit, 
sic  teneros  animos  aliena  opprobria  saepe 
absterrent  vitiis.     ex  hoc  ego  sanus  ab  illis, 
perniciem  quaecumque  ferunt,  mediocribus  et  quis 
ignoscas  vitiis  teneor ;  fortassis  et  istinc 
largiter  abstulerit  longa  aetas,  liber  amicus, 
consilium  proprium.    nequeenim,  cum  lectulus  aut  me 
porticus  excepit,  desum  mihi.     *  rectius  hoc  est ; 
hoc  faciens  vivam  melius ;  sic  dulcis  amicis 
occurram.    hoc  quidam  non  belle  :  numquid  ego  illi 
imprudens  olim  faciam  simile  ? '  haec  ego  mecum 
compressis  agito  labris ;  ubi  quid  datur  oti, 
illudo  chartis.     hoc  est  mediocribus  illis 
ex  vitiis  unum  :  cui  si  concedere  nolis, 
multa  poetarum  veniet  manus,  auxilio  quae 
sit  mihi  (nam  multo  plures  sumus)  ac  veluti  te 
ludaei  cogemus  in  hanc  concedere  turbam. 


V.    T^  GRESSUM  magna  me  accepit  Aricia  Roma 
l-#  hospitio  modico  :  rhetor  comes  Heliodorus, 
Graecorum  longe  doctissimus  :  inde  Forum  Appi, 
differtum  nautis,  cauponibus  atque  malignis. 

hoc  iter  ignavi  divisimus,  altius  ac  nos 
praecinctis  unum  :  minus  est  gravis  Appia  tardis. 
hic  ego  propter  aquam,  quod  erat  deterrima,  ventri 
indico  bellum,  cenantis  haud  animo  aequo 
exspectans  comites.     iam  nox  inducere  terris 
umbras  et  caelo  diffundere  signa  parabat. 
tum  pueri  nautis,  pueris  convicia  nautae 
ingerere.     *  huc  appelle  I    trecentos  inseris.    ohe 
iam  satis  est.*    dum  aes  exigitur,  dum  mula  ligatur, 
tota  abit  hora.     mali  culices  ranaeque  palustres 
avertunt  somnos.     absentem  ut  cantat  amicam 
multa  prolutus  vappa  nauta  atque  viator 
certatim,  tandem  fessus  dormire  viator 
incipit  ac  missae  pastum  retinacula  mulae 
nauta  piger  saxo  religat  stertitque  supinus. 
iamque  dies  aderat,  nil  cum  procedere  lintrem 
sentimus  ;  donec  cerebrosus  prosilit  unus 
ac  mulae  nautaeque  caput  lumbosque  saligno 
fuste  dolat.     quarta  vix  demum  exponimur  hora. 
ora  manusque  tua  lavimus,  Feronia,  lympha. 
milia  tum  pransi  tria  repimus  atque  subimus 
impositum  saxis  late  candentibus  Anxur. 
huc  venturus  erat  Maecenas  optimus  atque 
Cocceius,  missi  magnis  de  rebus  uterque 
legati,  aversos  soliti  componere  amicos. 
hic  oculis  ego  nigra  meis  collyria  lippus  30 

ilUnere.     interea  Maecenas  advenit  atque 
Cocceius  Capitoque  simul  Fonteius,  ad  unguem 
factus  homo,  Antoni  non  ut  magis  alter  amicus. 
Fundos  Aufidio  Lusco  praetore  libenter 
linquimus,  insani  ridentes  praemia  scribae, 
praetextam  et  latum  clavum  prunaeque  batillum. 
in  Mamurrarum  lassi  deinde  urbe  manemus, 
Murena  praebente  domum,  Capitone  cuUnam. 

postera  lux  oritur  multo  gratissima  :  namque 
Plotius  et  Varius  Sinuessae  Vergiliusque 
occurmnt,  animae  quales  neque  candidiores 
terra  tulit  neque  quis  me  sit  devinctior  aUer. 
o  qui  complexus  et  gaudia  quanta  fuerunt ! 
nil  ego  contulerim  iucundo  sanus  amico. 
proxima  Campano  ponti  quae  villula,  tectum 
praebuit,  et  parochi  quae  debent  Hgna  salemque. 
hinc  muli  Capuae  clitellas  tempore  ponunt. 
lusum  it  Maecenas,  dormitum  ego  Vergiliusque  : 
namque  pila  lippis  inimicum  et  ludere  crudis. 
hinc  nos  Coccei  recipit  plenissima  villa,  50 

quae  super  est  Caudi  cauponas.     nunc  mihi  paucis 
Sarmenti  scurrae  pugnam  Messique  Cicirri, 
Musa,  velim  memores,  et  quo  patre  natus  uterque 
contulerit  lites.     Messi  clarum  genus  Osci ; 
Sarmenti  domina  exstat :  ab  his  maioribus  orti 
ad  pugnam  venere.     prior  Sarmentus  *  equi  te 
esse  feri  similem  dico.'     ridemus,  et  ipse 
Messius  '  accipio,'  caput  et  movet.     *  o  tua  comu 
ni  foret  exsecto  frons  '  inquit,  *  quid  faceres,  cum 
sic  mutilus  minitaris  ? '  at  illi  foeda  cicatrix  60 

saetosam  laevi  frontem  turpaverat  oris. 
Campanum  in  morbum,  in  faciem  permulta  iocatus, 
pastorem  saltaret  uti  Cyclopa  rogabat ; 
nil  illi  larva  aut  tragicis  opus  esse  cothumis. 
multa  Cicirms  ad  haec.     donasset  iamne  catenam 
ex  voto  Laribus,  quaerebat :  scriba  quod  esset, 
nilo  deterius  dominae  ius  esse  :  rogabat 
denique  cur  umquam  fugisset,  cui  satis  una 
farris  libra  foret,  gracili  sic  tamque  pusillo. 
prorsus  iucunde  cenam  producimus  illam.  70 

tendimus  hinc  recta  Beneventum  ;  ubi  sedulus  hospes 
paene  macros  arsit  dum  turdos  versat  in  igni. 

nam  vaga  per  veterem  dilapso  flamma  cuHnam 

volcano  summum  properabat  lambere  tectum. 

convivas  avidos  cenam  servosque  timentis 

tun^  rapere  atque  omnis  restinguere  velle  videres. 

incipit  ex  illo  montes  Apulia  notos 

ostentare  mihi,  quos  torret  Atabulus,  et  quos 

numquam  erepsemus,  nisi  nos  vicina  Trivici 

villa  recepisset,  lacrimoso  non  sine  fumo, 

udos  cum  foliis  ramos  urente  camino. 

hic  ego  mendacem  stultissimus  usque  puellam 

ad  mediam  noctem  exspecto  :  somnus  tamen  aufert 

mtentum  veneri :  tum  immundo  somnia  visu 

noctumam  vestem  maculant  ventremque  supinum. 

quattuor  hinc  rapimur  viginti  et  milia  raedis, 

mansuri  oppidulo,  quod  versu  dicere  non  est, 

signis  perfacile  est.     venit  vilissima  rerum 

hic  aqua  ;  sed  panis  longe  pulcherrimus,  ultra 

callidus  ut  soleat  umeris  portare  viator  : 

nam  Canusi  lapidosus,  aquae  non  ditior  urna 

qui  locus  a  forti  Diomede  est  conditus  olim. 

tlentibus  hinc  Varius  discedit  maestus  amicis. 

inde  Rubos  fessi  pervenimus,  utpote  longum 

carpentes  iter  et  factum  corruptius  imbri. 

postera  tempestas  melior,  via  peior  ad  usque 

Bari  moenia  piscosi.     dein  Gnatia  lymphis 

iratis  exstructa  dedit  risusque  iocosque, 

dum  flamma  sine  tura  liquescere  limine  sacro 

persuadere  cupit.     credat  ludaeus  Apella, 

non  ego.     namque  deos  didici  securum  agere  aevumii 

nec  siquid  miri  faciat  natura,  deos  id 

tristis  ex  aho  caeli  demittere  tecto. 

Brundisium  longae  finis  chartaeque  viaeque  est. 

VI.    TVrON  quia,    Maecenas,    Lydorum   quicquid 

1  ^  Etruscos 

incoluit  finis,  nemo  generosior  est  te, 
nec  quod  avus  tibi  matemus  fuit  atque  patemus 
olim  qui  magnis  legionibus  imperitarent, 
ut  plerique  solent,  naso  suspendis  adunco 
ignotos,  ut  me  libertino  patre  natum. 
cum  referre  negas  quali  sit  quisque  parente 
natus,  dum  ingenuus,  persuades  hoc  tibi  vere, 
ante  potestatem  Tulli  atque  ignobile  regnum 
multos  saepe  viros  nullis  maioribus  ortos  ic 

et  vixisse  probos,  amplis  et  honoribus  auctos  : 
contra  I^evinum,  Valeri  genus,  unde  Superbus 
Tarquinius  regno  pulsus  fugit,  unius  assis 
non  umquam  pretio  pluris  licuisse,  notante 
iudice,  quo  nosti,  populo,  qui  stultus  honores 
saepe  dat  indignis  et  famae  servit  ineptus, 
qui  stupet  in  titulis  et  imaginibus.     quid  oportet 
nos  facere  a  volgo  longe  longeque  remotos  ? 
namque  esto,  populus  Laevino  mallet  honorem 
quam  Decio  mandare  novo,  censorque  moveret 
Appius,  ingenuo  si  non  essem  patre  natus  : 
vel  merito,  quoniam  in  propria  non  pelle  quiessem. 
sed  fulgente  trahit  constrictos  Gloria  curm 
non  minus  ignotos  generosis.     quo  tibi,  Tilli, 
sumere  depositum  clavum  fierique  tribuno  ? 
invidia  accrevit,  privato  quae  minor  esset. 
nam  ut  quisque  insanus  nigris  medium  impediit  crus 
pellibus  et  latum  demisit  pectore  clavum, 
audit  continuo  *  quis  homo  hic  aut  quo  patre  natus  ?  * 
ut  siqui  aegrotet  quo  morbo  Barrus,  haberi  30 

ut  cupiat  formosus,  eat  quacumque,  puellis 

iniciat  curam  quaerendi  singula,  quali 

sit  facie,  sura,  quali  pede,  dente,  capillo  ; 

sic  qui  promittit,  civis,  Urbem  sibi  curae, 

imperium  fore  et  Italiam,  delubra  deonim, 

quo  patre  sit  natus,  num  ignota  matre  inhonestus, 

omnis  mortalis  curare  et  quaerere  cogit. 

*  tune,  Syri,  Damae,  aut  Dionysi  filius,  audes 
deicere  de  saxo  civis  aut  tradere  Cadmo  ? ' 

*  at  Novius  collega  gradu  post  me  sedet  uno  :  40 
namque  est  ille,  pater  quod  erat  raeus.'     'hoc  tibi 

Paulus 
et  Messalla  videris  ?  at  hic,  si  plostra  ducenta 
concurrantque  foro  tria  funera,  magna  sonabit 
comua  quod  vincatque  tubas  :  saltem  tenet  hoc  nos.* 
nunc  ad  me  redeo  libertino  patre  natum, 
quem  rodunt  omnes  libertino  patre  natum, 
nunc  quia  sim  tibi,  Maecenas,  convictor;  at  olim 
quod  mihi  pareret  legio  Romana  tribuno. 
dissimile  hoc  illi  est ;  quia  non,  ut  forsit  honorem 
iure  mihi  invideat  quivis,  ita  te  quoque  amicum,        50 
praesertim  cautum  dignos  adsumere,  prava 
ambitione  procul.     felicem  dicere  non  hoc 
me  possim,  casu  quod  te  sortitus  amicum  : 
nulla  etenim  mihi  te  fors  obtulit ;  optimus  olim 
Vergilius,  post  hunc  Varius  dixere  quid  essem. 
ut  veni  coram,  singultim  pauca  locutus, 
infans  namque  pudor  prohibebat  plura  profari, 
non  ego  me  claro  natum  patre,  non  ego  circum 
me  Satureiano  vectari  rura  caballo, 
sed  quod  eram  narro.     respondes,  ut  tuus  est  mos,    60 
pauca  :  abeo  ;  et  revocas  nono  post  mense,  iubesque 
esse  in  amicorum  numero.     magnum  hoc  ego  duco, 
quod  placui  tibi,  qui  turpi  secernis  honestum, 
non  patre  praeclaro,  sed  vita  et  pectore  puro. 

atqui  si  vitiis  mediocribus  ac  mea  paucis 

mendosa  est  natura,  alioqui  recta,  velut  si 

egregio  inspersos  reprendas  corpore  naevos, 

si  neque  avaritiam  neque  sordis  nec  mala  lustra 

obiciet  vere  quisquam  mihi,  purus  et  insons, 

ut  me  collaudem,  si  et  vivo  carus  amicis,  70 

causa  fuit  pater  his,  qui  macro  pauper  agello 

noluit  in  Flavi  ludum  me  mittere,  magni 

quo  pueri  magnis  e  centurionibus  orti, 

laevo  suspensi  loculos  tabulamque  lacerto, 

ibant  octonis  referentes  Idibus  aera  ; 

sed  puerum  est  ausus  Romam  portare,  docendum 

artis  quas  doceat  quivis  eques  atque  senator 

semet  prognatos.     vestem  servosque  sequentis, 

in  magno  ut  populo,  siqui  vidisset,  avita 

ex  re  praeberi  sumptus  mihi  crederet  illos.  80 

ipse  mihi  custos  incorruptissimus  omnis 

circum  doctores  aderat.     quid  multa  ?  pudicum, 

qui  primus  virtutis  honos,  servavit  ab  omni 

non  solum  facto,  verum  opprobrio  quoque  turpi : 

nec  timuit,  sibi  ne  vitio  quis  verteret,  olim 

si  praeco  parvas  aut,  ut  fuit  ipse,  coactor 

mercedes  sequerer  ;  neque  ego  essem  questus  :   at  hoc 

nunc 
laus  illi  debetur  et  a  me  gratia  maior. 
nil  me  paeniteat  sanum  patris  huius  ;  eoque 
non,  ut  magna  dolo  factum  negat  esse  suo  pars  90 

quod  non  ingenuos  habeat  clarosque  parentis, 
sic  me  defendam.     longe  mea  discrepat  istis 
et  vox  et  ratio.     nam  si  natura  iuberet 
a  certis  annis  aevum  remeare  peractum, 
atque  alios  legere  ad  fastum  quoscumque  parentis, 
optaret  sibi  quisque,  meis  contentus  honestos 
fascibus  et  sellis  nollem  mihi  sumere,  demens 

iudicio  volgi,  sanus  fortasse  tuo,  quod 

nollem  onus  haud  umquam  solitus  portare  molestum. 

nam  mihi  continuo  maior  quaerenda  foret  res 

atque  salutandi  plures,  ducendus  et  unus 

et  comes  alter,  uti  ne  solus  rusve  peregreve 

exirem,  plures  calones  atque  caballi 

pascendi,  ducenda  petorrita.    nunc  mihi  curto 

ire  licet  mulo  vel  si  libet  usque  Tarentum, 

mantica  cui  lumbos  onere  ulceret  atque  eques  armos ; 

obiciet  nemo  sordis  mihi  quas  tibi,  Tilli, 

cum  Tiburte  via  praetorem  quinque  sequuntur 

te  pueri,  lasanum  portantes  oenophorumque. 

hoc  ego  commodius  quam  tu,  praeclare  senator, 

milibus  atque  aliis  vivo.     quacumque  libido  est 

incedo  solus ;  percontor  quanti  holus  ac  far  ; 

fallacem  Circum  vespertinumque  pererro 

saepe  Forum ;  adsisto  divinis  ;  inde  domum  me 

ad  porri  et  ciceris  refero  laganique  catinum  : 

cena  ministratur  pueris  tribus,  et  lapis  albus 

pocula  cum  cyatho  duo  sustinet  5  adstat  echinus 

vilis,  cum  patera  gutus,  Campana  supellex. 

deinde  eo  dormitum,  non  sollicitus,  mihi  quod  cras 

surgendum  sit  mane,  obeundus  Marsya,  qui  se 

voltum  ferre  negat  Noviorum  posse  minoris. 

ad  quartam  iaceo ;  post  hanc  vagor,  aut  ego  lecto 

aut  scripto  quod  me  tacitum  iuvet ;  unguor  olivo, 

non  quo  fraudatis  immundus  Natta  lucernis. 

ast  ubi  me  fessum  sol  acrior  ire  lavatum 

admonuit,  fugio  fCampum  lusumque  trigonem.f 

pransus  non  avide,  quantum  interpellet  inani 

ventre  diem  durare,  domesticus  otior.     haec  est 

vita  solutorum  misera  ambitione  gravique  ; 

his  me  consolor  victurum  suavius  ac  si 

quaestor  avus  pater  atque  meus  patruusque  fuisset. 

VII.    pROSCRIPTI     Regis    Rupili    pus    atque 

X  venenum 

hybrida  quo  pacto  sit  Persius  ultus,  opinor 
omnibus  et  lippis  notum  et  tonsoribus  esse. 
Persius  hic  permagna  negotia  dives  habebat 
Clazomenis,  et  iam  lites  cum  Rege  molestas, 
durus  homo  atque  odio  qui  posset  vincere  Regem, 
confidens  tumidusque,  adeo  sermonis  amari, 
Sisennas,  Barros  ut  equis  praecurreret  albis. 
ad  Regem  redeo.     postquam  nihil  inter  utrumque 
convenit — hoc  etenim  sunt  omnes  iure  molesti  xo 

quo  fortes,  quibus  adversum  bellum  incidit :  inter 
Hectora  Priamiden,  animosum  atque  inter  Achillem 
ira  fuit  capitalis,  ut  uhima  divideret  mors, 
non  aliam  ob  causam  nisi  quod  virtus  in  utroque 
summa  fuit ;  duo  si  discordia  vexet  inertes, 
aut  si  disparibus  bellum  incidat,  ut  Diomedi 
cum  Lycio  Glauco,  discedat  pigrior,  ultro 
muneribus  missis, — Bruto  praetore  tenente 
ditem  Asi^m,  Rupili  et  Persi  par  pugnat,  uti  non 
compositum  melius  cum  Bitho  Bacchius.     in  ius       20 
acres  procumint,  magnum  spectaculum  uterque. 
Persius  exponit  causam  ;  ridetur  ab  omni 
conventu  ;  laudat  Brutum  laudatque  cohortem, 
solem  Asiae  Brutum  appellat  stellasque  salubris 
appellat  comites,  excepto  Rege ;  Canem  illum, 
invisum  agricolis  sidus,  venisse  :   ruebat 
flumen  ut  hibemum,  fertur  quo  rara  securis. 
tum  Praenestinus  salso  multoque  fluenti 
expressa  arbusto  regerit  convicia,  durus 
vindemiator  et  invictus,  cui  saepe  viator  30 

cessisset  magna  compellans  voce  cuculum. 
at  Graecus,  postquam  est  Italo  perfusus  aceto, 
Persius  exclamat  *  per  magnos,  Brute,  deos  te 
oro,  qui  reges  consueris  tollere,  cur  non 
hunc  Regem  iugulas  ?  operum  hoc,  mihi  crede,  tuo- 
rum  est.' 


VIII. 


OLIM  truncus  eram  ficulnus,   inutile  lig- 
niim. 


num. 


cum  faber,  incertus  scamnum  faceretne  Priapum 
maluit  esse  deum.     deus  inde  ego,  furum  aviumque 
maxima  formido  :  nam  fures  dextra  coercet 
obscenoque  ruber  porrectus  ab  inguine  palus, 
ast  importunas  volucres  in  vertice  harundo 
terret  fixa  vetatque  novis  considere  in  hortis. 
huc  prius  angustis  eiecta  cadavera  cellis 
conservus  vili  portanda  locabat  in  arca ; 
hoc  miserae  plebi  stabat  commune  sepulcrum, 
Pantolabo  scurrae  Nomentanoque  nepoti. 
mille  pedes  in  fronte,  trecentos  cippus  in  agrum 
hic  dabat ;  heredes  monumentum  ne  sequeretur. 
nunc  licet  Esquiliis  habitare  salubribus  atque 
aggere  in  aprico  spatiari,  quo  modo  tristes 
albis  informem  spectabant  ossibus  agrum ; 
cum  mihi  non  tantum  furesque  feraeque  suetae 
hunc  vexare  locum  curae  sunt  atque  labori, 
quantum  carminibus  quae  versant  atque  venenis 
humanos  animos  :  has  nullo  perdere  possum 
nec  prohibere  modo,  simul  ac  vaga  luna  decorum 
protuht  os,  quin  ossa  legant  herbasque  nocentis. 
vidi  egomet  nigra  succinctam  vadere  palla 
Canidiam,  pedibus  nudis  passoque  capillo, 

cum  Sagana  maiore  ululantem.     pallor  utrasque 
fecerat  horrendas  adspectu.     scalpere  terram 
unguibus  et  pullam  divellere  mordicus  agnam 
coeperunt :  cruor  in  fossam  confusus,  ut  inde 
Manis  elicerent  animas  responsa  daturas. 
lanea  et  effigies  erat,  altera  cerea  :  maior  30 

lanea,  quae  poenis  compesceret  inferiorem  ; 
cerea  suppliciter  stabat  servilibus  utque 
iam  peritura  modis.     Hecaten  vocat  altera,  saevam 
altera  Tisiphonen.     serpentis  atque  videres 
infernas  errare  canes  lunamque  rubentem, 
ne  foret  his  testis,  post  magna  latere  sepulcra. 
mentior  at  siquid,  merdis  caput  inquiner  albis 
corvorum  atque  in  me  veniat  mictum  atque  cacatum 
lulius,  et  fragilis  Pediatia,  furque  Voranus. 
singula  quid  memorem,  quo  pacto  alterna  loquentes  40 
umbrae  cum  Sagana  resonarint  triste  et  acutum, 
utque  lupi  barbam  variae  cum  dente  colubrae 
abdiderint  furtim  terris,  et  imagine  cerea 
largior  arserit  ignis,  et  ut  non  testis  inultus 
horruerim  voces  Furiarum  et  facta  duarum  ? 
nam  displosa  sonat  quantum  vesica  pepedi 
diffissa  nate  ficus  :  at  illae  currere  in  urbem. 
Canidiae  dentes,  altum  Saganae  caliendrum 
excidere  atque  herbas  atque  incantata  lacertis 
vincula  cum  magno  risuque  iocoque  videres.  50 


IX.    T  BAM  forte  via  Sacra,  sicut  meus  est  mos, 

J.   nescio  quid  meditans  nugarum,  totus  in  illis. 
accurrit  quidam  notus  mihi  nomine  tantum, 
arreptaque  manu  *  quid  agis,  dulcissime  rerum  ?  * 

*  suaviter,  ut  nuiic  est '  inquam,  *  et  cupio  omnia  quae 

vis.' 
cum  adseclaretur,  *  num  quid  vis  ?  *  occupo.     at  ille 

*  noris  nos '  inquit ;  *  docti  sumus.'     hic  ego  *  pluris 
hoc '  inquam  *  mihi  eris.'    misere  discedere  quaerens, 
ire  modo  ocius,  interdum  consistere,  in  aurem 
dicere  nescio  quid  puero,  cum  sudor  ad  imos  lo 
manaret  talos.     '  o  te,  Bolane,  cerebri 

felicem  ! '  aiebam  tacitus,  cum  quidlibet  ille 
garriret,  vicos,  urbem  laudaret.     ut  illi 
nil  respondebam,  *  misere  cupis '  inquit  *  abire  : 
iamdudum  video  :  sed  nil  agis ;  usque  tenebo  ; 
prosequar  hinc  quo  nunc  iter  est  tibi.*     *  nil  opus  est  te 
circumagi :  quendam  volo  visere  non  tibi  notum  : 
trans  Tiberim  longe  cubat  is,  prope  Caesaris  hortos.' 

*  nil  habeo  quod  agam  et  non  sum  piger  ;  usque  sequar 

te.' 
demitto  auriculas  ut  iniquae  mentis  asellus  20 

cum  gravius  dorso  subiit  onus.     incipit  ille : 
'  si  bene  me  novi,  non  Viscum  pluris  amicum, 
non  Varium  facies  :  nam  quis  me  scribere  pluris 
aut  citius  possit  versus  ?  quis  membra  movere 
mollius?  invideat  quod  et  Hermogenes  ego  canto.* 
interpellandi  locus  hic  erat  :  *  est  tibi  mater, 
cognati,  quis  te  salvo  est  opus  ? '  *  haud  mihi  quisquam. 
omnis  composui.*     *  felices  !  nunc  ego  resto. 
confice  :  namque  instat  fatum  mihi  triste,  Sabella 
quod  puero  cecinit  divina  mota  anus  uma :  30 

hunc  neque  dira  venena,  nec  hosticus  auferet  ensis, 
nec  laterum  dolor  aut  tussis,  nec  tarda  podagra  : 
gamilus  hunc  quando  consumet  cumque  :  loquaces, 
si  sapiat,  vitet,  simul  atque  adoleverit  aetas.' 
ventum  erat  ad  Vestae,  quarta  iam  parte  diei 
praeterita,  et  casu  tum  respondere  vadato 

debebat ;  quod  ni  fecisset,  perdere  litem. 

*  si  me  amas '  inquit,  *  paullum  hic  ades.*  *  inteream  si 
aut  valeo  stare  aut  novi  civilia  iura  :  39 
et  propero  quo  scis.'    *  dubius  sum  quid  faciam '  inquit, 

*  tene  relinquam  an  rem. '  *  me,  sodes.'  ' non  faciam '  ille, 
et  praecedere  coepit.     ego,  ut  contendere  durum  est 
cum  victore,  sequor.     *  Maecenas  quomodo  tecum  ? ' 
hinc  repetit :    *  paucorum  hominum  et  mentis  bene 

sanae. 
nemo  dexterius  fortuna  est  usus.     haberes 
magnum  adiutorem,  posset  qui  ferre  secundas, 
hunc  hominem  velles  si  tradere.     dispeream  ni 
summosses  omnis.'     *non  isto  vivimus  iilic 
quo  tu  rere  modo  :  domus  hac  nec  purior  ulla  est 
nec  magis  his  aliena  malis  ;  nil  mi  officit,  inquam,    50 
ditior  hic  aut  est  quia  doctior  ;  est  locus  uni 
cuique  suus. '     *  magnum  narras,  vix  credibile. '    *  atqui 
sic  habet.'     *  accendis  quare  cupiam  magis  illi 
proximus  esse. '     *  velis  tantummodo  :  quae  tua  virtus, 
expugnabis ;  et  est  qui  vinci  possit,  eoque 
difficilis  aditus  primos  habet.'     *  haud  mihi  deero  : 
muneribus  servos  corrumpam  ;  non,  hodie  si 
exclusus  fuero,  desistam  ;  tempora  quaeram  ; 
occurram  in  triviis  ;  deducam.     nil  sine  magno 
vita  labore  dedit  mortalibus. '    haec  dum  agit,  ecce  60 
Fuscus  Aristius  occurrit,  mihi  carus  et  illum 
qui  pulchre  nosset.    consistimus.     *  unde  venis  ? '  et 

*  quo  tendis  ? '  rogat  et  respondet.     vellere  coepi, 
et  prensare  manu  lentissima  bracchia,  nutans, 
distorquens  oculos,  ut  me  eriperet.    male  salsus 
ridens  dissimulare ;  meum  iecur  urere  bilis. 

*  certe  nescio  quid  secreto  velle  loqui  te 
aiebas  mecum.'     *  memini  bene,  sed  meliore 
tempore  dicam  :  hodie  tricesima  sabbata :  vin  tu 

curtis  ludaeis  oppedere  ?  '  '  nulla  mihi '  inquam        70 
*  religio  est.'     *  at  mi :  sum  paulo  infirmior,  unus 
multorum.    ignosces :  alias  loquar.'    huncine  solem 
tam  nigrum  surrexe  mihi !  fugit  improbus  ac  me 
sub  cultro  linquit.    casu  venit  obvius  illi 
adversarius  et  *  quo  tu  turpissime  ?  '  magna 
inclamat  voce,  et  *  licet  antestari  ? '  ego  vero 
oppono  auriculam.     rapit  in  ius  :  clamor  utrimque, 
undique  concursus.     sic  me  servavit  ApoUo. 

X.    [T    UCILI,  quam  sis  mendosus,  teste  Catone 
J— rf  defensore  tuo  pervincam,  qui  male  factos 

emendare  parat  versus,  hoc  lenius  ille 

quo  melior  vir  et  est  longe  subtilior  illo 

qui  multum  puer  et  loris  et  funibus  udis 

exhortatus,  ut  esset  opem  qui  ferre  poetis 

antiquis  posset  contra  fastidia  nostra, 

grammaticorum  equitum  doctissimus.     ut  redeam 
illuc,] 

Nempe  incomposito  dixi  pede  currere  versus 

Lucili.     quis  tam  Lucili  fautor  inepte  est  10 

ut  non  hoc  fateatur  ?  at  idem,  quod  sale  multo 

Urbem  defricuit,  charta  laudatur  eadem. 

nec   tamen  hoc  tribuens  dederim  quoque  cetera  : 

nam  sic 
et  Laberi  mimos  ut  pulchra  poemata  mirer. 
ergo  non  satis  est  risu  diducere  rictum 
auditoris  :  et  est  quaedam  tamen  hic  quoque  virtus  : 
est  brevitate  opus,  ut  currat  sententia  neu  se 
impediat  verbis  lassas  onerantibus  auris, 
et  sermone  opus  est  modo  tristi,  saepe  iocoso, 


defendente  vicem  modo  rhetoris  atque  poetae, 
interdum  urbani,  parcentis  viribus  atque 
extenuantis  eas  consulto.     ridiculum  acri 
fortius  et  melius  magnas  plerumque  secat  res. 
illi,  scripta  quibus  comoedia  prisca  viris  est, 
hoc  stabant,  hoc  sunt  imitandi :  quos  neque  pulcher 
Hermogenes  umquam  legit  neque  simius  iste 
nil  praeter  Calvum  et  doctus  cantare  Catullum. 

*  at  magnum  fecit  quod  verbis  Graeca  Latinis 
miscuit.*    o  seri  studiorum  !  quine  putetis 
difficile  et  mirum,  Rhodio  quod  Pitholeonti 
contigit  ?  *  at  sermo  lingua  concinnus  utraque 
suavior,  ut  Chio  nota  si  commixta  Falerni  est.' 
cum  versus  facias,  te  ipsum  percontor,  an  et  cum 
dura  tibi  peragenda  rei  sit  causa  Petilli  ? 
scilicet  oblitos  patriaeque  patrisque  Latini, 

cum  Pedius  causas  exsudet  Publicola  atque 
Corvinus,  patriis  intermiscere  petita 
verba  foris  malis  Canusini  more  bilinguis  ? 
atque  ego  cum  Graecos  facerem  natus  mare  citra 
versiculos,  vetuit  me  tali  voce  Quirinus, 
post  mediam  noctem  visus,  cum  somnia  vera, 

*  in  silvam  non  ligna  feras  insanius  ac  si 
magnas  Graecorum  malis  implere  catervas.  * 
turgidus  Alpinus  iugulat  dum  Memnona  dumque 
defingit  Rheni  luteum  caput,  haec  ego  ludo, 
quae  neque  in  aede  sonent  certantia  iudice  Tarpa, 
nec  redeant  iterum  atque  iterum  spectanda  theatris. 
arguta  meretrice  potes  Davoque  Chremeta 
eludente  senem  comis  garrire  libellos 

unus  vivorum,  Fundani ;    Pollio  regum 
facta  canit  pede  ter  percusso  ;  forte  epos  acer 
ut  nemo  Varius  ducit ;  molle  atque  facetum 
Vergilio  adnuerunt  gaudentes  rure  Camenae  : 

hoc  erat,  experto  frustra  Varrone  Atacino 

atque  quibusdam  aliis,  melius  quod  scribere  possem, 

inventore  minor  ;  neque  ego  illi  detrahere  ausim 

haerentem  capiti  cum  multa  laude  coronam. 

at  dixi  fluere  hunc  lutulentum,  saepe  ferentem 

plura  quidem  tollenda  relinquendis.     age,  quaeso, 

tu  nihil  in  magno  doctus  reprendis  Homero  ?  60 

nil  comis  tragici  mutat  Lucilius  Acci  ? 

non  ridet  versus  Enni  gravitate  minores, 

cum  de  se  loquitur  non  ut  maiore  reprensis  ? 

quid  vetat  et  nosmet  Lucili  scripta  legentis 

quaerere  num  illius,  num  rerum  dura  negarit 

versiculos  natura  magis  factos  et  euntis 

mollius,  ac  siquis  pedibus  quid  claudere  senis, 

hoc  tantum  contentus,  amet  scripsisse  ducentos 

ante  cibum  versus,  totidem  cenatus  ;  Etrusci 

quale  fuit  Cassi  rapido  ferventius  amni  70 

ingenium ;  capsis  quem  fama  est  esse  librisque 

ambustum  propriis.     fuerit  Lucilius,  inquam, 

comis  et  urbanus,  fuerit  limatior  idem 

quam  rudis  et  Graecis  intacti  carminis  auctor 

quamque  poetarum  seniorum  turba  :  sed  ille, 

si  foret  hoc  nostrum  fato  dilatus  in  aevum, 

detereret  sibi  multa,  recideret  omne  quod  ultra 

perfectum  traheretur,  et  in  versu  faciendo 

saepe  caput  scaberet,  vivos  et  roderet  unguis. 

saepe  stikim  vertas,  iterum  quae  digna  legi  sint         80 

scripturus,  neque  te  ut  miretur  turba  labores, 

contentus  paucis  lectoribus.     an  tua  demens 

vilibus  in  ludis  dictari  carmina  malis  ? 

non  ego  :  nam  satis  est  equitem  mihi  plaudere,  ut 

audax 
contemptis  aliis  explosa  Arbuscula  dixit. 
men  moveat  cimex  Pantilius,  aut  cruciet  quod 

vellicet  absentem  Demetrius,  aut  quod  ineptus 

Fannius  Hermogenis  laedat  conviva  Tigelli  ? 

Plotius  et  Varius,  Maecenas  Vergiliusque, 

Valgius  et  probet  haec  Octavius,  optimus  atque        90 

Fuscus,  et  haec  utinam  Viscorum  laudet  uterque. 

ambitione  relegata  te  dicere  possum, 

PoUio,  te,  Messalla,  tuo  cum  fratre,  simulque 

vos,  Bibule  et  Servi,  simul  his  te,  candide  Fumi, 

compluris  alios,  doctos  ego  quos  et  amicos 

prudens  praetereo  :  quibus  haec,  sunt  qualiacumque, 

arridere  velim,  doliturus  si  placeant  spe 

deterius  nostra.     Demetri,  teque,  Tigelli, 

discipularum  inter  iubeo  plorare  cathedras. 

i,  puer,  atque  meo  citus  haec  subscribe  libello. 

LIBER  SECUNDUS. 

I.    Q*  UNT  quibus  in  satira  videor  nimis  acer  et  ultra 
O  legem  tendere  opus ;  sine  nervis  altera  quic- 
quid 
composui  pars  esse  putat  similisque  meorum 
mille  die  versus  deduci  posse.     Trebati, 
quid  faciam  praescribe.     *  quiescas.'    ne  faciam,  in- 

quis, 
omnino  versus  ?  *  aio.*    peream  male,  si  non 
optimum  erat  :  verum  nequeo  dormire.     *  ter  uncti 
transnanto  Tiberim,  somno  quibus  est  opus  alto, 
irriguumque  mero  sub  noctem  corpus  habento. 
aut  si  tantus  amor  scribendi  te  rapit,  aude  lo 

Caesaris  invicti  res  dicere,  multa  laborum 
praemia  laturus.'    cupidum,  pateroptime,  vires 
deficiunt :  neque  enim  quivis  horrentia  pilis 
agmina  nec  fracta  pereuntis  cuspide  Gallos 
aut  labentis  equo  describit  volnera  Parthi. 
*  attamen  et  iustum  poteras  et  scribere  fortem, 

Scipiadam  ut  sapiens  Lucilius.'    haud  mihi  dcero 
cum  res  ipsa  feret :  nisi  dextro  tempore  Flacci 
verba  per  attentam  non  ibunt  Caesaris  aurem, 
cui  male  si  palpcre,  recalcitrat  undique  tutus. 
•  quanto  rectius  hoc  quam  tristi  laedere  versu 
Tantolabum  scurram  Nomentanumve  nepotem, 
cum  sibi  quisque  timet,  quamquam  est  intactus,  et 

odit.' 
quid  faciam  ?  saltat  Milonius,  ut  semel  icto 
accessit  fervor  capiti  numerusque  lucernis  ; 
Castor  gaudet  equis,  qyo  prognatus  eodem 
pugnis  :  quot  capitum  vivunt,  totidem  studiorum 
milia.     me  pedibus  delectat  claudere  verba 
Lucili  ritu,  nostrum  melioris  utroque. 
ille  velut  fidis  arcana  sodalibus  olim 
credebat  libris,  neque  si  male  cesserat  usquam 
decurrens  alio  neque  si  bene  :  quo  fit  ut  omnis 
votiva  pateat  veluti  descripta  tabella 
vita  senis.     sequor  hunc,  Lucanus  an  Apulus  anceps  : 
nam  Venusinus  arat  finem  sub  utrumque  colonus, 
missus  ad  hoc  pulsis,  vetus  est  ut  fama,  Sabellis, 
quo  ne  per  vacuum  Romano  incurreret  hostis, 
sive  quod  Apula  gens  seu  quod  Lucania  bellum 
incuteret  violenta.     sed  hic  stilus  haud  petet  ultro 
quemquam  animantem  et  me  vekiti  custodiet  ensis 
vagina  tectus  :  quem  cur  destringere  coner 
tutus  ab  infestis  latronibus?  o  pater  et  rex 
luppiter,  ut  pereat  positum  robigine  teUnn, 
nec  quisquam  noceat  cupido  mihi  pacis  !  at  ille 
qui  me  commorit— melius  non  tangere  !  clamo— 
flebit  et  insignis  tota  cantabitur  urbe. 
Cervius  iratus  leges  minitatur  et  urnam, 
Canidia  Albuci  quibus  est  inimica  venenum, 
grande  malum  Turius,  siquid  se  iudice  certes  : 

o 

ut  quo  quisque  valet  suspectos  terreat,  utque  50 

imperet  hoc  natura  potens,  sic  collige  mecum. 
dente  lupus,  comu  taurus  petit ;  unde  nisi  intus 
monstratum  ?    Scaevae  vivacem  crede  nepoti 
matrem  ;  nil  faciet  sceleris  pia  dextera  :  mirum, 
ut  neque  calce  lupus  quemquam  neque  dente  petit 

bos  : 
sed  mala  tollet  anum  vitiato  melle  cicuta. 
ne  longum  faciam  ;  seu  me  tranquilla  senectus 
exspectat  seu  Mors  atris  circumvolat  alis, 
dives,  inops,  Romae,  seu  fors  ita  iusserit,  exsul, 
quisquis  erit  vitae  scribam  color.     *  o  puer,  ut  sis      60 
vitalis  metuo,  et  maiorum  nequis  amicus 
frigore  te  feriat.'    quid  ?  cum  est  Lucilius  ausus 
primus  in  hunc  operis  componere  carmina  morem, 
detrahere  et  pellem,  nitidus  qua  quisque  per  ora 
cederet,  introrsum  turpis,  num  Laelius  et  qui 
duxit  ab  oppressa  meritum  Carthagine  nomen 
ingenio  offensi  aut  laeso  doluere  Metello 
famosisque  Lupo  cooperto  versibus  ?  atqui 
primores  populi  arripuit  populumque  tributim, 
scilicet  uni  aequus  virtuti  atque  eius  amicis.  70 

quin  ubi  se  a  volgo  et  scaena  in  secreta  remorant 
virtus  Scipiadae  et  mitis  sapientia  Laeli, 
nugari  cum  illo  et  discincti  ludere  donec 
decoqueretur  holus  soliti.    quicquid  sum  ego,  quamvis 
infra  Lucili  censum  ingeniumque,  tamen  me 
cum  magnis  vixisse  invita  fatebitur  usque 
invidia,  et  fragili  quaerens  illidere  dentcm 
offendet  solido  ;  nisi  quid  tu,  docte  Trebati, 
dissentis.     *  equidem  nihil  hinc  diffingerc  possum. 
sed  tamen  ut  monitus  caveas,  ne  forte  negoti  80 

incutiat  tibi  quid  sanctarum  inscitia  legum  : 
si  mala  condiderit  in  quem  quis  carmina,  ius  cst 

iudiciumque.*    esto,  siquis  mala  :  sed  bona  siquis 
iudice  condiderit  laudatus  Caesare  ?  siquis 
opprobriis  dignum  latraverit,  integer  ipse  ? 
*  solventur  risu  tabulae,  tu  missus  abibis.' 

,UAE  virtus  et  quanta,  boni,  sit  vivere  parvo 
-nec  meus  hic  sermo  est,  sed  quae  praece- 
pit  Ofellus 

rusticus,  abnormis  sapiens  crassaque  Minerva — 
discite,  non  inter  lances  mensasque  nitentis, 
cum  stupet  insanis  acies  fulgoribus  et  cum 
acclinis  falsis  animus  meliora  recusat, 
verum  hic  impransi  mecum  disquirite.     *  cur  hoc  ? ' 
dicam,  si  potero.     male  verum  examinat  omnis 
corruptus  iudex.     leporem  sectatus  equove 
lassus  ab  indomito  vel,  si  Romana  fatigat  10 

militia  adsuetum  graecari,  seu  pila  velox, 
molliter  austerum  studio  fallente  laborem, 
seu  te  discus  agit,  pete  cedentem  aera  disco  : 
cum  labor  extuderit  fastidia,  siccus,  inanis 
sperne  cibum  vilem  ;  nisi  Hymettia  mella  Falemo 
ne  biberis  diluta.     foris  est  promus  et  atnim 
defendens  piscis  hiemat  mare  :  cum  sale  panis 
latrantem  stomachum  bene  leniet.     unde  putas  aut 
qui  partum  ?  non  in  caro  nidore  voluptas 
summa,  sed  in  te  ipso  est.     tu  pulmentaria  quaere    20 
sudando  :  pinguem  vitiis  albumque  neque  ostrea 
nec  scarus  aut  poterit  peregrina  iuvare  lagois. 
vix  tamen  eripiam,  posito  pavone  velis  quin 
hoc  potius  quam  gallina  tergere  palatum, 
corruptus  vanis  rerum,  quia  veneat  auro 
rara  avis  et  picta  pandat  spectacula  cauda  : 

tamquam  ad  rem  attineat  quicquam.    num  vesceris  ista 

quam  laudas  pluma  ?  cocto  num  adest  honor  idem  ? 

carne  tamen,  quamvis  distat  nihil,  hac  magis  illa. 

imparibus  formis  deceptum  te  patet.     esto.  30 

unde  datum  sentis,  lupus  hic  Tiberinus  an  alto 

captus  hiet,  pontisne  inter  iactatus  an  amnis 

ostia  sub  Tusci  ?  laudas,  insane,  trilibrem 

mulluni,  in  singula  quem  minuas  puhiienta  necesse  est. 

ducit  te  species,  video.     quo  pertinet  ergo 

proceros  odisse  hipos  ?  quia  sciHcet  illis 

maiorem  natura  modum  dedit,  his  breve  pondus, 

ieiunus  raro  stomachus  volgaria  temnit. 

*  porrectum  magno  magimm  spectare  catino 

vellem  *  ait  Harpyiis  gula  digna  rapacibus.     at  vos    40 

praesentes  Austri,  coquite  horum  obsonia.    quamquam 

putet  aper  rhombusque  recens,  mala  copia  quando 

aegnim  sollicitat  stomachum,  cum  rapula  plenus 

atque  acidab  mavolt  inulas.     necdum  omnis  abacta 

pauperies  epulis  regum :  nam  vilibus  ovis 

nigrisque  est  oleis  hodie  locus.     haud  ita  pridem 

Galloni  praeconis  erat  acipensere  mensa 

infamis.    quid?  tum  rhombos  minus  aequora  alebant? 

tutus  erat  rhombus  tutoque  ciconia  nido, 

donec  vos  auctor  docuit  praetorius.     ergo  50 

siquis  nunc  mergos  suavis  edixerit  assos, 

parebit  pravi  docilis  Romana  iuventus. 

sordidus  a  tenui  victu  distabit,  Ofello 

iudice.     nam  frustra  vitium  vitaveris  ilhid 

si  te  aUo  pravum  detorseris.     Avidienus, 

cui  Canis  ex  vero  ductum  cognomen  adhaeret, 

quinquennis  oleas  est  et  silvestria  coma, 

ac  nisi  mutatum  parcit  defundere  vinum,  et 

cuius  odorem  olei  nequeas  perferre,  licebit 

ille  repotia,  natalis  aliosve  dierum  60 

festos  albatus  celebret,  comu  ipse  bilibri 

caulibus  instillat,  veteris  non  parcus  aceti. 

quali  igitur  victu  sapiens  utetur,  et  horum 

utrum  imitabitur  ?  hac  urguet  lupus,  hac  canis,  aiunt. 

mundus  erit  qua  non  offendat  sordibus  atque 

in  neutram  partem  cultus  miser.     hic  neque  servis, 

Albuci  senis  exemplo,  dum  munia  didit 

saevus  erit ;  nec  sic  ut  simplex  Naevius  unctam 

convivis  praebebit  aquam :  vitium  hoc  quoque  magnum. 

accipe  nunc,  victus  tenuis  quae  quantaque  secum       70 

adferat.     in  primis  valeas  bene.     nam  variae  res 

ut  noceant  homini  credas,  memor  illius  escae 

quae  simplex  olim  tibi  sederit  :  at  simul  assis 

miscueris  elixa,  simul  conchylia  turdis, 

dulcia  se  in  bilem  vertent,  stomachoque  tumultum 

lenta  feret  pituita.     vides  ut  pallidus  omnis 

cena  desurgat  dubia  ?  quin  corpus  onustum 

hestemis  vitiis  animum  quoque  praegravat  una, 

atque  adfigit  humo  divinae  particulam  aurae. 

alter  ubi  dicto  citius  curata  sopori  80 

membra  dedit,  vegetus  praescripta  ad  munia  surgit. 

hic  tamen  ad  melius  poterit  transcurrere  quondam  ; 

sive  diem  festum  rediens  advexerit  annus, 

seu  recreare  volet  tenuatum  corpus,  ubique 

accedent  anni  et  tractari  mollius  aetas 

imbecilla  volet :  tibi  quidnam  accedet  ad  istam 

quam  puer  et  validus  praesumis  mollitiem,  seu 

dura  valetudo  inciderit  seu  tarda  senectus  ? 

rancidum  apmm  antiqui  laudabant,  non  quia  nasus 

illis  nullus  erat,  sed  credo  hac  mente,  quod  hospes    90 

tardius  adveniens  vitiatum  commodius  quam 

integrum  edax  dominus  consumeret.    hos  utinam  inter 

heroas  natum  tellus  me  prima  tulisset  ! 

das  aliquid  famae,  quae  camiine  gratior  aurem 

occupat  humanam  :  grandes  rhombi  patinaeque 
grande  ferunt  una  cum  damno  dedecus  :  adde 
iratum  patruum,  vicinos,  te  tibi  iniquum 
et  fnistra  mortis  cupidum,  cum  deerit  egenti 
as,  laquei  pretium.     *  iure  '  inquit  *  Trausius  istis 
iurgatur  verbis  :  ego  vectigalia  magna  loo 

divitiasque  habeo  tribus  amplas  regibus.'    ergo 
quod  superat,  non  est  melius  quo  insumere  possis  ? 
cur  eget  indignus  quisquam  te  divite  ?  quare 
templa  ruunt  antiqua  deum  ?  cur,  improbe,  carae 
non  aliquid  patriae  tanto  emetiris  acervo  ? 
uni  nimirum  recte  tibi  semper  erunt  res. 
o  magnus  posthac  inimicis  risus  !    uteme 
ad  casus  dubios  fidet  sibi  certius  ?  hic  qui 
pluribus  adsuerit  mentem  corpusque  superbum, 
an  qui  contentus  parvo  metuensque  futuri  uo 

in  pace,  ut  sapiens,  aptarit  idonea  bello  ? 
quo  magis  his  credas,  puer  hunc  ego  parvus  Ofellum 
integris  opibus  novi  non  latius  usum 
quam  nunc  accisis.     videas  metato  in  agello 
cum  pecore  et  gnatis  fortem  mercede  colonum, 
*  non  ego '  narrantem  *  temere  edi  luce  profesta 
quicquam  praeter  holus  fumosae  cum  pede  pemae. 
ac  mihi  seu  longum  post  tempus  venerat  hospes, 
sive  operum  vacuo  gratus  conviva  per  imbrem 
vicinus,  bene  erat  non  piscibus  urbe  petitis,  120 

sed  pullo  atque  haedo.     tum  pensilis  uva  secundas 
et  nux  omabat  mensas  cum  duplice  ficu. 
post  hoc  ludus  erat  culpa  potare  magistra ; 
ac  venerata  Ceres,  ita  culmo  surgeret  alto, 
explicuit  vino  contractae  seria  frontis. 
saeviat  atque  novos  moveat  Fortuna  tumultus : 
quantum  hinc  imminuet?  quanto  aut  ego  parcius  aut 
vos. 

o  pueri,  nituistis,  ut  huc  novus  incola  venit  ? 
nam  propriae  telluris  erum  Natura  neque  illum 
nec  me  nec  quemquam  statuit :  nos  expulit  ille  ; 
illum  aut  nequities  aut  vafi-i  inscitia  iuris, 
postremum  expellet  certe  vivacior  heres. 
nunc  ager  Umbreni  sub  nomine,  nuper  Ofelli 
dictus,  erit  nulli  proprius,  sed  cedet  in  usum 
nunc  mihi,  nunc  alii.     quocirca  vivite  fortes 
fortiaque  adversis  opponite  pectora  rebus. 

membranam  poscas,  scriptorum  quaeque 
retexens, 
iratus  tibi  quod  vini  somnique  benignus 
nil  dignum  sermone  canas.    quid  fiet  ?  at  ipsis 
Saturnalibus  huc  fugisti  sobrius.     ergo 
dic  aliquid  dignum  promissis.     incipe.     nil  est. 
culpantur  frustra  calami  immeritusque  laborat 
iratis  natus  paries  dis  atque  poetis. 
atqui  voltus  erat  multa  et  praeclara  minantis, 
si  vacuum  tepido  cepisset  villula  tecto.  ic 

quorsum  pertinuit  stipare  Platona  Menandro, 
Eupolin,  Archilochum,  comites  educere  tantos  ? 
invidiam  placare  paras  virtute  relicta  ? 
contemnere,  miser.     vitanda  est  improba  Siren 
Desidia,  aut  quicquid  vita  meliore  parasti 
ponendum  aequo  animo.*     di  te,  Damasippe,  deaeque 
vemm  ob  consilium  donent  tonsore.     sed  unde 
tam  bene  me  nosti  ?  *  postquam  omnis  res  mea  lanum 
ad  medium  fracta  est,  aliena  negotia  curo, 
excussus  propriis.     olim  nam  quaerere  amabam 
quo  vafer  iUe  pedes  lavisset  Sisyphus  aere, 

quid  sculptum  infabre,  quid  fusum  durius  esset; 

callidus  huic  signo  ponebam  milia  centum  ; 

hortos  egregiasque  donios  mercarier  unus 

cum  lucro  noram  ;  unde  frequentia  Mercuriale 

imposuere  mihi  cognomen  compita.*    novi, 

et  miror  morbi  purgatum  te  illius.      '  atqui 

emovit  veterem  mire  novus,  ut  solet,  in  cor 

traiecto  lateris  miseri  capitisve  dolore  ; 

ut  lethargicus  hic,  cum  fit  pugil  et  medicum  urguet.'     30 

dum  ne  quid  simile  huic,  esto  ut  libet.     *o  bone,  ne  te 

frustrere,  insanis  et  tu  stuhique  prope  omnes, 

siquid  Stertinius  veri  crepat,  unde  ego  mira 

descripsi  docilis  praecepta  haec,  tempore  quo  me 

solatus  iussit  sapientem  pascere  barbam, 

atque  a  Fabricio  non  tristem  ponte  reverti. 

nam,  male  re  gesta,  cum  vellem  mittere  operto 

me  capite  in  flumen,  dexter  stetit  et  **cave  faxis 

te  quicquam  indignum  :  pudor  "  inquit  **te  malus  angit, 

insanos  qui  inter  vereare  insanus  haberi.  40 

primum  nam  inquiram  quid  sit  furere  :  hoc  si  erit  in  te 

solo,  nil  verbi,  pereas  quin  fortiter,  addam. 

quem  mala  stultitia  et  quemcumque  inscitia  veri 

caecum  agit,  insanum  Chrysippi  porticus  et  grex 

autumat.     haec  populos,  haec  magnos  formula  reges, 

excepto  sapiente,  tenet.     nunc  accipe  quare 

desipiant  omnes  aeque  ac  tu,  qui  tibi  nomen 

insano  posuere.     velut  silvis,  ubi  passim 

palantis  error  certo  de  tramite  pellit, 

ille  sinistrorsum  hic  dextrorsum  abit,  unus  utrique      50 

error,  sed  variis  illudit  partibus ;  hoc  te 

crede  modo  insanum,  nihilo  ut  sapientior  ille 

qui  te  deridet  caudam  trahat.     est  genus  unum 

stultitiae  nihilum  metuenda  timentis,  ut  ignis, 

ut  rupis  fluviosque  in  campo  obstare  queratur  : 

alterum  et  huic  varum  et  nihilo  sapientius  ignis 
per  medios  fluviosque  mentis.     clamet  amica, 
mater,  honesta  soror  cum  cognatis,  pater,  uxor  : 

*  hic  fossa  est  ingens,  hic  rupes  maxima  ;  serva  !  * 
non  magis  audierit  quam  Fufius  ebrius  olim,  60 
cum  Ilionam  edormit,  Catienis  mille  ducentis 

*  mater,  te  appello  '  clamantibus.     huic  ego  volgus 
errori  similem  cunctum  insanire  docebo. 

insanit  veteres  statuas  Damasippus  emendo  : 
integer  est  mentis  Damasippi  creditor  ?  esto  : 

*  accipe  quod  numquam  reddas  mihi,*  si  tibi  dicam, 
tune  insanus  eris  si  acceperis,  an  magis  excors 
reiecta  praeda  quam  praesens  Mercurius  fert  ? 
scribe  decem  a  Nerio  :  non  est  satis  :  adde  Cicutae 
nodosi  tabulas  centum,  mille  adde  catenas  :  70 
effugiet  tamen  haec  sceleratus  vincula  Proteus. 

cum  rapies  in  ius  malis  ridentem  alienis, 
fiet  aper,  modo  avis,  modo  saxum  et  cum  volet  arbor. 
si  male  rem  gerere  insani  est,  contra  bene,  sani ; 
putidius  multo  cerebrum  est,  mihi  crede,  Perelli 
dictantis  quod  tu  numquam  rescribere  possis. 
audire  atque  togam  iubeo  componere,  quisquis 
ambitione  mala  aut  argenti  pallet  amore, 
quisquis  luxuria  tristive  superstitione 
aut  alio  mentis  morbo  calet  :  huc  propius  me,  80 

dum  doceo  insanire  omnis,  vos  ordine  adite. 
danda  est  ellebori  multo  pars  maxima  avaris  : 
nescio  an  Anticyram  ratio  illis  destinet  omnem. 
heredes  Staberi  summam  incidere  sepulcro, 
ni  sic  fecissent,  gladiatorum  dare  centum 
damnati  populo  paria  atque  epulum  arbitrio  Arri, 
frumenti  quantum  metit  Africa.     *  sive  ego  prave 
seu  recte  hoc  volui,  ne  sis  patruus  mihi : '  credo 
hoc  Staberi  prudentem  animum  vidisse.     *  quid  ergo 

sensit  cum  summam  patrimoni  insculpere  saxo 

heredes  voluit  ? '  quoad  vixit,  credidit  ingeiis 

pauperiem  vitium  et  cavit  nihil  acrius,  ut,  si 

forte  minus  locuples  uno  quadrante  perisset, 

ipse  videretur  sibi  nequior.     omnis  enim  res, 

virtus,  fama,  decus,  divina  humanaque  pulchris 

divitiis  parent  ;  quas  qui  construxerit,  ille 

clarus  erit,  fortis,  iustus.     *  sapiensne  ?  '  etiam,  et  rex 

et  quicquid  volet.    hoc,  veluti  virtute  paratum, 

speravit  magnae  laudi  fore.     quid  simile  isti 

Graecus  Aristippus  ?  qui  servos  proicere  aurum 

in  media  iussit  Libya,  quia  tardius  irent 

propter  onus  segnes.     uter  est  insanior  horum  ? 

nil  agit  exemplum  litem  quod  lite  resolvit. 

siquis  emat  citharas,  emptas  comportet  in  unum, 

nec  studio  citharae  nec  Musae  deditus  ulli, 

si  scalpra  et  formas  non  sutor,  nautica  vela 

aversus  mercaturis,  delirus  et  amens 

undique  dicatur  merito.    qui  discrepat  istis 

qui  nummos  aurumque  recondit,  nescius  uti 

compositis  metuensque  velut  contingere  sacrum  ? 

siquis  ad  ingentem  frumenti  semper  acervum 

porrectus  vigilet  cum  longo  fuste,  neque  illinc 

audeat  esuriens  dominus  contingere  granum, 

ac  potius  foliis  parcus  vescatur  amaris  ; 

si  positis  intus  Chii  veterisque  Falemi 

mille  cadis,  nihil  est,  tercentum  milibus,  acre 

potet  acetum  ;  age,  si  et  stramentis  incubet  unde 

octoginta  annos  natus,  cui  stragula  vestis, 

blattarum  ac  tinearum  epulae,  putrescat  in  arca  : 

nimirum  insanus  paucis  videatur,  eo  quod 

maxima  pars  hominum  morbo  iactatur  eodem. 

filius  aut  etiam  haec  libertus  ut  ebibat  heres, 

dis  inimice  senex,  custodis  ?  ne  tibi  desit  ? 

quantulum  enim  summae  curtabit  quisque  dierum, 
unguere  si  caulis  oleo  meliore  caputque 
coeperis  inpexa  foedum  porrigine  ?  quare, 
si  quidvis  satis  est,  periuras,  surripis,  aufers 
undique  ?  tun  sanus  ?  populum  si  caedere  saxis 
incipias  servosve,  tuo  quos  aere  pararis, 
insanum  te  omnes  pueri  clamentque  puellae  :  130 

cum  laqueo  uxorem  interemis  matremque  veneno, 
incolumi  capite  es?   quid  enim?  neque  tu  hoc  facis 

Argis, 
nec  ferro  ut  demens  genetricem  occidis  Orestes. 
an  tu  reris  eum  occisa  insanisse  parente, 
ac  non  ante  malis  dementem  actum  Furiis  quam 
in  matris  iugulo  ferrum  tepefecit  acutum  ? 
quin,  ex  quo  est  habitus  male  tutae  mentis  Orestes, 
nil  sane  fecit  quod  tu  reprendere  possis  : 
non  Pyladen  ferro  violare  aususve  sororem  est 
Electram  ;  tantum  maledicit  utrique  vocando  140 

hanc  Furiam,  hunc  aliud,  iussit  quod  splendida  bilis. 
pauper  Opimius  argenti  positi  intus  et  auri, 
qui  Veientanum  festis  potare  diebus 
Campana  solitus  trulla  vappamque  profestis, 
quondam  lethargo  grandi  est  oppressus,  ut  heres 
iam  circum  loculos  et  clavis  laetus  ovansque 
curreret.     hunc  medicus  multum  celer  atque  fidelis 
excitat  hoc  pacto  :  mensam  poni  iubet  atque 
effundi  saccos  nummonim,  accedere  pluris  149 

ad  numerandum  :  hominem  sic  erigit.  addit  et  illud, 

*  ni  tua  custodis,  avidus  iam  haec  auferet  heres. ' 
'menvivo?'  *  ut  vivas  igitur,  vigila.  hoc  age.'    *quid 

vis?' 

•  deficient  inopem  venae  te,  ni  cibus  atque 
ingens  accedit  stomacho  fultura  ruenti. 

tu  cessas?  agedum,  sume  hoc  ptisanarium  oryzae.* 

•quanti  emptae?'  ^parvo/  'quanti  ergo  ?  '  'octussibus.' 
eheu ! 

quid  refert  morbo  an  furtis  pereamque  rapinis?'— 
'quisnam  igitursanus?'qui  nonstultus.  'quidavarus?» 
stultus  et  msanus.     *  quid,  siquis  non  sit  avarus  ? 
contmuo  sanus  ? '  minime.   '  cur,  Stoice  ? »  dicam.    160 
non  est  cardiacus—Craterum  dixisse  putato— 
hic  aeger  :  recte  est  igitur  surgetque  ?  negabiC 
quod  latus  aut  renes  morbo  temptantur  acuto 
non  est  periunis  neque  sordidus  :  immolet  aequis 
hic  porcum  Laribus.     verum  ambitiosus  et  audax  • 
naviget  Anticyram.     quid  enim  differt,  barathrone 
dones  quicquid  habes,  an  numquam  utare  paratis  ? 
Servms  Oppidius  Canusi  duo  praedia,  dives 
antiquo  censu,  natis  divisse  duobus 
fertur,  et  hoc  moriens  pueris  dixisse  vocatis 
ad  lectum  :  '  postquam  te  talos,  Aule,  nucesque 
ferre  smu  laxo,  donare  et  ludere  vidi, 
te,  Tiberi,  numerare,  cavis  abscondere  tristem, 
extimui  ne  vos  ageret  vesania  discors, 
tu  Nomentanum,  tu  ne  sequerere  Cicutam. 
quare  per  divos  oratus  uterque  Penatis, 
tu  cave  ne  minuas,  tu  ne  maius  facias  id 
quod  satis  esse  putat  pater  et  natura  coercet. 
praeterea  ne  vos  titilJet  gloria,  iure 
iurando  obstringam  ambo  :  uter  aedilis  fueritve        180 
yestnim  praetor,  is  intestabilis  et  sacer  esto. 
in  cicere  atque  faba  bona  tu  perdasque  lupinis, 
latus  ut  in  Circo  spatiere  et  aeneus  ut  stes, 
nudus  agris,  nudus  nummis,  insane,  paternis  ? 
scihcet  ut  plausus  quos  fert  Agrippa  feras  tu, 
astuta  mgenuum  volpes  imitata  leonem.'— 
ne  quis  humasse  velit  Aiacem,  Atrida,  vetas  cur  ? 
rexsum.'    nil  ultra  quaero  plebeius.     *etaequam 

rem  imperito ;  ac  si  cui  videor  non  iustus,  inulto 
dicere  quod  sentit  permitto.'     maxime  regum,  190 

di  tibi  dent  capta  classem  deducere  Troia. 
ergo  consulere  et  mox  respondere  licebit  ? 

•  consule.'     cur  Aiax,  heros  ab  Achille  secundus, 
putescit,  totiens  servatis  clarus  Achivis, 
gaudeat  ut  populus  Priami  Priamusque  inhumato, 
per  quem  tot  iuvenes  patrio  caruere  sepulcro  ? 

•  mille  ovium  insanus  morti  dedit,  inclitum  Ulixen 
et  Menelaum  una  mecum  se  occidere  clamans.' 

tu  cum  pro  vitula  statuis  dulcem  Aulide  natam 

ante  aras  spargisque  mola  caput,  improbe,  salsa,     200 

rectum  animi  sei*vas?    quorsum?  insanus  quid  enim 

Aiax 
fecit  cum  stravit  ferro  pecus  ?  abstinuit  vim 
uxore  et  gnato  :  mala  multa  precatus  Atridis 
non  ille  aut  Teucrum  aut  ipsum  violavit  Ulixen. 

•  verum  ego,  ut  haerentis  adverso  litore  navis 
eriperem,  pnidens  placavi  sanguine  divos.' 
nempe  tuo,  furiose.     *  meo,  sed  non  furiosus.' — 
qui  species  alias  veri  scelerisque  tumultu 
permixtas  capiet,  commotus  habebitur,  atque 
stultitiane  erret  nihilum  distabit  an  ira.  210 
Aiax  cum  immeritos  occidit  desipit  agnos  : 

cum  prudens  scelus  ob  titulos  admittis  inanis, 

stas  animo,  et  purum  est  vitio  tibi  cum  tumidum  est 

cor? 
siquis  lectica  nitidam  gestare  amet  agnam, 
huic  vestem,  ut  gnatae,  paret  ancillas,  paret  aurum, 
Kufam  aut  Posillam  appellet  fortique  marito 
destinet  uxorem,  interdicto  huic  omne  adimat  ius 
praetor,  et  ad  sanos  abeat  tutela  propinquos. 
quid  ?  siquis  gnatam  pro  muta  devovet  agna, 
integer  est  animi  ?  ne  dixeris.     ergo  ubi  prava 

*  quanti  emptae?'  *  parvo.'  *quanti  ergo  ? '  'octussibus.' 

*  eheu  ! 
quid  refert  morbo  an  furtis  pereamque  rapinis?' — 

*  quisnam  igitur  sanus  ? '  qui  non  stultus.  '  quid  avarus  ?  * 
stultus  et  insanus.     *  quid,  siquis  non  sit  avarus  ? 
continuo  sanus  ? '  minime.   '  cur,  Stoice  ?  *  dicam.    x6o 
non  est  cardiacus — Craterum  dixisse  putato-^ 

hic  aeger  :  recte  est  igitur  surgetque  ?  negabit, 

quod  latus  aut  renes  morbo  temptantur  acuto. 

non  est  periurus  neque  sordidus  :  immolet  aequis 

hic  porcum  Laribus.     verum  ambitiosus  et  audax  : 

naviget  Anticyram.     quid  enim  differt,  barathrone 

dones  quicquid  habes,  an  numquam  utare  paratis  ? 

Servius  Oppidius  Canusi  duo  praedia,  dives 

antiquo  censu,  natis  divisse  duobus 

fertur,  et  hoc  moriens  pueris  dixisse  vocatis  170 

ad  lectum  :  *  postquam  te  talos,  Aule,  nucesque 

ferre  sinu  laxo,  donare  et  ludere  vidi, 

te,  Tiberi,  numerare,  cavis  abscondere  tristem, 

extimui  ne  vos  ageret  vesania  discors, 

tu  Nomentanum,  tu  ne  sequerere  Cicutam. 

quare  per  divos  oratus  uterque  Penatis, 

tu  cave  ne  minuas,  tu  ne  maius  facias  id 

quod  satis  esse  putat  pater  et  natura  coercet. 

praeterea  ne  vos  titillet  gloria,  iure 

iurando  obstringam  ambo  :  uter  aedilis  fueritve        x8o 

vestrum  praetor,  is  intestabilis  et  sacer  esto. 

in  cicere  atque  faba  bona  tu  perdasque  lupinis, 

latus  ut  in  Circo  spatiere  et  aeneus  ut  stes, 

nudus  agris,  nudus  nummis,  insane,  paternis  ? 

scilicet  ut  plausus  quos  fert  Agrippa  feras  tu, 

astuta  ingenuum  volpes  imitata  leonem.*— 

ne  quis  humasse  velit  Aiacem,  Atrida,  vetas  cur  ? 

*  rex  sum.'    nil  ultra  quaero  plebeius.     *  et  aequam 

rem  imperito ;  ac  si  cui  videor  non  iustus,  inulto 
dicere  quod  sentit  permitto.'     maxime  regum, 
di  tibi  dent  capta  classem  deducere  Troia. 
ergo  consulere  et  mox  respondere  licebit  ? 

*  consule.'    cur  Aiax,  heros  ab  Achille  secundus, 
putescit,  totiens  servatis  clarus  Achivis, 
gaudeat  ut  populus  Priami  Priamusque  inhumato, 
per  quem  tot  iuvenes  patrio  caruere  sepulcro  ? 

*  mille  ovium  insanus  morti  dedit,  inclitum  Ulixen 
et  Menelaum  una  mecum  se  occidere  clamans.' 
tu  cum  pro  vitula  statuis  dulcem  Aulide  natam 
ante  aras  spargisque  mola  caput,  improbe,  salsa, 
rectum  animi  servas?    quorsum?  insanus  quid  enim 

Aiax 
fecit  cum  stravit  ferro  pecus  ?  abstinuit  vim 
uxore  et  gnato  :  mala  multa  precatus  Atridis 
non  ille  aut  Teucrum  aut  ipsum  violavit  Ulixen. 

*  verum  ego,  ut  haerentis  adverso  litore  navis 
eriperem,  pnidens  placavi  sanguine  divos.' 
nempe  tuo,  furiose.     *  meo,  sed  non  furiosus.'— 
qui  species  alias  veri  scelerisque  tumultu 
permixtas  capiet,  commotus  habebitur,  atque 
stultitiane  erret  nihilum  distabit  an  ira.  210 
Aiax  cum  immeritos  occidit  desipit  agnos  : 

cum  prudens  scelus  ob  titulos  admittis  inanis, 

stas  animo,  et  purum  est  vitio  tibi  cum  tumidum  est 

cor? 
siquis  lectica  nitidam  gestare  amet  agnam, 
huic  vestem,  ut  gnatae,  paret  ancillas,  paret  aurum, 
Kufam  aut  Posillam  appellet  fortique  marito 
destinet  uxorem,  interdicto  huic  omne  adimat  ius 
praetor,  et  ad  sanos  abeat  tutela  propinquos. 
quid  ?  siquis  gnatam  pro  muta  devovet  agna, 
integer  est  animi  ?  ne  dixeris.     ergo  ubi  prava         220 

stultitia,  hic  summa  est  insania:  qui  sceleratus, 
et  furiosus  erit:  quem  cepit  vitrea  Fama, 
hunc  circumtonuit  gaudens  Bellona  cruentis.— - 
nunc  age  luxuriam  et  Nomentanum  arripe  mecum  : 
vincet  enim  stultos  ratio  insanire  nepotes. 
hic  simul  accepit  patrimoni  mille  talenta, 
edicit,  piscator  uti,  pomarius,  auceps, 
unguentarius  ac  Tusci  turba  impia  vici, 
cum  scurris  fartor,  cum  Velabro  omne  macellum      229 
mane  donium  veniant.  quid  tum  ?  venere  frequentes. 
verba  facit  leno:  *quicquid  mihi,  quicquid  et  horum 
cuique  domi  est,  id  crede  tuum  et  vel  nunc  pete  vel 

cras.' 
accipe  quid  contra  iuvenis  responderit  aequus. 
*  in  nive  Lucana  dormis  ocreatus,  ut  aprum 
cenem  ego.     tu  piscis  hibemo  ex  aequore  verris. 
segnis  ego,  indignus  qui  tantum  possideam.  aufer. 
sume  tibi  deciens  ;    tibi  tantundem  ;    tibi  triplex, 
unde  uxor  media  currit  de  nocte  vocata.' 
filius  Aesopi  detractam  ex  aure  Metellae, 
scilicet  ut  deciens  solidum  absorberet,  aceto 
diluit  insignem  bacam:  qui  sanior  acsi 
illud  idem  in  rapidum  flumen  iaceretve  cloacam  ? 
Quinti  progenies  Arri,  par  nobile  fratrum, 
nequitia  et  nugis,  pravorum  et  amore  gemellum, 
luscinias  soliti  impenso  prandere  coemptas, 
quorsum  abeant  ?  sanin  creta,  an  carbone  notati  ? 
aedificare  casas,  plostello  adiungere  muris, 
ludere  par  impar,  equitare  in  harundine  longa 
siquem  delectet  barbatum,  amentia  verset. 
si  puerilius  his  ratio  esse  evincet  amare, 
nec  quicquam  differre  utrumne  in  pulvere,  trimus 
quale  prius,  ludas  opus  an  meretricis  amore 
sollicitus  plores  :  quaero,  faciasne  quod  olim 

mutatus  Polemo  ?  ponas  insignia  morbi, 

fasciolas,  cubital,  focalia,  potus  ut  ille 

dicitur  ex  collo  furtim  carpsisse  coronas, 

postquam  est  impransi  correptus  voce  magistri  ? 

porrigis  irato  puero  cum  poma,  recusat. 

*sume,  catelle.'     negat.     si  non  des,  optet.     amator 

exclusus  qui  distat,  agit  ubi  secum,  eat  an  non,        260 

quo  rediturus  erat  non  arcessitus,  et  haeret 

invisis  foribus?  *  ne  nunc,  cum  me  vocat  ultro, 

accedam  ?  an  potius  mediter  finire  dolores  ? 

exclusit ;  revocat.     redeam  ?  non,  si  obsecret.'    ecce 

servus  non  paulo  sapientior:  'o  ere,  quae  res 

nec  modum  habet  neque  consilium,  ratione  modoque 

tractari  non  volt.     in  amore  haec  sunt  mala,  bellum, 

pax  rursum :  haec  siquis  tempestatis  prope  ritu 

mobilia  et  caeca  fluitantia  sorte  laboret 

reddere  certa  sibi,  nihilo  plus  explicet  ac  si  270 

insanire  paret  certa  ratione  modoque.  * 

quid  ?  cum  Picenis  excerpens  semina  pomis 

gaudes,  si  cameram  percusti  forte,  penes  te  es  ? 

quid  ?  cum  balba  feris  annoso  verba  palato, 

aedificante  casas  qui  sanior?  adde  cruorem 

stultitiae,  atque  ignem  gladio  scrutare.  modo,  inquam, 

Hellade  percussa  Marius  cum  praecipitat  se, 

cerritus  fuit,  an  commotae  crimine  mentis 

absolves  hominem  et  sceleris  damnabis  eundem, 

cx  more  imponens  cognata  vocabula  rebus  ?  280 

libertinus  erat,  qui  circum  compita  siccus 

lautis  mane  senex  manibus  currebat  et  '  unum, 

quid  tam  magnum  ?  *  addens,  *  unum  me  surpite  morti : 

dis  etenim  facile  est '  orabat ;  sanus  utrisque 

auribus  atque  oculis  :  mentem,  nisi  litigiosus, 

exciperet  dominus,  cum  venderet.    hoc  quoque  volgus 

Chrysippus  ponit  fecunda  in  gente  Meneni. 

*  luppiter,  ingentis  qiii  das  adimisque  dolores ' 
mater  ait  pueri  mensis  iam  quinque  cubantis, 

•  frigida  si  puerum  quartana  reliquerit,  illo  390 
mane  die  quo  tu  indicis  ieiunia  nudus 

in  Tiberi  stabit.'     casus  medicusve  levarit 

aegrum  ex  praecipiti,  mater  delira  necabit 

in  gelida  fixum  ripa  febrimque  reducet. 

quone  malo  mentem  concussa  ?  timore  deorum." 

haec  mihi  Stertinius,  sapientum  octavus,  amico 

arma  dedit,  posthac  ne  compellarer  inultus. 

dixerit  insanum  qui  me,  totidem  audiet  atque 

respicere  ignoto  discet  pendentia  tergo.' 

Stoice,  post  damnum  sic  vendas  omnia  pluris,  300 

qua  me  stultitia,  quoniam  non  est  genus  unum, 

insanire  putas  ?  ego  nam  videor  mihi  sanus. 

•  quid  ?  caput  abscissum  manibus  cum  portat  Agaue 

gnati  infelicis,  sibi  tum  furiosa  videtur  ? ' 

stultum  me  fateor— liceat  concedere  veris— 

atque  etiam  insanum  :  tantum  hoc  edissere,  quo  me 

aegrotare  putes  animi  vitio.     *  accipe.     primum 

aedificas,  hoc  est  longos  imitaris,  ab  imo 

ad  summum  totus  moduli  bipedalis:  et  idem 

corpore  maiorem  rides  Turbonis  in  armis  310 

spiritum  et  incessum:  qui  ridiculus  minus  illo? 

an  quodcumque  facit  Maecenas,  te  quoque  verum  est, 

tantum  dissimilem,  et  tanto  certare  minorem? 

absentis  ranae  pullis  vituli  pede  pressis, 

unus  ubi  effugit,  matri  denarrat  ut  ingens 

belua  cognatos  eliserit.     illa  rogare 

quantane,  *num  tantum,'  sufflans  se,  *magna  fuisset.' 

•  maior  dimidio. '     '  num  tantum  ? '  cum  magis  atque 

se  magis  inflaret,  *  non,  si  te  ruperis  *  inquit, 

'  par  eris.'     haec  a  te  non  multum  abludit  imago.    320 

adde  poemata  nunc,  hoc  est,  oleum  adde  camino : 

quae  siquis  sanus  fecit,  sanus  facis  et  tu. 

non  dico  horrendam  rabiem. '     iam  desine.     '  cultum 

maiorem  censu.*     teneas,  Damasippe,  tuis  te. 

*  mille  puellarum,  puerorum  mille  furores.* 

o  maior  tandem  parcas  insane  minori. 


IV.   T  T  NDE  et  quo  Catius  ?  *  non  est  mihi  tempus 

kJ  aventi 

ponere  signa  novis  praeceptis,  qualia  vincent 
Pythagoran  Anytique  reum  doctumque  Platona.' 
peccatum  fateor,  cum  te  sic  tempore  laevo 
interpellarim.     sed  des  veniam  bonus,  oro. 
quodsi  interciderit  tibi  nunc  aliquid,  repetes  mox, 
sive  est  naturae  hoc  sive  artis,  mirus  utroque. 

*  quin  id  erat  curae,  quo  pacto  cuncta  tenerem, 
utpote  res  tenuis,  tenui  sermone  peractas.* 

ede  hominis  nomen,  simul  et  Romanus  an  hospes.     10 

*  ipsa  memor  praecepta  canam,  celabitur  auctor. 
longa  quibus  facies  ovis  erit,  illa  memento, 

ut  suci  melioris  et  ut  magis  alba  rotundis, 

p)onere:  namque  marem  cohibent  callosa  vitellum. 

caule  suburbano  qui  siccis  crevit  in  agris 

dulcior:  irriguo  nihil  est  elutius  horto. 

si  vespertinus  subito  te  oppresserit  hospes, 

ne  gallina  malum  responset  dura  palato, 

doctus  eris  vivam  musto  mersare  Falerno: 

hoc  teneram  faciet.     pratensibus  optima  fungis  20 

natura  est;  aliis  male  creditur.     ille  salubris 

aestates  peraget,  qui  nigris  prandia  moris 

finiet,  ante  gravem  quae  legerit  arbore  solem. 

Aufidius  forti  miscebat  mella  Falerno: 

mendose;  quoniam  vacuis  committere  venis 
nil  msi  lene  decet:  leni  praecordia  mulso 
proluens  melius.     si  dura  morabitur  alvus. 
niitulus  et  viles  pellent  obstantia  conchae 
et  lapathi  brevis  herba,  sed  albo  non  sine  Coo. 
iiibrica  nascentes  implent  conchylia  lunae- 
sed  non  omne  mare  est  generosae  fertile  testae: 
munce  Baiano  melior  Lucrina  peloris, 
ostrea  Circeis,  Miseno  oriuntur  echini' 
pectinibus  patulis  iactat  se  molle  Tarentum 
nec  sibi  cenarum  quivis  temere  arroget  artem 
non  pnus  exacta  tenui  ratione  saporum. 
nec  satis  est  cara  piscis  averrere  mensa 
ignanim  quibus  est  ius  aptius,  et  quibus  assis 
languidus  in  cubitum  iam  se  conviva  reponet 
Umber  et  iligna  nutritus  glande  rotundas 
curvat  aper  lances  carnem  vitantis  inertem  • 
nam  Laurens  malus  est,  ulvis  et  harundine  pinguis 

vmea  submittit  capreas  non  semper  edulis 
fecundae  leporis  sapiens  sectabitur  armos 
piscibus  atque  avibus  quae  natura  et  foret  aetas 
ante  meum  nulli  patuit  quaesita  palatum 
sunt  quorum  ingenium  nova  tantum  cnistula  promit 
nequaquam  satis  in  re  una  consumere  curam  ; 
iit  siquis  solum  hoc,  mala  ne  sint  vina,  laboret, 
quali  perfundat  piscis  securus  olivo. 
Massica  si  caelo  suppones  vina  sereno, 
noctunia  siquid  crassi  est  tenuabitur  aura, 
et  decedet  odor  nervis  inimicus :  at  illa 
integrum  perdunt  lino  vitiata  saporem. 
Surrentina  vafer  qui  miscet  faece  Falerna 
vina,  columbino  limum  bene  colligit  ovo, 
quatenus  ima  petit  volvens  aliena  vitellus 
tostis  raarcentem  squillis  recreabis  et  Afra 

potorem  cochlea :  nam  lactuca  innatat  acri 

post  vinum  stomacho  ;  perna  magis  ac  magis  hilHs   60 

flagitat  immorsus  refici ;  quin  omnia  malit 

quaecumque  immundis  fervent  adlata  popinis. 

est  operae  pretium  duplicis  pemoscere  iuris 

naturam.     simplex  e  dulci  constat  olivo, 

quod  pingui  miscere  mero  muriaque  decebit 

non  alia  quam  qua  Byzantia  putuit  orca. 

hoc  ubi  confusum  sectis  inferbuit  herbis 

Corycioque  croco  sparsum  stetit,  insuper  addes 

pressa  Venafranae  quod  baca  remisit  olivae. 

Picenis  cedunt  pomis  Tiburtia  suco  :  70 

nam  facie  praestant.     venucula  convenit  ollis  : 

rectius  Albanam  fumo  duraveris  uvam. 

hanc  ego  cum  malis,  ego  faecem  primus  et  allec, 

primus  et  invenior  piper  album  cum  sale  nigro 

incretum  puris  circumposuisse  catillis. 

immane  est  vitium  dare  milia  terna  macello 

angustoque  vagos  piscis  urguere  catino. 

magna  movet  stomacho  fastidia,  seu  puer  unctis 

tractavit  calicem  manibus,  dum  furta  ligurrit, 

sive  gravis  veteri  craterae  limus  adhaesit.  80 

vilibus  in  scopis,  in  mappis,  in  scobe  quantus 

consistit  sumptus  ?  neglectis,  flagitium  ingens. 

ten  lapides  varios  lutulenta  radere  palma, 

et  Tyrias  dare  circum  inlota  toralia  vestis, 

oblitum  quanto  curam  sumptumque  minorem 

haec  habeant,  tanto  reprendi  iustius  illis 

quae  nisi  divitibus  nequeant  contingere  mensis  ? ' 

docte  Cati,  per  amicitiam  divosque  rogatus 

ducere  me  auditum,  perges  quocumque,  memento. 

nam  quamvis  memori  referas  mihi  pectore  cuncta,     90 

non  tamen  interpres  tantundem  iuveris.     adde 

voltum  habitumque  hominis,  quem  tu  vidisse  beatus 

non  magni  pendis,  quia  contigit :  at  mihi  cura 
non  mediocris  inest,  fontes  ut  adire  remotos 
atque  haurire  queam  vitae  praecepta  beatae. 


[IV. 


V.    T  T  OC  quoque,  Tiresia,  praeter  narrata  petenti 

X  JL    responde,  quibus  amissas  reparare  queam  res 
artibus  atque  modis.     quid  rides?  'iamne  doloso 
non  satis  est  Ithacam  revehi  patriosque  penatis 
adspicere?*  o  nulli  quicquam  mentite,  vides  ut 
nudus  inopsque  domum  redeam,  te  vate  ;  neque  illic 
aut  apotheca  procis  intacta  est  aut  pecus.     atqui 
et  genus  et  virtus,  nisi  cum  re,  vilior  alga  est. 
*  quando  pauperiem,  missis  ambagibus,  horres, 
accipe  qua  ratione  queas  ditescere.     turdus  lo 

sive  aliud  privum  dabitur  tibi,  devolet  illuc 
res  ubi  magna  nitet  domino  sene :  dulcia  poma 
et  quoscumque  feret  cultus  tibi  fundus  honores, 
ante  Larem  gustet  venerabilior  Lare  dives  : 
qui  quamvis  periurus  erit,  sine  gente,  cru^ntus 
sanguine  fraterno,  fugitivus,  ne  tamen  illi 
tu  comes  exterior,  si  postulet,  ire  recuses.' 
utne  tegam  spurco  Damae  latus  ?  haud  ita  Troiae 
me  gessi,  certans  semper  melioribus.     *ergo 
pauper  eris.'    fortem  hoc  animum  tolerare  iubebo  :  ao 
et  quondam  maiora  tuli.     tu  protinus  unde 
divitias  aerisque  ruam  dic,  augur,  acervos. 
*dixi  equidem  et  dico.     captes  astutus  ubique 
testamenta  senum,  neu,  si  vafer  unus  et  alter 
insidiatorem  praeroso  fugerit  hamo, 
aut  spem  deponas  aut  artem  illusus  omittas. 
magna  minorve  foro  si  res  certabitur  olim, 

vivet  uter  locuples  sine  gnatis,  improbus,  ultro 
qui  meliorem  audax  vocet  in  ius,  illius  esto 
defensor :  fama  civem  causaque  priorem  30 

speme,  domi  si  gnatus  erit  fecundave  coniunx. 
**Quinte,"  puta,  aut  "Publi"  (gaudent  praenomine 

molles 
auriculae),  **  tibi  me  virtus  tua  fecit  amicum  : 
ius  anceps  novi,  causas  defendere  possum  : 
eripiet  quivis  oculos  citius  mihi  quam  te 
contemptum  cassa  nuce  pauperet :  haec  mea  cura  est, 
nequid  tu  perdas,  neu  sis  iocus."     ire  domum  atque 
pelliculam  curare  iube  ;  fi  cognitor  ipse, 
persta  atque  obdura,  seu  rubra  Canicula  findet 
infantis  statuas,  seu  pingui  tentus  omaso  40 

Furius  hibernas  cana  nive  conspuet  Alpis. 
"  nonne  vides'*  aliquis  cubito  stantem  prope  tangens 
inquiet,  **ut  patiens,  ut  amicis  aptus,  ut  acer?  " 
plures  adnabunt  thunni  et  cetaria  crescent. 
si  cui  praeterea  validus  male  filius  in  re 
praeclara  sublatus  aletur,  ne  manifestum 
caelibis  obsequium  nudet  te,  leniter  in  spem 
adrepe  officiosus,  ut  et  scribare  secundus 
heres  et,  siquis  casus  puerum  egerit  Orco, 
in  vacuum  venias :  perraro  haec  alea  fallit.  50 

qui  testamentum  tradet  tibi  cumque  legendum, 
abnuere  et  tabulas  a  te  removere  memento, 
sic  tamen  ut  limis  rapias  quid  prima  secundo 
cera  velit  versu  ;  solus,  multisne  coheres, 
veloci  percurre  oculo.     plerumque  recoctus 
scriba  ex  quinqueviro  corvum  deludet  hiantem, 
captatorque  dabit  risus  Nasica  Corano.' 
num  furis  an  prudens  ludis  me  obscura  canendo  ? 
•  o  Laertiade,  quicquid  dicam  aut  erit  aut  non : 
divinare  etenim  magnus  mihi  donat  Apollo.*  60 

quid  tamen  ista  velit  sibi  fabula,  si  licet,  ede. 

*  tenipore  quo  iuvenis  Parthis  horrendus,  ab  alto 
demissum  genus  Aenea,  tellure  raarique 
magnus  erit,  forti  nubet  procera  Corano 

filia  Nasicae,  metuentis  reddere  soldum. 

tum  gener  hoc  faciet :  tabulas  socero  dabit  atque 

ut  legat  orabit ;  multum  Nasica  negatas 

accipiet  tandem  et  tacitus  leget  invenietque 

nil  sibi  legatum  praeter  plorare  suisque. 

illud  ad  haec  iubeo  :  mulier  si  forte  dolosa  70 

libertusve  senem  delirum  temperet,  illis 

accedas  socius  ;  laudes,  lauderis  ut  absens. 

adiuvat  hoc  quoque  ;  sed  vincit  longe  prius  ipsum 

expugnare  caput.     scribet  mala  cannina  vecors : 

laudato.     scortator  erit :  cave  te  roget ;  ultro 

Penelopam  facilis  potiori  trade.*     putasne, 

perduci  poterit  tam  fnigi  tamque  pudica, 

quam  nequiere  proci  recto  depellere  cursu  ? 

*  venit  enim  magnum  donandi  parca  iuventus, 

nec  tantum  veneris  quantum  studiosa  culinae.  80 

sic  tibi  Penelope  frugi  est :  quae  si  semel  uno 

de  sene  gustarit  tecum  partita  lucellum, 

ut  canis  a  corio  numquam  absterrebitur  uncto. 

me  sene  quod  dicam  factum  est.  anus  improba  Thebis 

ex  testamento  sic  est  elata :  cadaver 

unctum  oleo  largo  nudis  umeris  tulit  heres, 

scilicet  elabi  si  posset  mortua  ;  credo, 

quod  nimium  institerat  viventi.     cautus  adito, 

neu  desis  operae  neve  immodeiatus  abundes  ; 

difficilem  et  morosum  ofTendes  garrulus  ultro :  90 

non  etiam  sileas.     Davus  sis  comicus,  atque 

stes  capite  obstipo,  multum  similis  metuenti. 

obsequio  grassare  ;  mone,  si  increbuit  aura, 

cautus  uti  velet  carum  caput ;  extrahe  turba 

oppositis  umeris  ;  aurem  substringe  loquaci. 
importunus  amat  laudari :  donec  *  ohe  iam  ! ' 
ad  caelum  manibus  sublatis  dixerit,  urgue  ; 
crescentem  tumidis  infla  sermonibus  utrem. 
cum  te  servitio  longo  curaque  levarit, 
et  certum  vigilans,  *  Quartae  sit  partis  UHxes  * 
*  audieris  *  heres  :   *  ergo  nunc  Dama  sodalis 
nusquam  est?  unde  mihi  tam  fortem  tamque  fidelem  ? ' 
sparge  subinde  et  si  paullum  potes  illacrimare ;  est 
gaudia  prodentem  voltum  celare.     sepulcrum 
permissum  arbitrio  sine  sordibus  exstrue :  funus 
egregie  factum  laudet  vicinia.     siquis 
forte  coheredum  senior  male  tussiet,  huic  tu 
dic,  ex  parte  tua  seu  fundi  sive  domus  sit 
emptor,  gaudentem  nummo  te  addicere.     sed  me 
imperiosa  trahit  Proserpina :  vive  valeque. 

VI.    T  T  OC  erat  in  votis :  modus  agri  non  ita  magnus, 
XJL   hortus  ubi  et  tecto  vicinus  iugis  aquae  fons 
et  pauUum  silvae  super  his  foret.     auctius  atque 
di  melius  fecere.     bene  est.     nil  amplius  oro, 
Maia  nate,  nisi  ut  propria  haec  mihi  munera  faxis. 
si  neque  maiorem  feci  ratione  mala  rem, 
nec  sum  facturus  vitio  culpave  minorem, 
si  veneror  stultus  nihil  horum,  *  o  si  angulus  ille 
proximus  accedat,  qui  nunc  denormat  agellum  ! 
o  si  umam  argenti  fors  quae  mihi  monstret,  ut  illi,    10 
thesauro  invento  qui  mercennarius  agrum 
illum  ipsum  mercatus  aravit,  dives  amico 
Hercule !  *  si  quod  adest  gratum  iuvat,  hac  prece  te  oro, 
pingue  pecus  domino  facias  et  cetera  praeter 
ingenium,  utque  soles  custos  mihi  maximus  adsis. 

ergo  ubi  me  in  montes  et  in  arcem  ex  urbe  removi, 

quid  prius  illustrem  satiris  musaque  pedestri  ? 

nec  mala  me  ambitio  perdit  nec  plumbeus  Auster 

autumnusque  gravis,  Libitinae  quaestus  acerbae. 

Matutine  pater,  seu  lane  libentius  audis, 

unde  homines  operum  primos  vitaeque  labores 

instituunt— sic  dis  placitum— tu  carminis  esto 

principium.     Romae  sponsorem  me  rapis  :  *eia, 

ne  prior  officio  quisquam  respondeat,  urgue.* 

sive  Aquilo  radit  terras  seu  bruma  nivalem 

interiore  diem  gyro  trahit,  ire  necesse  est. 

postmodo,  quod  mi  obsit,  clare  certumque  locuto 

luctandum  in  turba  et  facienda  iniuria  tardis. 

'quid  vis,  insane,  et  quas  res  agis?'  improbus  urguet 

iratis  precibus  :  *  tu  pulses  omne  quod  obstat,  30 

ad  Maecenatem  memori  si  mente  recurras.' 

hoc  iuvat  et  melli  est,  non  mentiar.     at  simul  atras 

ventum  est  Esquilias,  aliena  negotia  centum 

per  caput  et  circa  saliunt  latus.     *  ante  secundam 

Roscius  orabat  sibi  adesses  ad  Puteal  cras. 

de  re  communi  scribae  magna  atque  nova  te 

orabant  hodie  meminisses,  Quinte,  reverti. 

imprimat  his,  cura,  Maecenas  signa  tabellis. ' 

dixeris,  experiar  :  *  si  vis,  potes '  addit  et  instat. 

septimus  octavo  propior  iam  fugerit  annus  40 

ex  quo  Maecenas  me  coepit  habere  suorum 

in  numero,  dumtaxat  ad  hoc,  quem  tollere  raeda 

vellet  iter  faciens,  et  cui  concredere  nugas 

hocgenus:  'horaquotaest?  ThraexestGallinaSyropar? 

matutina  parum  cautos  iam  frigora  mordent ; ' 

ct  quae  rimosa  bene  deponuntur  in  aure. 

per  totum  hoc  tempus  subiectior  in  diem  et  horam 

invidiae  noster.     ludos  spectaverat  una, 

luserat  in  Campo :  '  Fortunae  filius  *  omnes. 

frigidus  a  Rostris  manat  per  compita  rumor  :  50 

quicumque  obvius  est,  me  consulit :  *  o  bone — nam  te 

scire,  deos  quoniam  propius  contingis,  oportet — 

numquid  de  Dacis  audisti?*  nil  equidem.     *  ut  tu 

semper  eris  derisor !  *  at  omnes  di  exagitent  me 

si  quicquam.     *  quid  ?  militibus  promissa  Triquetra 

praedia  Caesar  an  est  Itala  tellure  daturus  ? ' 

iurantem  me  scire  nihil  mirantur  ut  unum 

scilicet  egregii  mortalem  altique  silenti. 

perditur  haec  inter  misero  lux,  non  sine  votis : 

o  rus,  quando  ego  te  adspiciam?  quandoque  licebit  60 

nunc  veterum  libris,  nunc  somno  et  inertibus  horis 

ducere  sollicitae  iucunda  oblivia  vitae? 

o  quando  faba  Pythagorae  cognata  simulque 

uncta  satis  pingui  ponentur  holuscula  lardo  ? 

o  noctes  cenaeque  deum  !  quibus  ipse  meique 

ante  Larem  proprium  vescor,  vernasque  procaces 

pasco  libatis  dapibus,  cum  ut  cuique  libido  est 

siccat  inaequalis  calices  conviva  solutus 

legibus  insanis,  seu  quis  capit  acria  fortis 

pocula  seu  modicis  uvescit  laetius.     ergo  90 

sermo  oritur,  non  de  villis  domibusve  alienis, 

nec  male  necne  Lepos  saltet,  sed  quod  magis  ad  nos 

pertinet  et  nescire  malum  est  agitamus,  utrumne 

divitiis  homines  an  sint  virtute  beati, 

quidve  ad  amicitias,  usus  rectumne,  trahat  nos, 

et  quae  sit  natura  boni  summumque  quid  eius. 

Cervius  haec  inter  vicinus  garrit  anilis 

ex  re  fabellas.     siquis  nam  laudat  Arelli 

sollicitas  ignarus  opes,  sic  incipit,  *  olim 

rusticus  urbanum  murem  mus  paupere  fertur  80 

accepisse  cavo,  veterem  vetus  hospes  amicum, 

asper  et  attentus  quaesitis,  ut  tamen  artum 

solveret  hospitiis  animum.     quid  multa  ?  neque  ille 

sepositi  ciceris  nec  longae  invidit  avenae, 
aridum  et  ore  ferens  acinum  semesaque  lardi 
frusta  dedit,  cupiens  varia  fastidia  cena 
vincere  tangentis  male  singula  dente  superbo, 
cum  pater  ipse  domus  palea  porrectus  in  horna 
esset  ador  loliumque,  dapis  meliora  relinquens. 
tandem  urbanusad  hunc  **quid  te  iuvat"  inquit,  *'amice, 
praerupti  nemoris  patientem  vivere  dorso  ?  91 

vis  tu  homines  urbemque  feris  praeponere  silvis? 
carpe  viam,  mihi  crede,  comes  ;  terrestria  quando 
mortalis  animas  vivunt  sortita,  neque  ulla  est 
aut  magno  aut  parvo  leti  fuga :  quo,  bone,  circa, 
dum  licet,  in  rebus  iucundis  vive  beatus, 
vive  memor  quam  sis  aevi  brevis."     haec  ubi  dicta 
agrestem  pepulere,  domo  levis  exsilit :  inde 
ambo  propositum  peragunt  iter,  urbis  aventes 
moenia  nocturni  subrepere.     iamque  tenebat 
nox  medium  caeli  spatium,  aim  ponit  uterque 
in  locuplete  domo  vestigia,  rubro  ubi  cocco 
tincta  super  lectos  canderet  vestis  ebnmos, 
multaque  de  magna  superessent  fercula  cena, 
quae  procul  exstructis  inerant  hestema  canistris, 
ergo  ubi  purpurea  porrectum  in  veste  locavit 
agrestem,  veluti  succinctus  cursitat  hospes 
continuatque  dapes  nec  non  vemiliter  ipsis 
fungitur  officiis,  praelambens  omne  quod  adfert. 
ille  cubans  gaudet  mutata  sorte,  bonisque 
rebus  agit  laetum  convivam,  cum  subito  ingens 
valvamm  strepitus  lectis  excussit  utmmque. 
currere  per  totum  pavidi  conclave,  magisque 
cxanimes  trepidare,  simul  domus  alta  Molossis 
personuit  canibus.     tum  msticus  **  haud  mihi  vita 
est  opus  hac  "  ait  et  **  valeas  :  me  silva  cavusque 
tutus  ab  insidiis  tenui  solabitur  ervo."' 

VII.  *T  AMDUDUM  ausculto  et  cupiens  tibi  dicere 

JL  servus 

pauca  reformido.'     Davusne?  *ita,  Davus,  amicum 
mancipium  domino  et  frugi  quod  sit  satis,  hoc  est, 
ut  vitale  putes. '     age,  libertate  Decembri, 
quando  ita  maiores  voluerunt,  utere  ;  narra. 
*  pars  hominum  vitiis  gaudet  constanter  et  urguet 
propositum  ;  pars  multa  natat,  modo  recta  capessens, 
interdum  pravis  obnoxia.     saepe  notatus 
cum  tribus  anellis,  modo  laeva  Priscus  inani, 
vixit  inaequalis,  clavum  ut  mutaret  in  horas,  10 

aedibus  ex  magnis  subito  se  conderet  unde 
mundior  exiret  vix  libertinus  honeste, 
iam  moechus  Romae,  iam  mallet  doctus  Athenis 
vivere,  Vertumnis,  quotquot  sunt,  natus  iniquis. 
scurra  Volanerius,  postquam  illi  iusta  cheragra 
contudit  articulos,  qui  pro  se  tolleret  atque 
mitteret  in  phimum  talos,  mercede  diurna 
conductum  pavit ;  quanto  constantior  isdem 
in  vitiis,  tanto  levius  miser  ac  prior  ille 
qui  iam  contento,  iam  laxo  fune  laborat.'  20 

non  dices  hodie  quorsum  haec  tam  putida  tendant, 
furcifer  ?  *  ad  te,  inquam.'  quo  pacto,  pessime  ?  *  laudas 
fortunam  et  mores  antiquae  plebis  ;  et  idem, 
siquis  ad  illa  deus  subito  te  agat,  usque  recuses, 
aut  quia  non  sentis  quod  clamas  rectius  esse, 
aut  quia  non  firmus  rectum  defendis,  et  haeres 
nequiquam  caeno  cupiens  evellere  plantam. 
Romae  ms  optas,  absentem  msticus  urbem 
tollis  ad  astra  levis.     si  nusquam  es  forte  vocatus 
ad  cenam,  laudas  secumm  holus  ac,  velut  usquam     30 


I 


40 


220  Q,   HORATI  FLACCI  [vrr 

vinctus  eas,  ita  te  felicem  dicis  amasque 
quod  nusquam  tibi  sit  potandum.     iusserit  ad  se 
Maecenas  serum  sub  lumina  prima  venire 
conyivam  :  -nemon  oleum  fert  ocius?  ecquis 
audit  ?    cum  magno  blateras  clamore  fugisque. 
Mulvius  et  scurrae  tibi  non  referenda  precati 
discedunt.     **  etenim  fateor  me  "  dixerit  ille 
"duci  ventre  levem ;  nasum  nidore  supinor, 
imbecillus,  iners,  siquid  vis,  adde,  popino. 
tu  cum  sis  quod  ego  et  fortassis  nequior,  ultro 
insectere  velut  melior  verbisque  decoris 
obvolvas  vitium?"  quid,  si  me  stultior  ipso 
qumgentis  empto  drachmis  deprenderis  ?  aufer 
me  voltu  terrere  ;  manum  stomachumque  teneto, 
dum  quae  Crispini  docuit  me  ianitor  edo. 
te  coniunx  aliena  capit,  meretricula  Daviim. 
peccat  uter  nostrum  cruce  dignius  ?  acris  ubi  me 
natura  intendit,  sub  clara  nuda  lucerna 
quaecumque  excepit  turgentis  verbera  caudae. 
clumbus  aut  agitavit  equum  lasciva  supinum, 
dimittit  neque  famosum  neque  sollicitum  ne 
ditior  aut  formae  melioris  meiat  eodem. 
tu  cum  proiectis  insignibus,  anulo  equestri 
Romanoque  habitu,  prodis  ex  iudice  Dama 
turpis,  odoratum  caput  obscurante  lacema, 
non  es  quod  simulas?  metuens  induceris  atque 
altercante  libidinibus  tremis  ossa  pavore. 
quid  refert,  uri  virgis  ferroque  necari 
auctoratus  eas  an  turpi  clausus  in  arca, 
quo  te  demisit  peccati  conscia  erilis, 
contractum  genibus  tangas  caput  ?  estne  marito 
matronae  peccantis  in  ambo  iusta  potestas  ? 
in  corruptorem  vel  iustior.     illa  tamen  se 
non  habitu  mutatve  loco  peccatve  superne, 


VI  r.] 


SATIRARUM  LIBER  IL 


221 


SO 


60 


cum  te  formidet  mulier  neque  credat  amanti. 
ibis  sub  furcam  prudens  dominoque  furenti 
committes  rem  omnem  et  vitam  et  cum  corpore  famam. 
evasti.     credo,  metues  doctusque  cavebis  : 
quaeres  quando  iterum  paveas  iterumque  perire 
possis,  o  totiens  servus  !  quae  belua  ruptis,  70 

cum  semel  eifugit,  reddit  se  prava  catenis  ? 
**non  sum  moechus  "  ais  :  neque  ego  hercule  fur,  ubi 

vasa 
praetereo  sapiens  argentea.     tolle  periclum  : 
iam  vaga  prosiliet  frenis  natura  remotis. 
tune  mihi  dominus,  rerum  imperiis  hominumque 
tot  tantisque  minor,  quem  ter  vindicta  quaterque 
imposita  liaud  umquam  misera  formidine  privet  ? 
adde  super  dictis  quod  non  levius  valeat :  nam, 
sive  vicarius  est  qui  servo  paret,  uti  mos 
vester  ait,  seu  conservus,  tibi  quid  sum  ego  ?  nempe    8c 
tu,  mihi  qui  imperitas,  aliis  servis  miser  atque 
duceris  ut  nervis  alienis  mobile  lignum. 
quisnam  igitur  liber  ?  sapiens,  sibi  qui  imperiosus, 
quem    neque   pauperies   neque   mors   neque   vincula 

terrent, 
responsare  cupidinibus,  contemnere  honores 
fortis,  et  in  se  ipso  totus  teres  atque  rotundus, 
externi  nequid  valeat  per  leve  morari, 
in  quem  manca  ruit  semper  Fortuna.     potesne 
ex  his  ut  proprium  quid  noscere  ?  quinque  talenta 
poscit  te  mulier,  vexat  foribusque  repulsum  90 

perfundit  gelida,  rursus  vocat.     eripe  turpi 
colla  iugo,  **liber,  liber  sum  "  dic  age.     non  quis  : 
urguet  enim  dominus  mentem  non  lenis  et  acris 
subiectat  lasso  stimulos  versatque  negantem. 
vel  cum  Pausiaca  torpes,  insane,  tabella, 
qui  peccas  minus  atque  ego,  cum  Fulvi  Rutubaeque 

aut  Placideiani  contento  poplite  miror 

proelia  rubrica  picta  aut  carbone,  velut  si 

re  vera  pugnent,  feriant  vitentque  moventes 

arma  viri  ?  nequam  et  cessator  Davus  :  at  ipsc         xoo 

subtilis  veterum  iudex  et  callidus  audis. 

nil  ego,  si  ducor  libo  fumante  :  tibi  ingens 

virtus  atque  animus  cenis  responsat  opimis  ? 

obsequium  ventris  mihi  perniciosius  est  cur  ? 

tergo  plector  enim.     qui  tu  impunitior  illa 

quae  parvo  sumi  nequeunt  obsonia  captas  ? 

nempe  inamarescunt  epulae  sine  fine  petitae, 

illusique  pedes  vitiosum  ferre  recusant 

corpus.     an  hic  peccat,  sub  noctem  qui  puer  uvam 

furtiva  mutat  strigili  ?  qui  praedia  vendit,  „o 

nil  servile  gulae  parens  habet  ?  adde  quod  idem 

non  horam  tecum  esse  potes,  non  otia  recte 

ponere,  teque  ipsum  vitas  fugitivus  et  erro, 

iam  vino  quaerens,  iam  somno  fallere  curam  ; 

frustra  :  nam  comes  atra  premit  sequiturque  fugacem.' 

unde    mihi    lapidem?     'quorsum    est    opus?'    unde 

sagittas  ? 
'aut  insanit  homo  aut  versus  facit.'    ocius  hinc  te 
ni  rapis,  accedes  opera  agro  nona  Sabino. 


VIII.    T  T  T  Nasidieni  iuvit  te  cena  beati  ? 

\J    nam  mihi  convivam  quaerenti  dictus  here 
illic 
de  medio  potare  die.     *  sic  ut  mihi  numquam 
in  vita  fuerit  melius.*     dic,  si  grave  non  est, 
quae  prima  iratum  ventrem  placaverit  esca. 
'  in  primis  Lucanus  aper  :  leni  fuit  Austro 
captus,  ut  aiebat  cenae  pater  :  acria  circum 

rapula,  lactucae,  radices,  qualia  lassum 

pervellunt  stomachum,  siser,  allec,  faecula  Coa. 

his  ubi  sublatis  puer  alte  cinctus  acernam  10 

gausape  purpureo  mensam  pertersit,  et  alter 

sublegit  quodcumque  iaceret  inutile  quodque 

posset  cenantis  offendere,  ut  Attica  virgo 

cum  sacris  Cereris  procedit  fuscus  Hydaspes 

Caecuba  vina  ferens,  Alcon  Chium  maris  expers. 

hic  erus  *' Albanum,  Maecenas,  sive  Falemum 

te  magis  appositis  delectat,  habemus  utrumque."  * 

divitias  miseras  !  sed  quis  cenantibus  una, 

Fundani,  pulchre  fuerit  tibi,  nosse  laboro. 

'  summus  ego,  et  prope  me  Viscus  Thurinus,  et  infra,  20 

si  memini,  Varius,  cum  Servilio  Balatrone 

Vibidius,  quas  Maecenas  adduxerat  umbras. 

Nomentanus  erat  super  ipsum,  Porcius  infra, 

ridiculus  totas  simul  absorbere  placentas. 

Nomentanus  ad  hoc,  qui,  siquid  forte  lateret, 

indice  monstraret  digito  :  nam  cetera  turba, 

nos,  inquam,  cenamus  avis,  conchylia,  piscis, 

longe  dissimilem  noto  celantia  sucum ; 

ut  vel  continuo  patuit,  cum  passeris  atque 

ingustata  mihi  porrexerat  ilia  rhombi.  30 

post  hoc  me  docuit  melimela  rubere  minorem 

ad  lunam  delecta :  quid  hoc  intersit  ab  ipso 

audieris  melius.     tum  Vibidius  Balatroni : 

**nos  nisi  damnose  bibimus,  moriemur  inulti," 

et  calices  poscit  maiores.     vertere  pallor 

tum  parochi  faciem,  nil  sic  metuentis  ut  acris 

potores,  vel  quod  maledicunt  liberius,  vel 

fervida  quod  subtile  exsurdant  vina  palatum. 

invertunt  Allifanis  vinaria  tota 

Vibidius  Balatroque,  secutis  omnibus  ;  imi  40 

convivae  lecti  nihilum  nocuere  lagoenis. 

adfertur  squillas  inter  murena  natantis 

in  patina  porrecta.  sub  hoc  erus  **  haec  gravida  "  inquit 

**capta  est,  deterior  post  partum  came  futura. 

his  mixtum  ius  est :  oleo  quod  prima  Venafri 

pressit  cella,  garo  de  sucis  piscis  Hiberi, 

vino  quinquenni,  verum  citra  mare  nato, 

dum  coquitur— cocto  Chium  sic  convenit  ut  non 

hoc  magis  ullum  aliud,— pipere  albo,  non  sine  aceto 

quod  Methymnaeam  vitio  mutaverit  uvam.  50 

erucas  virides,  inulas  ego  primus  amaras 

monstravi  incoquere  ;  inlutos  Curtillus  echinos, 

ut  melius  muria  quod  testa  marina  remittat." 

interea  suspensa  gravis  aulaea  ruinas 

in  patinam  fecere,  trahentia  pulveris  atri 

quantum  non  Aquilo  Campanis  excitat  agris. 

nos  maius  veriti,  postquam  nihil  esse  pericli 

sensimus,  erigimur  :  Rufus  posito  capite,  ut  si 

filius  immaturus  obisset,  flere.     quis  esset 

finis,  ni  sapiens  sic  Nomentanus  amicum  60 

tolleret :  **heu,  Fortuna,  quis  est  crudelior  in  nos 

te  deus  ?  ut  semper  gaudes  illudere  rebus 

humanis  !  "  Varius  mappa  compescere  risum 

vix  poterat.     Balatro,  suspendens  omnia  naso, 

**haec  est  condicio  vivendi "  aiebat,  "eoque 

responsura  tuo  numquam  est  par  fama  labori. 

tene,  ut  ego  accipiar  laute,  torquerier  omni 

sollicitudine  districtum,  ne  panis  adustus, 

ne  male  conditum  ius  apponatur,  ut  omnes 

praecincti  recte  pueri  comptique  ministrent  ?  70 

adde  hos  praeterea  casus,  aulaea  ruant  si, 

ut  modo ;  si  patinam  pede  lapsus  frangat  agaso. 

sed  convivatoris,  uti  ducis,  ingenium  res 

adversae  nudare  solent,  celare  secundae." 

Nasidienus  ad  haec  **tibi  di  quaecumque  preceris 

commoda  dent ;  ita  vir  bonus  es  convivaque  comis  :  " 

et  soleas  poscit.     tum  in  lecto  quoque  videres 

stridere  secreta  divisos  aure  susurros.* 

nullos  his  maliem  ludos  spectasse  :  sed  illa 

redde  age  quae  deinceps  risisti.      *  Vibidius  dum       80 

quaerit  de  pueris  num  sit  quoque  fracta  lagoena, 

quod  sibi  poscenti  non  dantur  pocula,  dumque 

ridetur  fictis  rerum,  Balatrone  secundo, 

Nasidiene,  redis  mutatae  frontis,  ut  arte 

emendaturus  fortunam.     deinde  secuti 

mazonomo  pueri  magno  discerpta  ferentes 

membra  gruis  sparsi  sale  multo  non  sine  farre, 

pinguibus  et  ficis  pastum  iecur  anseris  albae, 

et  leporum  avolsos,  ut  multo  suavius,  armos," 

quara  si  cuni  lumbis  quis  edit.     tum  pectore  adusto  90 

vidimus  et  merulas  poni  et  sine  clune  palumbis ; 

suavis  res,  si  non  causas  narraret  earum  et 

naturas  dominus  :  quem  nos  sic  fugimus  ulti 

ut  nihil  omnino  gustaremus,  velut  illis 

Canidia  adflasset  peior  serpentibus  Afris.' 

I.    TTJRIMA  dicte  mihi,  summa  dicende  camena, 

JL      spectatum  satis  et  donatum  iam  rude  quaeris, 
Maecenas,  iterum  antiquo  me  includere  ludo. 
non  eadem  est  aetas,  non  mens.     Veianius,  armis 
Herculis  ad  postem  fixis,  latet  abditus  agro, 
ne  populum  extrema  totiens  exoret  harena. 
est  mihi  purgatam  crebro  qui  personet  aurem, 
*  solve  senescentem  mature  sanus  equum,  ne 
peccet  ad  extremum  ridendus  et  ilia  ducat.* 
nunc  itaque  et  versus  et  cetera  ludicra  pono :  lo 

quid  verum  atque  decens  curo  et  rogo  et  omnis  in  hoc 

sum  : 
condo  et  compono  quae  mox  depromere  possim. 
ac  ne  forte  roges  quo  me  duce,  quo  lare  tuter  ; 
nuUius  addictus  iurare  in  verba  magistri, 
quo  me  cumque  rapit  tempestas,  deferor  hospes. 
nunc  agilis  fio  et  mersor  civilibus  undis, 
virtutis  verae  custos  rigidusque  satelles ; 
nunc  in  Aristippi  furtim  praecepta  relabor, 

et  mihi  res,  non  me  rebus  subiungere  conor. 

ut  nox  longa  quibus  mentitur  amica,  diesque 

longa  videtur  opus  debentibus,  ut  piger  annus 

pupillis  quos  dura  premit  custodia  matrum, 

sic  mihi  tarda  fluunt  ingrataque  tempora,  quae  spem 

consiliumque  morantur  agendi  naviter  id  quod 

aeque  pauperibus  prodest,  locupletibus  aeque, 

aeque  neglectum  pueris  senibusque  nocebit. 

restat  ut  his  ego  me  ipse  regam  solerque  elementis. 

non  possis  oculo  quantum  contendere  Lynceus, 

non  tamen  idcirco  contemnas  lippus  inungui ; 

nec,  quia  desperes  invicti  membra  Glyconis, 

nodosa  corpus  nolis  prohibere  cheragra. 

est  quadam  prodire  tenus,  si  non  datur  ultra. 

fervet  avaritia  miseroque  cupidine  pectus  : 

sunt  verba  et  voces  quibus  hunc  lenire  dolorem 

possis  et  magnam  morbi  deponere  partem. 

laudis  amore  tumes  :  sunt  certa  piacula  quae  te 

ter  pure  lecto  poterunt  recreare  libello. 

invidus,  iracundus,  iners,  vinosus,  amator, 

nemo  adeo  ferus  est  ut  non  mitescere  possit, 

si  modo  culturae  patientem  commodet  aurem. 

virtus  est  vitium  fugere,  et  sapientia  prima 

stultitia  caruisse.     vides,  quae  maxima  credis 

esse  mala,  exiguum  censum  turpemque  repulsam, 

quanto  devites  animi  capitisque  labore  ; 

impiger  extremos  curris  mercator  ad  Indos, 

per  mare  pauperiem  fugiens,  per  saxa,  per  ignis  : 

ne  cures  ea,  quae  stulte  miraris  et  optas, 

discere  et  audire  et  meliori  credere  non  vis  ? 

quis  circum  pagos  et  circum  compita  pugnax 

magna  coronari  contemnat  Olympia,  cui  spes, 

cui  sit  condicio  dulcis  sine  pulvere  palmae  ? 

vilius  argentum  est  auro,  virtutibus  aurum. 


40 


so 

*  o  cives,  cives,  quaerenda  pecunia  primum  est ; 
virtus  post  nummos  : '  haec  lanus  summus  ab  imo 
prodocet,  haec  recinunt  iuvenes  dictata  senesque 
laevo  suspensi  loculos  tabulamque  lacerto. 

est  animus  tibi,  sunt  mores,  est  lingua  fidesque  ; 

sed  quadringentis  sex  septem  milia  desunt  : 

plebs  eris.     at  pueri  ludentes  *  rex  eris  '  aiunt, 

*si  recte  facies.'     hic  murus  aeneus  esto,  60 

nil  conscire  sibi,  nulla  pallescere  culpa. 

Roscia,  dic  sodes,  melior  lex  an  puerorum  est 

nenia,  quae  regnum  recte  facientibus  offert, 

et  maribus  Curiis  et  decantata  Camillis  ? 

isne  tibi  melius  suadet  qui,  rem  facias,  rem, 

si  possis,  recte,  si  non,  quocumque  modo  rem, 

ut  propius  spectes  lacrimosa  poemata  Pupi ; 

an  qui  Fortunae  te  responsare  superbae 

liberum  et  erectum  praesens  hortatur  et  aptat  ? 

quodsi  me  populus  Romanus  forte  roget,  cur  70 

non  ut  porticibus  sic  iudiciis  fruar  isdem, 

nec  sequar  aut  fugiam  quae  diligit  ipse  vel  odit, 

olim  quod  -volpes  aegroto  cauta  leoni 

respondit  referam  :  *  quia  me  vestigia  terrent, 

omnia  te  adversum  spectantia,  nulla  retrorsum.* 

belua  multorum  es  capitum.      nam  quid  sequar  aut 

quem? 
pars  hominum  gestit  conducere  publica  ;  sunt  qui 
crustis  et  pomis  viduas  venentur  avaras, 
excipiantque  senes  quos  in  vivaria  mittant ; 
multis  occulto  crescit  res  fenore.     verum  80 

esto  aliis  alios  rebus  studiisque  teneri : 
idem  eadem  possunt  horam  durare  probantes  ? 

*  nullus  in  orbe  sinus  Bais  praelucet  amoenis  * 
si  dixit  dives,  lacus  et  mare  sentit  amorem 
festinantis  eri :  cui  si  vitiosa  libido 

fecerit  auspicium  :   *  cras  ferramenta  Teanum 

tolletis,  fabri/     lectus  genialis  in  aula  est : 

nil  ait  esse  prius,  melius  nil  caelibe  vita  : 

si  non  est,  iurat  bene  solis  esse  maritis. 

quo  teneam  voltus  mutantem  Protea  nodo  ?  90 

quid  pauper  ?  ride  :  mutat  cenacula,  lectos, 

balnea,  tonsores,  conducto  navigio  aeque 

nauseat  ac  locuples,  quem  ducit  priva  triremis. 

si  curatus  inaequali  tonsore  capillos 

occurri,  rides  ;  si  forte  subucula  pexae 

trita  subest  tunicae  vel  si  toga  dissidet  impar, 

rides:  quid,  mea  cum  pugnat  sententia  secum, 

quod  petiit  spernit,  repetit  quod  nuper  omisit, 

aestuat  et  vitae  disconvenit  ordine  toto, 

dii  uit,  aedificat,  mutat  quadrata  rotundis  ?  xoo 

insanire  putas  sollemnia  me  neque  rides, 

nec  medici  credis  nec  curatoris  egere 

a  praetore  dati,  rerum  tutela  meanim 

cum  sis  et  prave  sectum  stomacheris  ob  unguem 

de  te  pendentis,  te  respicientis  amici. 

ad  summam,  sapiens  uno  minor  est  love,  dives, 

liber,  honoratus,  pulcher,  rex  denique  regum, 

praccipue  sanus,  nij>i  cum  pituita  molesta  est. 


II. 


np^ROIANI  belli  scriptorem,  Maxime  Lolli, 


dum  tu  declamas  Romae,  Praeneste  relegi : 
qui  quid  sit  pulchrum,  quid  turpe,  quid  utile,  quid  non, 
planius  ac  melius  Chrysippo  et  Crantore  dicit. 
cur  ita  crediderim,  nisi  quid  te  detinet,  audi. 
fabula,  qua  Paridis  propter  narratur  amorem 
Graecia  barbariae  lento  collisa  duello, 
stultorum  regum  et  populorum  coatinet  aestus. 

Antenor  censet  belli  praecidere  causam. 

quid  Paris  ?  ut  salvus  regnet  vivatque  beatus  10 

cogi  posse  negat.     Nestor  componere  lites 

inter  Peliden  festinat  et  inter  Atriden  : 

hunc  amor,  ira  quidem  communiter  urit  utrumque. 

quicquid  delirant  reges,  plectuntur  Achivi. 

seditione,  dolis,  scelere  atque  libidine  et  ira 

Iliacos  intra  muros  peccatur  et  extra. 

rursus  quid  virtus  et  quid  saprentia  possit, 

utile  proposuit  nobis  exemplar  Ulixen, 

qui  domitor  Troiae  multorum  providus  urbes 

et  mores  hominum  inspexit,  latumque  per  aequor,      20 

dum  sibi,  dum  sociis  reditum  parat,  aspera  multa 

pertulit,  adversis  rerum  inmersabilis  undis. 

Sirenum  voces  et  Circae  pocula  nosti  : 

quae  si  cum  sociis  stultus  cupidusque  bibisset, 

sub  domina  meretrice  fuisset  turpis  et  excors, 

vixisset  canis  immundus  vel  amica  luto  sus. 

nos  numerus  sumus  et  fruges  consumere  nati, 

sponsi  Penelopae  nebulones,  Alcinoique 

in  cute  curanda  plus  aequo  operata  iuventus, 

cui  pulcrum  fuit  in  medios  dormire  dies  et  30 

ad  strepitum  citharae  cessatum  ducere  curam* 

ut  iugulent  hominem  surgunt  de  nocte  latrones  : 

ut  te  ipsum  serves  non  expergisceris  ?  atqui 

si  noles  sanus,  curres  hydropicus  ;  et  ni 

posces  ante  diem  librum  cum  lumine,  si  non 

intendes  animum  studiis  et  rebus  honestis, 

invidia  vel  amore  vigil  torquebere.     nam  cur 

quae  laedunt  oculum  festinas  demere  ;  siquid 

est  animum,  differs  curandi  tempus  in  annum  ? 

dimidium  facti  qui  coepit  habet ;  sapere  aude  :  40 

incipe.     qui  recte  vivendi  prorogat  horam, 

rusticus  exspectat  dum  defluat  amnis :  at  ille 

labitur  et  labetur  in  omne  volubilis  aevum. 
quaeritur  argentum  puerisque  beata  creandis 
uxor,  et  incultae  pacantur  vomere  silvae. 
quod  satis  est  cui  contingit,  nihil  amplius  optet. 
non  domus  et  fundus,  non  aeris  acervus  et  auri 
aegroto  domini  deduxit  corpore  febris, 
non  animo  curas  :  valeat  possessor  oportet, 
si  comportatis  rebus  bene  cogitat  uti. 
qui  cupit  aut  metuit,  iuvat  illum  sic  domus  et  res 
ut  lippum  pictae  tabulae,  fomenta  podagrum, 
aunculas  citharae  collecta  sorde  dolentis. 
sincerum  est  nisi  vas,  quodcumque  infundis  acescit. 
sperne  voluptates  :  nocet  empta  dolore  voluptas. 
semper  avarus  eget :  certum  voto  pete  finem. 
invidus  alterius  macrescit  rebus  opimis  : 
invidia  Siculi  non  invenere  tyranni 
maius  tormentum.     qui  non  moderabitur  irae, 
infectum  volet  esse  dolor  quod  suaserit  et  mens, 
dum  poenas  odio  per  vim  festinat  inulto. 
ira  furor  brevis  est :  animum  rege  ;  qui  nisi  paret, 
imperat ;  hunc  frenis,  hunc  tu  compesce  catena. 
fingit  equum  tenera  docilem  cervice  magister 
ire  viam  qua  monstret  eques  :  venaticus,  ex  quo 
tempore  cervinam  pellem  latravit  in  aula, 
militat  in  silvis  catulus.     nunc  adbibe  puro 
pectore  verba  puer,  nunc  te  melioribus  ofTer. 
quo  semel  est  imbuta  recens,  servabit  odorem 
testa  diu.     quodsi  cessas  aut  strenuus  anteis, 
nec  tardem  opperior  nec  praecedentibus  insto. 

III.  T  ULI  Flore,  quibus  terrarum  militet  oris 

X    Claudius  Augusti  privignus,  scire  laboro. 
Thracane  vos  Hebrusque  nivali  compede  vinctus, 
an  freta  vicinas  inter  currentia  turris, 
an  pingues  Asiae  campi  collesque  morantur? 
quid  studiosa  cohors  operum  struit  ?  hoc  quoque  curo. 
quis  sibi  res  gestas  Augusti  scribere  sumit  ? 
bella  quis  et  paces  longum  diffundit  in  aevum  ? 
quid  Titius,  Romana  brevi  venturus  in  ora  ? 
Pindarici  fontis  qui  non  expalluit  haustus,  10 

fastidire  lacus  et  rivos  ausus  apertos. 
ut  valet  ?  ut  meminit  nostri  ?  fidibusne  Latinis 
Thebanos  aptare  modos  studet  auspice  Musa, 
an  tragica  desaevit  et  ampullatur  in  arte  ? 
quid  mihi  Celsusagit?  monitus  multumque  monendus, 
privatas  ut  quaerat  opes  et  tangere  vitet 
scripta  Palatinus  quaecumque  recepit  Apollo  ; 
ne,  si  forte  suas  repetitum  venerit  olim 
grex  avium  plumas,  moveat  comicula  risum 
furtivis  nudata  coloribus.     ipse  quid  audes  ? 
quae  circumvolitas  agilis  thyma  ?  non  tibi  parvum 
ingenium,  non  incultum  est  et  turpiter  hirtum  : 
seu  linguam  causis  acuis,  seu  civica  iura 
respondere  paras  ;  seu  condis  amabile  carmen, 
prima  feres  hederae  victricis  praemia.     quodsi 
frigida  curarum  fomenta  relinquere  posses, 
quo  te  caelestis  sapientia  duceret,  ires. 
hoc  opus,  hoc  studium  parvi  properemus  et  ampli, 
si  patriae  volumus,  si  nobis  vivere  cari. 
debes  hoc  etiam  rescribere,  sit  tibi  curae 
quantae  conveniat  Munatius.     an  male  sarta 


20 


30 


236 


Q.   HORATI  FLACCI 


gratia  nequiquam  coit  et  rescinditur,  ac  vos 
seu  calidus  sanguis  seu  rerum  inscitia  vexat 
indomita  cervice  feros  ?  ubicumque  locorum 
▼ivitis,  indigni  fratemum  rumpere  foedus, 
pascitur  in  vestrum  reditum  votiva  iuvenca. 

•    A  ^^f'  nostrorum  sermonum  candide  iudex, 

r\  quidnunctedicamfacereinregionePedana? 
scribere  quod  Cassi  Parmensis  opuscula  vincat, 
an  tacitum  silvas  inter  reptare  salubris, 
curantem  quidquid  dignum  sapiente  bonoque  est  ? 
non  tu  corpus  eras  sine  pectore  :  di  tibi  formam, 
di  tibi  divitias  dederunt  artemque  fruendi. 
quid  voveat  dulci  nutricula  maius  alumno, 
qui  sapere  et  fari  possit  quae  sentiat,  et  cui 
gratia,  fama,  valetudo  contingat  abunde,  ,© 

et  mundus  victus,  non  deficiente  crumena  ? 
inter  spem  curamque,  timores  inter  et  iras 
omnem  crede  diem  tibi  diluxisse  supremum  : 
grata  superveniet  quae  non  sperabitur  hora. 
me  pinguem  et  nitidum  bene  curata  cute  vises, 
cum  ridere  voles,  Epicuri  de  grege  porcum. 


iamdudum  splendet  focus  et  tibi  munda  supellex. 
mitte  levis  spes  et  certamina  divitiarum 
et  Moschi  causam  :  cras  nato  Caesare  festus 
dat  veniam  somnumque  dies  ;  impune  licebit 
festivam  sermone  benigno  tendere  noctem. 
quo  mihi  fortuna,  si  non  conceditur  uti  ? 
parcus  ob  heredis  curam  nimiumque  severus 
adsidet  insano.     potare  et  spargere  flores 
incipiam  patiarque  vel  inconsultus  haberi. 
quid  non  ebrietas  dissignat  ?  operta  recludit, 
spes  iubet  esse  ratas,  ad  proelia  trudit  inertem, 
sollicitis  animis  onus  eximit,  addocet  artes. 
fecundi  calices  quem  non  fecere  disertum  ? 
contracta  quem  non  in  paupertate  solutum  ? 
haec  ego  procurare  et  idoneus  imperor  et  non 
invitus,  ne  turpe  toral,  ne  sordida  mappa 
corruget  naris,  ne  non  et  cantharus  et  lanx 
ostendat  tibi  te,  ne  fidos  inter  amicos 
sit  qui  dicta  foras  eliminet,  ut  coeat  par 
iungaturque  pari.     Butram  tibi  Septiciumque 
et  nisi  cena  prior  potiorque  puella  Sabinum 
detinet  adsumam.     locus  est  et  pluribus  umbris  : 
sed  nimis  arta  premunt  olidae  convivia  caprae. 
tu  quotus  esse  velis  rescribe,  et  rebus  omissis 
atria  seiTantem  postico  falle  clientem. 

V. 


SI  potes  Archiacis  conviva  recumbere  lectis 
] 


nec  modica  cenare  times  holus  omne  patella, 
supremo  te  sole  domi,  Torquate,  manebo. 
vina  bibes  iterum  Tauro  diffusa  palustris 
inter  Minturnas  Sinuessanumque  Petrinum. 
si  melius  quid  habes  arcesse,  vel  imperium  fer. 


VI 


NIL  admirari  prope  res  est  una,  Numici, 
solaque  quae  possit  facere  et  servare  beatum. 


hunc  solem  et  stellas  et  decedentia  certis 
tempora  momentis  sunt  qui  formidine  nulla 
imbuti  spcctent.     quid  censes  munera  terrae  ? 
quid  maris  extremos  Arabas  ditantis  ei  Indos  ? 

ludicra  quid,  plausus  et  amici  dona  Quiritis  ? 
quo  spectanda  modo,  quo  sensu  credis  et  ore  ? 
qui  timet  his  adversa,  fere  miratur  eodem 
quo  cupiens  pacto  :  pavor  est  utrobique  molestus, 
improvisa  simul  species  exterret  utrumque. 
gaudeat  an  doleat,  cupiat  metuatne,  quid  ad  rem 
si  quicquid  videt  melius  peiusve  sua  spe, 
defixis  oculis  animoque  et  corpore  torpet  ? 
insani  sapiens  nomen  ferat,  aequus  iniqui, 
ultra  quam  satis  est  virtutem  si  petat  ipsam. 
1  nunc,  argentum  et  marmor  vetus  aeraque  et  artes 
suspice,  cum  gemmis  Tyrios  mirare  colo:  es  ; 
gaude  quod  spectant  oculi  te  mille  loquentem  ; 
navus  mane  Forum  et  vespertinus  pete  tectum,' 
ne  plus  frumenti  dotalibus  emetat  agris 
Mutus  et— indignum,  quod  sit  peiorlbus  ortus^ 
hic  tibi  sit  potius  quam  tu  mirabilis  illi. 
quicquid  sub  terra  est,  in  apricum  proferet  aetas 
defodiet  condetque  nitentia.     cum  bene  notum  ' 
porticus  Agrippae  et  via  te  conspexerit  Appi, 
ire  tamen  restat  Numa  quo  devenit  et  Ancus. 
si  latus  aut  renes  morbo  temptantur  acuto, 
quaere  fugam  morbi.     vis  recte  vivere:  quis  non  ? 
si  virtus  hoc  una  potest  dare,  fortis  omissis 
hoc  age  deliciis.     virtutem  verba  putas  et 
lucum  ligna  :  cave  ne  portus  occupet  alter, 
ne  Cibyratica,  ne  Bithyna  negotia  perdas  ; 
mille  talenta  rotundentur,  totidem  altera,  porro  et 
tertia  succedant,  et  quae  pars  quadret  acervum. 
scilicet  uxorem  cum  dote  fidemque  et  amicos 
et  genus  et  formam  regina  Pecunia  donat, 
ac  bene  nummatum  decorat  Suadela  Venusque. 
mancipiis  locuples  eget  aeris  Cappadocum  rex  : 
ne  fueris  hic  tu.     chlamydes  LucuIIus,  ut  aiunt, 

si  posset  centum  scaenae  praebere  rogatus, 

*  qui  possum  tot  ? '  ait :  *  tamen  et  quaeram  et  quot 

habebo 
mittam.*    post  paullo  scribit  sibi  milia  quinque 
csse  domi  chlamydum  ;  partem  vel  tolleret  omnis. 
exilis  domus  est,  ubi  non  et  multa  supersunt 
et  dominum  fallunt  et  prosunt  furibus.     ergo 
si  res  sola  potest  facere  et  servare  beatum, 
hoc  primus  repetas  opus,  hoc  postremus  omittas. 
si  fortunatum  species  et  gratia  praestat, 
mercemur  servum  qui  dictet  nomina,  laevum  50 

qui  fodicet  latus  et  cogat  trans  pondera  dextram 
porrigere  :  *hic  multum  in  Fabia  valet,  ille  Velina  ; 
cui  libet  hic  fascis  dabit  eripietque  curule 
cui  volet  importunus  ebur.'    frater,  pater  adde  ; 
ut  cuique  est  aetas,  ita  quemque  facetus  adopta. 
si  bene  qui  cenat  bene  vivit,  lucet,  eamus 
quo  ducit  gula  ;  piscemur,  venemur,  ut  olim 
Gargilius,  qui  mane  plagas,  venabula,  servos, 
differtum  transire  Forum  populumque  iubebat, 
unus  ut  e  multis  populo  spectante  referret  60 

emptum  mulus  aprum.     crudi  tumidique  lavemur, 
quid  deceat  quid  non  obUti,  Caerite  cera 
digni,  remigium  vitiosum  Ithacensis  Ulixi, 
cui  potior  patria  fuit  interdicta  voluptas. 
si,  Mimnermus  uti  censet,  sine  amore  iocisque 
nil  est  iucundum,  vivas  in  amore  iocisque. 
vive,  vale.     siquid  novisti  rectius  istis, 
candidus  imperti ;  si  non,  his  utere  mecum. 

VII.  /^UINQUE    dies   tibi    pollicitus    me    rure 

V^  futurum, 

Sextilem  totum  mendax  desideror.     atqui, 
si  me  vivere  vis  sanum  recteque  valentem, 
quam  mihi  das  aegro,  dabis  aegrotare  timenti, 
Maecenas,  veniam,  dum  ficus  prima  calorque 
dissignatorem  decorat  lictoribus  atris, 
dum  pueris  omnis  pater  et  matercula  pallet, 
officiosaque  sedulitas  et  opella  forensis 
adducit  febris  et  testamenta  resignat. 
quod  si  bruma  nives  Albanis  illinet  agris,  10 

ad  mare  descendet  vates  tuus,  et  sibi  parcet 
contractusque  leget ;  te,  dulcis  amice,  reviset 
cum  Zephyris,  si  concedes,  et  hirundine  prima. 
non  quo  more  piris  vesci  Calaber  iubet  hospes 
tu  me  fecisti  locupletem.      *  vescere  sodes.' 

*  iam  satis  est.'     *  at  tu  quantum  vis  tolle.*     'benigne.' 

*  non  invisa  feres  pueris  munuscula  parvis.' 

'  tam  teneor  dono  quam  si  dimittar  onustus.* 

*  ut  libet  :  haec  porcis  hodie  comedenda  relinques. ' 
prodigus  et  stultus  donat  quae  spernit  et  odit :  20 
haec  seges  ingratos  tulit  et  feret  omnibus  annis. 

vir  bonus  et  sapiens  dignis  ait  esse  paratus  : 

nec  tamen  ignorat  quid  distent  aera  lupinis. 

dignum  praestabo  me  etiam  pro  laude  merentis. 

quodsi  me  noles  usquam  discedere,  reddes 

forte  latus,  nigros  angusta  fronte  capillos, 

reddes  dulce  loqui,  reddes  ridere  decorum  et 

inter  vina  fugam  Cinarae  maerere  protervae. 

forte  per  angustam  tenuis  volpecula  rimam 

repserat  in  cumeram  frumenti,  pastaque  rursus  ^o 

ire  foras  pleno  tendebat  corpore  frustra. 

cui  mustela  procul  '  si  vis'  ait  *  effugere  istinc, 

macra  cavum  repetes  artum,  quem  macra  subisti.' 

hac  ego  si  compellor  imagine,  cuncta  resigno  ; 

nec  somnum  piebis  laudo  satur  altilium,  nec 

otia  divitiis  Arabum  liberrima  muto. 

saepe  verecundum  laudasti,  rexque  paterque 

audisti  coram,  nec  verbo  parcius  absens  : 

inspice  si  possum  donata  reponere  laetus. 

haud  male  Telemachus,  proles  patientis  Ulixi  :  40 

*  non  est  aptus  equis  Ithace  locus,  ut  neque  planis 
porrectus  spatiis  nec  multae  prodigus  herbae : 
Atride,  magis  apta  tibi  tua  dona  relinquam.' 
parvum  parva  decent  :  mihi  iam  non  regia  Roma, 
sed  vacuum  Tibur  placet  aut  imbelle  Tarentum. 
strenuus  et  fortis  causisque  Philippus  agendis 
clarus,  ab  officiis  octavam  circiter  horam 

dum  redit  atque  Foro  nimium  distare  Carinas 
iam  grandis  natu  queritur,  conspexit,  ut  aiunt, 
adrasum  quendam  vacua  tonsoris  in  umbra  50 

cultello  proprios  purgantem  leniter  unguis. 

*  Demetri  *— puer  hic  non  laeve  iussa  Philippi 
accipiebat — *abi,  quaere  et  refer,  unde  domo,  quis, 
cuius  fortunae,  quo  sit  patre  quove  patrono.' 

it,  redit  et  narrat,  Volteium  nomine  Menam, 
praeconem,  tenui  censu,  sine  crimine,  notuni 
et  properare  loco  et  cessare  et  quaerere  et  uli, 
gaudentem  parvisque  sodalibus  et  lare  certo 
et  ludis  et  post  decisa  negotia  Campo. 

*  scitari  libet  ex  ipso  quodcumque  refers  :  dic  60 
ad  cenam  veniat. '     non  sane  credere  Mena, 

mirari  secum  tacitus.     quid  multa  ?  *  benigne ' 
respondet.     'neget  ille  mihi?  *  'negat  improbus  et  te 
neglegit  aut  horret.'    Volteium  mane  Philippus 

vilia  vendentem  tunicato  scruta  popello 

occupat  et  salvere  iubet  prior.     ille  Philippo 

excusare  laborem  et  mercennaria  vincla, 

quod  non  mane  domum  venisset,  denique  quod  non 

providisset  eum.     *  sic  ignovisse  putato 

me  tibi,  si  cenas  hodie  mecum/    'utlibet.'    «ergo   70 

post  nonam  venies  :  nunc  i,  rem  strenuus  auge.' 

ut  ventum  ad  cenam  est,  dicenda  tacenda  locutus 

tandem  dormitum  dimittitur.     hic  ubi  saepe 

Dccultum  visus  decurrere  piscis  ad  hamum, 

mane  cliens  et  iam  certus  conviva,  iubetur 

rura  suburbana  indictis  comes  ire  Latinis. 

inpositus  mannis  arvum  caelumque  Sabinum 

non  cessat  laudare.     videt  ridetque  Philippus, 

et  sibi  dum  requiem,  dum  risus  undique  quaerit, 

dum  septem  donat  sestertia,  mutuu  septem  80 

promittit,  persuadet  uti  mercetur  agellum. 

mercatur.    ne  te  longis  ambagibus  ultra 

quam  satis  est  morer,  ex  nitido  fit  rusticus  atque 

sulcos  et  vineta  crepat  mera,  praeparat  ulmos, 

immoritur  studiis  et  amore  senescit  habendi.  ' 

verum  ubi  oves  furto,  moibo  periere  capellae, 

spem  mentita  seges,  bos  est  enectus  arando, 

offensus  damnis  media  de  nocte  caballum 

arripit  iratusque  Philippi  tendit  ad  aedis. 

quem  simul  adspexit  scabrum  intonsumque  Philippus, 

'durus  '  ait,  *  Voltei,  nimis  attentusque  videris  91' 

esse  mihi.'     'pol  me  misenim,  patrone,  vocares, 

si  velles '  inquit  *  verum  mihi  ponere  nomen. 

quod  te  per  Genium  dextramque  deosque  Penatis 

obsecro  et  obtestor,  vitae  me  redde  priori.' 

qui  semel  adspexit  quantum  dimissa  petitis 

praestent,  mature  redeat  repetatque  relicta. 

metiri  se  quemque  suo  modulo  ac  pede  verum  est. 

VIII.  /^ELSO  gaudere  et  bene  rem  gerere  Albino- 

^-^         vano 
Musa  rogata  refer,  comiti  scribaeque  Neronis. 
si  quaeret  quid  agam,  dic  multa  et  pulcra  minantem 
vivere  nec  recte  nec  suaviter  :  haud  quia  grando 
contuderit  vitis  oleamve  momorderit  aestus, 
nec  quia  longinquis  armentum  aegrotet  in  agris  ; 
sed  quia  mente  niinus  validus  quam  corpore  toto 
nil  audire  velim,  nil  discere,  quod  levet  aegrum  ; 
fidis  ofTendar  medicis,  irascar  amicis, 
cur  me  funesto  properent  arcere  veterno  ; 
quae  nocuere  sequar,  fugiam  quae  profore  credam  ; 
Romae  Tibur  amem  ventosus,  Tibure  Romam. 
post  haec,  ut  valeat,  quo  pacto  rem  gerat  et  se, 
ut  placeat  iuveni  percontare  utque  cohorti. 
si  dicet  *recte,'  primum  gaudere,  subinde 
praeceptum  auriculis  hoc  instillare  memento  : 
*  ut  tu  fortunam,  sic  nos  te,  Celse,  feremus.' 


zo 


IX.     Q  EPTIMIUS,  Claudi,  nimirum  intellegit  unus, 
v3  quanti  me  facias  ;    nam  cum  rogat  et  prece 
cogit 
scilicet  ut  tibi  se  laudare  et  tradere  coner 
dignum  mente  domoque  legentis  honesta  Neronis, 
munere  cum  fungi  propioris  censet  aniici, 
quid  possim  videt  ac  novit  me  valdius  ipso. 
multa  quidem  dixi  cur  excusatus  abirem ; 
sed  timui  mea  ne  finxisse  minora  putarer, 
dissimulator  opis  propriae,  mihi  commodus  uni. 

[ix. 


sic  ego,  maioris  fugiens  opprobria  culpae, 
frontis  ad  urbanae  descendi  praemia.     quodsi 
depositum  laudas  ob  amici  iussa  pudorem, 
scribe  tui  gregis  hunc  et  fortem  crede  bonumque. 


zo 


lO 


X.    T  TRBIS  amatorem  Fuscum  salvere  iubemus 

V^    ruris  amatores  ;  hac  in  re  scilicet  una 
multum  dissimiles,  at  cetera  pene  gemeili 
fraternis  animis,  quidquid  negat  aher,  et  aher, 
annuimus  pariter  :  vetuU  notique  columbi, 
tu  nidum  servas,  ego  laudo  ruris  amocni 
rivos  et  musco  circumUta  saxa  nemusque. 
quid  quaeris?  vivo  et  regno,  simul  ista  reUqui 
quae  vos  ad  caehmi  eflfertis  rumore  secundo, 
utque  sacerdotis  fugitivus  hba  recuso  ; 
pane  egeo  iam  melHtis  potiore  placentis. 
vivere  naturae  si  convenienter  oportet 
ponendaeque  domo  quaerenda  est  area  primum, 
novistine  locum  potiorem  rure  beato  ? 
est  ubi  phis  tepeant  hiemes,  ubi  gratior  aura 
leniat  et  rabiem  Canis  et  momenta  Leonis, 
cum  semel  accepit  solem  furibundus  acutum  ? 
est  ubi  divellat  somnos  minus  invida  cura  ? 
deterius  Libycis  olet  aut  nitet  herba  lapilhs? 
purior  in  vicis  aqua  tendit  rumpere  plumbum,  20 

quam  quae  per  pronum  trepidat  cum  murmure  rivum  ? 
nempe  inter  varias  nutritur  silva  columnas, 
laudaturque  domus  longos  quae  prospicit  agros. 
naturam  expelles  furca,  tamen  usque  recurret 
et  mala  perrumpet  furtim  fastidia  victrix. 
non  qui  Sidonio  contendere  calhdus  ostro 
nescit  Aquinatem  potantia  vehera  fucum, 

certius  accipiet  damnum  propiusve  medulhs 
quam  qui  non  poterit  vero  distinguere  falsum. 
quem  res  phis  nimio  delectavere  secundae, 
mutatae  quatient.     siquid  mirabere,  pones 
invitus.     fuge  magna  :  hcet  sub  paupere  tecto 
reges  et  regum  vita  praecurrere  amicos. 
cervus  equum  pugna  mehor  communibus  herbis 
pehebat,  donec  minor  in  certamine  longo 
imploravit  opes  hominis  frenumque  recepit. 
sed  postquam  victo  ridens  discessit  ab  hoste, 
non  equitem  dorso,  non  frenum  depuht  ore. 
sic  qui  pauperiem  veritus  potiore  metaUis 
libertate  caret,  dominum  vehet  improbus  atque 
serviet  aeternum,  quia  parvo  nesciet  uti. 
cui  non  conveniet  sua  res,  ut  calceus  olim, 
si  pede  maior  erit,  subvertet,  si  minor,  uret. 
laetus  sorte  tua  vives  sapienter,  Aristi, 
nec  me  dimittes  incastigatum,  ubi  phira 
cogere  quam  satis  est  ac  non  cessare  videbor. 
imperat  aut  servit  coUecta  pecunia  cuique, 
tortum  digna  sequi  potius  quam  ducere  funem. 
haec  tibi  dictabam  post  fanum  putre  Vacunae, 
excepto  quod  non  simul  esses,  cetera  laetus. 


30 

XI.   /^  UID  tibi  visa  Chios,  BuUati,  notaque  Lesbos, 
V^  quid  concinna   Samos,  quid   Croesi   regia 
Sardis, 
Smyrna  quid  et  Colophon  ?  maiora  minorane  fama  ? 
cunctane  prae  Campo  et  Tiberino  flumine  sordent, 
an  venit  in  votum  Attahcis  ex  urbibus  una, 
an  Lebedum  laudas  odio  maris  atque  viarum  ? 
scis  Lebedus  quid  sit.     Gabiis  desertior  atque 

Fidenis  vicus  :  tamen  illic  vivere  vellem, 

oblitusque  meorum,  obliviscendus  et  illis, 

Neptunum  procul  e  terra  spectare  furentem.  10 

sed  neque  qui  Capua  Romam  petit,  imbre  lutoque 

adspersus,  volet  in  caupona  vivere  ;  nec  qui 

frigus  collegit,  fumos  et  balnea  laudat 

ut  fortunatam  plene  praestantia  vitam  ; 

nec  si  te  validus  iactaverit  Auster  in  alto, 

idcirco  navem  trans  Aegaeum  mare  vendas. 

incolumi  Rhodos  et  Mytilene  pulcra  facit  quod 

paenula  solstitio,  campestre  nivalibus  auris, 

per  brumam  Tiberis,  Sextili  mense  caminus. 

dum  licet  ac  voltum  servat  Fortuna  benignum  90 

Romae  laudetur  Samos  et  Chios  et  Rhodos  absens. 

tu  quamcumque  deus  tibi  fortunaverit  horam 

grata  sume  manu,  neu  dulcia  differ  in  annum  ; 

ut,  quocumque  loco  fueris,  vixisse  libenter 

te  dicas.     nam  si  ratio  et  prudentia  curas, 

non  locus  effusi  late  maris  arbiter  aufert, 

caelum,  non  animum,  mutant  qui  trans  mare  currunt. 

strenua  nos  exercet  inertia ;  navibus  atque 

quadrigis  petimus  bene  vivere.     quod  petis  hic  est, 

est  Ulubris,  animus  si  te  non  deficit  aequus.  30 


XII.   T^RUCTIBUS  Agrippae  Siculis  quoscolligis, 

A  Icci, 

si  recte  frueris,  non  est  ut  copia  maior 
ab  love  donari  possit  tibi.     tolle  querelas  : 
pauper  enim  non  est,  cui  rerum  suppetit  usus. 
si  ventri  bene,  si  lateri  est  pedibusque  tuis,  nil 
divitiae  poteinmt  regales  addere  maius. 
si  forte  in  medio  positorum  abstemius  herbis 

vivis  et  urtica,  sic  vives  protinus,  ut  te 
confestim  liquidus  fortunae  rivus  inauret ; 
vel  quia  naturam  mutare  pecunia  nescit, 
vel  quia  cuncta  putas  una  virtute  minora. 
miramur  si  Democriti  pecus  edit  agellos 
cultaque,  dum  peregre  est  animus  sine  corpore  velox ; 
cum  tu  inter  scabiem  tantam  et  contagia  lucri 
nil  parvum  sapias  et  adhuc  sublimia  cures ; 
quae  mare  compescant  causae,  quid  temperet  annum, 
stellae  sponte  sua  iussaene  vagentur  et  errent, 
quid  premat  obscurum  lunae,  quid  proferat  orbem, 
quid  velit  et  possit  rerum  concordia  discors, 
Empedocles  an  Stertinium  deliret  acumen. 
verum  seu  piscis  seu  porrum  et  caepe  trucidas, 
utere  Pompeio  Grospho,  et,  siquid  petet,  ultro 
defer  :  nil  Grosphus  nisi  verum  orabit  et  aequum. 
vilis  amicorum  est  annona,  bonis  ubi  quid  deest. 
ne  tamen  ignores  quo  sit  Romana  loco  res, 
Cantaber  Agrippae,  Claudi  virtute  Neronis 
Armenius  cecidit ;  ius  imperiumque  Phrahates 
Caesaris  accepit  genibus  minor;  aurea  fruges 
Italiae  pleno  defundit  ^opia  comu. 


90 


XIII.    T  T  T  proficiscentem  docui  te  saepe  diuque, 
V^    Augusto  reddes  signata  volumina,  Vini, 
si  validus,  si  laetus  erit,  si  denique  poscet ; 
ne  studio  nostri  pecces  odiumque  libellis 
sedulus  importes  opera  vehemente  minister. 
si  te  forte  meae  gravis  uret  sarcina  chartae, 
abicito  potius  quam  quo  perferre  iuberis 
clitellas  ferus  impingas  Asinaeque  patemum 
cognomen  vertas  in  risum  et  fabula  fias. 

viribus  uteris  per  clivos,  flumina.  lamas 
victor  propositi  simul  ac  perveneris  illuc 
S.C  posuum  servabis  onus.  „e  forte  sub  ala 
fascculum  portes  librorum  ut  rusticus  agnum 
ut  vmosa  glomus  furti  vae  Pyrrhia  lanae 
ut  cum  pilleolo  soleas  conviva  tribulis   ' 
ne  volgo  narres  te  sudavisse  ferendo   ' 
carmma  quae  possint  oculos  aurisque  morari 
Caesans  :  oratus  multa  prece,  nitere  porro. 
vade,  vale  :  cave  ne  titubes  mandataque  frungas. 


txni. 


10 


XIV.  yiLICE    silvarum   et    mihi    me    reddentis 

agelli, 
quem  tu  fastidis  habitatum  quinque  focis  et 
qumque  bonos  solitum  Variam  dimittere  patres 
cer  emus,  spinas  aniraone  ego  fortius  an  tu        ' 
evellas  agro,  et  melior  sit  Horatius  an  res 
me  quamvis  Lamiae  pietas  et  cura  moratur 
fratrem  maerentis,  rapto  de  fratre  dolentis  ' 
insolabihter,  tamen  istuc  mens  animusque 
fert  et  amat  spatiis  obstantia  rumpere  claustra. 
rure  ego  viventem,  tu  dicis  in  urbe  beatum. 
cm  placet  alterius,  sua  nimirum  est  odio  sors. 
stultus  uterque  locum  immeritum  causatur  inique  • 
•n  culpa  est  animus,  qui  se  non  effugit  umquam.    * 
tu  mediastmus  tacita  prece  rura  petebas 
nunc  urbem  et  ludos  et  balnea  vilicus  optas  • 
me  constare  mihi  scis  et  discedere  tristem     ' 
quandocumque  trahunt  invisa  negotia  Romam. 
non  eadem  miramur  :  eo  disconvenit  inter 
meque  et  te.     nam  quae  deserta  et  inhospita  tesqua 

credis,  amoena  vocat  mecum  qui  sentit,  et  odit 
quae  tu  pulcra  putas.     fornix  tibi  et  uncta  popina 
incutiunt  urbis  desiderium,  \ideo,  et  quod 
angulus  iste  feret  piper  et  tus  ocius  uva, 
nec  vicina  subest  vinum  praebere  taberna 
quae  possit  tibi,  nec  meretrix  tibicina,  cuius 
ad  strepitum  salias  terrae  gravis  :  et  tamen  urgues 
iam  pridem  non  tacta  ligonibus  arva,  bovemque 
disiunctum  curas  et  strictis  frondibus  exples  : 
addit  opus  pigro  rivus,  si  decidit  imber, 
multa  mole  docendus  aprico  parcere  prato. 
nunc  age,  quid  nostrum  concentum  dividat  audi. 
quem  tenues  decuere  togae  nitidique  capilli, 
quem  scis  immunem  Cinarae  placuisse  rapaci, 
quem  bibulum  liquidi  media  de  luce  Falerni, 
cena  brevis  iuvat  et  prope  rivum  somnus  in  herba. 
nec  lusisse  pudet,  sed  non  incidere  ludum. 
non  istic  obliquo  oculo  mea  commoda  quisquam 
limat,  non  odio  obscuro  morsuque  venenat : 
rident  vicini  glaebas  et  saxa  moventem. 
cum  servis  urbana  diaria  rodere  mavis ; 
horum  tu  in  numerum  voto  ruis  :  invidet  usum 
hgnorum  et  pecoris  tibi  calo  argutus  et  horti. 
optat  ephippia  bos  piger,  optat  arare  caballus. 
quam  scit  uterque,  libens,  censebo,  exerceat  artem. 


20 


30 


40 


XV.   /^UAE  sit  hiemps  Veliae,  quod  caelum,  Vala, 

\yjj  Salemi, 

quorum  hominum  regio  et  qualis  via — nam  mihi  Baias 
Musa  supervacuas  Antonius,  et  tamen  illis 
me  facit  invisum,  gelida  cum  perluor  unda 
per  medium  frigus.     sane  murteta  reUnqui 

dictaque  cessantem  nervis  elidere  morbum 

sulfura  contemni  vicus  gemit,  invidus  aegris 

qui  caput  et  stomachum  supponere  fontibus  audent 

Clusmis  Gabiosque  petunt  et  frigida  rura. 

mutandus  locus  est  et  deversoria  nota  ,0 

praeteragendus  equus.     '  quo  tendis  ?  non  mihi  Cumas 

est  iter  aut  Baias  '  laeva  stomachosus  habena 

dicet  eques  ;  sed  equis  frenato  est  auris  in  ore  5— 

maior  utrum  populum  frumenti  copia  pascat ;  ' 

collectosne  bibant  imbris  puteosne  perennis  ' 

iugis  aquae ;— nam  vina  nihil  moror  illius  orae. 

rure  meo  possum  quidvis  perferre  patique  : 

ad  mare  cum  veni,  generosum  et  lene  requiro, 

quod  curas  abigat,  quod  cum  spe  divite  manet 

in  venas  animumque  meum,  qucd  verba  ministret, 

quod  me  Lucanae  iuvenem  commendet  amicae ;— 

tractus  uter  pluris  lepores,  uter  educet  apros  ; 

utra  magis  piscis  et  echinos  aequora  celent, 

pinguis  ut  inde  domum  possim  Phaeaxque  reverti, 

scribere  te  nobis,  tibi  nos  accredere  par  est. 

Maenius,  ut  rebus  matemis  atque  patemis 

fortiter  absumptis  urbanus  coepit  haberi, 

scurra  vagus,  non  qui  certum  praesepe  teneret, 

impransus  non  qui  civem  dignosceret  hoste, 

quaelibet  in  quemvis  opprobria  fingere  saevus, 

pernicies  et  tempestas  barathmmque  macelli, 

quicquid  quaesierat,  ventri  donabat  avaro. 

hic  ubi  nequitiae  fautoribus  et  timidis  nil 

aut  paullum  abstulerat,  patinas  cenabat  omasi, 

vilis  et  agninae,  tribus  ursis  quod  satis  esset ; 

scilicet  ut  ventris  lamna  candente  nepotum 

diceret  urendos,  corrector  Bestius.     idem 

quidquid  erat  nactus  praedae  maioris,  ubi  omne 

verterat  in  fumum  et  cinerem,  *  non  hercule  miror  * 

aiebat  *  si  qui  comedunt  bona,  cum  sit  obeso  40 

nil  melius  turdo,  nil  volva  pulchrius  ampla.' 
nimirum  hic  ego  sum.     nam  tuta  et  parvola  laudo, 
cum  res  deficiunt,  satis  inter  vilia  fortis  : 
verum  ubi  quid  melius  contingit  et  unctius,  idem 
vos  sapere  et  solos  aio  bene  vivere,  quomm 
conspicitur  nitidis  fundata  pecunia  villis. 


XVI.   "X  T  E  perconteris  fundus  meus,  optime  Quincti, 
1  1    arvo  pascat    emm  an  bacis  opulentet 
olivae, 
pomisne  an  pratis  an  amicta  vitibus  ulmo, 
scribetur  tibi  forma  loquaciter  et  situs  agri. 
continui  montes,  ni  dissocientur  opaca 
valle,  sed  ut  veniens  dextmm  latus  aspiciat  sol, 
lacvum  discedens  curru  fugiente  vaporet. 
temperiem  laudes.     quid,  si  mbicunda  benigni 
corna  vepres  et  pmna  ferant  ?  si  quercus  et  ilex 
multa  fruge  pecus,  multa  dominum  iuvet  umbra  ?       10 
dicas  adductum  propius  frondere  Tarentum. 
fons  etiam  rivo  dare  nomen  idoneus,  ut  nec 
frigidior  Thracam  nec  purior  ambiat  Hebms, 
infirmo  capiti  fluit  utilis,  utilis  alvo. 
hae  latebrae  dulces,  etiam,  si  credis,  amoenae, 
incolumem  tibi  me  praestant  Septembribus  horis. 
tu  recte  vivis  si  curas  esse  quod  audis. 
iactamus  iam  pridem  omnis  te  Roma  beatum  : 
sed  vereor  ne  cui  de  te  plus  quam  tibi  credas, 
neve  putes  alium  sapiente  bonoque  beatum,  ao 

neu,  si  te  populus  sanum  recteque  valentem 
dictitet,  occultam  febrem  sub  tempus  edendi 
dissimules,  donec  manibus  tremor  incidat  unctis. 

stultonim  incurata  pudor  malus  ulcera  celat. 

siquis  bella  tibi  terra  pugnata  marique 

dicat,  et  his  verbis  vacuas  permulceat  auris, 

'  tene  magis  salvum  populus  velit  an  populum  tu, 

servet  in  ambiguo  qui  consulit  et  tibi  et  Urbi 

luppiter ; '  Augusti  laudes  agnoscere  possis  : 

cum  pateris  sapiens  emendatusque  vocari,  -o 

respondesne  tuo,  dic  sodes,  nomine  ?  nempe 

vir  bonus  et  prudens  dici  delector  ego  ac  tu. 

qui  dedit  hoc  hodie,  cras  si  volet  auferet,  ut  si 

detulerit  fascis  indigno,  detrahet  idem. 

'  pone,  meum  est '  inquit  :  pono  tristisque  recedo. 

idem  si  clamet  furem,  neget  esse  pudicum, 

contendat  laqueo  collum  pressisse  patemum, 

mordear  opprobriis  falsis  mutemque  colores  ? 

falsus  honor  iuvat  et  mendax  infamia  terret 

quem  nisi  mendosum  et  medicandum  ?  vir  bonus  est 

quis  ? 
qui  consulta  patrum,  qui  leges  iuraque  servat, 
quo  multae  magnaeque  secantur  iudice  lites, 
quo  res  sponsore  et  quo  causae  teste  tenentur. 
sed  videt  hunc  omnis  domus  et  vicinia  tota 
introrsus  turpem,  speciosum  pelle  decora. 
*  nec  furtum  feci  nec  fugi '  si  mihi  dicit 
servus;  *  habes  pretium,  loris  non  ureris  *  aio. 
'  non  hominem  occidi.'     '  non  pasces  in  cruce  corvos.' 
•sum  bonus  et  frugi.'     renuit  negitatque  Sabellus. 
cautus  enim  metuit  foveam  lupus  accipiterque  50 

suspectos  laqueos  et  opertum  miluus  hamum. 
oderunt  peccare  boni  virtutis  amore ; 
tu  nihil  admittes  in  te  formidine  poenae  : 
sit  spes  fallendi,  miscebis  sacra  profanis. 
nam  de  mille  fabae  modiis  cum  surripis  unum, 
damnum  est,  non  facinus,  mihi  pacto  lenius  isto. 

▼ir  bonus,  omne  forum  quem  spectat  et  omne  tribunal, 

quandocumque  deos  vel  porco  vel  bove  placat, 

*  lane  pater  *  clare,  clare  cum  dixit  *  Apollo,' 

labra  movet  metuens  audiri :   *  pulcra  Laverna,  60 

da  mihi  fallere,  da  iusto  sanctoque  videri, 

noctem  peccatis  et  fraudibus  obice  nubem.* 

qui  melior  servo,  qui  liberior  sit  avarus, 

in  triviis  fixum  cum  se  demittit  ob  assem, 

non  video.     nam  qui  cupiet,  metuet  quoque  :  porro 

qui  metuens  vivet,  liber  mihi  non  erit  umquam. 

perdidit  arma,  locum  virtutis  desemit,  qui 

semper  in  augenda  festinat  et  obruitur  re. 

vendere  cum  possis  captivum,  occidere  noli  : 

serviet  utiliter  :  sine  pascat  durus  aretque,  70 

naviget  ac  mediis  hiemet  mercator  in  undis, 

annonae  prosit,  portet  frumenta  penusque. 

vir  bonus  et  sapiens  audebit  dicere  *  Pentheu, 

rector  Thebarum,  quid  me  perferre  patique 

indignum  coges  ? '  *  adimam  bona.'     *  nempe  pecus, 

rem, 
lectos,  argentum.     tollas  licet.*     *  in  manicis  et 
compedibus  saevo  te  sub  custode  tenebo.' 
'  ipse  deus,  simul  atque  volam,  me  solvet. '     opinor 
hoc  sentit,  *  moriar.'     mors  ultima  linea  rerum  est. 


XVII.   i^  U AM VIS,  Scaeva,  satis  per  te  tibi  consulis 

V^  et  scis 

quo  tandem  pacto  deceat  maioribus  uti, 
disce,  docendus  adhuc  quae  censet  amiculus,  ut  si 
caecus  iter  monstrare  velit :  tamen  adspice  siquid 
et  nos  quod  cures  proprium  fecisse  loquamur. 
si  te  grata  quies  et  primam  somnus  in  horam 

delectat,  si  te  pulvis  strepitusque  rotanim, 
si  laedit  caupona,  Ferentinum  ire  iubebo. 
nam  neque  divitibus  contingunt  gaudia  solis, 
nec  vixit  male,  qui  natus  moriensque  fefellit. 
si  prodesse  tuis  pauloque  benignius  ipsum 
te  tractare  voles,  accedes  siccus  ad  unctum. 

*  si  pranderet  holus  patienter,  regibus  uti 
nollet  Aristippus. '     '  si  sciret  regibus  uti, 
fastidiret  holus,  qui  me  notat.'     utrius  horum 
verba  probes  et  facta  doce,  vel  iunior  audi 
cur  sit  Aristippi  potior  sententia.     namque 
mordacem  Cynicum  sic  eludebat,  ut  aiunt  : 

*  scurror  ego  ipse  mihi,  populo  tu  :  rectius  hoc  et 
splendidius  multo  est.     equus  ut  me  portet,  alat  rex, 
officium  facio  :  tu  poscis  vilia  rerum, 
dante  minor,  quamvis  fers  te  nullius  egentem.' 
omnis  Aristippum  decuit  color  et  status  et  res, 
temptantem  maiora,  fere  praesentibus  aequum'. 
contra,  quem  duplici  panno  patientia  velat, 
mirabor,  vitae  via  si  conversa  decebit. 
alter  purpureum  non  exspectabit  amictum  ; 
quidlibet  indutus  celeberrima  per  loca  vadet, 
personamque  feret  non  inconcinnus  utramque  : 
alter  Mileti  textam  cane  peius  et  angui 
vitabit  chlamydem  ;  morietur  frigore  si  non 
rettuleris  pannum.     refer  et  sine  vivat  ineptus. 

res  gerere  et  captos  ostendere  civibus  hostis, 
attingit  solium  lovis  et  caelestia  temptat. 
principibus  placuisse  viris  non  ultima  laus  est. 
non  cuivis  homini  contingit  adire  Corinthum. 
sedit  qui  timuit  ne  non  succederet  :  esto. 
quid  ?  qui  pervenit,  fecitne  viriliter  ?  atqui 
hic  est  aut  nusquam  quod  quaerimus.    hic  onus  horret, 
ut  parvis  animis  et  parvo  corpore  maius  :  40 

hic  subit  et  perfert.     aut  virtus  nomen  inane  est, 
aut  decus  et  pretium  recte  petit  experiens  vir. 
coram  rege  sua  de  paupertate  tacentes 
plus  poscente  ferent  :  distat  sumasne  pudenter 
an  rapias.    atqui  rerum  caput  hoc  erat,  hic  fons. 

*  indotata  mihi  soror  est,  paupercula  mater, 
et  fundus  nec  vendibilis  nec  pascere  firmus  * 
qui  dicit,  clamat  Wictum  date.'    succinit  alter 

*  et  mihi  dividuo  findetur  munere  quadra. ' 
sed  tacitus  pasci  si  posset  corvus,  haberet 
plus  dapis  et  rixae  multo  minus  invidiaeque. 
Brundisium  comes  aut  Surrentum  ductus  amoenum 
qui  queritur  salebras  et  acerbum  frigus  et  imbris, 
aut  cistam  effractam  et  subducta  viatica  plorat, 
nota  refert  meretricis  acumina,  saepe  catellam, 
saepe  periscelidem  raptam  sibi  flentis,  uti  mox 
nuUa  fides  damnis  verisque  doloribus  adsit. 

nec  semel  irrisus  triviis  attollere  curat 
fracto  crure  planum,  licet  illi  plurima  manet 
lacrima,  per  sanctum  iuratus  dicat  Osirim 

*  credite,  non  ludo  :  crudeles,  tollite  claudum  :  * 
'  quaere  peregrinura  *  vicinia  rauca  reclamat. 

O  I  bene  te  novi,  metues,  liberrime  LoIIi, 


XVIII.    ^ 

scurrantis  speciem   praebere,    professus 
amicum. 
ut  matrona  meretrici  dispar  erit  atque 
discolor,  infido  scurrae  distabit  amicus. 
est  huic  diversum  vitio  vitium  prope  maius, 
asperitas  agrestis  et  inconcinna  gravisque, 
quae  se  commendat  tonsa  cute,  dentibus  atris, 
dum  volt  libertas  dici  mera  veraque  virtus. 

virtus  est  medium  vitiorum  et  utrimque  reductum. 
alter  in  obsequium  plus  aequo  pronus,  et  imi 
derisor  lecti,  sic  nutum  divitis  horret, 
sic  iterat  voces  et  verba  cadentia  tollit, 
ut  puerum  saevo  credas  dictata  magistro 
reddere  vel  partes  mimum  tractare  secundas  : 
alter  rixatur  de  lana  saepe  caprina, 
propugnat  nugis  armatus  :  *  scilicet  ut  non 
sit  mihi  prima  fides  et  vere  quod  placet  ut  non 
acriter  elatrem  ?  pretium  aetas  altera  sordet/ 
ambigitur  quid  enim  ?    Castor  sciat  an  Dolichos  phis  • 
Brundismm  Minuci  melius  via  ducat  an  Appi. 
quem  damnosa  venus,  quem  praeceps  alea  nudat, 
gloria  quem  supra  vires  et  vestit  et  unguit, 
quem  tenet  argenti  sitis  importuna  famesqiie, 
quem  paupertatis  pudor  et  fuga,  dives  amicus, 
saepe  decem  vitiis  instructior,  odit  et  horret ; 
aut,  si  non  odit,  regit  ac  veluti  pia  mater 
plus  quam  se  sapere  et  virtutibus  esse  priorem 
volt,  et  ait  prope  vera  :  *  meae— contendere  noli— 
stultitiam  patiuntur  opes  :  tibi  parvola  res  est. 
arta  decet  sanum  comitem  toga  :  desine  mecum 
certare.'     Eutrapelus,  cuicumque  nocere  volebat, 
vestimenta  dabat  pretiosa  :  '  beatus  enim  iam 
cum  pulchris  tunicis  sumet  nova  consilia  et  spes ; 
dormiet  in  lucem,  scorto  postponet  honestum 
officium,  nummos  alienos  pascet,  ad  imum 
Thraex  erit  aut  holitoris  aget  mercede  caballum.* 
arcanum  neque  tu  scrutaberis  illius  umquam, 
commissumque  teges  et  vino  tortus  et  ira. 
nec  tua  laudabis  studia  aut  aliena  reprendes, 
nec,  cum  venari  volet  ille,  poemata  panges.' 
gratia  sic  fratrum  geminorum  Amphionis  atque 
Zethi  dissiluit,  donec  suspecta  severo 

conticuit  lyra.     fraternis  cessisse  putatur 
moribus  Amphion  :  tu  cede  potentis  amici 
lenibus  imperiis,  quotiensque  educet  in  agros 
Aetolis  onerata  plagis  iumenta  canesque, 
surge  et  inhumanae  senium  depone  Camenae, 
cenes  ut  pariter  pulmenta  laboribus  empta ; 
Romanis  sollemne  viris  opus,  utile  famae 
vitaeque  et  membris,  praesertim  cum  valeas  et 
vel  cursu  superare  canem  vel  viribus  aprum 
possis.     adde  virilia  quod  speciosius  arma 
non  est  qui  tractet  :  scis  quo  clamore  coronae 
proelia  sustineas  campestria  ;  denique  saevam 
militiam  puer  et  Cantabrica  bella  tulisti 
sub  duce,  qui  templis  Parthorum  signa  refigit 
nunc,  et  siquid  abest  Italis  adiudicat  armis. 
ac  ne  te  retrahas  et  inexcusabilis  absis, 
quamvis  nil  extra  numerum  fecisse  modumque 
curas,  interdum  nugaris  rure  patemo  : 
partitur  lintris  exercitus  ;  Actia  pugna 
te  duce  per  pueros  hostili  more  refertur ; 
adversarius  est  frater,  lacus  Hadria,  donec 
alterutrum  velox  Victoria  fronde  coronet. 
consentire  suis  studiis  qui  crediderit  te, 
fautor  utroque  tuum  laudabit  pollice  ludum. 
protinus  ut  moneam,  siquid  monitoris  eges  tu, 
quid  de  quoque  viro  et  cui  dicas  saepe  videto. 
percontatorem  fugito  :  nam  garrulus  idem  est, 
nec  retinent  patulae  commissa  fideliter  aures, 
et  semel  emissum  volat  irrevocabile  verbum. 
non  ancilla  tuum  iecur  ulceret  ulla  puerve 
intra  marmoreum  venerandi  limen  amici ; 
ne  dominus  pueri  pulcri  caraeve  puellae 
munere  te  parvo  beet  aut  incommodus  angat. 
qualem  commendes  etiam  atque  etiam  adspice,  ne  mox 

incutiant  aliena  tibi  peccata  pudorem. 

fallimur  et  quondam  non  dignum  tradimus  :  crgo 

quem  sua  culpa  premet,  deceptus  omitte  tueri, 

ut  penitus  notum,  si  temptent  crimina,  serves  80 

tuterisque  tuo  fidentem  praesidio  :  qui 

dente  Theonino  cum  circumroditur,  ecquid 

ad  te  post  paulo  ventura  pericula  sentis? 

nam  tua  res  agitur,  paries  cum  proximus  ardet, 

et  neglecta  solent  incendia  sumere  vires. 

dulcis  inexpertis  cultura  potentis  amici  : 

expertus  metuit.     tu,  dum  tua  navis  in  alto  est, 

hoc  age,  ne  mutata  retrorsum  te  ferat  aura. 

oderunt  hilarem  tristes  tristemque  iocosi, 

sedatum  celeres,  agilem  navumque  remissi,  90 

potores  bibuli  media  de  nocte  Falemi 

oderunt  porrecta  negantem  pocula,  quamvis 

nocturnos  iures  te  formidare  tepores, 

deme  supercilio  nubem  :  plerumque  modestus 

occupat  obscuri  speciem,  tacitumus  acerbi. 

inter  cuncta  leges  et  percontabere  doctos, 

qua  ratione  queas  traducere  leniter  aevum, 

num  te  semper  inops  agitet  vexetque  cupido, 

num  pavor  et  remm  mediocriter  utilium  spes, 

virtutem  doctrina  paret  naturane  donet,  100 

quid  minuat  curas,  quid  te  tibi  reddat  amicum, 

quid  pure  tranquillet,  honos  an  dulce  lucellum 

an  secretum  iter  et  fallentis  semita  vitae. 

me  quotiens  reficit  gelidus  Digentia  rivus, 

quem  Mandela  bibit,  rugosus  frigore  pagus, 

quid  sentire  putas,  quid  credis,  amice,  precari  ? 

sit  mihi  quod  nunc  est,  etiam  minus,  et  mihi  vivam 

quod  superest  aevi,  siquid  superesse  volunt  di : 

sit  bona  librorum  et  provisae  frugis  in  annum 

copia,  neu  fluitem  dubiae  spe  pendulus  horae.  «o 

sed  satis  est  orare  lovem,  quae  ponit  et  aufert : 

det  vitam,  det  opes ;  aequum  mi  animum  ipse  parabo. 


XIX.  p  RISCO  si  credis,  Maecenas  docte,  Cratino, 
X     nulla  placere  diu  nec  vivere  carmina  possunt 
quae  scribuntur  aquae  potoribus.     ut  male  sanos 
adscripsit  Liber  Satyris  Faunisque  poetas, 
vina  fere  dulces  oluerunt  mane  Camenae. 
laudibus  arguitur  vini  vinosus  Homerus  : 
Ennius  ipse  pater  numquam  nisi  potus  ad  arma 
prosiluit  dicenda.     '  Forum  putealque  Libonis 
mandabo  siccis,  adimam  cantare  severis.' 
hoc  simul  edixi,  non  cessavere  poetae  10 

noctumo  certare  mero,  putere  diurno. 
quid?  siquis  voltu  torvo  ferus  et  pede  nudo 
exiguaeque  togae  simulet  textore  Catonem, 
virtutemne  repraesentet  moresque  Catonis  ? 
rupit  larbitam  Timagenis  aemula  lingua, 
dum  studet  urbanus  tenditque  disertus  haberi. 
decipit  exemplar  vitiis  imitabile  :  quodsi 
pallerem  casu,  biberent  exsangue  cuminum. 
o  imitatores,  servum  pecus,  ut  mihi  saepe 
bilem,  saepe  iocum  vestri  movere  tumultus  I 
libera  per  vacuum  posui  vestigia  princeps, 
non  aliena  meo  pressi  pede.     qui  sibi  fidit, 
dux  regit  examen.     Parios  ego  primus  iambos 
ostendi  Latio,  numeros  animosque  secutus 
Archilochi,  non  res  et  agentia  verba  Lycamben. 
ac  ne  me  foliis  ideo  brevioribus  ornes, 
quod  timui  mutare  modos  et  carminis  artem, 
temperat  Archilochi  musam  pede  mascula  Sappho, 
temperat  Alcaeus,  sed  rebus  et  ordine  dispar, 

nec  socerum  quaerit  quem  versibus  oblinat  atris,        30 

nec  sponsae  laqueum  famoso  carmine  nectit. 

hunc  ego,  non  alio  dictum  prius  ore,  Latinus 

volgavi  fidicen  ;  iuvat  inmemorata  ferentem 

ingenuis  oculisque  legi  manibusque  teneri. 

scire  velis,  mea  cur  ingratus  opuscula  lector 

laudet  ametque  domi,  premat  extra  limen  iniquus  : 

non  ego  ventosae  plebis  suffragia  venor 

impensis  cenarum  et  tritae  munere  vestis, 

non  ego,  nobilium  scriptorum  auditor  et  ultor, 

grammaticas  ambire  tribus  et  pulpita  dignor.  40 

hinc  illae  lacrimae.     *spissis  indigna  theatris 

scripta  pudet  recitare  et  nugis  addere  pondus ' 

si  dixi,  *  rides  '  ait  *  et  lovis  auribus  ista 

servas  :  fidis  enim  manare  poetica  mella 

te  solum,  tibi  pulcher.'     ad  haec  ego  naribus  uti 

formido  et,  luctantis  acuto  ne  secer  ungui, 

'  displicet  iste  locus '  clamo  et  diludia  posco. 

ludus  enim  genuit  trepidum  certamen  et  iram, 

ira  truces  inimicitias  et  funebre  bellum. 

contrectatus  ubi  manibus  sordescere  volgi 

coeperis,  aut  tineas  pasces  tacitumus  inertis 

aut  fugies  Uticam  aut  vinctus  mitteris  Ilerdam. 

ridebit  monitor  non  exauditus,  ut  ille 

qui  male  parentem  in  rupis  protrusit  asellum 

iratus  :  quis  enim  invitum  servare  laboret  ? 

hoc  quoque  te  manet,  ut  pueros  elementa  docentem 

occupet  extremis  in  vicis  balba  senectus. 

cum  tibi  sol  tepidus  pluris  admoverit  auris, 

me  libertino  natum  patre  et  in  tenui  re 

maiores  pennas  nido  extendisse  loqueris, 

ut  quantum  generi  demas,  virtutibus  addas  ; 

me  primis  Urbis  belli  placuisse  domique  ; 

corporis  exigui,  praecanum,  solibus  aptum, 

irasci  celercm,  tamen  ut  placabilis  essem. 

forte  meum  siquis  te  percontabitur  aevum, 

me  quater  undenos  sciat  implevisse  Decembris, 

collegam  Lepidum  quo  duxit  Lollius  anno. 

V  videris, 

scilicet  ut  prostes  Sosiorum  pumice  mundus. 
odisti  clavis  et  grata  sigilla  pudico, 
paucis  ostendi  gemis  et  communia  laudas, 
non  ita  nutritus.     fuge  quo  descendere  gestis  : 
non  erit  emisso  reditus  tibi.     *  quid  miser  egi  ? 
quid  volui  ? '  dices  ubi  quis  te  laeserit ;  et  scis 
in  breve  te  cogi  cum  plenus  languet  amator. 
quodsi  non  odio  peccantis  desipit  augur, 
carus  eris  Romae  donec  te  deserat  aetas  :  10 

LIBER  SECUNDUS. 


I. 


/^UM  tot  sustineas  et  tanta  negotia  solus. 


res  Italas  armis  tuteris,  moribus  omes, 
legibus  emendes,  in  publica  commoda  peccem, 
si  longo  sermone  morer  tua  tempora,  Caesar. 
Romulus  et  Liber  pater  et  cum  Castore  Pollux, 
post  ingentia  facta  deorum  in  templa  recepti, 
dum  terras  hominumque  colunt  genus,  aspera  bella 
componunt,  agros  adsignant,  oppida  condunt, 
ploravere  suis  non  respondere  favorem 
speratum  meritis.     diram  qui  contudit  Hydram 
notaque  fatali  portenta  labore  subegit, 
comperit  invidiam  supremo  fine  domari. 
urit  enim  fulgore  suo  qui  praegravat  artes 
infra  se  positas  :  exstinctus  amabitur  idem. 
praesenti  tibi  maturos  largimur  honores, 
iurandasque  tuum  per  numen  ponimus  aras, 
nil  oriturum  alias,  nil  ortum  tale  fatentes. 

sed  tuus  hic  populus,  sapiens  et  iustus  in  uno 
te  nostris  ducibus,  te  Grais  anteferendo, 
cetera  nequaquam  simili  ratione  modoque 
aestimat,  et  nisi  quae  terris  semota  suisque 
temporibus  defuncta  videt,  fastidit  et  odit, 
sic  fautor  veterum,  ut  tabulas  peccare  vetantis 
quas  bis  quinque  viri  sanxerunt,  foedera  regum 
vel  Gabiis  vel  cum  rigidis  aequata  Sabinis, 
pontificum  libros,  annosa  volumina  vatum 
dictitet  Albano  Musas  in  monte  locutas. 
si,  quia  Graiorum  sunt  antiquissima  quaeque 
scripta  vel  optima,  Romani  pensantur  eadem 
scriptores  trutina,  non  est  quod  multa  loquamur  : 
nil  intra  est  oleam,  nil  extra  est  in  nuce  duri ; 
venimus  ad  summum  fortunae  ;  pingimus  atque 
psallimus  et  luctamur  Achivis  doctius  unctis. 
si  meliora  dies,  ut  vina,  poemata  reddit, 
scire  velim,  chartis  pretium  quotus  adroget  annus. 
scriptor  abhinc  annos  centum  qui  decidit,  inter 
perfectos  veteresque  referri  debet  an  inter 
vilis  atque  novos  ?  excludat  iurgia  finis. 

*  est  vetus  atque  probus  centum  qui  perficit  annos/ 
quid  ?  qui  deperiit  minor  uno  mense  vel  anno, 
inter  quos  referendus  erit  ?  veteresne  poetas, 

an  quos  et  praesens  et  postera  respuat  aetas  ? 

*  iste  quidem  veteres  inter  ponetur  honeste, 
qui  vel  mense  brevi  vel  toto  est  iunior  anno.  * 
utor  permisso,  caudaeque  pilos  ut  equinae 
paullatim  vello  et  demo  unum,  demo  et  item  unum, 
dum  cadat  elusus  ratione  ruentis  acervi, 

qui  redit  in  fastos  et  virtutem  aestimat  annis, 
miraturque  nihil  nisi  quod  Libitina  sacravit. 
Ennius  et  sapiens  et  fortis  et  alter  Homerus,  50 

ut  critici  dicunt,  leviter  curare  videtur 

quo  promissa  cadant  et  somnia  Pythagorea. 

Naevius  in  manibus  non  est  et  mentibus  haeret 

paene  recens  ?  adeo  sanctum  est  vetus  omne  poema. 

ambigitur  quotiens  uter  utro  sit  prior,  aufert 

Pacuvius  docti  famam  senis,  Accius  alti, 

dicitur  Afrani  toga  convenisse  Menandro, 

Plautus  ad  exemplar  Siculi  properare  Epicharmi, 

vincere  Caecilius  gravitate,  Terentius  arte. 

hos  ediscit  et  hos  arto  stipata  theatro  ^ 

spectat  Roma  potens ;  habet  hos  numeratque  poetas 

ad  nostruin  tempus  Livi  scriptoris  ab  aevo. 

interdum  volgus  rectum  videt ;  est  ubi  peccat. 

si  veteres  ita  miratur  laudatque  poetas 

ut  nihil  anteferat,  nihil  illis  comparet,  errat : 

si  quaedam  nimis  antique,  si  pleraque  dure 

dicere  credit  eos,  ignave  multa  fatetur, 

et  sapit  et  mecum  facit  et  love  iudicat  aequo. 

non  equidem  insector  delendave  carmina  Livi 

esse  reor,  memini  quae  plagosum  mihi  parvo 

Orbilium  dictare  :  sed  emendata  videri 

pulchraque  et  exactis  minimum  distantja  miror. 

inter  quae  verbum  emicuit  si  forte  decd^um, 

si  versus  paulo  concinnior  unus  et  alter, 

iniuste  totum  ducit  venditque  poema. 

indignor  quicquam  reprendi,  non  quia  crasse 

compositum  inlepideve  putetur,  sed  quia  nuper, 

nec  veniam  antiquis,  sed  honorem  et  praemia  posci. 

recte  necne  crocum  floresque  perambulet  Attae 

fabula  si  dubitem,  clament  periisse  pudorem 

cuncti  paene  patres,  ea  cum  reprendere  coner 

quae  gravis  Aesopus,  quae  doctus  Roscius  egit ; 

vel  quia  nil  rectum,  nisi  quod  placuit  sibi,  ducunt, 

yel  quia  turpe  putant  parere  minoribus,  et  quae 

inberbi  didicere,  senes  perdenda  fateri. 

iam  Saliare  Numae  carmen  qui  laudat,  et  illud 

quod  mecum  ignorat  solus  volt  scire  videri, 

ingeniis  non  ille  favet  plauditque  sepultis, 

nostra  sed  impugnat,  nos  nostraque  lividus  odit. 

quodsi  tam  Graecis  novitas  invisa  fuisset  90 

quam  nobis,  quid  nunc  esset  vetus  ?  aut  quid  haberet 

quod  legeret  tereretque  viritim  publicus  usus  ? 

ut  primum  positis  nugari  Graecia  bellis 

coepit  et  in  vitium  fortuna  labier  aequa, 

nunc  athletarum  studiis,  nunc  arsit  equorum, 

marmoris  aut  eboris  fabros  aut  aeris  amavit, 

suspendit  picta  voltum  mentemque  tabella, 

nunc  tibicinibus,  nunc  est  gavisa  tragoedis ; 

sub  nutrice  puella  velut  si  luderet  infans, 

quod  cupide  petiit,  mature  plena  reliquit.  100 

quid  placet  aut  odio  est,  quod  non  mutabile  credas  ? 

hoc  paces  habuere  bonae  ventique  secundi. 

Romae  dulce  diu  fuit  et  sollemne  reclusa 

mane  domo  vigilare,  clienti  promere  iura, 

cautos  nominibus  rectis  expendere  nummos, 

maiores  audire,  minori  dicere,  per  quae 

crescere  res  posset,  minui  damnosa  libido. 

mutavit  mentem  populus  levis  et  calet  uno 

scribendi  studio  ;  pueri  patresque  severi 

fronde  comas  vincti  cenant  et  carmina  dictant.  no 

ipse  ego,  qui  nullos  me  adfirmo  scribere  versus, 

invenior  Parthis  mendacior,  et  prius  orto 

sole  vigil  calamum  et  chartas  et  scrinia  posco. 

navem  agere  ignarus  navis  timet ;  habrotonum  aegro 

non  audet  nisi  qui  didicit  dare ;  quod  medicorum  est 

promittunt  medici ;  tractant  fabrilia  fabri  : 

scribimus  indocti  doctique  poemata  passim. 

hic  error  tamen  et  levis  haec  insania  quantas 

virtutes  habeat  sic  collige.     vatis  avarus  119 

non  temere  est  animus  :  versus  amat,  hoc  studet  unum  ; 

detnmenta,  fugas  servorum,  incendia  ridet; 

non  fraudem  socio  puerove  incogitat  ullam' 

pupillo ;  vivit  siliquis  et  pane  secundo  ; 

niilitiae  quamquam  piger  et  malus,  utilis  urbi, 

si  das  hoc,  parvis  quoque  rebus  magna  iuvari. 

os  tenerum  pueri  balbumque  poeta  figurat, 

torquet  ab  obscenis  iam  nunc  sermonibus  aurem, 

mox  etiam  pectus  praeceptis  format  amicis, 

asperitatis  et  invidiae  corrector  et  irae, 

recte  facta  refert,  orientia  tempora  not'is 

instniit  exemplis,  inopem  solatur  et  aegnim. 

castis  cum  pueris  ignara  puella  mariti 

disceret  unde  preces,  vatem  ni  Musa  dedisset  ? 

poscit  opem  chorus  et  praesentia  numina  sentit, 

caelestis  implorat  aquas  docta  prece  blandus, 

avertit  morbos,  metuenda  pericula  pellit, 

impetrat  et  pacem  et  locupletem  fnigibus  annum. 

carmine  di  superi  placantur,  carmine  Manes. 

agricolae  prisci,  fortes  parvoque  beati, 

condita  post  frumenta  levantes  tempore  festo 

corpus  et  ipsum  animum  spe  finis  dura  ferentem 

cum  sociis  operum  pueris  et  coniuge  fida, 

Tellurem  porco,  Silvanum  lacte  piabant,' 

floribus  et  vino  Genium  memorem  brevis  aevi. 

Fescennina  per  hunc  inventa  licentia  morem 

yersibus  altemis  opprobria  rustica  fudit, 

libertasque  recurrentis  accepta  per  annos 

lusit  amabiliter,  donec  iam  saevus  apertam 

in  rabiem  coepit  verti  iocus  et  per  honestas 

ire  domos  impune  minax.     doluere  cruento 

dente  lacessiti :  fuit  intactis  quoque  cura 

condicione  super  communi  :  quin  etiam  lex 

poenaque  lata  malo  quae  nollet  carmine  quemquam 

describi.     vertere  modum,  formidine  fustis 

ad  bene  dicendum  delectandumque  redacti. 

Graecia  capta  ferum  victorem  cepit  et  artes 

intulit  agresti  Latio.     sic  horridus  ille 

defluxit  numerus  Saturnius,  et  grave  virus 

munditiae  pepulere :  sed  in  longum  tamen  aevum 

manserunt  hodieque  manent  vestigia  ruris.  160 

serus  enim  Graecis  admovit  acumina  chartis, 

et  post  Punica  bella  quietus  quaerere  coepit 

quid  Sophocles  et  Thespis  et  Aeschylus  utile  ferrent. 

temptavit  quoque  rem  si  digne  vertere  posset, 

et  placuit  sibi,  natura  sublimis  et  acer  : 

nam  spirat  tragicum  satis  et  feliciter  audet, 

sed  turpem  putat  inscite  metuitque  lituram. 

creditur,  ex  medio  quia  res  arcessit,  habere 

sudoris  minimum ;  sed  habet  comoedia  tanto 

plus  oneris  quanto  veniae  minus.    adspice  Plautus  170 

quo  pacto  partes  tuetur  amantis  ephebi, 

ut  patris  attenti,  lenonis  ut  insidiosi, 

quantus  sit  Dossennus  edacibus  in  parasitis, 

quam  non  adstricto  percurrat  pulpita  socco. 

gestit  enim  nummum  in  loculos  demittere,  post  hoc 

securus  cadat  an  recto  stet  fabula  talo. 

quem  tulit  ad  scaenam  ventoso  Gloria  curru, 

exanimat  lentus  spectator,  sedulus  inflat : 

sic  leve,  sic  parvum  est,  animum  quod  laudis  avarum 

subruit  aut  reficit.     valeat  res  ludicra,  si  me  180 

palma  negata  macrum,  donata  reducit  opimum, 

saepe  etiam  audacem  fugat  hoc  terretque  poetam, 

quod  numero  plures,  virtute  et  honore  minores, 

indocti  stolidique  et  depugnare  parati, 

si  discordet  eques,  media  inter  carmina  poscunt 

aut  ursum  aut  pugiles :  his  nam  plebecula  gaudet. 

verum  equitis  quoque  iam  migravit  ab  aure  voluptas 

omnis  ad  incertos  oculos  et  gaudia  vana. 

quattuor  aut  pluris  aulaea  premuntur  in  horas, 

dum  fugiunt  equitum  turmae  peditumque  catervae ;  190 

mox  trahitur  manibus  regum  fortuna  retortis, 

esseda  festinant,  pilenta,  petorrita,  naves, 

captivum  portatur  ebur,  captiva  Corinthus. 

si  foret  in  terris,  rideret  Democritus,  seu 

diversum  confusa  genus  panthera  camelo 

sive  elephas  albus  volgi  converteret  ora; 

spectaret  populum  ludis  attentius  ipsis 

ut  sibi  praebentem  nimio  spectacula  plura; 

scriptores  autem  narrare  putaret  asello 

fabellam  surdo.     nam  quae  pervincere  voces 

evaluere  sonum,  referunt  quem  nostra  theatra  ? 

Garganum  mugire  putes  nemus  aut  mare  Tuscum, 

tanto  cum  strepitu  ludi  spectantur  et  artes 

divitiaeque  peregrinae,  quibus  oblitus  actor 

cum  stetit  in  scaena,  concurrit  dextera  laevae. 

dixit  adhuc  aliquid?  nil  sane.     quid  placet  ergo? 

lana  Tarentino  violas  imitata  veneno. 

ac  ne  forte  putes  me,  quae  facere  ipse  recusem, 

cum  recte  tractent  alii,  laudare  maligne : 

ille  per  extentum  funem  mihi  posse  videtur 

ire  poeta,  meum  qui  pectus  inaniter  angit, 

irritat,  mulcet,  falsis  terroribus  implet 

ut  magus,  et  modo  me  Thebis,  modo  ponit  Athenis. 

verum  age  et  his,  qui  se  lectori  credere  malunt 

quam  spectatoris  fastidia  ferre  superbi, 

curam  redde  brevem,  si  munus  ApoIIine  dignum 

vis  complere  libris  et  vatibus  addere  calcar, 

ut  studio  maiore  petant  Helicona  virentem. 

multa  quidem  nobis  facimus  mala  saepe  poetae, 

— ut  vineta  egomet  caedam  mea— cum  tibi  librlim    220 

sollicito  damusaut  fesso;  cum  laedimur,  unum 

siquis  amicorum  est  ausus  reprendere  versum  ; 
cum  loca  iam  recitata  revolvimus  inrevocati ; 
cum  lamentamur  non  apparere  labores 
nostros  et  tenui  deducta  poemata  filo ; 
cum  speramus  eo  rem  venturam  ut,  simul  atque 
carmina  rescieris  nos  fingere,  commodus  ultro 
arcessas  et  egere  vetes  et  scribere  cogas : 
sed  tamen  est  operae  pretium  cognoscere  qualis 
aedituos  habeat  belli  spectata  domique 
virtus,  indigno  non  committenda  poetae. 
gratus  Alexandro  regi  magno  fuit  ille 
Choerilus,  incultis  qui  versibus  et  male  natis 
rettulit  acceptos,  regale  nomisma,  Philippos. 
sed  veluti  tractata  notam  labemque  remittunt 
atramenta,  fere  scriptores  carmine  foedo 
splendida  facta  linunt.     idem  rex  ille,  poema 
qui  tam  ridiculum  tam  care  prodigus  emit, 
edicto  vetuit  nequis  se  praeter  Apellen 
pingeret,  aut  alius  Lysippo  duceret  aera 
fortis  Alexandri  voltum  simulantia.     quodsi 
iudicium  subtile  videndis  artibus  illud 
ad  libros  et  ad  haec  Musarum  dona  vocares, 
Boeotum  in  crasso  iurares  aere  natum. 
at  neque  dedecorant  tua  de  se  iudicia  atque 
munera,  quae  multa  dantis  cum  laude  tulerunt, 
dilecti  tibi  Vergilius  Variusque  poetae ; 
nec  magis  expressi  voltus  per  aenea  signa 
quam  per  vatis  opus  mores  animique  virorum 
clarorum  apparent.    nec  sermones  ego  mallem 
repentis  per  humum  quam  res  componere  gestas, 
terrarumque  situs  et  flumina  dicere  et  arces 
montibus  impositas  et  barbara  regna,  tuisque 
auspiciis  totum  confecta  duella  per  orbem, 
claustraque  custodem  pacis  cohibentia  lanum. 

et  formidatam  Parthis  te  principe  Romam, 

si  quantum  cuperem  possem  quoque :  sed  neque  parvum 

carmen  maiestas  recipit  tua,  nec  meus  audet 

rem  temptare  pudor  quam  vires  ferre  recusent. 

sedulitas  autem  stulte  quem  diligit  urguet,  260 

praecipue  cum  se  numeris  commendat  et  arte  : 

discit  enim  citius  meminitque  libentius  illud 

quod  quis  deridet  quam  quod  probat  et  veneratur. 

nil  moror  officium  quod  me  gravat ;  ac  neque  ficto 

in  peius  voltu  proponi  cereus  usquam, 

nec  prave  factis  decorari  versibus  opto  ; 

ne  rubeam  pingui  donatus  munere,  et  una 

cum  scriptore  meo  capsa  porrectus  operta 

deferar  in  vicum  vendentem  tus  et  odores 

et  piper  et  quicquid  chartis  amicitur  ineptis.  270 


II.    T^LORE,  bono  claroque  fidelis  amice  Neroni, 
A      siquis  forte  velit  puemm  tibi  vendere  natum 
Tibure  vel  Gabiis  et  tecum  sic  agat :  *  hic  et 
candidus  et  talos  a  vertice  pulcher  ad  imos 
fiet  eritque  tuus  nummorum  milibus  octo, 
verna  ministeriis  ad  nutus  aptus  erilis, 
litterulis  Graecis  imbutus,  idoneus  arti 
cuilibet :  argilla  quidvis  imitaberis  uda  : 
quin  etiam  canet  indoctum  sed  dulce  bibenti. 
multa  fidem  promissa  levant,  ubi  plenius  aequo 
laudat  venalis  qui  volt  extrudere  merces. 
res  urguet  me  nulla  ;  meo  sum  pauper  in  aere. 
nemo  hoc  mangonum  faceret  tibi :  non  temere  a  me 
quivis  ferret  idem.     semel  hic  cessavit  et,  ut  fit, 
in  scalis  latuit  metuens  pendentis  habenae  : 
des  nummos,  excepta  nihil  te  si  fuga  laedit: ' 

ille  ferat  pretium  poenae  securus,  opinor. 
prudens  emisti  vitiosum  ;  dicta  tibi  est  lex  : 
insequeris  tamen  hunc  et  lite  moraris  iniqua. 
dixi  me  pigrum  proficiscenti  tibi,  dixi 
talibus  officiis  prope  mancum,  ne  mea  saevus 
iurgares  ad  te  quod  epistula  nulla  rediret. 
quid  tum  profeci,  mecum  facientia  iura 
si  tamen  attemptas  ?  quereris  super  hoc  etiam,  quod 
exspectata  tibi  non  mittam  carmina  mendax. 
Luculli  miles  collecta  viatica  multis 
aerumnis,  lassus  dum  noctu  stertit,  ad  assem 
perdiderat  :  post  hoc  vemens  lupus,  et  sibi  et  hosti 
iratus  pariter,  ieiunis  dentibus  acer, 
praesidium  regale  loco  deiecit,  ut  aiunt, 
summe  munito  et  multarum  divite  rerum. 
clarus  ob  id  factum  donis  ornatur  honestis, 
accipit  et  bis  dena  super  sestertia  nummum. 
forte  sub  hoc  tempus  castellum  evertere  praetor 
nescio  quod  cupiens  hortari  coepit  eundem 
verbis,  quae  timido  quoque  possent  addere  mentem  : 
'  i,  bone,  quo  virtus  tua  te  vocat,  i  pede  fausto, 
gi-andia  laturus  meritorum  praemia.     quid  stas V 
post  haec  ille  catus,  quantumvis  nisticus,  'ibit, 
ibit  eo  quo  vis  qui  zonam  perdidit'  inquit. 
Romae  nutriri  mihi  contigit  atque  doceri 
iratus  Grais  quantum  nocuisset  Achilles. 
adiecere  bonae  paulo  plus  artis  Athenae, 
scilicet  ut  possem  curvo  dignoscere  rectum, 
atque  inter  silvas  Academi  quaerere  verum. 
dura  sed  emovere  loco  me  tempora  grato, 
civilisque  rudem  belli  tulit  aestus  in  anna 
Caesaris  Augusti  non  responsura  lacertis. 
unde  simul  primum  me  dimisere  Philippi, 
decisis  humilem  pennis  inopemque  patemi 

et  laris  et  fundi,  paupertas  impulit  audax 

ut  versus  facerem  :  sed  quod  non  desit  habentem 

quae  poterunt  umquam  satis  expurgare  cicutae, 

ni  melius  dormire  putem  quam  scribere  versus  ? 

singula  de  nobis  anni  praedantur  euntes ; 

eripuere  iocos,  venerem,  convivia,  ludum  ; 

tendunt  extorquere  poemata  :  quid  faciam  vis? 

denique  non  omnes  eadem  mirantur  amantque  : 

carmine  tu  gaudes,  hic  delectatur  iambis, 

ille  Bioneis  sermonibus  et  sale  nigro.  6© 

tres  mihi  convivae  prope  dissentire  videntur, 

poscentes  vario  multum  diversa  palato. 

quid  dem  ?  quid  non  dem  ?  renuis  tu,  quod  iubet  alter ; 

quod  petis,  id  sane  est  invisum  acidumque  duobus. 

praeter  cetera  me  Romaene  poemata  censes 

scribere  posse  inter  tot  curas  totque  labores  ? 

hic  sponsum  vocat,  hic  auditum  scripta,  relictis 

omnibus  officiis :  cubat  hic  in  colle  Quirini, 

hic  extremo  in  Aventino,  visendus  uterque  : 

intervalla  vides  humane  commoda.     *  verum 

purae  sunt  plateae,  nihil  ut  meditantibus  obstet.' 

festinat  calidus  mulis  gerulisque  redemptor, 

torquet  nunc  lapidem,  nunc  ingens  machina  tignum, 

tristia  robustis  luctantur  funera  plaustris, 

hac  rabiosa  fugit  canis,  hac  lutulenta  ruit  sus  : 

i  nunc  et  versus  tecum  meditare  canoros. 

scriptorum  chorus  omnis  amat  nemus  et  fugit  urbem, 

rite  cliens  Bacchi  somno  gaudentis  et  umbra  : 

tu  me  inter  strepitus  nocturnos  atque  diumos 

vis  canere  et  contracta  sequi  vestigia  vatum  ?  80 

ingenium,  sibi  quod  vacuas  desumpsit  Athenas 

et  studiis  annos  septem  dedit  insenuitque 

libris  et  curis,  statua  tacitumius  exit 

plerumque  et  risu  populum  quatit:  hic  ego  rerum 

fluctibus  in  mediis  et  tempestatibus  urbis 
verba  lyrae  motura  sonum  conectere  digner  ? 
frater  erat  Romae  consulti  rhetor,  ut  alter 
alterius  seraione  meros  audiret  honores, 
Gracchus  ut  hic  illi,  foret  huic  ut  Mucius  ille. 
qui  minus  argutos  vexat  furor  iste  poetas  ? 
carmina  compono,  hic  elegos.    mirabile  visu 
caelatumque  novem  Musis  opus  !    adspice  primum 
quanto  cum  fastu,  quanto  molimine  circum 
spectemus  vacuam  Romanis  vatibus  aedem  : 
mox  etiam,  si  forte  vacas,  sequere  et  procul  audi, 
quid  ferat  et  quare  sibi  nectat  uterque  coronam. 
caedimur  et  totidem  plagis  consumimus  hostem 
lento  Samnites  ad  lumina  prima  duello. 
discedo  Alcaeus  puncto  illius  ;  ille  meo  quis  ? 
quis  nisi  Callimachus  ?  si  plus  adposcere  visus, 
lit  Mimnermus,  et  optivo  cognomine  crescit. 
multa  fero,  ut  placem  genus  irritabile  vatum, 
cum  scribo  et  supplex  populi  sufTragia  capto : 
idem  finitis  studiis  et  mente  recepta 
obturem  patulas  impune  legentibus  auris. 
ridentur  mala  qui  componunt  carmina  ;  verum 
gaudent  scribentes  et  se  venerantur  et  ultro, 
si  taceas,  laudant  quicquid  scripsere  beati. 
at  qui  legitimum  cupiet  fecisse  poema, 
cum  tabulis  animum  censoris  sumet  honesti  ; 
audebit  quaecumque  parum  splendoris  habebunt 
et  sine  pondere  erunt  et  honore  indigna  ferentur 
verba  movere  loco,  quamvis  invita  recedant 
et  versentur  adhuc  intra  penetralia  Vestae ; 
obscurata  diu  populo  bonus  eruet  atque 
proferet  in  lucem  speciosa  vocabula  rerum, 
quae  priscis  memorata  Catonibus  atque  Cethegis 
nunc  situs  informis  premit  et  deserta  vetustas  ; 

T 


90 


100 


XIO 


«74 


Q.   HORATI  FLACCl 


\w 


i 


t 


adsciscet  nova,  quae  genitor  produxerit  usus. 
vemens  et  liquidus  puroque  simillimus  amni 
fundet  opes  Latiumque  beabit  divite  lingua ; 
luxuriantia  compescet,  nimis  aspera  sano 
levabit  cultu,  virtute  carentia  tollet ; 
ludentis  speciem  dabit  et  torquebitur,  ut  qui 
nunc  Satyrum,  nunc  agrestem  Cyclopa  movetur. 
praetulerim  scriptor  delirus  inersque  videri, 
dum  mea  delectent  mala  me  vel  denique  fallant, 
quam  sapere  et  ringi  ?  fuit  haud  ignobilis  Argis' 
qui  se  credebat  miros  audire  tragoedos 
in  vacuo  laetus  sessor  plausorque  theatro  ; 
cetera  qui  vitae  servaret  munia  recto 
more,  bonus  sane  vicinus,  amabilis  hospes, 
coniis  in  uxorem,  posset  qui  ignoscere  servis 
et  signo  laeso  non  insanire  lagoenae, 
posset  qui  rupem  et  puteum  vitare  patentem. 
hic  ubi  cognatorum  opibus  curisque  refectus 
expulit  elleboro  morbum  bilemque  meraco 
et  redit  ad  sese,  •  pol  me  occidistis,  amici, 
non  servastis'  ait,  'cui  sic  extorta  vohiptas 
et  demptus  per  vim  mentis  gratissimus  erron' 
nimirum  sapere  est  abiectis  utile  nugis, 
et  tempestivum  pueris  concedere  ludum, 
ac  non  verba  sequi  fidibus  modulanda  Latinis, 
sed  verae  numerosque  modosque  ediscere  vitae. 
quocirca  mecum  loquor  haec  tacitusque  recordor  : 
si  tibi  nulla  sitim  finiret  copia  lymphae, 
narrares  medicis :  quod  quanto  phira  parasti 
tanto  plura  cupis,  nulHne  faterier  audes  ? 
si  volnus  tibi  monstrata  radice  vel  herba 
non  fieret  levius,  fugeres  radice  vel  herba 
proficiente  nihil  curarier :  audieras,  cui 
rem  di  donarent,  illi  decedere  pravam 

stultitiam,  et  cum  sis  nihilo  sapientior  ex  quo 

plenior  es,  tamen  uteris  monitoribus  isdem  ? 

at  si  divitiae  prudentem  reddere  possent, 

si  cupidum  timidumque  minus  te,  nempe  ruberes, 

viveret  in  terris  te  siquis  avarior  uno. 

si  proprium  est  quod  quis  libra  mercatus  et  aere  est, 

quaedam,  si  credis  consultis,  mancipat  usus ; 

qui  te  pascit  ager,  tuus  est,  et  vilicus  Orbi,  160 

cum  segetes  occat  tibi  mox  frumenta  daturas, 

te  dominum  sentit.     das  nummos,  accipis  uvam, 

pullos,  ova,  cadum  temeti.     nempe  modo  isto 

paullatim  mercaris  agrum,  fortasse  trecentis 

aut  etiam  supra  nummorum  milibus  emptum. 

quid  refert,  vivas  numerato  nuper  an  olim  ? 

emptor  Aricini  quondam  Veientis  et  arvi 

emptum  cenat  holus,  quamvis  aliter  putat ;  emptis 

sub  noctem  gelidam  lignis  calefactat  aenum : 

sed  vocat  usque  suum,  qua  populus  adsita  certis        170 

limitibus  vicina  refugit  iurgia  ;  tamquam 

sit  proprium  quicquam,  puncto  quod  mobilis  horae 

nunc  prece,  nunc  pretio,  nunc  vi,  nunc  morte  suprema 

pennutet  dominos  et  cedat  in  altera  iura. 

sic  quia  perpetuus  nulli  datur  usus,  et  heres 

heredem  alterius  velut  unda  supervenit  undam, 

quid  vici  prosunt  aut  horrea  ?  quidve  Calabris 

saltibus  adiecti  Lucani,  si  metit  Orcus 

grandia  cum  parvis,  non  exorabilis  auro  ? 

gemmas,  marmor,  ebur,  Tyrrhena  sigilla,  tabellas,    180 

argentum,  vestis  Gaetulo  murice  tinctas, 

sunt  qui  non  habeant,  est  qui  non  curat  habere. 

cur  alter  fratrum  cessare  et  ludere  et  un<Tui 

praeferat  Herodis  palmetis  pinguibus,  alter 

dives  et  importunus  ad  umbram  lucis  ab  ortu 

silvestrem  flammis  et  ferro  mitiget  agrum, 

scit  Genius,  natale  comes  qui  temperat  astrum, 

naturae  deus  humanae,  mortalis  in  unum 

quodque  caput,  voltu  mutabilis,  albus  et  ater. 

utar  et  ex  modico  quantum  res  poscet  acervo 

tollam,  nec  metuam  quid  de  me  iudicet  heres 

quod  non  pkira  datis  invenerit ;  et  tamen  idem 

scire  volam,  quantum  simplex  hilarisque  nepoti 

discrepet,  et  quantum  discordet  parcus  avaro 

distat  enim,  spargas  tua  prodigus,  an  neque  sumptum 

mvitus  facias  neque  plura  parare  labores, 

ac  potius,  puer  ut  festis  Quinquatribus  olim, 

exiguo  gi-atoque  fruaris  tempore  raptim. 

pauperies  immunda  fdomus  procul  absit :  ego  utrum 

nave  ferar  magna  an  parva,  ferar  unus  et  idem 

non  agimur  tumidis  velis  Aquilone  secundo, 

non  tamen  adversis  aetatem  ducimus  Austris  • 

viribus,  ingenio,  specie,  virtute,  loco,  re 

extremi  primorum,  extremis  usque  priores 

non  es  avarus :  abi.     quid  ?  cetera  iam  simul  isto 

cum  vitio  fligere  ?  caret  tibi  pectus  inani 

ambitione?  caret  mortis  formidine  et  ira? 

somnia,  terrores  magicos,  miracula,  sagas, 

nocturnos  lemures  portentaque  Thessala  rides  ? 

natahs  grate  numeras  ?  ignoscis  amicis  ? 

lenior  et  melior  fis  accedente  senecta? 

quid  te  exempta  iuvat  spinis  de  pluribus  una  ? 

vivere  si  recte  nescis,  decede  peritis. 

lusisti  satis,  edisti  satis  atque  bibisti': 

tempus  abire  tibi  est,  ne  potum  largius  aequo 

ndcat  et  pulset  lasciva  decentius  aetas. 

HUMANO  capiti  cervicem  pictor  equinam 
iungere  si  velit  et  varias  inducere  plumas 
undique  coUatis  membris,  ut  turpiter  atrum 
desinat  in  piscem  mulier  formosa  superne, 
spectatum  admissi  risum  teneatis,  amici  ? 
credite,  Pisones,  isti  tabulae  fore  librum 
persimilem,  cuius  velut  aegri  somnia  vanae 
fmgentur  species,  ut  nec  pes  nec  caput  uni 
reddatur  formae.     *  pictoribus  atque  poetis 
quidlibet  audendi  semper  fuit  aequa  potestas. ' 
scimus,  et  hanc  veniam  petimusque  damusque  vicissim ; 
sed  non  ut  placidis  coeant  immitia,  non  ut 
serpentes  avibus  geminentur,  tigribus  agni. 
inceptis  gravibus  plerumque  et  magna  professis 
purpureus,  late  qui  splendeat,  unus  et  alter 
adsuitur  pannus,  cum  lucus  et  ara  Dianae 
et  properantis  aquae  per  amoenos  ambitus  agros, 
aut  flumen  Rhenum  aut  pluvius  describitur  arcus. 
sed  nunc  non  erat  his  locus.     et  fortasse  cupressum 

scis  simulare :  quid  hoc,  si  fractis  enatat  exspes         ao 

navibus,  aere  dato  qui  pingitur  ?  amphora  coepit 

institui :  currente  rota  cur  urceus  exit? 

denique  sit  quidvis  simplex  dumtaxat  et  unum. 

maxima  pars  vatum,  pater  et  iuvenes  patre  digni, 

decipimur  specie  recti :  brevis  esse  laboro, 

obscurus  fio ;  sectantem  levia  nend 

deficiunt  animique  ;  professus  grandia  turget ; 

serpit  humi  tutus  nimium  timidusque  procellae  ; 

qui  variare  cupit  rem  prodigialiter  unam, 

delphinum  silvis  adpingit,  fluctibus  aprum.  30 

in  vitium  ducit  culpae  fuga,  si  caret  arte. 

Aemilium  circa  ludum  faber  unus  et  unguis 

exprimet  et  mollis  imitabitur  aere  capillos, 

infelix  operis  summa,  quia  ponere  totum 

nesciet.     hunc  ego  me,  siquid  componere  curem, 

non  magis  esse  velim  quam  naso  vivere  pravo, 

spectandum  nigris  oculis  nigroque  capillo. 

sumite  materiam  vestris,  qui  scribitis,  aequam 

viribus,  et  versate  diu,  quid  ferre  recusent, 

quid  valeant  umeri.     cui  lecta  potenter  erit  res,         40 

nec  facundia  deseret  hunc  nec  lucidus  ordo. 

ordinis  haec  virtus  erit  et  venus,  aut  ego  fallor, 

ut  iam  nunc  dicat  iam  nunc  debentia  dici, 

pleraque  differat  et  praesens  in  tempus  omittat. 

in  verbis  etiam  tenuis  cautusque  serendis, 

hoc  amet,  hoc  spemat  promissi  carminis  auctor. 

dixeris  egregie,  notum  si  callida  verbum 

reddiderit  iunctura  novum.     si  forte  necesse  est 

indiciis  monstrare  recentibus  abdita  rerum, 

fingere  cinctutis  non  exaudita  Cethegis  50 

continget,  dabiturque  licentia  sumpta  pudenter'; 

et  nova  fictaque  nuper  habebunt  verba  fidem,  si 

Graeco  fonte  cadent,  parce  detorta.    quid  autem 

Caecilio  Plautoque  dabit  Romanus  ademptum 
Vergilio  Varioque  ?  ego  cur,  acquirere  pauca 
si  possum,  invideor,  cum  lingua  Catonis  et  Enni 
sermonem  patrium  ditaverit  et  nova  rerum 
nomina  protulerit  ?    licuit  semperque  licebit 
signatum  praesente  nota  producere  nomen. 
ut  silvae  foliis  pronos  mutantur  in  annos, 
prima  cadunt ;  ita  verborum  vetus  interit  aetas, 
et  iuvenum  ritu  florent  modo  nata  vigentque. 
debemur  morti  nos  nostraque :  sive  receptus 
terra  Neptunus  classis  Aquilonibus  arcet, 
regis  opus,  sterilisve  palus  diu  aptaque  remis 
vicinas  urbes  alit  et  grave  sentit  aratrum, 
seu  cursum  mutavit  iniquum  frugibus  amnis 
doctus  iter  melius :  mortalia  facta  peribunt, 
nedum  sermonum  stet  honos  et  gratia  vivax. 
multa  renascentur  quae  iam  cecidere,  cadentque 
quae  nunc  sunt  in  honore  vocabula,  si  volet  usus, 
quem  penes  arbitrium  est  et  ius  et  norma  loquendi. 
res  gestae  regumque  ducumque  et  tristia  bella 
quo  scribi  possent  numero,  monstravit  Homerus, 
versibus  impariter  iunctis  querimonia  primum, 
post  etiam  inclusa  est  voti  sententia  compos : 
quis  tamen  exiguos  elegos  emiserit  auctor, 
grammatici  certant,  et  adhuc  sub  iudice  lis  est, 
Archilochum  proprio  rabies  armavit  iambo : 
hunc  socci  cepere  pedem  grandesque  cothurni, 
alternis  aptum  sermonibus  et  popularis 
vincentem  strepitus  et  natum  rebus  agendis. 
Musa  dedit  fidibus  divos  puerosque  deorum 
et  pugilem  victorem  et  equum  certamine  primum 
et  iuvenum  curas  et  libera  vina  referre. 
descriptas  servare  vices  operumque  colores 
cur  ego  si  nequeo  ignoroque  poeta  salutor  ? 

cur  nescire  pudens  prave  quam  discere  malo  ? 
versibus  exponi  tragicis  res  comica  non  volt : 
indignatur  item  privatis  ac  prope  socco  go 

dignis  carminibus  narrari  cena  Thyestae. 
singula  quaeque  locum  teneant  sortita  decentem. 
interdum  tamen  et  vocem  comoedia  tollit 
iratusque  Chremes  tumido  delitigat  ore  ; 
et  tragicus  plerumque  dolet  sermone  pedestri 
Telephus  et  Peleus,  cum  pauper  et  exsul  uterque 
proicit  ampullas  et  sesquipedalia  verba, 
si  curat  cor  spectantis  tetigisse  querela. 
non  satis  est  pulcra  esse  poemata :  dulcia  sunto, 
et  quocumque  volent  animum  auditoris  agunto. 
ut  ridentibus  adrident,  ita  flentibus  adsunt 
humani  voltus.     si  vis  me  flere,  dolendum  est 
primum  ipsi  tibi :  tunc  tua  me  infortunia  laedent, 
Telephe  vel  Peleu :  male  si  mandata  loqueris, 
aut  dormitabo  aut  ridebo.     tristia  maestum 
voltum  verba  decent,  iratum  plena  minarum, 
ludentem  lasciva,  severum  seria  dictu. 
format  enim  natura  prius  nos  intus  ad  omnem 
fortunarum  habitum  ;  iuvat  aut  impellit  ad  iram, 
aut  ad  humum  maerore  gravi  deducit  et  angit : 
post  effert  animi  motus  interprete  lingua. 
si  dicentis  erunt  fortunis  absona  dicta, 
Romani  tollent  equites  peditesque  cachinnum. 
intererit  multum  divusne  loquatur  an  heros, 
maturusne  senex  an  adhuc  florente  iuventa 
fervidus,  et  matrona  potens  an  sedula  nutrix,     ^ 
mercatorne  vagus  cultorne  virentis  agelli, 
Colchus  an  Assyrius,  Thebis  nutritus  an  Argis. 
aut  famam  sequere  aut  sibi  convenientia  finge. 
scriptor  fhonoratum  si  forte  reponis  Achillem,  120 

impiger,  iracundus,  inexorabilis,  acer 

iura  neget  sibi  nata,  nihil  non  adroget  armis. 

sit  Medea  ferox  invictaque,  flebilis  Ino, 

perfidus  Ixion,  lo  vaga,  tristis  Orestes. 

siquid  inexpertum  scaenae  committis  et  audes 

personam  formare  novam,  servetur  ad  imum 

qualis  ab  incepto  processerit  et  sibi  constet. 

difficile  est  proprie  communia  dicere  ;  tuque 

rectius  Iliacum  carmen  deducis  in  actus, 

quam  si  proferres  ignota  indictaque  primus.  130 

publica  materies  privati  iuris  erit,  si 

non  circa  vilem  patulumque  moraberis  orbem, 

nec  verbum  verbo  curabis  reddere  fidus 

interpres,  nec  desilies  imitator  in  artum, 

unde  pedem  proferre  pudor  vetet  aut  operis  lex. 

nec  sic  incipies  ut  scriptor  cyclicus  olim, 
*fortunam  Priami  cantabo  et  nobile  bellum.' 

quid  dignum  tanto  feret  hic  promissor  hiatu  ? 

parturient  montes,  nascetur  ridiculus  mus. 

quanto  rectius  hic  qui  nil  molitur  inepte  :  140 

'  dic  mihi,  Musa,  virum,  captae  post  tempora  Troiae 

qui  mores  hominum  multorum  vidit  et  urbes.' 

non  fumum  ex  fulgore,  sed  ex  fumo  dare  lucem 

cogitat,  ut  speciosa  dehinc  miracula  promat, 

Antiphaten  Scyllamque  et  cum  Cyclope  Charybdin. 

nec  reditum  Diomedis  ab  interitu  Meleagri, 

nec  gemino  bellum  Troianum  orditur  ab  ovo  : 

semper  ad  eventum  festinat  et  in  medias  res 

non  secus  ac  notas  auditorem  rapit,  et  quae 

desperat  tractata  nitescere  posse  relinquit,  150 

atque  ita  mentitur,  sic  veris  falsa  remiscet, 

primo  ne  medium,  medio  ne  discrepet  imum, 

tu  quid  ego  et  populus  mecum  desideret  audi  : 

si  plausoris  eges  aulaea  manentis  et  usque 

sessuri,  donec  cantor  *  vos  plaudite  '  dicat, 

aetatis  cuiusque  notandi  sunt  tibi  mores, 

mobilibusque  decor  naturis  dandus  et  annis. 

reddere  qui  voces  iam  scit  puer  et  pede  certo 

signat  humum,  gestit  paribus  colludere  et  iram 

coUigit  ac  ponit  temere  et  mutatur  in  horas.  160 

imberbus  iuvenis,  tandem  custode  remoto, 

gaudet  equis  canibusque  et  aprici  gramine  campi, 

cereus  in  vitium  flecti,  monitoribus  asper, 

utilium  tardus  provisor,  prodigus  aeris, 

sublimis  cupidusque  et  amata  relinquere  pernix. 

conversis  studiis  aetas  animusque  virilis 

quaerit  opes  et  amicitias,  inservit  honori, 

commisisse  cavet  quod  mox  mutare  laboret. 

multa  senem  circumveniunt  incommoda,  vel  quod 

quaerit  et  inventis  miser  abstinet  ac  timet  uti,  170 

vel  quod  res  omnis  timide  gelideque  ministrat, 

dilator,  spe  longus,  iners,  avidusque  futuri, 

difficilis,  querulus,  laudator  temporis  acti 

se  puero,  castigator  censorque  minorum. 

multa  ferunt  anni  venientes  commoda  secum, 

multa  recedentes  adimunt  :  ne  forte  seniles 

mandentur  iuveni  partes  pueroque  viriles, 

semper  in  adiunctis  aevoque  morabimur  aptis. 

aut  agitur  res  in  scaenis  aut  acta  refertur. 

segnius  irritant  animos  demissa  per  aurem  x8o 

quam  quae  sunt  oculis  subiecta  fidelibus  et  quae 

ipse  sibi  tradit  spectator.     non  tamen  intus 

digna  geri  promes  in  scaenam,  multaque  tolles 

ex  oculis  quae  mox  narret  facundia  praesens  ; 

ne  pueros  coram  populo  Medea  trucidet, 

aut  humana  palam  coquat  exta  nefarius  Atreus, 

aut  in  avem  Procne  vertatur,  Cadmus  in  anguem. 

quodcumque  ostendis  mihi  sic,  incredulus  odi. 

neve  minor  neu  sit  quinto  productior  actu 


DE  ARTE  POETICA.  285 

fabula,  quae  posci  volt  et  spectata  reponi ;  190 

nec  deus  intersit  nisi  dignus  vindice  nodus 

inciderit ;  nec  quarta  loqui  persona  laboret. 

actoris  partis  chorus  officiumque  virile 

defendat,  neu  quid  medios  intercinat  actus 

quod  non  proposito  conducat  et  haereat  apte. 

ille  bonis  faveatque  et  consilietur  amice 

et  regat  iratos  et  amet  peccare  timentis, 

ille  dapes  laudet  mensae  brevis,  ille  salubrem 

iustitiam  legesque  et  apertis  otia  portis, 

ille  tegat  commissa,  deosque  precetur  et  oret  200 

ut  redeat  miseris,  abeat  fortuna  superbis. 

tibia  non  ut  nunc  orichalco  vincta  tubaeque 

aemula,  sed  tenuis  simplexque  foramine  pauco 

adspirare  et  adesse  choris  erat  utilis  atque 

nondum  spissa  nimis  conplere  sedilia  flatu  : 

quo  sane  populus  numerabilis,  utpote  parvus, 

et  frugi  castusque  verecundusque  coibat. 

postquam  coepit  agros  extendere  victor  et  urbes 

latior  amplecti  murus,  vinoque  diurno 

placari  Genius  festis  inipune  diebus,  210 

accessit  numerisque  modisque  licentia  maior. 

indoctus  quid  enim  saperet  liberque  laborum 

rusticus  urbano  confusus,  turpis  honesto  ? 

sic  priscae  motumque  et  luxuriem  addidit  arti 

tibicen,  traxitque  vagus  per  pulpita  vestem ; 

sic  etiam  fidibus  voces  crevere  severis, 

et  tulit  eloquium  insolitum  facundia  praeceps, 

utiliumque  sagax  rerum  et  divina  futuri 

sortilegis  non  discrepuit  sententia  Delphis. 

carmine  qui  tragico  vilem  certavit  ob  hircum,  220 

mox  etiam  agrestis  Satyros  nudavit,  et  asper 

incolumi  gravitate  iocum  temptavit,  eo  quod 

illecebris  erat  et  grata  novitate  morandus 

spectator  functusque  sacris  et  potus  et  exlex. 

verum  ita  risores,  ita  commendare  dicaces 

conveniet  Satyros,  ita  vertere  seria  ludo, 

ne  quicumque  deus,  quicumque  adhibebitur  heros, 

regali  conspectus  in  auro  nuper  et  ostro, 

migret  in  obscuras  humiii  sermone  tabemas, 

aut,  dum  vitat  humum,  nubis  et  inania  captet.  230 

effutire  levis  indigna  Tragoedia  versus, 

ut  festis  matrona  moveri  iussa  diebus, 

intererit  Satyris  paulum  pudibunda  protervis. 

non  ego  inornata  et  dominantia  nomina  solum 

verbaque,  Pisones,  satyrorum  scriptor  amabo, 

nec  sic  enitar  tragico  differre  colori, 

ut  nihil  intersit  Davusne  loquatur  et  audax 

Pythias  emuncto  lucrata  Simone  talentum, 

an  custos  famulusque  dei  Silenus  ahimni. 

ex  noto  fictum  carmen  sequar,  ut  sibi  quivis  240 

speret  idem,  sudet  multum  frustraque  laboret 

ausus  idem  :  tantum  series  iuncturaque  pollet, 

tantum  de  medio  sumptis  accedit  honoris. 

silvis  deducti  caveant  me  iudice  Fauni 

ne  velut  innati  triviis  ac  paene  forenses 

aut  nimium  teneris  iuvenentur  versibus  umquam 

aut  immunda  crepent  ignominiosaque  dicta  : 

offenduntur  enim  quibus  est  equus  et  pater  et  res, 

nec,  siquid  fricti  ciceris  probat  et  nucis  emptor, 

aequis  accipiunt  animis  donantve  corona.  250 

syllaba  longa  brevi  subiecta  vocatur  iambus, 

pes  citus  ;  unde  etiam  trimetris  accrescere  iussit 

nomen  iambeis,  cum  senos  redderet  ictus 

primus  ad  extremum  simiHs  sibi  :  non  ita  pridem, 

tardior  ut  paullo  graviorque  veniret  ad  auris, 

spondeos  stabilis  in  iura  paterna  recepit 

commodus  et  patiens,  non  ut  de  sede  secunda 


cederet  aut  quarta  socialiter.     hic  et  in  Acci 

nobilibus  trimetris  apparet  rarus,  et  Enni 

in  scaenam  missos  cum  magno  pondere  versus  260 

aut  operae  celeris  nimium  curaque  carentis 

aut  ignoratae  premit  artis  crimine  turpi. 

non  quivis  videt  inmodulata  poemata  iudex, 

et  data  Romanis  venia  est  indigna  poetis. 

idcircone  vager  scribamque  licenter  ?  an  omnis 

visuros  peccata  putem  mea,  tutus  et  intra 

spem  veniae  cautus  ?  vitavi  denique  culpam, 

non  laudem  merui.     vos  exemplaria  Graeca 

nocturna  versate  manu,  versate  diurna. 

at  vestri  proavi  Plautinos  et  numeros  et  270 

laudavere  sales ;  nimium  patienter  utrumque, 

ne  dicam  stuUe,  mirati,  si  modo  ego  et  vos 

scimus  inurbanum  lepido  seponere  dicto, 

legitimumque  sonum  digitis  callemus  et  aure. 

ignotum  tragicae  genus  invenisse  camenae 

dicitur  et  plaustris  vexisse  poemata  Thespis, 

quae  canerent  agerentque  peruncti  faecibus  ora. 

post  hunc  personae  pallaeque  repertor  honestae 

Aeschylus  et  modicis  instravit  pulpita  tignis 

et  docuit  magnumque  loqui  nitique  cothurno.  280 

successit  vetus  his  comoedia,  non  sine  multa 

laude  :  sed  in  vitium  libertas  excidit  et  vim 

dignam  lege  regi  :  lex  est  accepta,  chorusque 

turpiter  obticuit  sublato  iure  nocendi. 

nil  intemptatum  nostri  liquere  poetae, 

nec  minimum  merucre  decus,  vestigia  Graeca 

ausi  deserere  et  celebrare  domestica  facta, 

vel  qui  praetextas  vel  qui  docuere  togatas, 

nec  virtute  foret  clarisve  potentius  armis 

quam  lingua  Latium,  si  non  offenderet  unum  290 

quemque  poetarum  limae  labor  et  mora.    vos,  o 

Pompilius  sanguis,  carmen  reprendite  quod  non 

multa  dies  et  multa  litura  coercuit  atque 

praesectum  deciens  non  castigavit  ad  unguem. 

ingenium  misera  quia  fortunatius  arte 

credit  et  excludit  sanos  Helicone  poetas 

Democritus,  bona  pars  non  unguis  ponere  curat, 

non  barbam,  secreta  petit  loca,  balnea  vitat. 

nanciscetur  enim  pretium  nomenque  poetae, 

si  tribus  Anticyris  caput  insanabile  numquam  300 

tonsori  Licino  commiserit.     o  ego  laevus, 

qui  purgor  bilem  sub  verni  temporis  horam  ! 

non  alius  faceret  meliora  poemata  :  verum 

nil  tanti  est.     ergo  fungar  vice  cotis,  acutum 

reddere  quae  ferrum  valet,  exsors  ipsa  secandi ; 

munus  et  officium  nil  scribens  ipse  docebo, 

unde  parentur  opes,  quid  alat  formetque  poetam, 

quid  deceat,  quid  non,  quo  virtus,  quo  ferat  error. 

scribendi  recte  sapere  est  et  principium  et  fons. 

rem  tibi  Socraticae  poterunt  ostendere  chartae,         3x0 

verbaque  provisam  rem  non  invita  sequentur. 

qui  didicit  patriae  quid  debeat  et  quid  amicis, 

quo  sit  amore  parens,  quo  frater  amandus  et  hospes, 

quod  sit  conscripti,  quod  iudicis  officium,  quae 

partes  in  bellum  missi  ducis,  ille  profecto 

reddere  personae  scit  convenientia  cuique. 

respicere  exemplar  vitae  morumque  iubebo 

doctum  imitatorem  et  vivas  hinc  ducere  voces. 

interdum  speciosa  locis  morataque  recte 

fabula  nuUius  veneris,  sine  pondere  et  arte,  jao 

valdius  oblectat  populum  meliusque  moralur 

quam  versus  inopes  rerum  nugaeque  canorae. 

Grais  ingenium,  Grais  dedit  ore  rotundo 

Musa  loqui,  praeter  laudem  nullius  avaris. 

Romani  pueri  longis  rationibus  assem 


discunt  in  partcs  centum  diducere.     *  dicat 

filius  Albini:  si  de  quincunce  remota  est 

uncia,  quid  superat  ?  poteras  dixisse.'     *  triens. '     *  eu. 

rem  poteris  servare  tuam.     redit  uncia,  quid  fit  ? ' 

*  semis.'    an,  haec  animos  aerugo  et  cura  pecuU       330 

cum  semel  imbuerit,  speramus  carmina  fingi 

posse  linenda  cedro  et  levi  servanda  cupresso  ? 

aut  prodesse  volunt  aut  delectare  jx^etae 

aut  simul  et  iucunda  et  idonea  dicere  vitae. 

quidquid  praecipies,  esto  brevis,  ut  cito  dicta 

percipiant  animi  dociles  teneantque  fideles  : 

omne  supervacuum  pleno  de  pectore  manat. 

ficta  voluptatis  causa  sint  proxima  veris, 

ne  quodcumque  velit  poscat  sibi  fabula  credi, 

neu  pransae  Lamiae  vivum  puerum  extrahat  alvo.    340 

centuriae  seniorum  agitant  expertia  fnigis, 

celsi  praetereunt  austera  poemata  Ramnes  ; 

omne  tulit  punctum  qui  miscuit  utile  dulci, 

lectorem  delectando  pariterque  monendo. 

hic  meret  aera  liber  Sosiis  ;  hic  et  mare  transit 

et  longum  noto  scriptori  prorogat  aevum. 

sunt  delicta  tamen  quibus  ignovisse  velimus ; 

nam  neque  chorda  sonum  reddit  quem  volt  manus  et 

mens, 
poscentique  gravem  persaepe  remittit  acutum, 
nec  semper  fcriet  quodcumque  minabitur  arcus.         350 
verum  ubi  plura  nitent  in  carmine,  non  ego  paucis 
offendar  maculis,  quas  aut  incuria  fudit 
aut  humana  parum  cavit  natura.     quid  ergo  est? 
ut  scriptor  si  peccat  idem  librarius  usque, 
quamvis  est  monitus,  venia  caret,  et  citharoedus 
ridetur  chorda  qui  semper  oberrat  eadem, 
sic  mihi,  qui  multum  cessat,  fit  Choerilus  ille, 
quem  bis  terve  bonum  cum  risu  miror  ;  et  idem 

indignor  quandoque  bonus  dormitat  Homerus. 

verum  operi  longo  fas  est  obrepere  somnum.  360 

ut  pictura  poesis  :  erit  quae,  si  propius  stes, 

te  capiat  magis,  et  quaedam,  si  longius  abstes ; 

haec  amat  obscurum,  volet  haec  sub  luce  videri, 

iudicis  argutum  quae  non  formidat  acumen  ; 

haec  placuit  semel,  haec  deciens  repetita  placebit. 

o  maior  iuvenum,  quamvis  et  voce  patema 

fingeris  ad  rectum  et  per  te  sapis,  hoc  tibi  dictum 

tolle  memor,  certis  medium  et  tolerabile  rebus 

recte  concedi ;  consultus  iuris  et  actor 

causarum  -    ^'      '^  abest  virtute  diserti 

Messallae  nec  scit  q     -^um  Cascellius  Aulus, 

sed  tamen  in  pretio  est :  .  lediocribus  esse  poetis 

non  homines,  non  di,  non  concessere  columnae. 

ut  gratas  inter  mensas  symphonia  discors 

et  crassum  unguentum  et  Sardo  cum  melle  papaver 

ofrendunt,  poterat  duci  quia  cena  sine  istis, 

sic  animis  natum  inventumque  poema  iuvandis, 

si  paulum  summo  decessit,  vergit  ad  imum. 

ludere  qui  nescit,  campestribus  abstinet  armis, 

indoctusque  pilae  discive  trochive  quiescit,  380 

ne  spissae  risum  tollant  impune  coronae  : 

qui  nescit  versus  tamen  audet  fingere.    quidni  ? 

liber  et  ingenuus,  praesertim  census  equestrem 

summam  nummorum,  vitioque  remotus  ab  omni. 

tu  nihil  invita  dices  faciesve  Minerva  : 

id  tibi  iudicium  est,  ea  mens.     siquid  tamen  olim 

scripseris,  in  Maeci  descendat  iudicis  auris 

et  patris  et  nostras,  nonumque  prematur  in  annum, 

membranis  intus  positis  :  delere  licebit 

quod  non  edideris  ;  nescit  vox  missa  reverti.  390 

silvestris  homines  sacer  interpresque  deorum 

caedibus  et  victu  foedo  deterruit  Orpheus, 

dictus  ob  hoc  lenire  tigris  rabidosque  leones. 
dictus  et  Amphion,  Thebanae  conditor  urbis, 
saxa  movere  sono  testudinis  et  prece  blanda 
ducere  quo  vellet.     fuit  haec  sapientia  quondam, 
publica  privatis  secemere,  sacra  profanis, 
concubitu  prohibere  vago,  dare  iura  maritis, 
oppida  moliri,  leges  incidere  ligno. 
sic  honor  et  nomen  divinis  vatibus  atque 
carminibus  venit.    post  hos  insignis  Homerus 
Tyrtaeusque  mares  animos  in  Martia  bella 
versibus  exacuit  :  dictae  per  carmina  sortes, 
et  vitae  monstrata  via  est,  et  gratia  regum 
Pieriis  temptata  modis,  ludusque  repertus 
et  longorum  opemm  finis  ;  ne  forte  pudori 
sit  tibi  Musa  lyrae  sollers  et  cantor  ApoUo. 
natura  fieret  laudabile  carmen  an  arte, 
quaesitum  est.     ego  nec  studium  sine  divite  vena, 
nec  mde  quid  possit  video  ingenium  :  alterius  sic 
altera  poscit  opem  res  et  coniurat  amice. 
qui  studet  optatam  cursu  contingere  metam, 
multa  tulit  fecitque  puer,  sudavit  et  alsit, 
abstinuit  venere  et  vino  ;  qui  Pythia  cantat 
tibicen,  didicit  prius  extimuitque  magistrum. 
nec  satis  est  dixisse  *  ego  mira  poemata  pango  : 
occupet  extremum  scabies  :  mihi  turpe  relinqui, 
et  quod  non  didici  sane  nescire  fateri.* 
ut  praeco,  ad  merces  turbam  qui  cogit  emendas, 
assentatores  iubet  ad  lucmm  ire  poeta 
dives  agris,  dives  positis  in  fenore  nummis. 
si  vero  est,  unctum  qui  recte  ponere  possit 
et  spondere  levi  pro  paupere  et  eripere  atris 
litibus  implicitum,  mirabor  si  sciet  inter 
noscere  mendacem  vemmque  beatus  amicum. 
tu  seu  donaris  seu  quid  donare  voles  cui, 

nolito  ad  versus  tibi  factos  ducere  plenum 

laetitiae :  clamabit  enim  'pulchre,  bene,  recte,' 

pallescet  super  his,  etiam  stillabit  amicis 

ex  oculis  rorem,  saliet,  tundet  pede  terram.  430 

ut  qui  conducti  plorant  in  funere,  dicunt 

et  faciunt  prope  plura  dolentibus  ex  animo,  sic 

derisor  vero  plus  laudatore  movetur. 

reges  dicuntur  multis  urguere  culullis 

et  torquere  mero  quem  perspexisse  laborant, 

an  sit  amicitia  dignus  :  si  carmina  condes, 

numquam  te  fallant  animi  sub  volpe  latentes. 

Quintilio  siquid  recitares,  '  corrige  sodes 

hoc  '  aiebat  *  et  hoc*    melius  te  posse  negares, 

bis  terque  expertum  frustra,  delere  iubebat  440 

et  male  tomatos  incudi  reddere  versus. 

si  defendere  delictum  quam  vertere  malles, 

nullum  ultra  verbum  aut  operam  insumebat  inanem 

quin  sine  rivali  teque  et  tua  solus  amares. 

vir  bonus  et  pmdens  versus  reprendet  inertis, 

culpabit  duros,  incomptis  adlinet  atrum 

transverso  calamo  signum,  ambitiosa  recidet 

omamenta,  pamm  claris  lucem  dare  coget, 

arguet  ambigue  dictum,  mutanda  notabit, 

fiet  Aristarchus  :  non  dicet  *  cur  ego  amicum  450 

offendam  in  nugis  ? '  hae  nugae  seria  ducent 

in  mala  derisum  semel  exceptumque  sinistre. 

ut  mala  quem  scabies  aut  morbus  regius  urguet 

aut  fanaticus  error  et  iracunda  Diana, 

vesanum  tetigisse  timent  fugiuntque  poetam 

qui  sapiunt  :  agitant  pueri  incautique  sequuntur. 

hic  dum  sublimis  versus  mctatur  et  errat, 

si  veluti  merulis  intentus  decidit  auceps 

in  puteum  foveamve,  licet  *  succurrite  *  longum 

clamet  *  io  cives  ! '  non  sit  qui  tollere  curet.  460 

si  curet  quis  opem  ferre  et  demittere  funem, 
*  qui  scis  an  pmdens  huc  se  proiecerit  atque 
servari  nolit  ? '  dicam,  Siculique  poetae 
narrabo  interitum.     deus  immortalis  haberi 
dum  cupit  Empedocles,  ardentem  frigidus  Aetnam 
insiluit.     sit  ius  liceatque  perire  poetis. 
invitum  qui  servat  idem  facit  occidenti. 
nec  semel  hoc  fecit,  nec  si  retractus  erit  iam, 
fiet  homo  et  ponet  famosae  mortis  amorem. 
nec  satis  apparet  cur  versus  factitet ;  utrum 
minxerit  in  patrios  cineres,  an  triste  bidental 
moverit  incestus  :  certe  furit,  ac  velut  ursus 
obiectos  caveae  valuit  si  frangere  clathros, 
indoctum  doctumque  fugat  recitator  acerbus  ; 
quem  vero  arripuit,  tenet  occiditque  legendo, 
non  missura  cutem  nisi  plena  cruoris  hirudo. 

